﻿CAPITOLUL AL OPTULEA FILOZOFIA ÎN SECOLUL AL Xiii-LEA Secolul al XIIE-lea este epoca teologiei scolastice propriu-zise şi, de asemenea, perioada în care se elaborează filozofia desemnată mai tîrziu cu acelaşi nume, pentru că va alcătui, în secolele al XVI-lea şi al XVII-lea, temeiul învăţămîntului filozofic şcolar. Privită, de pildă, din perspectiva felului în care arată în manualele şcolare ale lui Tolet, Rubio şi ale acelor Conimbricen-ses1, filozofia scolastică va da dovadă de o uimitoare uniformitate. Din acel moment, vom avea de-a face cu un aristotelism creştinizat şi de metodă esen-ţialmente dialectică, pe care Francis Bacon şi Descartes îl vor acuza neîncetat de sterilitate. Dar secolul al XlII-lea este perioada în care această filozofie s-a format şi, în ciuda uniformităţii de limbă în care s-a exprimat chiar de atunci — căci nu se poate deloc deosebi latina traducerilor din Aristotel făcute după textul arab de cea a traducerilor făcute după textul grecesc —, o extremă diversitate de puncte de vedere îşi croieşte drum în aproape toate problemele. Punctul de plecare al acestei mişcări de idei este sistemul de în-văţămînt al profesorilor de la Facultatea de Arte, care nu au altă sarcină decît să comenteze sau, cum se spunea atunci, „să citească" treptat, în faţa elevilor, toate tratatelor aristotelice cunoscute. S-au spus atunci, în libertatea predării orale, nenumărate cuvinte, dintre care unele vor fi exercitat asupra învăţaţilor o influenţă hotărîtoare, dar pe care noi nu le vom cunoaşte niciodată. Din comentariile scrise de aceşti profesori de arte, multe sînt încă inedite şi destul de puţine au fost studiate temeinic. Nu putem şti dinainte ce ar putea rezulta din cercetarea lor şi nici dacă el va schimba simţitor imaginea actuală a istoriei ideilor în secolul al XlII-lea. Fără îndoială că o va îmbogăţi mult, dar nu trebuie să uităm că şi teologii l-au comentat pe Aristotel pentru nevoile propriei activităţi şi este foarte puţin probabil ca studierea exhaustivă a lucrărilor păstrate de la profesorii de arte din secolul al XlII- lea să dezvăluie existenţa unor comentarii la Aristotel comparabile, ca importanţă pur filozofică, cu cele ale unor teologi ca Roger Bacon, Albert cel Mare, Toma d'Aquino şi Duns Scottus, ca să amintim numai de cîţiva dintre cei mai mari. Motivul este simplu. Dacă filozofia din secolul al XlII-lea a fost altceva decît o simplă exegeză a textelor 1 din Conimbrica sau Conimbriga (azi, Coimbra), oraş din Lusitania (azi, Portugalia) (Ib. lat.). DE LA GUILELMUS DIN AUVERGNE LA HENRIC DIN GÂND 383 aristotelice, atunci a fost reinterpretarea lor de către creştini. De obicei, scîn-teia creatoare ţîşneşte din contactul, şi uneori ciocnirea, dintre filozofia greacă şi revelaţia creştină. Dacă din acest concurs de împrejurări se putea naşte filozofie propriu-zisă, este o problemă cu siguranţă foarte dificilă, de vreme ce le dă adt de mult de lucru filozofilor. Istoricul nu poate spune mai mult decît că faptul este posibil fiindcă s-a produs. I. — DE LA GUILELMUS DIN AUVERGNE LA HENRIC DIN GÂND Strădania lui Gundissalinus de a asimila în sistemul de învăţămînt filozofia ebraică şi cea arabă, recent descoperite, arătase clar cît de grea era încercarea şi ce pericol prezenta pentru credinţa creştină. La 7 iulie 1228, papa Grigore IX îi prevenise în mod formal pe teologii din Paris să predea o teologie curăţată de orice ştiinţă lumească (sine fermento mundanae scientiae2) şi neamestecată cu plăsmuiri filozofice (non adulterantes verbum Dei philo-sophorum figmentis3), dar avertismentul era practic imposibil de urmat într-un mediu şcolar în care se predau, de fapt, asemenea ficţiuni. A face pur şi simplu cale întoarsă la artele liberale le părea multora de dorit, dar se dovedea cu neputinţă. Cum nimic nu putea să oprească avîntul studiilor filozofice, teologii nu au văzut nimic mai bun de făcut decît să preia conducerea lor. Primele strădanii în acest sens sînt încă puţin cunoscute. Se pare că cele mai vechi datează de la sfirşitul veacului al Xll-lea, precum Glosele şi Comentariul la Sentinţe de Petrus din Poitiers, care predă teologia la Paris între 1167 şi 1205 şi face cel puţin o aluzie la Metafizica lui Aristotel, sau Summa teologică a lui Simon din Tournai (f pe la 1203), care cunoştea de pe atunci Fizica. Dar şi aici avem de-a face doar cu lucrări aproape exclusiv teologice, în care problemele filozofice sînt atinse doar în treacăt şi rar. Lucrurile stau deja altfel cu Summa aurea de Guilelmus din Auxerre, mort în 1231, la puţină vreme dună ce a fost numit de Grigore IX membru în comisia însărcinată să corecteze operele lui Aristotel. Cercetări recente au pus în valoare originalitatea de care dă dovadă in tratarea unor probleme morale, cum sînt liberul arbitru, virtuţile, dreptul natural (O. Lottin). Alte lucrări, despre Summa de Bono, încă inedită, a lui Philippe Cancelarul (f 1236), îl laudă pe autor pentru a fi scris primul tratat despre proprietăţile transcendentale ale fiinţei: unul, adevărul şi binele (H. Pouillon). De data aceasta, e vorba despre o problemă esenţialmente filozofică, tratată ca atare de Philippe şi totuşi integrată într-o operă esenţialmente teologică. Felul în care-i foloseşte pe Aristotel şi pe filozofii arabi demonstrează îndeajuns că, din acel moment, teologia creştină nu se mai poate feri de întîlnirea cu ei. în sfîrşit, Summa lui Philippe interesează mult prin aceea că se înfăţişează deja ca o verigă a acelei uriaşe opere 2 fără gemenele unei ştiinţe lumeşti (Ib. lat.). 3 nealterînd cuvîntul lui Dunlnezeu cu plăsmuirile filozofilor {Ib. lat.). J84 FILOZOFIA IN SECOLUL AL XID-LEA colective pe care o alcătuiesc, în secolul al XlII-lea, Summele şi Comentariile la Sentinţe. Nu le poţi despărţi unele de celelalte: toate comunică între ele prin mii de culoare ascunse, iar cercetarea lor amănunţită de către erudiţi le des-'coperă uneori intrarea. Philippe Cancelarul e legat de Guilelmus din Auxerre; Ioannes din La Rochelle şi alţii, după el, vor continua strădania lui Philippe; Albert cel Mare se va inspira din Ioan din La Rochelle. Astfel, continuîn-du-se, criticîndu-se şi completîndu-se unele pe celelalte, aceste opere conturează treptat planul celei pe care o va înfăptui curînd Sfîntul Toma d'Aquino. Publicarea operelor încă inedite ale acestor teologi ar putea sa determine, în viitor, schimbări de perspectivă, dar numele care, la începutul veacului al XlII-lea, le domină deocamdată pe toate celelalte este Guilelmus din Auvergne. Născut pe la 1180 la Aurillac, profesor de teologie la Paris, uns episcop al Parisului de Grigore IX, în 1288 (de unde şi celălalt nume al său, Guilelmus al Parisului), el moare în 1249, lăsînd o operă teologică însemnată, vie, originală şi foarte instructivă despre starea în care se aflau problemele în acea vreme. Pentru istoria filozofiei, cele mai interesante scrieri ale lui sînt De primo principio (pe la 1228), De anima (1230) şi De universo (între 1231-1236). Locul pe care-1 ocupă la începutul secolului al XlII-lea ne ispiteşte să vedem în el un precursor, dar există în aceasta, cu siguranţă, o parte de iluzie. Atît prin modul de gîndire, cît şi prin stil, Guilelmus aparţine sfîrşitului de secol al XU-lea, fiind expresia reacţiei lui platonizante şi augustiniene la o lume arabă pînă atunci necunoscută, mai puţin pentru Gundissalinus, căruia îi lipsea însă distanţa necesară ca s-o judece. Guilelmus nu scrie pentru sistemul de învăţămînt. Liberă de orice con-strîngere dialectică şi şcolară, maniera lui obişnuită este totuşi mai degrabă cea a unuia priceput la vorbă decît a unui orator, fapt pentru care-1 cunoaştem atît de bine. Era vioi, spiritual, sarcastic uneori în discutarea ideilor, astfel încît, chiar dacă nu am şti dinainte, am ghici uşor că Guilelmus ştia să-şi aleagă vinul: Angers, Saint- Pourcain şi Auxerre sînt trei podgorii bune. E de ajuns să cunoşti două, ca să ai încredere şi în a treia. Altminteri, mare povestitor. Toată lumea cunoaşte cel puţin o poveste, cea pe care li evesques Guil- laume de Paris* i-a spus-o Sfîntului Ludovic, care i-a povestit-o, la rîndul lui, lui Joinville, de la care o ştim şi noi, despre profesorul de teologie care nu putea să creadă în sacramentul ce are loc pe altar, „aşa cum ne învaţă Sfinta Biserică". în sfîrşit, Guilelmus este francez şi am înclina să spunem că, şi prin aceasta, aparţine veacului al Xll-lea. Ar fi exagerat să spunem că secolul al Xll-lea a fost un secol francez, însă a fost dominat de doi francezi, Abaelard şi Bernard din Clairvaux, prima dintre aceste perechi de fraţi vrăjmaşi pe care le întîlnim în toate momentele mari ale gîndirii franceze, Descar-tes şi Pascal de pildă, dintre care unii îşi pun pasiunea în slujba inteligenţei, iar ceilalţi, inteligenţa trează în slujba puterii simţămintelor. Cu siguranţă că ' episcopul Guilelmus al Parisului (Ib. fr.veche). DE LA GUILELMUS DIN AUVERGNE LA HENRIC DIN GÂND 385 Guilelmus din Auvergne nu face parte din această clasă, dar este ultimul din această rasă, iar o istorie a teologiei sau a filozofiei din secolul al XlII-lea nu se poate lipsi de numele lui. Instituţie bisericească şi catolică asemenea Bisericii, Universitatea din Paris este un fel de ckaring house* pentru tranzacţiile intelectuale ale creştinătăţii. Este deci firesc ca străinii să fie prezenţi şi am înţelege chiar ca marile nume străine să reprezinte majoritatea, dar greu ne putem explica de ce nici măcar un singur mare nume nu este francez: Alexander din Hales, Roger Bacon şi Ockham sînt englezi; Duns Scottus e scoţian; Albert cel Mare şi Eckhart sînt germani; Bonaventura şi Toma d'Aquino sînt italieni; Henric din Gând este belgian; dacă ne vom aminti şi de Siger din Brabant şi de Boethius din Dacia, va trebui să recunoaştem că, exceptîndu-1 pe Arnalric din Bene la începutul veacului, Franţa nu a dat nici măcar mari heterodocşi, inevitabili în asemenea medii. în largul ei în atmosfera rarefiată a logicii şi în siguranţă atîta vreme cît se poate sprijini pe experienţa vieţii lăuntrice, aceste uriaşe construcţii dialectice o descumpănesc şi fără îndoială că nu din întîmplare ultima mare operă franceză a veacului al XlII-lea, cea a lui Guilelmus din Auvergne, este reflecţia critică a unui teolog de şcoală veche asupra filozofiilor arabe proaspăt descoperite. Cel puţin în această privinţă, Guilelmus aparţine cu adevărat veacului lui Albert şi Toma. Doctorii creştini au în faţa lor fizici, psihologii, metafizici şi morale necreştine, pe care nu-şi mai pot îngădui să le ignore. Or, destui dintre ei nu le cunosc deloc sau le cunosc prea puţin, fapt care nu-i împiedică să le discute, făcîndu-se astfel de rîs, pe ei şi creştinismul pe care-1 apără. Guilelmus nu le-o iartă. Cînd vorbeşte despre ei, ştie să fie la fel de brutal pe cît va fi curînd Albert cel Mare, dar, de regulă, îi ocoleşte: „Iată sfatul meu: în materie de filozofie, să-i ai în vedere mereu numai pe filozofi şi păzeşte- te de dispute, conflicte şi altercaţii cu cei nepricepuţi, fără să-ţi pese de părerile lor, care sînt ca nişte himere şi deliruri." Acest teolog a înţeles bine că nu poţi lupta eficient împotriva unor idei pe care nu le cunoşti şi nu poţi înfrânge filozofia decît ca filozof, întocmai aşa cum vor face, după el, Albert şi Toma d'Aquino. De altfel, Guilelmus din Auvergne a dat dovadă de un corect simţ al valorilor. Deşi voluntarismul divin al lui Gebirol 1-a făcut să cam exagereze dimensiunile acestui filozof, el a înţeles bine importanţa lui Avicenna şi interesul major pe care îl prezintă pentru teologul creştin distincţia pe care o făcuse acela între esenţă şi existenţă. Termenul de fiinţă (esse) are două sensuri. Mai întîi, înseamnă esenţă sau substanţă, luată în sine şi dezbrăcată de accidente: substantia rei et eius esse et eius quidditas4, adică fiinţa pe care definiţia o semnifică şi o explică spunînd ce este esenţa; dar mai înseamnă şi ceea ce denumeşte verbul este, atunci cînd o spunem despre un anumit lucru. Luat în acest al doilea sens, nu numai că esse nu semnifică esenţa exprimată de definiţie, ci este chiar diferit de ea. Regula, suferă totuşi o ex- * casă de cliring (decontare) (Ib. engl — n ed.). 4 substanţa lucrului [este] şi fiinţa lui, şi quidditatea lui (Ib. lat.). 380 FILOZOFIA IN SECOLUL AL Xm-LEA cepţie, care este Dumnezeu, in sens existenţial, „ esse nu intră în definiţia nici unei fiinţe; să ne imaginăm o fiinţă oarecare la modul general, un om, un măgar sau orice vom vrea, şi putem s-o concepem fără să-i gîndim şi calitatea de a exista. Singura excepţie se referă la Cel a cărui calitate de a exista se spune despre esenţa lui; căci esenţa lui nu poate fi gîndită fără calitatea de a exista, de vreme ce esenţa şi calitatea ei de a exista sînt absolut acelaşi lucru". Aşadar, Guilelmus din Auvergne se înscrie aici cu hotârîre pe calea deosebirii esenţei de existenţă, care porneşte de la Alfarabi şi Avicenna şi-şi află împlinirea în metafizica Sfîntului Toma d'Aquino. în De Trinitate (sau De primo principia), acest principiu constituie chiar baza dovezilor despre existenţa lui Dumnezeu. Orice fiinţă este astfel încît esenţa ei include sau nu existenţa. Orice fiinţă este deci astfel încît există prin sine sau prin altcineva. Or, este de neconceput ca toate fiinţele să existe doar prin altcineva, căci existenţa oricărei asemenea fiinţe are o cauză, care trebuie, la rîndul ei, să existe prin sine sau să aibă o cauză, şi aşa mai departe, la nesfirşit. Deci nu mai rămîne loc decît pentru trei ipoteze: sau să admitem că seria fiinţelor prin altcineva este într-adevăr nesfîrşită, ceea ce este inacceptabil pentru raţiune ca şi infinitul însuşi şi, de altfel, nu explică nimic, de vreme ce existenţa fiinţelor prin altcineva este tocmai ceea ce trebuia explicat; sau să admitem un şir de fiinţe care se cauzează unele pe celelalte în cerc, lucru absurd, pentru că presupune acceptarea faptului că aceste fiinţe se cauzează, indirect, pe ele însele; sau să admitem o fiinţă care există prin sine, care posedă existenţa prin chiar esenţa ei şi care este Dumnezeu. S-a atras atenţia, pe bună dreptate, că Guilelmus din Auvergne depăşeşte aici planul ontologismului anselmian (A. Masnovo). îl depăşeşte inspirat fiind de Avicenna şi, încă o dată, netezeşte calea pentru Sfîntul Toma d'Aquino. Pînă unde a înaintat el însuşi în această direcţie e greu să stabilim. Aşa cum îl înţelege Guilelmus, Dumnezeu este absolut simplu, tocmai pentru că în el esse nu este separabil de esenţă, nici în realitate, nici prin gîndire. Tot de aceea Dumnezeu nu poate fi nici definit. Putem să vorbim despre esenţa lui, dar dacă punem legat de el întrebarea quid sit5, nu obţinem nici un răspuns; el nu are deci „quidditate": non habet quidditatem nec difflnitionem6. Singurul nume care i se potriveşte este cel pe care şi 1-a luat singur în Ieşire (3, 13-14), Care este, adică Fiinţa: Ens adeo declarat eius essentiam, ut ipse per ipsum innotescere voluerit filiis Israel: quo uno nota sint omnia quae-cumque de essentia ipsius dici possunf. Ne-am putea întreba totuşi, aşa cum se întreabă, de altfel, şi Guilelmus, care este sensul exact pe care- 1 ia aici noţiunea de fiinţă. Se pare că, pentru el, ea se referă în primul rînd la „necesitatea de a fi", sau necesse esse9 a lui Avicenna, mai degrabă decît la 5 v. nota 13 de la p. 328.6 nu are quidditate, nici determinare (definire) (Ib. lat.). 7 Fiinţa îşi arată esenţa în aşa fel, încît ea însăşi vrea să se facă cunoscută chiar prin ea fiilor lui Israel: doar prin aceasta să fie cunoscute toate cîte pot să se spună despre esenţa ei (Ib. lat.). 8 v. neta 11 dep. 327. DE LA GUILELMUS DIN AUVERGNE LA HENRIC DIN GÂND 387 actualitatea existenţială pură, la care se va referi, înainte de toate, Sfîntul Toma d'Aquino. Ne explicăm astfel de ce, premergînd mai degrabă scotismului decît tomismului, Guilelmus consideră că această noţiune primă ne face să-1 înţelegem pe Dumnezeu ca fiinţă, şi nu ca Dumnezeu. Prin noţiunea de ens9, despre care Avicenna spune că este primul obiect al înţelegerii, Dumnezeu ni se întipăreşte de îndată în intelect ca in quantum ens; in quantum autem Deus et Dominus non est ex primis apprehensionibus10. Guilelmus vorbeşte deci ca Biblia, dar poate că se gîndeşte aici mai ales la necesse esse per se11 al lui Avicenna, ceea ce Dumnezeul tomist va mai fi încă, dar numai ca urmare a actualităţii pure şi nesfîrşite a lui esse al său. Guilelmus din Auvergne rămîne aproape de Avicenna şi Maimonide (Călăuza I, 63) în interpretarea identităţii dintre esenţa şi existenţa divine, dar nu-i depăşeşte clar nici în deosebirea dintre esenţa şi existenţa create. El înţelege că această deosebire este de o cu totul altă natură decît cea dintre materie şi formă, ceea ce este deja foarte mult; în plus, nu o înţelege doar ca o deosebire ideală, stabilită numai de raţiune, ci ca o deosebire reală, ceea ce este la fel de important, dar la atît se rezumă potrivirea cu tomismul. De îndată ce mergem mai departe, ne lovim de prima diferenţă, care constă în aceea că, pentru Guilelmus, ca şi pentru Maimonide şi pentru profesorul lor comun, Avicenna, existenţa este un fel de accident al esenţei, de unde decurge o a doua diferenţă capitală, anume că existenţa pare să se îmbine cu esenţa ca un quo est12 care s-ar adăuga din afară la quod est13, al cărui act ar fi. Dacă forţăm textul lui Guilelmus să explice sensul pe care îl dă lui esse al creaturii, obţinem neîntîrziat acest răspuns: este o participare la esse divin. Vorbind astfel, Guilelmus se desparte făţiş de Avicenna, pentru care existenţa lucrurilor nu e participare decît la o fiinţă emanată anterior din fiinţa primordială; dar leagă atît de strîns de Dumnezeu esenţa creată, încît propria ei existenţă se volatilizează, creatura nemaifiind decît o esenţă a cărei calitate de a exista se reduce la o simplă „calitate de a exista prin Dumnezeu". Bineînţeles că Dumnezeu este fiinţa prin care toate lucrurile sînt şi nu ceea ce ele sînt (esse quo sunt, non autem quod sunt). Folosind o formulă tipică, a cărei însemnătate se va înfăţişa pe deplin abia la Albert cel Mare şi Eckhart (B. Muller-Thyme), Guilelmus compară raportul dintre esse divin şi esenţele create cu cel dintre suflet şi trup: Quemadmodum anima est vita corporis, sic omnium esse Deus intelligatur14; de aceea, existenţa fiinţelor le rămîne în-trucîtva accidentală: cum unica esenţă supremă, care este Dumnezeu, este şi 9 fiinţă, entitate {Ib. lat.). 10 ca fiinţă; însă ca Dumnezeu şi Stăpîn nu există de la primele acţiuni de cunoaştere (.Ib. lat.). "necesitatea de a fi prin sine însuşi (Ib. lat.). 12 prin care este {Ib. lat.). 13 ceea ce este (Ib. lat.). 14 După cum sufletul este viaţa corpului, tot astfel Dumnezeu să fie înţeles ca fiinţă a tuturor celor create {Ib. lat.). .385 FILOZOFIA IN SECOLUL AL Xffl-LEA calitatea unică de a exista prin care toate există — ceea ce nu contrazice deloc diversitatea lor esenţială —, putem spune despre calitatea de a exista prin care ele sînt că nu le este esenţială, ci parcă supraadăugată: esse quo sunt non est eis essentiale, sed quasi accidit. Deci, dincolo de Gilbertus Porretanus şi chartrezi, Guilelmus se corelează mai degrabă cu ontologia lui Boethius decît o pregăteşte pe cea a lui Toma d'Aquino. Metoda lui Guilelmus din Auvergne este aici mult în urma intuiţiei profunde pe care o trădează prin chiar efortul de a o exprima. Guilelmus are un simţ cît se poate de ascuţit al importanţei primordiale a actului de a exista. Texte fericit culese şi excelent comentate de A. Masnovo stăruie cît se poate de tare asupra iubirii profunde şi primare a existenţei care acţionează asupra fiinţelor, le face să jertfească totul pentru ea şi nu este în ele decît iubire pentru Esse suprem, care este Dumnezeu. Dacă prin accident înţelegem un apendice lipsit de importanţă, cădem într-o greşeală fără seamăn. Existenţa e mai presus de accident, şi chiar de substanţă, de vreme ce, pierzînd-o, se pierde totul: non potest igitur accidere esse secundum se; sed necessario omni substantia et accidente melius est, pro cuius amissione unumquodque dam-num suae essentiae negligit. Ceea ce-i lipseşte lui Guilelmus ca să-şi justifice filozofic simţul profund al existenţei este o concepţie clară despre autonomia proprie pe care o are fiecare act de existenţă, chiar dacă nu ţine decît de acel Esse divin. în doctrina lui Guilelmus, Dumnezeu mai degrabă împrumută existenţa decît o dă, iar creatura pare să nu aibă nici o altă existenţă decît cea prin care mai mult este decît nu este. Această sărăcie ontologică a creaturii afectează toată cosmogonia şi cosmologia lui Guilelmus din Auvergne. Orice teolog creştin, oricît de aproape ar merge pe urmele lui Avicenna, îl părăseşte de îndată ce vine vorba despre creaţiune, dar reacţia lui Guilelmus o depăşeşte cu mult pe cea normal pre- vizibilă. Guilelmus se opune, fireşte, tezei avicenniene a veşnicei emanări a posibilelor, guvernată de necesitatea înţelegerii divine. Voinţa lui Dumnezeu este veşnică, dar liberă, iar hotărîrile lui sînt veşnice, ceea ce nu înseamnă însă că şi efectul lor este veşnic. Dumnezeu a vrut dintotdeauna şi în mod liber ca lumea să înceapă în sau o dată cu timpul. Creată din neant, lumea a fost făcută deci după neant. Este adevărat că Avicenna consideră această poziţie drept absurdă. Dacă faptul că o fiinţă există nu schimbă cu nimic cauza de care depinde, spune acest filozof, înseamnă că această fiinţă exista deja; or, toată lumea este de acord că Dumnezeu nu este nicicum afectat de existenţa lucrurilor; înseamnă deci că lucrurile au existat dintotdeuna. Dar Guilelmus întoarce argumentul: este adevărat că existenţa sau nonexistenţa lumii nu-1 împiedică pe Dumnezeu să rămînă identic acelaşi; or, Dumnezeu a făcut lumea în timp în mod liber; nimic nu împiedică deci accederea lumii create la existenţa în timp, fără ca aceasta să-1 afecteze în vreun fel pe Dumnezeu însuşi. Or, creaturile nu depind de Dumnezeu numai prin existenţă, ci şi prin natură şi operaţii. Tot ce fac depinde de voinţa divină. Dumnezeu nu le-a făcut ca să le lase cu totul libere: potestas naturarum sola voluntas est con- DE LA GUILELMUS DIN AUVERGNE LA HENRIC DIN GÂND 389 ditoris15. Noţiunea aristotelică şi avicenniană a unor naturi care lucrează în virtutea unei necesităţi interioare şi potrivit cu legea esenţei lor este deci eliminată din filozofie. între natura creată şi acţiunea ei se interpune voinţa liberă a creatorului, de care creatura depinde în fiece clipă în acţiunea sa, aşa cum ea depinde de acesta în existenţa sa. Eficacitatea naturilor create vine din preaplinul sursei. Fără îndoială că ele sînt create astfel încît să poată primi această eficacitate; ca să poată primi lumina, o casă trebuie să aibă ferestre; dar cine va susţine dreptul ferestrei la lumină? în împărţirea universală a eficacităţii divine, numai Dumnezeu este cu adevărat cauză; creaturile nu sînt decît canalele prin care circulă această eficacitate, atunci cînd Dumnezeu vrea, aşa cum vrea şi atîta vreme cît vrea pînă să-i suspende cursul. Această pulverizare a naturilor şi a eficacităţii lor cauzale ne readuce în linia temei de potentia Dei absoluta16, care merge de la Petrus Damiani la William Ock-ham. în ce măsură vorbeşte aici Guilelmus din Auvergne ca teolog, care apără libertatea Dumnezeului creştin împotriva necesităţii naturii greceşti, reiese clar din argumentele folosite. Recunoaştem în treacăt, pentru că le-am întîlnit la antidialecticienii veacului al Xll-lea, rugul aprins şi alte miracole din Scriptură, dar Guilelmus din Auvergne a găsit în cosmogonia voluntaristă a lui Gebirol cu ce să justifice filozofic noţiunea creştină a unei creaţiuni libere. Este şi motivul pentru care-i acordă lui Gebirol un loc de frunte între filozofi: unicus omnium philosophorum nobilissimus11. Cosmologia lui Guilelmus, puternic influenţată de Timaios-ul lui Platon, acceptă existenţa acelui suflet al lumii care încîntase atîtea minţi din secolul al Xll-lea, dar se opune ferm cosmologiei lui Avicenna. După ce respinge Inteligenţele separate ca substanţe creatoare interpuse între Dumnezeu şi lucruri, le elimină chiar şi ca simple substanţe motrice. Concepţia avicenniană despre sufletele sferelor, mişcate la rîndul lor de dorinţa pe care o simt pentru aceste Inteligenţe, i se pare imposibilă şi chiar ridicolă; e ca şi cum ai atribui acestor substanţe inteligibile funcţii comparabile cu cele ale unui asin înhămat la o roată de moară. De altfel, preocuparea principală a lui Guilelmus este să suprime intermediarii acumulaţi de Avicenna între sufletul omenesc şi Dumnezeu, care trebuie să fie singurul nostru principiu şi singurul nostru ţel. Sufletul e o substanţă spirituală perfect simplă, adică absolut liberă de orice amestec. Cei care şi-1 reprezintă ca un întreg potenţial sau un tot virtual nu fac astfel decît să dea dovadă de copilărie şi stupiditate. Sufletul rămîne deci unul şi indivizibil, oricare ar fi acţiunile pe care le înfăptuieşte. Lucru pe care Guilelmus îl exprimă spunînd că şi în sufletul omenesc, ca şi în Dumnezeu, esenţa e cauza nemijlocită a acţiunilor de cunoaştere şi voinţă, fără ca vreo facultate distinctă de suflet să se aşeze între el şi acţiunile pe care le înfăptuieşte. Această teză va fi contrazisă de Sfîntul Toma d'Aquino, dar va 15 puterea naturilor ţine numai de voinţa creatorului (Ib. lat.). 16 despre puterea absolută a lui Dumnezeu (Ib. lat.). 17 unicul, foarte renumit, dintre toţi filozofii (Ib. lat.). 390FILOZOFIA IN SECOLUL AL XIII-LEA exercita o influentă profundă, în Anglia şi Franţa, asupra teologilor din secolul al XTV-lea, care vor refuza să deosebească facultăţile sufletului de esenţa lui şi vor vorbi, prin urmare, de funcţia cognitivă a voinţei. La Guilelmus din Auvergne, refuzul de a atribui sufletului facultăţi distincte de esenţa lui se prelungeşte mai degrabă cu o critică radicală a teoriilor aristotelică şi avicenniană ale cunoaşterii. Sufletul fiind unul şi indivizibil, ar fi absurd să-i atribui două intelecte distincte de el şi distincte unul de celălalt, intelectul posibil şi intelectul agent. Dacă vrem cu orice preţ să vorbim de un intelect, trebuie să spunem, în primul rînd, că acest intelect este chiar esenţa sufletului care-şi exercită funcţiile cognitive şi, mai ales, să adăugăm că acest intelect nu poate fi un intelect agent. Filozofii care afirmă necesitatea unui intelect agent ca să explice cum ne devin inteligibile în act principiile prime, construiesc o ipoteză superfluă; principiile sînt inteligibile pentru suflet în mod tot atît de firesc cum este şi lumina vizibilă pentru văz. Dacă există o lumină a sufletului care-i dă putinţa să cunoască, aceasta nu poate fi decît Dumnezeu. Oricum ar sta lucrurile în această privinţă, cel mai important este să nu ne închipuim, ca Avicenna, un Intelect agent separat şi luminător al sufletului, altul decît Dumnezeu. Cînd ajunge să explice cum înţelege el modul în care sufletul dobîndeşte aceste cunoştinţe, Guilelmus începe prin a recunoaşte că problema este deosebit de dificilă, dar se străduieşte cu mult curaj să o rezolve. Indiferent că este vorba de principiile cunoaşterii sau de ideile noastre generale (universalii), dificultatea e aceeaşi: e vorba despre cunoştinţe universale, iar universaliile nu pot exercita nici o acţiune asupra sufletului, pentru simplul motiv că nu există. Trebuie găsită deci, în ambele cazuri, o cauză cu adevărat existentă şi activă care să întipărească în suflet fie ideile generale, fie principiile. Cauza activă a ideii generale nu este altceva decît obiectul individual perceput de simţuri, iar operaţia care scoate universalul din particular este abstracţia. Această operaţie se efectuează în doi timpi. Punctul de plecare este senzaţia, care cuprinde obiectul individual în mod distinct, cu toate deosebirile lui in-dividuante; dar senzaţia nu lasă în imaginaţie decît o imagine deja abstractă, în sensul că este mai puţin exactă decît obiectul şi lipsită de trăsăturile lui individuale. Văzută de aproape, o statuie îl reprezintă pe Hercule; văzută de departe, nu mai reprezintă decît un om; toate imaginile noastre sînt la fel de vagi ca şi percepţiile obiectelor văzute de departe. Pentru sufletul raţional, această primă abstracţie imaginativă este ca un prilej de primire a formelor inteligibile, care-i vin de la o altă cauză. Dacă e să le dăm crezare lui Aristotel şi Avicenna, această cauză ar fi o substanţă separată, Intelectul agent, însă „după învăţătura creştinilor, care este în mod necesar foarte adevărată în toate şi pretutindeni şi cu totul curată de orice minciună şi greşeală, trebuie să spunem că sufletul omenesc stă parcă, în mod firesc, pe linia zării dintre două lumi, fiind organizat conform amîndurora. Una dintre cele două lumi este cea a lucrurilor sensibile, de care e strîns legat prin trup; iar cealaltă este Creatorul, care este în sine ca tiparul şi oglinda în care se răsfrîng, în mod uni- DE LA GUILELMUS DIN AUVERGNE LA HENRIC DIN GÂND 391 versal şi cu desăvîrşire limpede, primele inteligibile. Aici stau toate regulile adevărului, reguli prime, zic, şi cunoscute de El, precum şi regulile cinstei şi universalitatea acelor cognoscibile ascunse la care intelectul creat nu poate ajunge fără darul şi harul revelaţiei divine. Deci Creatorul este adevărul etern, un veşnic tipar de exprimare cu totul limpede şi de reprezentare potrivită, pe scurt, aşa cum am spus, oglinda nepătată şi preacurată în care totul se înfăţişează. Aşa cum am spus, această oglindă este aşadar strîns legată şi mereu alături de intelectele omeneşti, în faţa cărora stă în mod firesc şi care pot, prin urmare, să citească în ea, fără nici un mijlocitor, principiile şi regulile de care am vorbit. în El deci, ca într-o carte vie şi într-o oglindă izvoditoare de forme, intelectul citeşte singur cele două feluri de reguli şi principii; astfel, Creatorul însuşi este cartea care aparţine firesc înţelegerii omeneşti." Aceasta însemna o întoarcere la Sfîntul Augustin, dar un Augustin care s-ar ridica făţiş, de data aceasta, împotriva lui Aristotel. în sufletul astfel conceput de Guilelmus din Auvergne, totul vine dinăuntru, fiind prilejuit de imboldurile pe care trupul le primeşte din afară şi sub acţiunea lăuntrică a luminii divine. De fapt, această teorie a cunoaşterii nu putea fi acceptată decît cu condiţia acceptării unui univers deja umplut cu forme inteligibile, aproape nemijlocit perceptibile de intelect Exact aşa este universul lui Guilelmus din Auvergne. într-un asemenea univers, speciile nu sînt doar reale, aşa cum erau pentru Guilelmus din Champeaux, ci realitatea însăşi. Pentru Guilelmus din Auvergne, un om, de pildă Socrate, este în mod esenţial specia „om", ceea ce se adaugă nefiind altceva decît accidentele individuale: Quare totum esse ipsius est ipsa sppcies, videlicet haec species homo, sicut dicitur vel praedi-catur de ipso cum dicitur, Socrates est homo{i. Prin gîndirea sa, sufletul omenesc se află deci în prezenţa inteligibilelor după cum se află în prezenţa sensibilelor prin simţuri, inteligibilele fiind cele care cauzează sensibilele. Dacă terreitatea şi igneitatea inteligibile nu ar exista în lumea sensibilă, nu am avea nici pămînt, şi nici foc. Aşadar, Guilelmus reuşeşte să cuprindă într-o mare sinteză întregul platonism şi un aristotelism interpretat în spirit avicennian: „Aristotel a spus despre Inteligenţa agentă că este ca soarele inteligibil al sufletelor noastre şi lumina intelectului nostru, în care face să apară în act formele inteligibile, pe care Aristotel le-a stabilit ca fiind în ea în potenţialitate. Ea le face să treacă de la potenţialitate la act, aşa cum face soarele pentru culorile vizibile în potenţialitate cînd, prin strălucirea lui, adică prin desă-vîrşirea luminii lui, face să treacă în act culorile care stăteau pînă atunci doar ca potenţialitate în corpurile colorate. Cauza care 1-a obligat pe Aristotel să stabilească existenţa acestei Inteligenţe a fost stabilirea de către Platon a formelor, sau a lumii speciilor, care se mai numeşte şi lume-arhetip, lume a formelor-principii, lume a speciilor şi lume inteligibilă, sau a inteligibilelor. Într-adevăr, Aristotel n-a avut cum să nu accepte această teză platoniană. Te- 18 De aceea, întreaga sa flintă este însăşi specia, adică această specie „om", după cum se spune sau se declara despre ea cînd se spune „Socrate este om" (Ib. lat.). i n ni FILOZOFIA IN SECOLUL AL Xni-LEA meiurile sau dovezile pe care s-a sprijinit Platon cînd a făcut-o nu au ajuns pînă la mine. Voi da deci temeiurile pe care cred că le-a avut sau ar fi putut să le aibă. La aceasta, spun deci că nu trebuie să ne încredem mai puţin în intelect pentru inteligibile, decît în simţuri pentru sensibile (Ad hoc dico igitur quod non minus credendum est intellectui de intelligibilibus quam sensui de sensibilibus). De vreme ce dovada sau mărturia simţurilor ne obligă să presupunem lumea sensibilelor, sensibilul în sine şi lumea particularelor sau singularelor, cu atît mai mult trebuie să ne facă intelectul să presupunem o lume a inteligibilelor; şi aceasta e lumea speciilor sau a universaliilor" (De universo n, 14). Se vede că Guilelmus nu a ştiut să reia, nici măcar prin intermediul lui Augustin, dialectica platoniană care duce !a stabilirea Ideilor. Se pare că nu citise Phaidon (tradus în secolul al Xll-lea de Henricus Aristippus) în momentul în care scria aceste pagini. Totul se mărgineşte pentru el la un soi de intuiţionism al inteligibilului, care-1 dublează pe cel al sensibilului şi care se explică prin iluminarea lumii-arhetip, raţiune şi tipar al universului, al cărei nume adevărat, pentru creştini, este Cuvîntul, Fiu al lui Dumnezeu şi Dumnezeu adevărat. Complexul augustinian din secolul al XHI-lea este reprezentat aproape în întregime de doctrina lui Guilelmus din Auvergne. Cu siguranţă că, de aici înainte, nimic nu mai putea opri pătrunderea lui Aristotel în şcoli, dar influenţa lui Guilelmus a făcut desigur mult pentru întîrzierea sau limitarea ei. în afară de această vastă sinteză doctrinală întocmită de episcopul Parisului la începutul veacului, nu mai putem să amintim nici o altă operă de origine franceză şi cu adevărat originală, decît ciudata scriere care poartă titlul Memoriale rerum difficilium. Şi încă nu este absolut sigur că autorul ei a fost francez. Lucrarea a fost atribuită mai întîi filozofului şi învăţatului polonez Witelo (Vitellion), cu titlul De intelligentiis, dar, fiind citată de autori anteriori lui Witelo, s-a renunţat la această teză. Două manuscrise îi atribuie drept autor un profesor parizian pe nume Adam Pulchrae Mulieris; unul dintre ele chiar spune: Incipit Memoriale rerum difficilium Ade pulcherrimae mulieris19. Dacă lăsăm la o parte superlativul; rămîne faptul că De intelligentiis, sau Memoriale rerum difficilium, ar fi opera unui anume Adam Bellefemme (sau ceva pe aproape). De altfel, nu mai cunoaştem nimic altceva despre acest teolog parizian, care, dacă e să judecăm după subiect şi după pasajele citate, din opera sa, se pare că şi-a scris opera în jurul anului 1230. Lucrarea e amintită de Richard din Fournival (pe la 1246) şi o găsim citată de Gerardus din Abbeville în Quodlibeta; i s-a făcut chiar cinstea să fie citată de Sfîntul Toma d'Aquino, cu titlul De intelligentiis (De veritate II, 1, Praeterea; Quaest. quodlib. VI, 11, 19, Sed contra). 19 [Aici] începe Memoriale rerum difficilium de Adam al celei mai frumoase femei lat.). (Ib. lat.) DE LA GUILELMUS DIN AUVERGNE LA HENRIC DIN GÂND 393 Este o lucrare foarte interesantă, care ţine mai ales de tema dionisiană a iluminării ierarhice — prezentă, după Gundissalinus, la Alanus din Lille şi Nicolaus din Amiens —, dar în care vedem cum pătrunde şi ceea ce Clemens Baeumker a numit „metafizica luminii", reprezentată în principal de Robert Grosseteste. Este posibil ca Magistrul Adam să fie sub autoritatea lui Gros-seteste, dar nu e lucru sigur, căci Memoriale se deosebeşte net de operele magistrului de la Oxford, atît prin metodă, cît şi prin conţinut. Adam porneşte de la o substanţă primă, nesfirşită şi origine a tuturor celorlalte, care este o Inteligenţă. Ea este anterioară tuturor celorlalte prin definiţie, pentru că celelalte nu pot fi definite decît în raport cu ea; le este anterioară şi în ordinea cunoaşterii, fiind cognoscibilul prim; în sfîrşit, ie este anterioară în ordinea existenţei, căci este cauza existenţei actuale a tuturor celorlalte fiinţe. Această fiinţă primă este lumină. O spune Ioan în Evanghelie, iar Augustin ne încredinţează că „lumină" este însuşi numele lui Dumnezeu: neque enim et Chris-tus sic dicitur lux quomodo dicitur lapis: sed illud proprie, hoc utique figurate20 (Cf. De Genesi ad litteram IV, 28, 45). Pe de altă parte, ştim că ceea ce nu este Dumnezeu nu există decît pentru că se împărtăşeşte din Dumnezeu; de unde rezultă că, de vreme ce Dumnezeu este lumină, tot ce este nu este decît în măsura în care se împărtăşeşte din lumină sau, altfel spus, cîtă lumină are un lucru, atîta fiinţă divină păstrează: Unumquodque quantum habet de luce, tantum retinet esse divini. Lumina este deci forma, sau desăvîrşirea, a tot ceea ce există: Perfectio omnium eorum quae sunt in ordine universi est lux21. Ea este, prin esenţă, autodifuzivă şi aptă să se înmulţească: diffusiva sui, multiplicativa suiipsius. Acesta e semnul că lumina este izvorul vieţii, care posedă, la rîndul ei, această forţă de propagare şi ţine, prin urmare, de firea luminii: Est enim vita actus entis diffusivi sui esse in aliud Quod est huiusmodi, lux est proprie vel na-turam lucis habens22. Propagare şi manifestare sînt totuna. Augustin spusese deja, după Sfîntul Pavel (Efes. 5, 13), că orice manifestare este lumină; într- adevăr, lumina nu este numai viaţă, ci şi „putere exemplară": îi dăm acest nume secundum quod in ea rerum species possunt apparere23. Aceste principii o dată stabilite, putem sjji construim ierarhia substanţelor cunoscătoare, înşiruindu-le de la cele mai nobile la cele mai modeste, după cum lumina lor este mai mult sau mai puţin eliberată de materie: Dumnezeu, Inteligenţele pure, sufletele omeneşti care pun în mişcare trupurile, trupurile în care lumina se degradează în căldură dînd naştere vieţii şi mişcării, pînă ce se stinge în materia inertă. 20 căci nici Cristos nu e numit lumină aşa cum zicem piatră: căci acest [din urmă termen e folosit] în sens propriu, [iar] acela în sens figurat {Ib. lat.). 21 Lumina este desăvîrşirea tuturor acestor lucruri care există în ordinea universului {Ib. lat.). 22 Căci viaţa este acţiunea fiinţei autodifuzive care există în altceva. Orice este de acest fel este lumină în sens propriu sau ceea ce posedă natura luminii {Ib. lat.). 23 conform faptului că în ea pot să apară speciile lucrurilor {Ib. lat.). ,; FILOZOFIA IN SECOLUL AL XIII-LEA Memoriale nu este chiar un de fiuxu entis24, ci mai degrabă un tablou al iluminării universale, în care elemente de origini diferite sînt preluate şi iscusit combinate. Dionisie, Augustin, Gundissalinus, Gebirol sînt, fiecare, prezenţi cu cîte ceva; dar curentul principal al speculaţiei pariziene lua, pe la 1230, o direcţie diferită. Ceea ce nu înseamnă că tema metafizică de luce25 a dispărut atunci de la Paris; dimpotrivă, o regăsim, foarte limpede, la Sfîntul Bonaventura şi, în general, îi întîlnim urmele pretutindeni unde reapare teoria augustiniană a iluminării sufletului de către Dumnezeu pentru cunoaşterea adevărului. Interesul deosebit pe care l-au manifestat teologii franciscani pentru acele Perspectivae arabe (tratate de optică), mai ales pentru cea a lui Alhacen, se explică uşor. Ştiinţă a luminii, optica studia legile luminii sensibile, iar aceasta simboliza pentru ei lumina nevăzută cu care Dumnezeu îl luminează pe fiecare om născut pe această lume. Nimic nu era deci mai firesc decît îmbinarea ştiinţei luminii cu metafizica şi teologia iluminării divine. Dusă deja foarte departe de Grosseteste şi reluată, ocazional, de Sfîntul Bonaventura, această sinteză face tot obiectul întregului tratat De luce al franciscanului Bar- tolomeu din Bologna, magistru în teologie la Paris, apoi rector al şcolii teologice din Bologna, după Matei din Aquasparta; după 1294, istoria îi pierde urma. Ştim, în prezent, că a scris 41 de Chestiuni controversate, încă inedite, dintre care cele care se referă la Primul Principiu, la creaţie şi la suflet ar interesa în mod direct istoria filozofiei. Editarea recentă a lui De luce ne îngăduie, cel puţin, să vedem cum speculaţiile inspirate de optică se întîlnesc nu numai cu teologia, dar şi cu viaţa spirituală. într- adevăr, această operă, care ar putea fi tot atît de bine cercetată după cea a Sfîntului Bonaventura şi a lui Matei din Aquasparta, este esenţialmente religioasă, aşa cum o arată, de altfel, tema biblică, luată din Ioan (8, 12), cu care începe: Ego sum lux mundi, qui sequitur me non ambulat in tenebris, sed habebit lumen vitae26. Ca şi pentru . Roger Bacon, Scriptura este pentru Bartolomeu din Bologna sumumul oricărui adevăr. Cum să ne mai mirăm atunci că adevărul opticii se găseşte ca şi implicat în textul sfînt şi că, prin urmare, ştiinţa se integrează spontan în teologie? Din toate metaforele cu care Dumnezeu s-a numit pe sine, nici una nu îndeamnă mai mult la reflecţie şi nu întăreşte mai mult gîndirea decît cea a luminii care, vizibilă în sine, este şi sprijinul, şi virtutea actualizatoare a acelei lumini firave cu care natura ne-a înzestrat ochii. Autorii tratatelor de optică fac distincţie între lux, adică natura luminii considerate în sursa ei; rază (radius), care este similitudinea produsă diametral în mediu de către sursa luminoasă; lumen, sau lumina răspîndită sferic în mediu de către razele 24 Despre curgerea fiinţei (Ib. lat.). 25 Despre lumină (Ib. lat.). 26 Eu sînt Lumina lumii. Cel care Îmi urmează Mie nu va umbla în întuneric, ci va avea lumina vieţii (Biblia sau Sfinta Scriptură, Editura Institutului Biblic..., Bucureşti, 1975). DE LA GUILELMUS DIN AUVERGNE LA HENRIC DIN GÂND 395 luminoase; splendor, adică strălucirea obiectelor lucioase pe care lumina le face sclipitoare. Atribuindu-şi titlul de lux, şi nu pe cel de rază, de lumină răspîndită sau de sclipire, Dumnezeu ne previne deci că este însuşi izvorul luminător al tuturor creaturilor intelectuale din lume, şi nu una din acele lumini născute, dependentă şi trecătoare, care-şi datorează fiinţa luminării produse de el. Oricît de ingenioase, argumentele propuse de tratatul De luce pentru această teorie ţin nu atît de speculaţia filozofică propriu-zisă, cît de acea teologie simbolică despre care Sfîntul Toma spunea că nu este demonstrativă. Optica înregistrează şapte moduri de participare a corpurilor la lumină, iar Bartolomeu face să le corespundă şapte moduri de participare a intelectelor îngereşti şi omeneşti la lumina divină; diferitelor condiţii materiale impuse de ştiinţă pentru ca un corp să primească lumina el le găseşte tot atîtea corespondente în condiţiile spirituale necesare pentru ca intelectul nostru să poată primi iluminarea divină, în viaţa aceasta şi în cea de dincolo. Spiritualitatea franciscană şi metodele de exegeză simbolică ale Sfîntului Bonaventura domină această operă, în care ştiinţa şi filozofia se contopesc într-o teologie îndreptată, la rîndul ei, spre viaţa spirituală. Lui Bartolomeu din Bologna i s- a atribuit uneori Summa filozofică zisă a lui Pseudo-Grosseteste, despre care vom vorbi mai tîrziu. Singurul motiv pentru care s-ar putea face o asemenea atribuire este că autorul Summei face trimitere la un tratat De luce care i-ar aparţine tot lui; dar nimic nu dovedeşte că ar fi vorba despre De luce al lui Bartolomeu din Bologna şi se poate totuşi observa, fără a face din aceasta un argument hotărîtor, că stilul şi spiritul celor două lucrări sînt profund diferite. O dată cu instalarea în Universităţile din Paris şi Oxford a Ordinelor de călugări cerşetori, aproape toate marile nume ale filozofiei şi teologiei sînt, la Paris, cele ale dominicanilor sau franciscanilor, iar, la Oxford, mai ales ale franciscanilor. Pînă la această dată, pe lista teologilor mireni din Paris nu puţine sînt numele cunoscute: Petrus din Poitiers, Simon din Tournai, Raoul Ardent, Etienne Langton, Nicolaus din Amiens, Prevostin, Philippe Cancelarul, Guilelmus din Auxerre, Guilelmus din Auvergne şi, dacă vrem, Magistrul Adam. După aceştia din urmă, puţine nume de profesori laici ne mai reţin atenţia, fie dintr-o nedreptate a istoriei, fie din cauză că operele lor au fost cu adevărat lipsite de importanţă. Marea excepţie este Henric din Gând (t 1293), magistru în arte, apoi magistru în teologie la Universitatea din Paris, unde predă din 1276 pînă în 1292. A fost un profesor ascultat, cu o autoritate, din cît se pare, foarte solidă în ultimul sfert de veac şi unul dintre sfetnicii lui Etienne Tempier cu prilejul condamnării averroismului, în 1277. Opera lui a fost multă vreme şi pe nedrept neglijată, în parte pentru că nu a avut continuatori; în parte — iar acest motiv este legat de primul — pentru că nici un ordin călugăresc nu era interesat să-i păstreze faima. A fost totuşi o vreme în care se pare că soarta a părut că vrea să-1 despăgubească. în secolul al XVI-lea, Ordinul Serviţilor a simţit nevoia irezistibilă de a-şi avea propriul Doctor oficial, aşa cum dominicanii şi franciscanii şi-1 aveau fiecare pe al lor. Cum Henric din Gând nu IN SbCULUL AL AW-LbA aparţinea nimănui, au făcut din el un servit şi i-au adoptat doctrina, fapt care i-a obligat să-i publice, măcar, operele şi să le comenteze. Nici un ordin nu şi-1 mai revendică azi, dar lucrări excelente de istorie au început să-i dea locul pe care, prin Quodlibeta şi Summa theologica, îl merită printre marile nume ale sfirşitului de veac al XHI-lea. Calea cea mai sigură de a nu ne rătăci cînd îl abordăm pe Henric din Gând (sau pe Duns Scottus) este să ne amintim schema metafizicii lui Avicenna, ca ştiinţă a fiinţei ca fiinţă. Fiinţa este prima care se oferă înţelegerii umane; nu poate fi deci definită, dar fiecare ştie ce înseamnă expresia: ceea ce este. în gîndire, aceasta e însoţită de alţi doi termeni: lucrul (res) şi necesarul (necesse). Prin „lucru", înţelegem tot fiinţa, în măsura în care fiinţa este „ceea ce este", sau esenţa. Prin necesar, înţelegem ceea ce este cu necesitate ceea ce este. De unde şi prima diviziune a fiinţei, care o deosebeşte în „ne- cesar" şi „posibil". Cercetînd relaţiile din acest cuplu, observăm imediat că posibilul nu se înţelege decît prin necesar: nu ne rămîne atunci de gîndit decît cum, printr-o serie de acte ele însele necesare, sînt emanate ierarhic fiinţele posibile din cea necesară, care este Cea Dintîi. Henric din Gând porneşte şi el se pare de la noţiunea de fiinţă, dar, vrînd să evite necesitarismul grecesc din care se inspiră Avicenna, înclină de la început ontologia filozofului arab într-un sens creştin. în loc să împartă fiinţa în necesară şi posibilă, el o împarte, prin analogie (ca să nu-1 confunde pe Dumnezeu cu fiinţele finite), în „ceva care este fiinţa însăşi" şi „ceea ce e ceva căruia a fi i se potriveşte, sau i s-ar putea potrivi în mod firesc". Prima este fiinţa increată, a doua cuprinde orice lucru creat, iar metafizica se va construi pornind de la aceste două noţiuni. O filozofie care porneşte de la un Dumnezeu conceput ca aliquod quod est ipsum esse21 nu are nevoie să întemeieze dovezile existenţei lui pe sensibile. Cum va face mai tîrziu Duns Scottus, Henric din Gând precizează că putem, dacă vrem, să-1 demonstrăm pe Dumnezeu pornind de la sensibile (amîndoi îşi amintesc de Sfîntul Pavel, Romani 1, 20), dar că izbutim mai uşor şi mai bine pornind de la ideea de fiinţă, căci astfel este de ajuns să constatăm cum, prin unul din cele două aspecte primare ale ei, fiinţa se înfăţişează precum ceva în care esenţa e identică cu existenţa. Fiinţa care nu e decît fiinţă, dar care este toată fiinţa, se poate numi fie Bine, fie Adevăr, dar nu e toate acestea decît pentru că este acel ceva a cărui esenţă e astfel, încît este în mod firesc. Fiinţa care e „ceva căruia a fi i se potriveşte sau i s-ar putea potrivi, în mod firesc" cuprinde tot ce intră sau poate să intre în categorii. Ea se deosebeşte deci nemijlocit de fiinţa divină. Trebuie să observăm cu cîtă grijă se fereşte aici Henric din Gând de teoria univocităţii fiinţei, sugerată de Avicenna şi acceptată de Duns Scottus. Termenul esse se poate aplica fie uneia, fie celeilalte, dar nu putem să-1 gîndim ca semnificîndu-le, în acelaşi timp, 27 ceea ce este însăşi Mintă (Ib. lat.). DE LA GUILELMUS DIN AUVERGNE LA HENRIC DIN GÂND 397 pe amîndouă; el nu poate să o semnifice decît fie pe una, fie pe cealaltă. Henric nu-i admite lui Avicenna decît, cel mult, că noţiunea (intellectus) de fiinţă este anterioară celei de Dumnezeu sau de creatură, căci pe amîndouă le concepem doar ca fiinţe, dar nu că este o noţiune deopotrivă comună şi anterioară ambelor. Henric îl trădează pe Avicenna mai repede decît o va face Duns Scottus. Este şi ceea ce Duns Scottus nu-i va ierta, căci, neadmiţînd la începutul cercetării sale noţiunea de fiinţă univocă pentru Dumnezeu şi creaturi, Henric din Gând este silit, ca să nu pornească de la un termen echivoc, să propună întîietatea noţiunii de fiinţă în sine şi, prin urmare, să facă din ea atît primum cognitum2*, cît şi ratio cognoscendi29 a tuturor celorlalte pentru capacitatea umană de înţelegere. Duns Scottus va critica ferm această teză în Opus oxo-niense tocmai pentru că era singura alternativă posibilă faţă de a sa care să evite pornind de la Avicenna necesitarismul avicennian. Ca să asigure ruptura dorită dintre fiinţa în sine şi flintele posibile, filozoful creştin are la dispoziţie noţiunea de creaţiune, dar, dacă o abordează pornind de la noţiunea de fiinţă, întîlneşte mai întîi, între creator şi creaturi, Ideile divine. Fiind Ideile lui Dumnezeu, ele nu pot fi concepute ca înzestrate cu subzistenţă proprie: ele nu au deci o altă fiinţă reală decît fiinţa lui Dumnezeu. Dat fiind însă că Ideea reprezintă o creatură posibilă, e nevoie ca ea să fie, ca obiect al cunoaşterii, distinctă de Dumnezeu. Vom spune deci că Dumnezeu îşi cunoaşte mai întîi propria esenţă în ea însăşi; apoi că, în actul prin care o cunoaşte, el cunoaşte toate creaturile creabile, potrivit fiinţei pe care o au în el; în sfîrşit, că Dumnezeu cunoaşte fiinţa pe care o are creatura creabilă în ea însăşi, în măsura în care această fiinţă este diferită de fiinţa lui Dumnezeu. Această fiinţă proprie creaturii este esenţa ei, cu conţinutul pro- priu care o defineşte, iar esenţa creaturii, înţeleasă ca imitaţie posibilă a esenţei divine, este o Idee. Esenţa Ideii luată ca atare are o fiinţă proprie, care nu se adaugă la fiinţa lui Dumnezeu, dar care se deosebeşte de ea ca obiect de cunoaştere; este fiinţa esenţei ca esenţă, esse essentiae. Teorie celebră împotriva căreia va argumenta Duns Scottus, însă fără s-o evite nici el în întregime. Pe de o parte, cei doi teologi vor să ocolească obstacolul eriugenian al creării Ideilor divine, teză condamnată şi răscondamnată, care avea să-şi mai găsească apărători chiar şi în secolul al XTV-lea, dar pe care nu vor nici unul s-o accepte; pe de altă parte, identificînd fiinţa cu esenţa, ei nu pot să evite dublarea oricărei disocieri în ordinea esenţei cu o disociere în ordinea fiinţei. Henric din Gând răspunde acestei cerinţe atribuind Ideii un esse essentiae, care ajunge astfel, aşa cum o spune chiar el, un ideat (ideatum). Duns Scottustfuza această soluţie, atribuind în schimb Ideii divine un esse intelligibi-sprijinit şi raportat la cel al înţelegerii divine, simplu esse diminutum31, 28 primul lucru cunoscut (Ib. lat.). 29 temeiul cunoaşterii (Ib. lat.). ^i« r , 30 fiinţa inteligibilă (Ib. lat.). 31 fiinţa micşorată (Ib. lat.). >;. . cu siguranţă, care îi va chinui pe comentatorii şcolii scottiste şi pe care unii dintre aceştia, ca Guilelmus din Alnwick, îl vor arunca hotărît peste bord, neştiind cum să-1 deosebească de esse essentiae al lui Henric din Gând. Avem de-a face aici cu fantome ale concepţiei dionisiene despre Idei înţelese ca teofanii; nu e de mirare că le vedem bîntuind toate platonismele, în care stau, cu drepturi depline, ca acasă. Ideile îl interesează pe teolog în primul rînd ca „raporturi de imitabilitate în esenţa divină"; pentru filozof, ele sînt mai ales „esenţele lucrurilor în cunoaşterea divină". Avicenna a vorbit foarte bine despre ele în Metafizica sa, dar Henric nu poate accepta felul în care explică Avicenna trecerea la exis- tenţă a posibilelor cuprinse în înţelegerea divina. Filozoful arab socoteşte că voinţa lui Dumnezeu nu poate să nu încuviinţeze seriile de inteligibile care emană din intelectul iui. Pentru Henric din Gând, voinţa lui Dumnezeu consimte liber să dăruiască existenţă anumitor posibile, iar această consimţire este ceea ce se numeşte creaţiune. Mergînd mai departe, el socoteşte că, de vreme ce existenţele depind în primul rînd de voinţa lui Dumnezeu, înţele- ■ gerea divină nu le cunoaşte decît prin mijlocirea acestui act al voinţei divine. Henric din Gând anticipează aici concluziile lui Duns Scottus, şi s-ar putea eventual vorbi în acest sens de un oarecare voluntarism, dar cu condiţia să nu se uite că actul creator nu se deosebeşte de fiinţa divină însăşi decît în gîndirea noastră; numai în creatură are creaţia o realitate distinctă, şi anume ca relaţie între efectul finit şi cauza divină de care depinde. Oricum ne-am imagina actul creator, atîta timp cît esenţa însăşi a creabilului nu se oferă înţelegerii divine decît prin intermediul voinţei divine care-i încuviinţează existenţa, nu putem să admitem că existenţa se deosebeşte în mod real de esenţă. Este o chestiune asupra căreia Henric din Gând a dus o lungă şi riguroasă polemică împotriva lui iEgidius din Roma; iar Duns Scottus, care i s-a opus de atîtea ori, atît în filozofie, cît şi în teologie, va respinge, la rîndul lui, deosebirea reală dintre esenţă şi existenţă ca lipsită de orice înţeles. Ceea ce deosebeşte creatura de creator este faptul că Dumnezeu nu poate fi despărţit de existenţa lui, în timp ce existenţa actuală a creaturii depinde de libera voinţă a lui Dumnezeu. Fiinţele finite sînt esenţe existente şi, de asemenea, individuale. Fiecare formă creată este creată într-un subiect (suppositum), a cărui unitate proprie e de ajuns ca să-1 deosebească de toate celelalte. Actua-lizînd-o, creaţiunea presupune fiecare fiinţă ca identică cu sine şi diferită de celelalte; la această identitate pozitivă a fiinţei cu ea însăşi se referă Henric din Gând cînd spune că individuaţia se defineşte printr-o dublă negaţie: cea care neagă orice diferenţă a unei fiinţe faţă de ea însăşi şi cea care neagă orice identitate a acestei fiinţe cu o alta decît ea. între creaturi, omul se defineşte ca unire a unui trup cu un suflet raţional. Trupul se constituie ca atare prin propria lui formă; sufletul raţional nu informează deci în mod nemijlocit trupul; el nu este, la drept vorbind, actul acestui trup,/or/na corporeitatis32; există deci în om două forme substanţiale, 32 forma corpului (Ib. lat). DE LA GUILELMUS DIN AUVERGNE LA HENRIC DIN GÂND 399 cea a trupului ca atare şi cea a compusului uman. Ridicat astfel deasupra trupului, sufletul rămîne deschis influenţelor inteligibile. Acceptînd distincţia, de acum clasică, între intelectul posibil şi intelectul agent, Henric explică abstracţia într-un mod foarte asemănător, la început, cu cel al Sfintului Toma d'Aquino; dar adaugă de îndată că aceasta nu e totalitatea cunoaşterii noastre. Abstracţia ne face, de bună seamă, să înţelegem ceea ce este lucrul, şi, de vreme ce-1 înţelegem aşa cum este el, cunoştinţa pe care o obţinem are ca obiect adevărul, dar nu ne face să ajungem la esenţa inteligibilă a lucrului. Ca să izbutim, nu e de ajuns să abstragem din sensibil noţiunea inteligibilă a obiectului, mai trebuie să-i şi definim esenţa printr-o judecată sigură. Aceasta nu se poate face decît printr-o reflecţie care să pornească, spre deosebire de sensibilul concret, de la noţiunea primă de fiinţă, şi care să continue sub acţiunea reglatoare a luminii divine. Identificîndu-1, ca şi alţii ca el, pe Dumnezeul luminator al lui Augustin cu Inteligenţa agentă a lui Avicenna, dar, din cît se pare, limitîndu-i şi el funcţia la o acţiune reglatoare, Henric din Gând aşază astfel instabilitatea firească a judecăţilor omeneşti sub certitudinea Ideilor divine. Doctrina lui Henric este o mărturie interesantă a afinităţii naturale, pe care am constatat-o deja, dintre platonismul lui Avicenna şi cel al Sfintului Augustin. Nu am putea spune că doctrina s-a născut chiar din îmbinarea lor; ea nu provine decît din gîndirea lui Henric însuşi, dar această gîndire s-a întors firesc spre ei ca să-şi caute o metodă şi cîteva din principiile de care avea nevoie. în timpul vieţii, Henric din Gând s-a bucurat de o mare autoritate. Era profesor de teologie la Universitatea din Paris în acel memorabil an 1277, martor al condamnării averroismului şi a unor teze tomiste; am putea deci să presupunem, dacă nu am şti-o chiar de la el, că Henric a fost de faţă la consfătuirile teologice care au precedat acest act, în care are şi el partea lui de răspundere. Dat fiind spiritul general al doctrinei lui, se înţelege că 1-a neliniştit nu numai averroismul, dar chiar şi tomismul. Venit dintr-o cu totul altă direcţie doctrinală, el nu a putut înţelege sensul profund al reformei tomiste şi, ca atare, nu a văzut în ea decît o primejdioasă pătrundere în teologie a filozofiei paginilor şi necredincioşilor. Cu toate acestea, nimic nu pare să-i fi zdruncinat încrederea în armonia intimă dintre Revelaţia creştină şi raţiunea filozofică orientată cu înţelepciune. El face parte din cei care au contraatacat pentru că aşa se credea atunci necesar şi care puteau nădăjdui că au izbutit. Opera lui Duns Scottus, care se va clădi cu ajutorul unei tehnici filozofice foarte asemănătoare, se va deosebi totuşi în multe privinţe, în primul rînd, desigur, datorită geniului personal al autorului ei, dar fără îndoială că, într-o bună măsură, şi din cauza rupturii produse între cele două generaţii de condamnarea din 1277. Henric din Gând şi colegii lui nu voiau să condamne decît o anumită filozofie; poziţia doctrinală a multora dintre cei care vor veni după ei se va înfăţişa drept condamnare a filozofiei pur şi simplu. în gîndirea lui Etienne Tempier şi a profesorilor care l-au asistat exista, de altfel, ceva din această atitudine. Am observat deja că o anume neîncredere faţă de filo- zofie nu a încetat niciodată să domnească în rîndurile teologilor, dar nici Avi-cenna şi nici Averroes nu-i convinseseră atît de tare de neputinţa funciară a raţiunii naturale de a construi o metafizică în stare să răspundă spontan cerinţelor credinţei creştine; tocmai de acest lucru s-au arătat convinşi mulţi dintre urmaşii lor. După Henric din Gând, nu mai găsim în secolul al. XHI-lea nici o sinteză doctrinală comparabilă în amploare cu a lui şi care să fie opera unui teolog laic; trebuie însă să menţionăm cel puţin ansamblul de Quaestiones quodlibetales ale lui Godefridus din Fontaines (t 1303), de o excelentă calitate filozofică. Autorul a fost un adversar al lui Henric din Gând şi, în chestiuni importante, un spirit de orientare asemănătoare cu a Sfîntului Toma d'Aquino, dar capabil să ia hotărîri personale. Astfel, Godefridus nu acceptă deosebirea reală dintre esenţă şi existenţă şi, ca atare, nici îmbinarea lor reală. Critica lui îl atinge direct pe Toma d'Aquino, fiind îndreptată împotriva principiului, de nenumărate ori afirmat de Sfîntul Toma, că esse este actul formei. Pe de altă parte, el interpretează desigur distincţia tomistă aşa cum vom vedea că o va face jEgidius din Roma. Pentru el, a spune că există o deosebire reală înseamnă a spune că există deosebire între două lucruri: or, remarcă el, esse nu poate fi înţeles ca lucru, pentru simplul motiv că nu poate exista separat: in rerum natura extra intellectum non est aliquid quod sit esse solum, ita scilicet quod ratio sua in essendo sit solum ratio essendi, sine appositione alicuius, parti-cularis rationis essendi33. Godefridus adaugă că, de vreme ce fiinţa include în mod universal tot ceea ce este, a o afirma ca realizată în stare pură ar însemna o întoarcere la doctrina lui Parmenide, astfel încît tot ceea ce este ar fi în mod real unul: et sic in rerum natura omnia essent aliquid unum secundum rem, quodfalsum est34. în noetică, Godefridus aderă la o concepţie a abstractizării intelectuale asemănătoare ca aspect cu cea a Sfîntului Toma şi opusă teoriei augustiniene a iluminării, dar accentuează puternic caracterul pasiv al intelectului în cunoaştere, deoarece concepe, oarecum în manieră avi-cenniană, esenţa inteligibilă a lucrului cunoscut ca destul de reală pentru a fi sesizabilă ca atare de către intelect. Godefridu:. susţine, prin urmare, că intelectul nu produce inteligibilitate şi universalitate nici în lucruri şi nici în fantasmă, ci că intelectul agent aşază fantasma într-o asemenea lumină încît quidditatea sau esenţa obiectului apare de la sine şi poate acţiona asupra intelectului posibil, făcîndu-ni-se cunoscută. Pasivităţii intelectului îi corespunde cea a voinţei. Godefridus justifică această teorie cu o axiomă preluată de la Aristotel: este cu neputinţă ca unul şi acelaşi lucru, înţeles în sine şi nemijlocit, să se pună nemijlocit în mişcare pe el însuşi. Deci nu poate exista 33 în natura lucrurilor, în afara intelectului, nu există altceva care poate să fie numai fiinţă, astfel că raţiunea sa poate să fie în fiinţă numai raţiunea de a fi, fără adăugarea unui alt lucru, a raţiunii particulare de a fi (Ib. lat.). 34 şi astfel, în natura lucrurilor toate ar fi în mod real un singur lucru, ceea ce este fals (Ib. lat.). UE LA UUlL.tSl,MU5 D11N AUVtiKUNb LA HENK1C DIN GÂND 4U1 spontaneitate absolută a voinţei, care e întotdeauna mişcată de obiectul ei în ce priveşte determinarea actului său, iar, în exercitarea acestui act, ea nu se mişcă pe sine decît cu mijlocirea mişcării de deliberare a raţiunii. De altfel, Godefridus merge pînă la a face din motricitatea obiectului o cauză eficientă: obiectum effective movet voluntatem35. Rămîne de văzut ce facem cu liberul arbitru. Godefridus crede că va reuşi amintind că obiectul prim al voinţei este binele nedeterminat. Cum nici un obiect particular nu este binele absolut, raţiunea nu este niciodată riguros determinată în judecata pe care o îndreaptă asupra lui, iar această nedeterminare funciară a raţiunii în raport cu obiectul ultim al voinţei asigură nedeterminarea radicală a actelor ei. Ne aflăm deci aici la opusul spontaneităţii radicale a voinţei, pe care o va susţine Duns Scot-tus. Godefridus din Fontaines fiind, de altfel, unul din adversarii lui de primă mărime. Poate că n-ar fi imposibil să se arate cum, prin ce alterări ale tomistnului, la început abia perceptibile, a ajuns Godefridus să susţină teze pe cars nu le întîlnim ca atare la Sfîntul Toma d'Aquino. Oricum, cele două doctrine nu sînt identice, fapt care explică de ce, în primele decenii ale veacului al XTV-lea, un anumit număr de gînditori, dintre care unii i-au fost elevi, s-au angajat în teze care le amintesc la început pe cele ale tomismului, dar care de fapt continuă doctrina destul de diferită a lui Godefridus. Cercetări recente (E. Hocedez) au adus cîteva lămuriri asupra operei unui alt laic, Petrus din Auvergne, care a predat teologia la Paris pe la 1296 şi a murit episcop de Clermont în 1302. Autor de Sophismata, de numeroase Comentarii la operele lui Aristotel şi de Quaestiones quodlibetales, se consideră că s-a menţinut suficient de aproape de tomism, cel puţin în comentarii, încît să i se încredinţeze încheierea comentariului neterminat al Sfîntului Toma la De coelo et mundo, dar şi că s-a îndepărtat de el în mai multe probleme în Quaestiones quodlibetales. Nu este imposibil ca, atunci cînd opera i se va cunoaşte mai bine, locul lui Petrus din Auvergne în istoria filozofiei să crească în însemnătate. Sfîrşitul de secol al Xll-lea îşi găsise în Ioan din Salisbury martorul detaşat şi puţin maliţios al divergenţelor sale doctrinale. Sfîrşitul de secol al XlII-lea şi 1-a găsit pe al lui în persoana lui Henri Bate, născut la Malines în 1246 şi mort în 1317. Poet, muzician şi chiar amator de dans, vesel şi deschis, Henri s-a lăsat totuşi cucerit de studii şi nu există ramură a cunoaşterii pe care să nu o fi cultivat. Ca şi Ioan din Salisbury, Bate a trăit mai ales în preajma prinţilor, cărora le-a fost secretar, iar acest lucru i-a permis să-şi satisfacă gusturile de filozof şi învăţat ca om monden, nesupus şcolilor sau facţiunilor, care ajungeau, în mod firesc, la conflict. îl cunoaştem astăzi mai ales prin Oglinda lucrurilor divine şi a cîtorva lucruri naturale (Speculum divi-norum et quorumdam naturalium), din care primele două părţi, singurele editate deocamdată, cer negreşit şi publicarea celorlalte douăzeci şi una. 35 obiectul în mod efectiv impulsionează voinţa (Ib. lat.). Scrisă la cererea lui Vitus din Hainaut, episcop de Utrecht, această compilaţie nu pare să fie expunerea unei gîndiri sistematice şi nici măcar personale. Bate însuşi anunţă în prefaţă că va veni adesea cu opinii contradictorii, dar, dat fiind că acestea vor fi însoţite de argumentele lor, cititorul va avea posibilitatea să aleagă. Materia lucrării este variată, şi digresiunile, anunţate de altfel, nu lipsesc. Avem de-a face însă cu o lucrare construită atent, care se deschide cu problema senzaţiei, discută pe rînd problemele referitoare la intelectul posibil, intelectul agent şi materie (Quarta pars quae totaliter est digressio36), studiază apoi raportul dintre intelect şi trup, pluralitatea intelectelor, problema Ideilor, structura corpului uman, naşterea lui, operaţiunile sufletului şi raportul dintre intelect şi diferitele inteligibile, veghea, somnul şi visele, meteorii, apariţiile fireşti sau demonice, timpul, mişcarea şi corpurile cereşti care o cauzează şi, în sfîrşit, Primul Principiu, de care această mişcare depinde. Opera este scrisă într-un stil liber de orice metodă didactică, dar autorul dă dovadă de o erudiţie ştiinţifică şi filozofică pe cît de exactă, pe atît de vastă. El foloseşte în special Timaios şi Phaidon de Platon, Chalcidius, Proclos şi Hermes Trismegistul; Aristotel, pe care îl comentează adesea cu ajutorul lui Ioan Philoponos, Alfarabi, Avicenna, Alhacen şi Averroes. Deşi nu putem încă să formulăm o judecată de ansamblu asupra gîndirii lui, pare deja limpede că, în acordul pe care-1 caută între Platon şi Aristotel, Aristotel este cel îndeobşte sacrificat. Astfel, Bate aderă la teoria augustiniană a senzaţiei înţelese ca acţiune a sufletului asupra lui însuşi, şi putem crede — din moment ce pare să admită că obiecţiile lui Aristotel împotriva ideilor nu contrazic cu adevărat gîndirea autentică a lui Platon — că, atunci cînd va fi publicată în întregime, opera lui se va înfăţişa ca o sinteză în spirit mai curînd platonian, dar hrănită cu toată ştiinţa aristotelică, arabă şi ebraică cunoscută în vremea lui. BibliografieGUILELMUS DIN AUVERGNE, Opera omnia, 2 voi., Paris, 1674. — Noel VALOIS, Guillaume d'Auvergne, sa vie etses ouvrages, Paris, 1880. — Amato MASNOVO, Da Guglielmo d'Auvergne a San Tommaso d'Aquino, Vita e Pensiero, Milano, 2 voi. apărate, voi. I, 1930; voi. IL 1934 (un al treilea volum în pregătire; cel mai bun punct de plecare). — M. BAUMGARTNER, Die Erkenntnislehre des Wilhehn von Auvergne, Munster i. Westf., 1895. — J. KRAMP, Des Wilhehn von Auvergne Magisterium Divinale, în Gregorianum, 1920, pp. 538-584; şi 1921, pp. 42-78, 174-187. ADAM PULCHRAE MULIERIS, Memoriale rerum difficilium este editat, cu titlul De intelligentiis, în CI. BAEUMKER, Witelo, ein Philosoph und Naturforscher des XIII Jahrhundert, Munster i. Westf., 1908; de acelaşi autor: Zur Frage nach Abfassungszeit und Verfasser des irrtumlich Witelo zugeschrieben Liber de IntelUgentiis, în Miscel-lanea Francesco Ehrle, Roma, 1924, pp. 87-202. 36 Partea a patra, care este în întregime o digresiune (Ib. lat.). DE LA ALEXANDER DIN HALES LA RAYMUNDUS LULLUS 403 BARTOLOMEU DIN BOLOGNA — I. SQUADRANI, Tractatus de luce Fr. Bartholomaei de Bononia, text publicat in Antonianum, 1932, pp. 201-238, 337-376, 465-494. — (Cf. Eph. LONGPRE, Bartolommeo di Bologna, in Studi Francescani, 1923, pp. 365-384). HENRIC DIN GÂND, Quodlibeta, 2 voi., Paris, 1518; Veneţia, 1608; ed. a D-a, 1613. — Summa, 2 voi., Paris, 1520; 3 voi., Ferrara, 1646. — Cea mai bună introducere în studiul acestui autor este lucrarea lui J. PAULUS, Henri de Gând. Essai sur Ies ten-dances de sa metaphysique, J. Vrin, Paris, 1938. — Referitor la o problemă teologică anume, dar tot excelent şi de o mare bogăţie de informaţii despre locul lui Henric din Gând în mediul lui doctrinal; Paul BAYERSCHMIDT, Die Seins- und Formmetaphysik des Heinrich von Gent in ihrer Anwendung aufdie Christologie. Eine Philosophie-und dogmengeschichtUche Studie, Munster i. Westf., 1941. — Bibliografii în J. PAULUS, op. cit., pp. XXII-XXXII, şi în P. BAYERSCHMIDT, op. cit., pp. VIII-XVI. GODEFRIDUS DIN FONTAINES — M. DE WULF şi A. PELZER, Les quatre premiers Quodlibets de Godefroid de Fontaines, Louvain, 1904. — M. DE WULF şi J. HOFF-MANS, Les Quodlibets V-VII de G. de Fontaines, Louvain, 1913. — J. HOFFMANS, Le Vllf Quodlibetde G. de Fontaines, Louvain, 1924. — J. HOFFMANS, Le IX6 Quod-libetde G. de Fontaines, Louvain, 1928. — J. HOFFMANS, Le X1 Quodlibetde G. de Fontaines, Louvain, 1931. — J. HOFFMANS, Les Quodlibets XI et XII de G. de Fontaines, Louvain, 1932. — M. DE WULF, Un theologien philosophe du Xllf siecle. Etude sur la vie, les ceuvres et l'influence de Godefroid de Fontaines, Bruxelles, 1904; de acelaşi autor, L'intellectualisme de Godefroid de Fontaines d'apres le Quodlibet VI, q. 15, în Beitrăge zur Geschichte der Philosophie des Mittelalters, volumul suplimentar I, Munster i. Westf., 1913, pp. 287-296. — o. LOTTIN, Le libre arbitre chez Godefroid de Fontaines, în Revue ne'oscolastique de philosophie, voi. XL (1937), pp. 213-241. PETRUS DIN AUVERGNE — O serie de studii de E. HOCEDEZ, La the'ologie de Pierre d'Auvergne, în Gregorianum, 1930, pp. 526-552; Les Quaestiones in Metaphysicam de Pierre d'Auvergne, în Archives de Philosophie, voi. IX, 3 (1932), pp. 179- 234; La vie et les ceuvres de Pierre d'Auvergne, în Gregorianum 1933, pp. 3-36; Une question inedite de Pierre d'Auvergne sur l'individuation, în Revue ne'oscolastique, voi. XXXVI (1934), pp. 355-386; La philosophie des Quodlibets de Pierre d'Auvergne, rnAus der Geisteswelt des Mittelalters, Munster i. Westf., 1935, voi. II, pp. 779-791. HENRI BATE — G. WALLERAND, Henri Bate de Malines. Speculum divinorum et quo-rumdam naturalium, Louvain, 1941; de acelaşi autor: Henri Bate de Malines et saint Thomas d'Aquin, în Revue ne'oscolastique, voi. XXXVI (1934), pp. 387-411. — Alex. BIRKENMAJER, Henri Bate de Malines, astronome et philosophe du XIII6 siecle, în La Pologne au Congres International de Bruxelles, Imprimeria Universităţii, Cracovia, DE LA ALEXANDER DIN HALES LA RAYMUNDUS LULLUS Primul profesor franciscan al Universităţii din Paris a fost Alexander din Hales. S-a născut la Hales, în apropiere de Gloucester, pe la 1170-1180, şi, "» 1231, cînd a intrat, tîrziu, în Ordinul fraţilor minori, era deja profesor de teologie la Universitatea din Paris. Una dintre catedrele de teologie ale Uni- versităţii a ajuns ipso facto franciscană. De fapt, Alexander i-a cedat-o în- 4U4 FILOZOFIA IN SfcCOLUL AL AUl-LtA cepînd din 1238 elevului său, Ioannes din La Rochelle, şi a murit la 15 august 1245. Numele îi rămîne legat de o monumentală Summa theologica, în legătură cu care Roger Bacon spunea deja, în Opus minus, că Fraţii minori „i-au atribuit această mare Summa, mai grea decît un cal şi care nu a fost făcută de el, ci de alţii". Istoricii din vremea noastră îi dau parţial dreptate lui Roger Bacon. Summa zisă a lui Alexander din Hales este în mare parte o compilaţie. Ea exista deja pe la 1250, de vreme ce Sfintul Bonaventura o citează în Preambulul părţii a doua din Comentariul la Sentinţe, dar nu ştim cum era alcătuită pe atuncij^Aşa cum o cunoaştem, ea cuprinde fragmente preluate din Ioannes din La Rochelle, Sfintul Bonaventura, Guiielmus din Meliton^ta Este deci foarte greu să ne sprijinim pe un asemenea text ca să cunoaştem gîndirea lui Alexander, iar imaginea cea mai exactă ne-am face-o, poate, prin intermediul doctrinei Sfîntului Bonaventura, de vreme ce acesta spune limpede că a urmat întru totul opiniile părintelui şi profesorului său. De altfel, lucrul poate fi verificat în cîteva privinţe. Dacă începutul Summei îi aparţine lui Alexander sau îi reproduce, din cît se pare, învăţătura, în cadrul ei magistrul stabileşte principii pe care discipolul nu mai trebuia decît să le dezvolte. Din cîte putem aprecia, Alexander se inspira în teologie din gîndirea lui Augustin, sub forma pe care o luase aceasta la victorini, dar trebuia să-i folosească principiile pentru rezolvarea unor probleme care se iviseră o dată cu descoperirea lui Aris-totel./Deşi amănuntele gîndirii lui ne scapă, putem totuşi să admitem, fără teama de a ne înşela prea tare, că Alexander a dat primul impuls grupului de teologi franciscani, a căror operă avea să reprezinte asimilarea noii cunoaşteri filozofice cu ajutorul principiilor stabilite de Sfîntul Augustin^ Succesorul nemijlocit al lui Alexander la catedra franciscană de teologie a Universităţii din Paris, Ioannes din La Rochelle, nu a predat aici decît puţină vreme, fiindcă a murit la 8 februarie 1245, cu cîteva luni înaintea lui Alexander. în afară de mai multe lucrări de teologie (Summa de virtutibus, Sum- ma de vitiis, Summa de articulis fidei), el ne-a lăsat o Summa de anima, în care se arată însufleţit de un simţ filozofic foarte dezvoltat. De altfel, chiar el face aluzie, într-o predică, la ostilitatea celor care se căzneau pe atunci să înăbuşe studiile filozofice şi o pune fără ocolişuri pe seama influenţei Satanei, care nu vrea ca nişte creştini să aibă o minte cultivată. Ca şi Avicenna, Ioannes din La Rochelle concepe sufletul raţional ca o substanţă simplă, capabilă să dea viaţă trupului şi să săvîrşească în el nenumărate operaţiuni. Spre deosebire Jie Guiielmus din Auvergne, care subliniase apăsat identitatea de esenţă dintre suflet şi facultăţile lui, Ioannes din la Rochelle introduce o distincţie specifică între facultăţi. Ca să le recunoaştem, e de ajuns să pornim de la distingerea obiectelor acestor facultăţi, urcînd la cea a operaţiilor, şi de aici la deosebirea dintre ele. Clasificarea facultăţilor la Ioannes din La Rochelle o urmează aproximativ pe cea din apocriful augustinian De spiritu et anima şi aşază în vîrf, deasupra intelectului care cunoaşte inteligibilele create (îngeri, suflete), inteligenţa (intelligentia), care cunoaşte adevărul şi binele neschimbător, adică Dumnezeu. Obţinem astfel următoarea serie ascendentă DE LA ALEXANDER DIN HALES LA RAYMUNDUS LULLUS 405 de facultăţi: simţul percepe corpurile; imaginaţia, similitudinile corpurilor; raţiunea, natura corpurilor; intelectul, spiritele create; iar inteligenţa, Spiritul necreat. Senzaţiile rezultă din acţiunea pe care o exercită corpurile asupra organelor, datorită mediilor fizice, care sînt diafanul pentru vedere, aerul pentru auz, vaporii emanaţi de obiecte pentru miros, saliva pentru gust, carnea pentru pipăit. Datele acestor simţuri particulare sînt centralizate de „simţul comun", descris aici ca însărcinat să le păstreze şi să le combine ca să alcătuiască „sensibilele comune" (comune, adică, mai multor simţuri), cum sînt mărimea, mişcarea, repaosul, numărul şi aşa mai departe. Simţul comun, pe care Avicenna îl numeşte sensus formalis, este un simţ lăuntric. Pentru scoaterea noţiunilor abstracte din aceste imagini particulare, e nevoie de intervenţia facultăţii intelectuale (virtus intellectiva), care nu e legată de nici un organ anume, ci e prezentă în întregime în tot trupul: est in toto corpore tota. Abstragerea nu constă în separarea reală a elementelor constitutive ale obiectului, ci în cercetarea lor separată, printr-o apreciere (aestimatio) care le deosebeşte unele de celelalte, grupînd asemănările şi înlăturînd diferenţele, dar fără să le degajeze cu totul din sensibil: „Dimpotrivă, facultatea intelectivă percepe forma corporală, o curăţă de mişcare, de toate circumstanţele materiei şi chiar de singularitatea ei şi o percepe astfel ca atare, goală, simplă şi universală, într-adevăr, dacă raţiunile intelectului n-ar curăţa-o astfel, ea ar putea fi cunoscută ca formă comună predicabilă despre toţi indivizii. în ordinea de abstragere a formei corpului, trebuie deci să distingem următoarele trepte: mai întîi, în simţ; în al doilea rînd, în imaginaţie; în al treilea rînd, în apreciere (aestimatio); în al patrulea rînd, în intelect." în ciuda influenţei lucrării De spiritu et anima şi cu toate trăsăturile avi-cenniene, această psihologie reprezintă destul de bine ceea ce se va reţine mai tîrziu în mod obişnuit din doctrina lui Aristotel; dar Ioannes din La Rochelle a vrut, pe deasupra, să împace teoria greco-arabă a intelectului agent cu teoria augustiniană a iluminării divine. într-adevăr, el admite în intelectul însuşi distincţia aristotelică dintre intelectul posibil în potenţialitate faţă de inteligibile asemenea tăbliţei pe care nu e scris încă nimic, şi intelectul agent, care se află în sufletul nostru ca lumina inteligibilă a lui Dumnezeu însuşi şi mereu în act. Aristotelismul cîştigă deci aici o victorie hotărîtoare, fiindcă, asemenea lui Albert cel Mare şi Toma d'Aquino şi spre deosebire de Guiielmus din Auvergne, Ioannes din La Rochelle atribuie fiecărui suflet omenesc, luat individual, un intelect agent propriu, intelect care stă în suflet ca o urmă lăsată de Dumnezeu asupra lucrării lui. Acest intelect, spune el limpede, este cea mai înaltă facultate a spiritului: intellectus agens, id est vis animae suprema31, şi nu avem nevoie de nimic altceva ca să cunoaştem fiinţele materiale aşezate în afara noastră, nici facultăţile sau operaţiile sufletului şi nici măcar principiile prime ale cunoaşterii naturale. Din acest moment, sînt deja 37 intelectul agent, adică însuşirea supremă a spiritului (Ib. lat.).406 FILOZOFIA IN SECOLUL AL XI0-LEA puse, cel puţin în linii esenţiale, bazele unei teorii aristotelice şi tomiste a cunoaşterii. Deşi Ioannes din La Rochelle pare totuşi să admită unul sau mai multe intelecte agente separate, nu trebuie să vedem în aceasta decît dorinţa de a găsi un sens creştineşte accesibil pentru o doctrină care, la origine, nu era creştină./într-adevăr, putem să numim intelect agent separat orice substanţă spirituală distinctă de suflet, superioară lui şi capabilă să acţioneze asupra lui ca să-i confere neinteresat şi din afară cunoştinţe pe care el n-ar putea să le dobîndească prin lumina naturală a propriului său intelect agent. în acest sens, îngerii şi Dumnezeu pot fi consideraţi ca tot atîtea Intelecte agente separate, îngerii ca să-1 înveţe pe om ceea ce e legat de îngeri, iar Dumnezeu ca să-1 înveţe adevărurile supranaturale, cum este Treimea, care nu-1 privesc decît pe Dumnezeu. Aceste extinderi de sens nu schimbă nimic din fondul doctrinei. Dacă adăugăm că Ioannes din La Rochelle respinge teoria lui Gebirol despre compunerea materiei şi formei în sufletul omenesc şi îngeri, fără îndoială că vom înclina să vedem în psihologia lui dovada clară a influenţei profunde exercitate de Aristotel, încă din prima jumătate a veacului al XHI-lea, chiar şi asupra profesorilor franciscani. Dar doctrina Sfintului Bonaventura va aduce curînd numeroase spirite, mai ales din cadrul Ordinului său, înapoi la principiile Sfîntului Augustin. (Sfîntul Bonaventura (Ioan de Fidanza) s-a născut în 1221 la Bagnorea, aproape de Viterbo, şi se pare că a intrat în Ordinul fraţilor minori în 1238. A venit la Paris ca să urmeze la Universitate cursurile lui Alexander din Hales, pe care-1 va numi mai tîrziu părintele şi profesorul său, iar în 1248 a primit titlul de licenţiat. Din 1248 pînă în 1255, predă la Universitatea din Paris şi ocupă catedra care, de la Alexander din Hales, le era rezervată franciscanilor. La această dată, tulburările provocate în învăţămînt de cearta dintre profesorii Universităţii şi călugări îl fac sa-şi suspende lecţiile. în ciuda campaniei înverşunate duse de Guilelmus de Saint-Amour ca să determine interzicerea ca Ordinele de călugări cerşetori să mai predea în Universitatea din Paris, papa întăreşte dreptul dominicanilor şi al franciscanilor de a ocupa catedre şi, la 23 octombrie 1256, îi desemnează nominal, pentru ocuparea lor, pe fraţii Toma d'Aquino, din Ordinul predicatorilor, şi Bonaventura, din Ordinul minoriţilor. Cu toate acestea, Universitatea le-a amînat obţinerea gradului de doctor şi primirea în rîndurile profesorilor pînă în octombrie 1257. Sfîntul Toma d'Aquino şi Sfîntul Bonaventura şi-au primit gradul în aceeaşi zi, însă fratele minorit fusese deja numit General al ordinului său şi avea să abandoneze învăţămîntul pentru totdeauna. Sfîntul Bonaventura a murit către sfîrşitul Conciliului din Lyon, la 15 iulie 1274. Prima condiţie care trebuie respectată, dacă vrem să-1 studiem şi să-1 înţelegem pe Sfîntul Bonaventura, este să-i privim opera în ea însăşi, şi nu să o considerăm, aşa cum se face uneori, o schiţă mai mult sau mai puţin izbutită a celei pe care o înfăptuia în aceeaşi vreme Sfîntul Toma. într-adevăr, doctrina Sfîntului Bonaventura se caracterizează printr-un spirit care-i este propriu şi înaintează, pe căi alese cu bună ştiinţă, spre un ţel perfect conturat. DE LA ALEXANDER DÎN HALES LA RAYMUNDUS LULLUS 407 Acest ţel este iubirea de Dumnezeu; iar căile care ne duc la ea sînt cele ale teologiei. Filozofia trebuie să ne ajute să ne atingem ţelul: astfel, deşi va merge pe mmele înaintaşilor şi va adera deliberat la doctrinele profesorilor şi mai cu seamă la cea a părintelui şi dascălului său de fericită amintire, fratele Alexander din Hales, Bonaventura nu va şovăi totuşi să preia, din doctrinele noi, tot ce-i va permite să le întregească pe cele vechi: non enim intendo novas opiniones adversare, sed communes et approbatas retexere3*. Acesta e spiritul care-i însufleţeşte atît opera capitală, Comentariul la Sentinţe, cît şi numeroasele sale tratate şi opuscule, ca Itinerarium mentis in Deum, de pildă, în care îşi dezvoltă doctrina. Sufletul omenesc e făcut să înţeleagă, într-o bună zi, binele nesfîrşit care este Dumnezeu, ca să se odihnească şi să se bucure în el. Despre acest obiect suprem spre care năzuieşte, sufletul are chiar din această lume o cunoaştere imperfectă, dar foarte sigură, care este cea a credinţei. Nici o altă cunoaştere nu ne dă o convingere atît de adîncă şi de neclintită. Filozoful este mai puţin sigur de ceea ce ştie, decît credinciosul de ceea ce crede. Totuşi, izvorul speculaţiei filozofice este însăşi credinţa în adevărul revelat. într-adevăr, acolo unde raţiunea e suficientă pentru determinarea asentimentului, credinţa nu-şi are loc; cel mai adesea însă, credinţa se întîmplă să ţintească un obiect prea înalt ca să-1 putem pricepe cu ajutorul raţiunii. Nu vom mai face aşadar act de credinţă prin raţiune, ci din iubire pentru acest obiect. Şi tot atunci va intra în joc speculaţia filozofică. Cel care crede din iubire vrea să aibă motive pentru credinţa lui; nimic nu-i este omului mai plăcut decît să înţeleagă ceea ce iubeşte; filozofia se naşte astfel dintr-o nevoie a inimii care vrea să se bucure mai deplin de obiectul credinţei ei. Ceea ce înseamnă că filozofia şi teologia, deosebite ca metodă, se continuă şi se completează una pe cealaltă, astfel încît se dovedesc a fi două călăuze care ne duc la Dumnezeu. Toată viaţa noastră nu este decît un pelerinaj înspre Dumnezeu; drumul pe care-1 urmăm, dacă sîntem pe calea cea bună, este cel al iluminării; ţelul ne e dat de credinţă; l-am atins deja şi-1 îmbrăţişăm din iubire, dar cu o atingere nesigură şi cu o îmbrăţişare adesea şovăielnică, pentru că ne lipseşte cunoaşterea limpede pe care să întemeiem o iubire neclintită. Iubirea desăvîrşită şi bucuria totală care o însoţeşte ne aşteaptă la capătul drumului pe care am pornit. Drumul se arată lung, poate, dar, dacă ne uităm mai bine, cîte bucurii vestitoare ale fericirii cereşti ne aşteaptă de-a lungul lui!£Cel care urmează calea iluminativă, crezînd şi străduindu-se să înţeleagă ceea ce crede, îl regăseşte, în fiecare act de percepere şi de cunoaştere, pe Dumnezeu însuşi, ascuns înăuntrul lucrurilor, f Doctrina Sfîntului Bonaventura se declară deci lămurit şi cu precădere un „itinerar al sufletului către Dumnezeu"; ea ne învaţă quo modo homo per alias 38 căci eu nu intenţionez să resping noile păreri, ci să dezvălui lucrurile [general] Ştiute [de toţi) (Ib. lat.). 4U5 HUUZUMA IN SbCOLUL AL Alll-LEA res tendat in Deum39 şi de aceea toată filozofia lui echivalează cu înfăţişarea unui univers în care fiecare obiect ne vorbeşte despre Dumnezeu, ni-1 reprezintă în felul lui şi ne îndeamnă să ne întoarcem spre el. Dacă viaţa nu e decît un pelerinaj la Dumnezeu, lumea sensibilă este drumul care ne duce la el; fiinţele care-1 străjuiesc sînt tot atîtea semne care pot să ni se pară enigmatice la început; dar, dacă le privim atent, credinţa sprijinită de raţiune va desluşi sub trăsături întotdeauna diferite un singur cuvînt şi mereu aceeaşi chemare: Dumnezeu. Să pornim deci pe calea iluminativă. Degeaba însă ne vom aşterne la drum, dacă nu vom cunoaşte condiţiile în care înaintăm. înainte de păcatul originar, omul se putea bucura în tihnă de contemplarea lui Dumnezeu; tocmai de aceea îl aşezase Dumnezeu într-un rai al desfătării. O dată cu păcatul însă, şi din pricina lui, omul a fost lovit în spirit de neştiinţă, şi în trup de pofte. Avem deci nevoie acum de efortul stăruitor al voinţei şi de ajutorul harului divin, ca să ne ridicăm din nou faţa spre Dumnezeu, după ce o întorse-serăm spre pămînt. Ca să ajungem la înţelepciune, trebuie să dobîndim prin rugăciune harul care îndreaptă, dreptatea care curăţă şi ştiinţa care luminează. Harul este temeiul voinţei drepte şi al raţiunii clarvăzătoare; mai întîi trebuie deci să ne rugăm, apoi să trăim în sfinţenie, în sfîrşit să fim cu băgare de seamă la adevărurile care se descoperă şi, contemplîndu-le, să ne ridicam treptat pînă la culmea pe care se dezvăluie Dumnezeu, ubi videatur Deus deorum in Sion40. Necesitatea acestei purificări nu rezultă, aşa cum s-a crezut, dintr-o confuzie a Sfîntului Bonaventura între filozofie şi mistică. Dacă înţelegerea ne este orbită de păcat, simpla strădanie a raţiunii naturale nu va putea să ne facă inteligibile universul şi lucrurile. Trebuie mai întîi să îndreptăm urmările păcatului şi să ne repunem mijloacele de cunoaştere într-o stare cît mai asemănătoare cu cea *n care le-am primit. Abia atunci ni se deschide calea iluminativă, iar înţelesul întunecat al universului ne este din nou inteligibil. Dumnezeu, creator al universului, este adevărul esenţial, transcendent. jDum-nezeu nu este adevărat în raport cu altceva, de vreme ce este fiinţa totală şi supremă; dimpotrivă, lucrurile celelalte vor fi adevărate în raport cu el^ Dacă este aşa, semnificaţia lucrurilor ni se va arăta, iar noi vom înţelege cum poate lumea să ne ducă la Dumnezeu. Adevărul lucrurilor, comparat cu principiul lor, constă în reprezentarea, adică imitarea adevărului prim şi absolut: in comparatione ad principiumdicitur veritas: summae veritatis et primae repraesentatict1. Tocmai această asemănare dintre creatură şi creator este cea care ne va permite să ne ridicăm de la lucruri la Dumnezeu. Dar nu pentru că asemănarea ar însemna participarea lucrurilor la esenţa lui Dumnezeu, căci 39 în ce fel se apropie omul de Dumnezeu prin alte lucruri (Ib. lat.). 40 unde Dumnezeul suprem se arată în Sion (Ib. lat.). 41 adevărul este afirmat prin compararea [lucrurilor] cu principiul lucrurilor: reprezentarea adevărului prim şi absolut (Ib. lat.). DE LA ALEXANDER DIN HALES LA RAYMUNDUS LULLUS 409 nu există nimic comun între Dumnezeu şi lucruri. Şi, probabil, nici pentru că această asemănare ar consta într-o imitare foarte fidelă a lui Dumnezeu, căci finitul nu poate nicicum să imite infinitul şi întotdeuna există între Dumnezeu şi lucruri mai multe deosebiri decît similitudini. Asemănarea reală care există între Creator şi creaturi este asemănarea exprimării.(J.ucrurile sînt faţă de Dumnezeu ceea ce sînt semnele faţă de semnificaţia pe care o exprimă; ele alcătuiesc deci un fel de limbaj, iar universul întreg nu este decît o carte în care citim pretutindeni Treimea: creatura mundi est quasi quidam liber in quo legitur Trinitas fabricatrix*2. Iar dacă s-ar întreba cineva de ce a creat Dumnezeu lumea în acest plan, răspunsul ar fi lesne de dat: lumea nu are altă raţiune de a fi decît să-1 exprime pe Dumnezeu, ea este o carte care n-a fost scrisă decît ca să fie citită de om şi să-1 cheme neîncetat înapoi la iubirea pentru autorul ei: primum principium fecit mundum istum sensibilem ad de-clarandum seipsum43. Calea iluminativă ne va ridica deci la Dumnezeu ur-cînd pe firul lucrurilor, care sînt expresia lui Dumnezeyj, j*Această înălţare este marcată de trei etape principale. Prima constă în regăsirea urmelor lui Dumnezeu în lumea sensibilă; a doua constă în căutarea imaginii lui în sufletul nostru; a treia trece dincolo de lucrurile create şi ne introduce în bucuriile mistice ale cunoaşterii şi adorării lui Dumnezeul A-l regăsi pe Dumnezeu prin urmele pe care le-a lăsat în lucruri înseamnă „a intra pe calea lui Dumnezeu", dar şi a regăsi, de-a lungul ei, toate dovezile despre existenţa lui, care se obţine îndeobşte din cercetarea sensibilului. Caracteristic însă pentru atitudinea Sfîntului Bonaventura este faptul că nu se opreşte deloc la elaborarea tehnică a acestor dovezi şi ne îndeamnă să-1 percepem nemijlocit pe Dumnezeu, prezent sub forma mişcării, ordinii, măsurii, frumuseţii şi aşezării lucrurilor; ba mai mult, el spune limpede că putem conchide existenţa lui Dumnezeu pornind de la orice, astfel încît, pentru o minte şi o inimă purificate, fiecare obiect şi fiecare aspect al fiecărui obiect trădează prezenţa secretă a creatorului. De aceea, dialectica Itinerarului tinde mai degrabă să înmulţească unghiurile din care să-1 zărim pe Dumnezeu, decît să ne constrîngă să ajungem la el pe un număr redus de cărări. în fond, este vorba mai ales să ne îndepărtăm vălul care ne acoperă ochii; de îndată ce-1 aruncăm, îl vedem pe Dumnezeu pretutindeni. „Strălucirea lucrurilor ni-1 dezvăluie, dacă nu sîntem orbi; ele îl strigă pe Dumnezeu şi ne vor trezi dacă nu sîntem surzi; în sfîrşit, ar trebui să fii mut ca să nu-1 slăveşti pe Dumnezeu în fiecare din lucrările lui, şi nebun ca să nu recunoşti, din atîtea semne, principiul absolut necesar." {Dar prin aceasta nu ne aflăm încă decît pe prima treaptă a înălţării şi toate aceste lumini nu sînt decît umbre. Demonstrarea prin lumea sensibilă, pe care ne-o înfăţişează drept evidenţă orbitoare, nu i se mai pare Sfîntului Bonaventura decît un exerciţiu de iscusinţă, cînd se gîndeşte la dovezile cu mult mai ^ facerea lumii este ca o carte în care se dezvăluie Treimea creatoare (Ib. lat.). primul principiu a făcut această lume sensibilă la manifestarea lui însuşi (Ib. lat.). 410 FILOZOFIA IN SECOLUL AL XIII-LEA importante oferite de această imagine a lui Dumnezeu care este sufletul nostru. Cînd privim lumea sensibilă, putem într-adevăr găsi în ea umbra lui Dumnezeu, pentru că toate însuşirile lucrurilor au nevoie de o cauză; mai putem să-i punem în evidenţă urmele căutînd în unitatea, adevărul şi bunătatea lucrurilor semnul cauzei lor eficiente, formale şi finale; dar, şi într-un caz, şi în celălalt, întoarcem parcă spatele luminii divine, urmărind în lucruri doar răsfrîngerea ei. Cînd îl căutăm pe Dumnezeu în sufletul nostru, ne întoarcem, dimpotrivă, înspre Dumnezeu însuşi; ceea ce face ca în suflet să nu mai găsim doar o umbră sau o urmă, ci imaginea însăşi a lui Dumnezeu, pentru că Dumnezeu nu este doar cauza, ci şi obiectul sufletuluij (Wv ^Să observăm că ideea de Dumnezeu este implicată, într-adevăr, pînă şi în cea mai simplă dintre operaţiile noastre intelectuale. Ca să definim pe deplin o substanţă particulară oarecare, trebuie să recurgem la principii din ce în ce mai înalte, pînă cînd ajungem la ideea de flintă prin sine: nisi cognoscatur quid est ens per se, non potest plene sciri definitio alicuius specialis substan-tiae^f. Intelectul nostru nu reuşeşte dec: să-şi înţeleagă pe deplin obiectele decît cu ajutorul ideii de fiinţă pură, totală şi absolută; prezenţa în noi a ideii de desăvîrşire şi de absolut este cea care ne îngăduie să cunoaştem particularul ca nedesăvîrşit şi relativ. Să mergem mai departe.îJMu numai că aşa cum arătase deja Sfîntul Au-gustin mintea noastră schimbătoare şi nesigură nu poate să priceapă adevărurile neschimbătoare şi necesare fără ajutorul lui Dumnezeu, dar îl găsim pe Dumnezeu nemijlocit, de fiecare dată cînd coborîm destul de adînc în noi înşine. Intelectul nostru este intim legat chiar de adevărul veşnic; purtăm în noi chipul lui Dumnezeu natural infuzat: similitudo quaedam Dei non abstracta sed infusa45; aşa cum ne cunoaştem sufletul şi acţiunile lui în mod nemijlocit, tot aşa îl cunoaştem pe Dumnezeu fără ajuiorul simţurilor exterioare: anima novit Deum sine adminicuh sensuum exteriorum46. Prin urmare, dacă existenţei lui Dumnezeu ar părea că-i lipseşte evidenţa, nu ar fi decît din lipsă de chibzuinţă din partea noastră. Dacă poftele şi imaginile sensibile nu-şi aşază vălul între adevăr şi noi, e de prisos să mai dovedim că Dumnezeu există, pentru că acest lucru este evident. ^E lesne de înţeles că într-o asemenea stare de spirit Sfîntul Bonaventura acceptă bucuros argumentul ontologic al Sfintului Anselm şi-1 introduce ca atare în propria lui doctrină. Am putea chiar să spunem că în doctrina Doctorului serafic argumentul îşi capătă pentru prima dată întreaga lui valoare şi se întemeiază pe conştiinţa limpede a condiţiilor pe care le presupune. într-adevăr, aici nu mai afirmăm prezenţa lui Dumnezeu pentru că i-am dobîn-dit cunoaşterea, ci, dimpotrivă, îl cunoaştem pe Dumnezeu pentru că el este deja prezent în noi: Deus praesentissimus est ipsi animae et eo ipso cog- DE LA ALEXANDER DIN HALES LA RAYMUNDUS LULLUS 411 44 dacă nu se cunoaşte ce este flinta prin ea însăşi, nu poate să se înţeleagă pe deplin definiţia vreunei substanţe speciale (Ib. lat.). 45 o asemănare cu Dumnezeu nu abstractă, ci imprimată [în noi] (Ib. lat.). 46 sufletul 1-a cunoscut pe Dumnezeu fără ajutorul simţurilor exterioare {Ib. lat.). noscibilis41\ţj)&că prezenţa lui Dumnezeu este cea care întemeiază cunoaşterea noastră despre el, e de la sine înţeles că ideea pe care o avem despre Dumnezeu implică existenţa lui^ O implică tocmai pentru că neputinţa de a gîndi că Dumnezeu nu este rezultă nemijlocit din necesitatea intrinsecă a exis- tenţei lui: tanta est veritas divini esse, quod cum assensu non potest cogitari non esse4i. Deci tocmai necesitatea lui Dumnezeu este cea care, ilu-minîndu-ne neîncetat sufletul, face cu neputinţă să gîndim că Dumnezeu nu este sau s-o susţinem fără să ne contrazicem. Cînd devenim conştienţi de acest fapt, vedem că noţiunea însăşi de Dumnezeu implică existenţa lui Dumnezeu. De vreme ce el este fiinţa ca atare, neschimbătoare şi necesară, e totuna să spui că Dumnezeu este Dumnezeu sau să spui că există: si Deus est Deus, Deus est49. E de la sine înţeles că Sfîntul Bonaventura nu ne atribuie totuşi o idee bine conturată, care să corespundă unui concept limpede, despre esenţa divină. Nedespărţită de propria noastră gîndire şi întipărită adînc în ea (veritas Dei impressa menti humanae et inseparabilis ab ipsa50) este afirmarea existenţei lui Dumnezeu, şi nicidecum înţelegerea esenţei lui. Sfîntul Bonaventura cunoaşte obiecţiile foarte exacte pe care Toma d'Aquino le îndreaptă, în aceeaşi perioadă, împotriva argumentului ontologic, dar le contestă însemnătatea. , Hugo din Saint-Victor spusese deja că Dumnezeu a dozat astfel cunoaşterea noastră despre el încît să nu putem niciodată nici să ştim ce este, şi nici să nu ştim că este. Formulă la care aderă şi Sfîntul Bonaventura, de acord, şi îti această privinţă, cu tradiţia.; Am putea să depăşim şi această etapă a Itinerarului sufletului spre Dumnezeu şi să solicitam misticii bucuriile nespuse ale prezenţei divine, dar, părăsind exprimabilul, am depăşi poate şi filozofia. Aici, spune chiar Sfîntul Bonaventura, în vorbă şi pană trebuie să ne încredem puţin şi să ne încredem cu totul în darul Domnului, adică în Duhul Sfînt. Să lăsăm deci aceste tărîmuri înalte şi să ne întrebăm mai degrabă care era concepţia despre sufletul omenesc şi cunoaştere pe care o implicau asemenea dovezi ale existenţei lui Dumnezeu, ţin esenţa lui, sufletul este unul, dar facultăţile sau potenţialităţile lui se diversifică în funcţie de natura obiectelor cărora li se aplică. Lucrul e de altfel posibil pentru că sufletul este deopotrivă substanţă inteligibilă completă în sine, putînd astfel să supravieţuiască morţii trupului, şi formă a trupului organizat pe care-1 însufleţeşte. în măsura în care însufleţeşte trupul, îşi exercită funcţiile senzitive în organele de simţ. Cunoaşterea senzitivă cuprinde mai 47 Dumnezeu este foarte prezent în chiar sufletul nostru şi poate fi cunoscut prin el însuşi (Ib. lat.). 48 atît de mare este adevărul fiinţei divine, că, o dată cu recunoaşterea ei, nu poţi să te gîndeşti că nu există (Ib. lat.). 49 dacă Dumnezeu este Dumnezeu, Dumnezeu există (Ib. lat.). 50 adevărul existenţei lui Dumnezeu întipărit în mintea omenească şi inseparabil de ea (Ib. lat.). 412 FILOZOFIA ÎN SECOLUL AL XHI-LEA întîi o acţiune exercitată de un obiect exterior şi suferită de un organ senzorial, în plus — iar Bonaventura pare că-i cedează aici lui Aristotel puţin din terenul pe care-1 ocupa Augustin —, sufletul însuşi suferă această acţiune în mod spiritual, tocmai pentru că este însufleţitorul trupului, dar reacţionează imediat, formulînd despre acţiunea pe care a suferit-o o judecată (iudicium): iar această judecată este chiar cunoaşterea sensibilă. Bonaventura pare deci că vrea să împace teoria aristotelică a senzaţiei, înţeleasă ca pasivitate a naturii umane, cu teoria augustiniană şi-plotiniană a senzaţiei, înţeleasă ca acţiune a sufletului. Imaginile sensibile sînt datele din care intelectul abstrage cunoştinţele inteligibile. Abstracţia este lucrarea intelectului posibil care, întorcîndu-se înspre aceste imagini, îndeplineşte operaţiile necesare pentru a nu reţine din datele particulare decît elementul lor comun şi universal. Se pare că Sfintul Bonaventura s-a menţinut în planul pur psihologic al abstracţiei, înţeleasă ca efort de atenţie, triere şi regrupare de către raţiune a datelor sensibile. Pentru el, intelectul posibil nu este pasivitate pură, căci s-ar confunda astfel cu materia; el este o facultate activă a intelectului, care pregăteşte noţiunile inteli- gibile şi le asimilează. I se spune „posibil" pentru că n-ar fi singur de ajuns pentru această sarcină. într- adevăr, fiecare suflet omenesc mai are, în afară de propriul intelect posibil, şi un intelect agent propriu, a cărui funcţie este să lumineze intelectul posibil şi să-1 facă apt să efectueze abstragerea. Să notăm de altfel că, aşa cum intelectul posibil nu este cu totul lipsit de actualitate, intelectul agent nu este cu totul lipsit de potenţialitate. Dacă ar fi un act pur, ar fi o Inteligenţă agentă separată, ca şi cea despre care vorbeşte Avicenna şi pe care Bonaventura o cunoaşte bine, dar pe care n-o acceptă cu nici un preţ. în fond, intelectul agent şi intelectul posibil sînt două funcţii distincte ale unuia şi aceluiaşi suflet, în efortul acestuia de a asimila inteligibilul cuprins în sensibil. Dar acest efort nu este nici măcar întotdeauna necesar; el nu se impune decît atunci cînd sufletul nostru îşi întoarce „faţa inferioară" spre corpuri ca să dobînească ştiinţă, şi nu atunci cînd îşi întoarece „faţa superioară" spre inteligibil ca să dobîndească înţelepciune. într-adevăr, recurgerea la cunoaşterea sensibilă îi e necesară intelectului ca să cunoască tot ce-i este străin, adică tot ce nu este el însuşi şi Dumnezeu. îi sînt străine toate produsele artelor mecanice şi toate obiectele naturale; cunoaşterea primelor îi e străină ca fiin-du-i exterioară, cunoaşterea celorlalte îi e străină ca fiindu-i inferioară şi, atît pentru una, cît şi pentru cealaltă, e nevoie de intervenţia simţurilor. Dar cu totul altfel stau lucrurile cînd intelectul se întoarce spre suflet, mereu prezent sieşi, şi spre Dumnezeu, care-i este încă şi mai prezent. De data aceasta, cel care trebuie să cîşu'ge nu mai este Aristotel, ci Platon. Din clipa în care depăşim obiectele sensibile şi ne ridicăm la adevărurile inteligibile, facem apel la o lumină lăuntrică ce se exprimă în principiile, înnăscute în noi, ale ştiinţelor şi ale adevărului natural. Sufletul însuşi, principiile filozofice cuprinse în el şi lumina divină care ne face să le cunoaştem ţin de o ordine de cu- DE LA ALEXANDER DIN HALES LA RAYMUNDUS LULLUS 413 noaştere superioară, unde sensibilitatea nu mai are loc. Sfintul Bonaventura nu comite aici nici o confuzie între două filozofii a căror opoziţie fundamentală i-ar fi necunoscută, ci încearcă, dimpotrivă, în cunoştinţă de cauză, o sinteză a artistotelismului şi platonismului. Mai exact, el crede că reînnoieşte tradiţia unei sinteze pe care ar fi înfăptuit-o geniul Sfîntului Augustin. Aristotel a ştiut să vorbească limba ştiinţei şi a înţeles, spre deosebire de Platon, că nu toată cunoaşterea se elaborează în lumea ideilor; Platon a vorbit limba înţelepciunii şi a afirmat raţiunile veşnice şi ideile; Augustin luminat de Duhul Sfînt a ştiut să vorbească ambele limbi: uterque autem sermo, scilicet sapien-tiae et scientiae, per Spiritum datus est Augustino51. jjSfîntul Augustin a putut să înfăptuiască această sinteză tocmai datorită teoriei lui despre iluminarea intelectului de către Ideile lui Dumnezeu. Sfîntul Bonaventura şi-a însuşit această teorie şi a transmis-o discipolilor. în esenţă, ea constă în explicarea prezenţei adevărurilor necesare în gîndirea umană prin acţiunea directă şi nemijlocită a Ideilor divine asupra intelectului. La Bonaventura, formularea obişnuită a problemei constă în a întreba cum poate intelectul uman să ajungă la cunoaşterea sigură (certitudinalis cognitio). O cunoaştere sigură prezintă două trăsături: este neschimbătoare în ce priveşte obiectul cunoscut şi infailibilă în ce priveşte subiectul cunoscător. Or, nici omul nu este un subiect infailibil, nici obiectele spre care se îndreaptă nu sînt neschimbătoare. Dacă aşadar intelectul uman posedă cunoştinţe sigure, aceasta se datorează înseşi Ideilor divine inteligibile neschimbătoare, care luminează intelectul uman în cunoaşterea obiectelor respective. Ideile nu intervin aici ca obiecte cunoscute, căci ele sînt Dumnezeu însuşi, a cărui vedere ne este inaccesibilă în această lume; ele acţionează asupra intelectului uman prin contact nemijlocit, dar acţiunea lor este doar una de îndreptare. Datorită lor, nu mai vedem doar ceea ce este, ci şi potrivirea sau nepotrivirea a ceea ce este cu ceea ce trebuie să fie. Fiindcă Ideile divine îl judecă, intelectul nostru ajunge în stare să judece la rîndul lui. Ar fi imprudent să dorim fixarea acestei teorii complexe a cunoaşterii, într-o singură formulă. Nu ne- am îndepărta însă de realitate dacă am spune că Sfîntul Bonaventura explică orice cunoaştere adevărată a inteligibilului prin acţiunea şi prezenţa în noi a unei raze estompate din lumina divină. Spunem rază estompată, pentru că Bonaventura declară mereu că nu ajungem la raţiunile veşnice, sau idei, aşa cum sînt ele în Dumnezeu, ci într-un fel la reflexul lor şi în mod neclar: nu vedem din ele decît ceea ce poate să vadă o creatură cum propria ratione creata52. Dar este sigur, pe de altă parte, că ideile divine, sau raţiunile veşnice, sînt regula nemijlocită a cunoştinţelor noastre. Nu vedem adevărul doar prin raţiunile veşnice, ci în raţiunile veşnice; în această privinţă, Sfîntul Bonaventura este categoric şi respinge orice atenuare 51 însă amîndouă limbile, adică a înţelepciunii şi a ştiinţei, i-au fost date lui Aujrustin de Duhul Sfînt {Ib. lat.). 52 cu propria raţiune creată (Ib. lat). 414 FILOZOFIA ÎN SECOLUL AL XID-LEA sprijinindu-se pe doctrina Sfintului Augustin. Gîndul îi este aici atît de hotărit, iar convingerea, atît de solidă, încît acceptă pînă şi ultimele consecinţe ale afirmaţiei. Dacă orice cunoaştere adevărată presupune înţelegerea raţiunilor veşnice şi dacă nu înţelegem aceste raţiuni veşnice decît neclar, nu rezultă că nu avem, în această lume, nici o cunoştinţă pe deplin întemeiată? Fără îndoială, răspunde Sfîntul Bonaventura, şi trebuie s-o recunoaştem. Dacă avem în această lume cunoştinţe sigure şi limpezi, aceasta se datorează faptului că principiile create, pe care Dumnezeu le-a aşezat în noi şi prin care cunoaştem lucrurile, ni se arată limpede şi neîhvăluit. Dar această cunoaştere limpede şi sigură nu este completă; îi lipseşte întotdeauna temeiul ultim, căci, deşi principiile cunoaşterii sînt limpezi, Ideile veşnice, a căror acţiune ne îndrumă intelectul supunîndu-1 acestor principii, scapă vederii noastre în această lume. Cu toate acestea însă, ele sînt cele care dau valoare principiilor. Aşadar, nu ar fi prea greu să spunem că în această viaţă nu cunoaştem nimic cu o cunoaştere deplină: si diceretur quod nihil in hac vita scitur plenarie, non esset magnum inconveniens. De ce acest dublu aspect al cunoaşterii umane? Pentru că omul se află aşezat într-o situaţie de mijloc, nesfîrşit mai aproape de lucruri decît de Dumnezeu, fără îndoială, dar totuşi între Dumnezeu şi lucruri. Adevărul poate fi privit după cum este în Dumnezeu, în sufletul nostru sau în materie, iar, dacă îl privim în suflet, vom vedea că e legat atît de adevărul din Dumnezeu, cît şi de adevărul din materie. Mijloc aşezat între două extreme, sufletul se întoarce prin partea lui superioară înspre Dumnezeu, iar, prin partea lui inferioară, înspre lucruri. De la ce e dedesubt primeşte o certitudine relativă, de la ce e deasupra, o certitudine absolută: ita quod ab inferiori recipit certitu-dinem secundum quid, a superiori vero recipit certitudinem simpliciter53. Să-1 sacrificăm fie pe Aristotel, fie pe Platon înseamnă să trecem cu vederea unul din cele două aspecte ale naturii umane. Fiindcă ne-am sprijinit pe creaturi pentru a ne ridica pînă la Dumnezeu, am ajuns nemijlocit la el ca la creator. întrebarea care se pune acum este dacă lumea e veşnică sau a început în timp. Aristotel şi Averroes consideră că atît universul, cît şi mişcarea care se desfăşoară în el sînt veşnice. Sfîntul Toma va considera că dovezile aduse în sprijinul veşniciei lumii nu sînt hotărîtoare, dar că hotărîtoare nu sînt nici cele în sprijinul creării în timp; şi astfel, crearea în timp nu va fi reţinută ca adevărată decît pe baza mărturiei revelaţiei. In această privinţă, Sfîntul Bonaventura se menţine în interiorul tradiţiei mai ho-tărît decît niciodată şi nu face nici cea mai mică concesie gîndirii lui Aristotel. Pentru el, caracterul contradictoriu al afirmaţiei că lumea a existat din veci este un lucru demonstrat. Dacă universul ar continua să existe după un timp infinit deja scurs, ar trebui să admitem că infinitul poate să crească, din moment ce zilele noi se adaugă la cele vechi; sau că din două numere egal in- 53 astfel că primeşte din partea inferioară o certitudine conform cu ceva, iar din partea superioară primeşte o certitudine pur şi simplu {lb. lat.). DE LA ALEXANDER DIN HALES LA RAYMUNDUS LULLUS 415 finite, precum cel al rotaţiilor Lunii şi cel al revoluţiilor Soarelui, unul este de douăsprezece ori mai mare decît celălalt; sau că lumea nu a avut un început şi, prin urmare, nu a putut să ajungă la momentul actual, de vreme ce durata de parcurs ar fi fost infinită. în sfirşit, să observăm că nu ar putea exista simultan o infinitate de obiecte sau de indivizi, căci, dacă numărul ar fi veşnic, ar exista o infinitate de oameni şi deci ar mai exista şi o infinitate de suflete nemuritoare, ceea ce este contradictoriu. Trebuie deci să recunoaştem, nu numai prin credinţă, dar şi prin raţiune, că este cu neputinţă să susţinem că universul creat este coetern cu Dumnezeu. Dacă privim acum structura însăşi a creaţiunii, vom constata mai întîi că în toate lucrurile create esenţa este în mod real distinctă de existenţă. Cu alte cuvinte, nici o creatură nu-şi este sieşi raţiune suficientă a existenţei, fiecare are nevoie de acţiunea eficace a unui creator; panteismul este astfel îndepărtat. Dar fiinţele mai sînt şi compuse din materie şi formă, adică din posibil şi act. în sine, materia nu este în mod necesar nici corporală, şi nici materială; ea nu ajunge într-un fel sau altul decît în funcţie de forma pe care o primeşte. Dacă numai Dumnezeu este act pur, atunci este necesar ca în orice fiinţă finită latura prin care actualul se restrînge să lase loc unei anumite posibilităţi de a fi, iar aceasta este ceea ce se numeşte materie. Şi îngerii, şi sufletele omeneşti fiind substanţe, sînt deci alcătuiţi dintr-o materie spirituală şi din forma care o determină. Dacă aşa stau lucrurile, materia nu mai poate să constituie singură principiul individuaţiei. Un lucru este numai pentru că are o materie, dar este ceea ce este numai pentru că această materie este determinată de o formă. Unirea materiei cu forma, iată deci adevăratul principiul al individuaţiei. Dar, combinînd această teorie a individuaţiei cu cea a materiei universale, obţinem două consecinţe noi. Prima este că nu vom fi siliţi să acceptăm, aşa cum face Sfîntul Toma, că îngerul, deoarece este lipsit de materie, este mai degrabă specie individuală decît individ propriu-zis. A doua este că nu ne va fi deloc greu să explicăm supravieţuirea sufletului după distrugerea trupului. într-adevăr, nici unul, şi nici celălalt nu sînt substanţe incomplete, care numai prin unirea lor ar constitui omul, substanţă completă. Sufletul este deja o formă completă în sine, alcătuită din propria lui materie şi din propria lui formă, independent de trupul pe care-1 va in-forma, la rîndul lui. Sufletul pune stă-pînire pe un trup deja constituit şi-i conferă desăvîrşirea ultimă, dar atunci cînd se desprinde de el îşi păstrează propria desăvîrşire. Alte două doctrine întregesc aspectul caracteristic al fizicii Sfîntului Bonaventura. Mai întîi, teza pluralităţii formelor. Orice fiinţă presupune tot atâtea forme cîte proprietăţi diferite are; vom descoperi deci, în fiecare lucru, o mulţime de forme, ierarhizate în aşa fel încît să constituie o unitate. Acest lucru este valabil şi pentru cele mai simple corpuri şi chiar pentru elemente, uitr-adevăr, un corp presupune totdeauna cel puţin două forme diferite; una, generală şi comună tuturor corpurilor, este forma luminii la care participă toate lucrurile; cealaltă, sau celelalte, proprii acelui corp şi care sînt formele 416 FILOZOFIA ÎN SECOLUL AL XIH-LEA compuşilor sau ale elementelor. în sfîrşit, sub dubla presiune a raţiunii şi a influenţei augustiniene, Sfîntul Bonaventura include în doctrina lui şi concepţia stoică despre raţiunile seminale. Materia, care ar fi în sine complet pasivă, primeşte nemijlocit o determinaţie virtuală prin formele substanţiale care se află în ea în stare latentă, aşteptînd ca mai tîrziu ele, dezvoltîndu-se, s-o informeze. Toate fenomenele şi toate fiinţele din univers se explică astfel prin dezvoltarea în forme de raţiuni seminale primare, a căror origine este Dumnezeu. Din cele schiţate mai sus, reiese că doctrinei Sfîntului Bonaventura i s-a dat pe bună dreptate numele de augustinism. Deşi i se întîmplă să-1 combine pe Sfîntul Augustin cu Ibn Gebirol, filozofia augustiniană este cea din care preia Bonaventura principiile concepţiei despre Dumnezeu, despre cunoaşterea umană şi despre natura lucrurilor. Dar, chiar şi după ce redistribuim toate elementele acestei sinteze între numeroasele lor surse, tot trebuie să recunoaştem existenţa unui spirit al Sfîntului Bonaventura şi a unei atitudini care-i este cu adevărat personală. Avem deseori impresia, cînd îi citim Opusculele sau Comentariul la Sentinţe, că ne aflăm în prezenţa unui Francisc din Assisi care s-ar lăsa dus de valul filozofiei. Uşurinţa încrezătoare şi tulburarea înduioşată cu care Sfîntul Bonaventura descoperă sub lucruri chiar faţa lui Dumnezeu abia dacă sînt mai complicate decît simţămintele lui Poverello» care citeşte fără pregătire specială frumoasa carte ilustrată a naturii. Fără îndoială, simţămintele nu sînt teorii, dar uneori le pot da naştere. Acestei emoţii neîncetate a unei inimi care se simte aproape de Dumnezeul ei i se datorează refuzul de a urma pînă la ultimele consecinţe filozofia lui Aristotel şi păstrarea hotărîtă a legăturii lăuntrice dintre creatură şi creator. Vor fi astfel salvate, chiar în momentul cînd va învinge aristotelismul Sfîntului Toma, drepturile unei tradiţii filozofice care îşi va dovedi fertilitatea nesecată pînă şi în secolul al XVII-lea, prin doctrina lui Malebranche. „Este, aşa cum am spus, un mistic", scrie Haureau despre Sfîntul Bonaventura şi adaugă, cu aplombul care-i caracterizează judecata: „dar misticismul lui nu e banal, cum e cel al-Sfîntului Bernard, de pildă, ci teoretic". Acest compliment înseamnă desigur că, spre deosebire de Sfîntul Bemard, Bonaventura a recurs la resursele filozofiei propriu-zise cînd şi-a construit sinteza doctrinală. Astfel înţeleasă, formula este corectă, dar caracterul unitar al doctrinei Sfîntului Bonaventura era mai degrabă unitatea unui spirit care îşi însuşeşte teze de origini foarte diferite, uneori, dar legate între ele de afinităţi profunde, şi nu teze ale unui sistem construit dialectic pe baza unor principii stabilite iniţial. Nu este totuşi inexact să calificăm această doctrină şi pe cele care s-au inspirat din ea drept augustiniene. Fără îndoială că în cazul lor nu mai e vorba de doctrina propriu-zisă a Sfîntului Augustin, dar trebuie obser- vat, în primul rînd, că aceste filozofii şi-au revendicat, de regulă, originea în el, uneori în mod violent şi împotriva noutăţilor cu care venise tomismul şi, în al doilea rînd, trebuie evidenţiat la toate că au păstrat un nucleu augustinian care va rezista multă vreme descompunerii treptate a ansamblului: teza cu DE LA ALEXANDER DIN HALES LA RAYMUNDUS LULLUS 417 adevărat centrală a acestor doctrine, cea a iluminării divine. Alcătuirea hile-morfică a substanţelor spirituale îşi putea declara originea în unele texte ale Sfîntului Augustin, dar formulele înseşi proveneau de la Gebirol; este, de altfel, prima care nu va rezista; pluralitatea formelor va dăinui mai mult, datorită sprijinului găsit în doctrina lui Avicenna, dar nici ea nu era autentic augustiniană; dimpotrivă, raţiunile seminale şi iluminarea divină, cu psihologia şi epistemologia bine definite pe care această din urmă teză le implică, puteau pe drept să-şi declare originea în Augustin, iar noi putem spune că ceea ce se numeşte adesea „vechea şcoală franciscană" s-a stins, cel puţin pentru un timp, atunci cînd nu a mai fost nimeni care să susţină aceste teze. în veacul al XlII-lea, întîlnim reprezentanţi ai acestui complex augustinian aproape pretutindeni, la Paris, la Oxford şi în Italia; mediile universitare erau pe atunci comunicante, de vreme ce, atunci cînd se trecea de la unul la altul, nu se ieşea din creştinătate. Aceşti augustinieni aparţin tuturor ordinelor călugăreşti, dar majoritatea sînt minoriţi şi tocmai pe membrii acestui grup îi vom studia acum. Cîteva din numele lor nu sînt deocamdată pentru noi decît simboluri ale unor opere însemnate, în mare parte inedite şi, prin urmare, puţin cunoscute, care-şi vor dezvălui poate, într-o bună zi, un sens diferit de cel care li se atribuie astăzi. Nu ne putem aştepta la o asemenea surpriză în privinţa lui Eustathius din Arras (f 1291), predicator franciscan renumit, autor de dezbateri quodlibetale şi de comentarii la Etica nicomahică şi la Sentinţe. într-adevăr, în textele care s-au editat pînă acum, acest discipol al Sfîntului Bonaventura ni se înfăţişează ca un adept hotărît al teoriei iluminării divine. Ca să explice modul în care cunoaştem corpurile, admite că forma lor substanţială ajunge la intelect prin intermediul simţurilor, ceea ce ne face să credem că, în ciuda terminologiei aristotelice, formele substanţiale despre care vorbeşte nu se deosebesc deloc de formele gîndite de Sfîntul Augustin. Un alt discipol al Sfîntului Bonaventura, Gualterus din Bruges (f 1307), a lăsat un Comentariu la Sentinţe, aproape în întregime inedit, şi importante Disertaţii (Quaestiones disputatae) editate în 1928 (E. Longpre), care dovedesc fidelitatea sa faţă de principiile Sfîntului Augustin. El a declarat că avea mai multă încredere în Augustin şi Anselm decît în Filozof, iar faptul se poate verifica chiar şi în puţinele texte pe care le avem deja la dispoziţie. Alcătuirea hilemorfică a substanţelor spirituale (suflete şi îngeri), cunoaşterea nemijlocită de sine a sufletului, teoria iluminării divine, caracterul evident al existenţei lui Dumnezeu sînt tot atîtea teze bonaventuriene, pe care fără îndoială că Gualterus le-a predat la Paris în jurul anilor 1267-1269 şi care aparţin, toate, complexului augustinian. Opera ilustrului elev italian al Sfîntului Bonaventura, Matei din Aqua-sparta (1240 aprox.-1302) este şi ea în mare parte inedită, dar s-au publicat din ea fragmente importante şi a fost mai bine studiată decît cea a lui Gualterus din Bruges. Comentariul la Sentinţe (aproape în întregime inedit) şi 418 FILOZOFIA ÎN SECOLUL AL xm-LEA Quaestiones, deja editate, ni-1 arată pe autor foarte preocupat de apărarea şi punerea la punct a doctrinei Sfîntului Bonaventura, ţinînd seama de obiecţiile pe care aceasta le iscase şi de stadiul la care ajunseseră disertaţiile în vremea în care scria. E o minte limpede şi exactă, înzestrată cu darul expunerii, care a făcut din opera lui un comentariu extrem de preţios despre doctrina magistrului. Pe parcursul analizelor amănunţite pe care le face, dedesubtul filozofic al disertaţiilor apare adesea mai limpede chiar decît la Sfîntul Bonaventura. Regăsim în această operă tezele clasice ale augustinismului din secolul al XlII-lea, dar susţinute, de data aceasta, împotriva influenţei tomiste, care începea să le pună în primejdie. Astfel, Matei din Aquasparta susţine alcătuirea hilemorfică a sufletului, dar precizează că trebuie să o susţinem pentru că deosebirea dintre esenţă şi existenţă, pur verbală după părerea lui, nu ar fi de ajuns ca să deosebească creatura de Creator. Păstrează, de asemenea, explicaţia bonaventuriană a individuaţiei prin materie şi formă, dar o menţine împotriva soluţiei tomiste a problemei, care explică individuala prin materie şi cantitate. Teoria raţiunilor seminale o opune teoriei tomiste a cauzalităţii şi se străduieşte, în acelaşi spirit, să lămurească pînă în cele mai mici amănunte teza bonaventuriană şi augustiniană a iluminării divine. Cu spiritul metodic şi logica de care dă dovadă în toate încercările sale metafizice, Matei din Aquasparta nu şovăie să împingă această teză pînă la ultimele ei consecinţe. De vreme ce pentru om nu este posibilă nici o cunoaştere absolut sigură fără acţiunea îndrumătoare pe care o exercită asupra intelectului Ideile divine, putem spune fără mare greutate că numai teologia este capabilă să rezolve în întregime problema cunoaşterii. Ne aflăm exact la opusul distingerii celor două ştiinţe, cerută în aceeaşi perioadă de Sfîntul Toma d'Aquino. Aceeaşi tradiţie se păstrează pînă la începutul veacului al XlV-lea, în operele unui şir de teologi pe care asemănarea de fond nu-i împiedică, de fapt, să se deosebească prin maniera în care interpretau această tradiţie. Un alt adept hotărît al iluminării augustiniene este franciscanul englez Roger Marston, care a predat succesiv la Oxford şi Cambridge şi a fost apoi, între 1292 şi 1298, ministru al provinciei franciscane din Anglia. în gîndirea lui, teoria iluminării se împacă lesne cu învăţătura filozofilor. Interpretîndu-1 pe Aristo-tel aşa cum făcuseră Alfarabi şi Avicenna, el spune deschis că Intelectul agent este, într-adevăr, o substanţă separată, dar că această substanţă separată şi iluminatoare este Dumnezeu. Pe de altă parte, Roger Marston nu are de gînd să se întoarcă, dincolo de Bonaventura, pînă la Guilelmus din Auvergne. El admite că fiecare om are propriul lui intelect agent. Prin urmare, teoria cunoaşterii se prezintă la el ca un edificiu în stil compozit, a cărui temelie aristotelică susţine o suprastructură augustiniană. Formarea conceptelor o explică pornind de la senzaţie şi imagini, prin abstragerea operată de intelectul agent al sufletului raţional, dar, pentru a explica posibilitatea cunoaşterii sigure, susţine că este nevoie şi de intervenţia luminii divine, supraadăugată luminii naturale a intelectului. Pentru el, ca şi pentru Matei din Aquasparta şi Sfîntul Bona- DE LA ALEXANDER DIN HALES LA RAYMUNDUS LULLUS 419 ventura, greu era să precizeze modul acestei acţiuni iluminatoare care, suportată de intelectul agent individual, devine la rîndul ei principiu formal al cunoaşterii umane a adevărurilor veşnice. Roger Marston a avut conştiinţa clară a acestei dificultăţi, dar nu s-a gîndit nici o clipă să părăsească poziţia lui Augustin. După părerea lui, cei care susţin că intelectul agent creat e de ajuns pentru cunoaşterea adevărului, fără iluminarea divină complementară, se în-şală, dar cînd pretind că-şi sprijină teza de autoritatea Sfîntului Augustin, aşa cum făcea atunci Toma d'Aquino, săvîrşesc o greşeală şi mai mare, pentru că ciuntesc textele acestui Părinte al Bisericii şi-i stîlcesc doctrina. Indignarea lui Roger Marston e de înţeles pentru orice istoric. A vedea cum Toma d'Aquino pune stăpînire în folosul său pe autoritatea lui Augustin şi apelează la ea împotriva augustinienilor înşişi, nu putea desigur decît să-1 irite, dar propria Iui doctrină pare să marcheze punctul în care augustinismul ajunge la capătul cursei şi, oricît de energic s-ar mai afirma, acceptă chiar ceea ce-1 va sili curind să se renege. Cel mai bun martor al acestei dileme doctrinale este franciscanul Pierre Olieu (Petrus Iohannis Olivi), născut pe la 1248-1249 în Languedoc şi mort în 1298, după o viaţă agitată. A fost un adept hotărît al pluralităţii formelor, pe care şi le reprezintă ca determinîndu-se ierarhic unele pe altele, în orice substanţă compusă. De asemenea, regăsim la el şi majoritatea temelor constitutive ale complexului augustinian din secolul al XlII-lea. Mai întîi, alcătuirea hilemorfică a sufletului. Combinînd această teză cu precedenta, el obţine concluzia că numai sufletul vegetativ şi cel senzitiv in-formează nemijlocit trupul omenesc, sufletul intelectiv nefiind unit cu el decît prin mijlocirea acestor forme inferioare, împreună cu care constituie totuşi unul şi acelaşi suflet, fiind, toate, forme ale aceleiaşi materii spirituale. Rezultă de aici că sufletul intelectual nu este forma trupului, deşi se află cu el într-o unitate substanţială. Această propoziţie va fi condamnată curînd, în 1311, la conciliul din Vienne. De la-această dată, nici un creştin nu va mai putea să susţină că sufletul intelectual, sau raţional, „nu este în sine şi în mod esenţial forma trupului uman"; hotărîrea sinodală a avut un ecou de lungă durată, de vreme ce şi-o va aminti şi Descartes, şi pe bună dreptate. Atît de hotărît într-o problemă în care ar fi făcut mai bine să şovăie, Olivi şovăie în probleme în care avea de ales între mai multe păreri libere şi în mod egal autorizate. Cu toate acestea, atitudinea lui generală este simplă. Chiar el şi-a/afirmat în mai multe rinduri intenţia de a urma părerile tradiţional acceptată în Ordinul fraţilor minori. E tocmai ceea ce face, cînd neagă, ca şi Augustin, posibilitatea corporalului de a acţiona asupra spiritualului, sau cînd susţine că sufletul se cunoaşte pe sine în mod intuitiv. Dar nu o face întotdeauna, căci renunţă la teoria clasică a raţiunilor seminale şi mărturiseşte sincer că, în anumite probleme, e încurcat. Este mai ales cazul teoriei iluminării, pe care declară că o admite în sensul în care o admiseseră Bonaventura şi Augustin, dar mărturiseşte'că nu e în stare să rezolve nenumăratele obiecţii pe care această teorie le-a iscat. S-a spus că era pentru el o manieră prudentă de a renunţa la această teză. Fireşte că nu e 420 FILOZOFIA ÎN SECOLUL AL Xffl-LEA imposibil, dar nu e nici sigur. Olivi s-a aruncat fără să pregete în multe alte dificultăţi doctrinale, şi mult mai grave decît cea pe care ar fi avut-o de înfruntat prin renunţarea la o poziţie la cate confratele său, Richard din Mid-dleton, renunţa, în aceeaşi perioadă, fără nici un scandal. Se pare că Olivi s-a încurcat, pur şi simplu, într-o poziţie fără ieşire şi că a recunoscut cinstit acest lucru. Cercetări recente (B. Jansen) îi atribuie lui Olivi meritul de a fi deschis în fizică şi în psihologie drumuri noi, în două probleme cu adevărat importante. Mai întîi, a fost lăudat ca prim adept al teoriei despre impetus, deci pentru că a susţinut, împotriva teoriei aristotelice, că impulsul imprimat unui proiectil continuă să mişte acel proiectil în absenţa cauzei mişcării. Chiar dacă nu a fost chiar primul care a susţinut această teză, pe care dominicanul Robert Kilwardby o afirma încă din 1271 referitor la corpurile cereşti şi fără să o prezinte ca nouă, faptul este de ajuns ca să ne îndemne să nu legăm originile ştiinţei moderne exclusiv de nominalismul veacului al XlV-lea. Pe tărîmul psihologiei, Olivi a avut de luptat cu problema ridicată de refuzul lui, foarte augustinian de altfel, de a admite că inferiorul poate să acţioneze asupra superiorului, iar sensibilitatea asupra intelectului. Ca să explice cum poate totuşi senzaţia să concure la formarea conceptului, a făcut apel la solidaritatea {colligantia) facultăţilor sufletului. Am observat că, în opinia lui, sufletul este făcut din mai multe forme ierarhizate (vegetativă, senzitivă, intelectuală), unite de legătura lor comună cu aceeaşi materie spirituală. Cum materia facultăţilor sufletului este aceeaşi, acţiunea pune în mişcare, ca să spunem aşa, această materie comună, a cărei mişcare se transmite şi este percepută de celelalte facultăţi. Nu există deci acţiune directă şi nemijlocită a unei facultăţi asupra alteia, ci numai indirectă şi mijlocită, în virtutea solidarităţii fireşti a formelor unite într-o materie comună. Regăsim această teorie, precum şi altele, preluate tot din Olivi, în Comentariul la Sentinţe, încă inedit, al unui franciscan scos de curînd din uitarea completă în care a petrecut mai multe secole, Petrus de Trabibus. Ştim chiar din spusele lui că numele era al unui franciscan, care a predat în Ordinul său multis annis54. Legăturile care-1 unesc de Olivi ne fac să credem că avem de-a face cu un franciscan originar din Trabes, dioceza Bazas. Numele lui ar fi deci Petrus din Trabes. Faptul că spune că a observat o cometă în 1264 şi legăturile cu Olivi ne permit să-i situăm opera în ultima treime a veacului al Xffl-lea. Dacă uneori ezităm în privinţa adevăratelor intenţii ale lui Olivi, în privinţa celor ale discipolului nu mai încape nici o îndoială. Petrus din Trabes neagă explicit faptul că Dumnezeu ar fi lumina intelectului în orice cunoaştere, chiar şi numai ca simplă cauză determinantă: non ut species informam, sed ut lux determinans, sicut lux corporalis ratio videndi in visione corporali55. Spune că şi el a acceptat odinioară această 54 timp de mulţi ani (lb. lat.). 55 nu este ca o specie care informează, ci ca lumina care determină, după cum lumina corporală este raţiunea de a vedea în viziune corporală (lb. lat.). DE LA ALEXANDER DIN HALES LA RAYMUNDUS LULLUS 421 teorie, dar adaugă că nu o mai poate înţelege, fiindcă ne duce la consecinţa că orice fiinţă inteligentă vede în chip firesc esenţa lui Dumnezeu: Sequitur enim ex positione ista, quod divina lux quae non est aliud quam divina es-sentia, naturaliter ab omni intelligente aliquo modo videatur56. Aşadar, Petrus din Trabes se desparte aici de Sfîntul Augustin şi de augustinienii din Ordinul său mult mai net decît o făcuse Olivi. Cu excepţia cîtorva nuanţe, acceptă şi el teoria unirii sufletului cu trupul, pe care avea s-o condamne conciliul din Vienne, păstrează alcătuirea hilemorfică a sufletului raţional şi neagă faptul că acesta e forma trupului; numai sufletul vegetativ şi cel senzitiv îndeplinesc această funcţie: Licet anima intellectiva sit ultima perfectio hominis, non tamen secundam eam informat anima corpus, tribuens ei et communicans actum eius. Ideo intellectiva manet libera, quia non est essen-tialiter etper se materiae corporali alligata ut forma et actus57. Dacă la acestea adăugăm că Petrus din Trabes a acceptat teoria despre colligantia facultăţilor sufletului, propusă de Olivi, va trebui să constatăm că cei doi franciscani au deschis, în mai multe probleme importante, drumuri noi, care-i îndepărtează de augustinismul Ordinului, fără să-i apropie neapărat de aristotelismul Sfîntului Toma d'Aquino. Fără îndoială că reducerea iluminării la darul divin al luminii naturale — pe care Olivi, din cît se pare, a ezitat s-o facă, dar pe care a făcut-o explicit Petrus din Trabes — înseamnă, într-un anume sens, o apropiere de tomism, dar noetica pe care au dezvoltat-o amîndoi nu devine astfel mai tomistă. Cea a lui Petrus din Trabes nu a fost încă studiată atît de atent pe cît ar merita, însă, din cît putem judeca după textele editate pînă acum (£. Longpre), ar fi interesant de cercetat dacă augustinismul de care se îndepărtează el este cel al Sfîntului Augustin însuşi, sau dacă nu cumva este acel augustinism formulat în limbaj aristotelic de doctorii franciscani, începînd cu Sfîntul Bonaven-tura. Petrus se plînge de introducerea în teologie a multor subtilităţi nefolositoare. Teologii se întreabă dacă există un singur Intelect posibil şi un singur Intelect agent, sau dacă nu cumva există cîte unul pentru fiecare om. Dar, înainte de toate, există vreo deosebire între intelectul posibil şi cel agent? Aceştia sînt termeni necunoscuţi la Augustin şi Anselm, care s-au lipsit de ei cînd au descris cunoaşterea umană, iar Petrus din Trabes pare şi el ispitit să se lipsească. De fapt, intelectul nu este niciodată nici complet pasiv, şi nici complet activ; este mai degrabă şi una, şi alta, iar această observaţie sugerează o atitudine orientată mai mult spre descrierea psihologică a procesului cunoaşterii decît spre analiza condiţiilor lui metafizice. Această tendinţă spre psihologism, care este, de altfel, o înclinaţie firească a gîndirii franceze, se lasă la fel de uşor desluşită în opera unui franciscan 56 Căci urmează din această poziţie ca lumina divină, care nu e altceva decît esenţa divină, să fie văzută în mod natural într-un anume fel de orice fiinţă inteligentă (lb. lat.). 7 Deşi sufletul intelectiv este perfecţiunea omenească ultimă, totuşi nu sufletul informează corpul conform lui, atribuindu-i şi împărtăşindu-i actul. De aceea, sufletul intelectiv ramîne liber pentru că nu este în mod esenţial şi prin sine legat de materia corporală, ca formă şi ca act (lb. lat.). 422 FILOZOFIA D4 SECOLUL AL XIH-LEA din aceeaşi perioadă, aproape tot atît de puţin cunoscută ca şi cea a lui Petrus din Trabes. Este vorba de cardinalul Vitalis din Le Four (f 1327), care a ajuns celebru, dar sub numele lui Duns Scottus, mai multe din Disertaţiile scrise de el fiind introduse demult în cuprinsul apocrifului De rerum principio, pe care unii se mai încăpăţînează şi astăzi să-1 ia drept o lucrare autentică a Doctorului Subtil. De fapt, se pare că Vitalis din Le Four şi-a scris Disertaţiile pentru sine, preluînd, la nevoie, ceea ce i se potrivea din scrierile înaintaşilor apropiaţi, Matei din Aquasparta, John Peckham, Roger Marston, Henric din Gând şi /Egidius din Roma. Ceea ce înseamnă că nu ne putem aştepta de la el la expunerea unei gîndiri preocupate de originalitate pînă în cele mai mici amănuntei Trebuie totuşi să notăm, ca să nu fim nedrepţi, că Vitalis din Le Four îi părăseşte adesea pe cei pe care părea la început că îi urmează, iar confruntarea de doctrine se încheie uneori la el cu concluzii personale foarte hotărîte. Una dintre ideile la care ţine cel mai mult este că esenţa fiinţelor reale este identică cu existenţa lor. Vitalis nu admite, de bună seamă, că esenţa creaturii posedă existenţa cu drepturi depline: acest privilegiu nu-i aparţine decît lui Dumnezeu; dar susţine explicit că existenţa creaturii nu adaugă la esenţa acestuia nimic altceva decît o relaţie cu cauza ei eficientă. Existenţa nu este acest raport, ci este esenţa înţeleasă sub acest raport: Non autem sic intelligatur quod esse actuale sub suo nomine dicat respectum, et esse sit iile respectus, sed ipsa essentia ut est sub tali respectu, scilicet causae efficientis, est quaedam existentia, quadam participatione divinae similitudinis in actu, non participatione alicuius advenientis absoluţi ipsi essentiae5*. De vreme ce existenţa nu este un absolut care să i se întîmple esenţei, ci este esenţa însăşi actualizată prin participarea la esse divin, e de prisos să căutăm principiul individuaţiei în altă parte. Orice esenţă reală e astfel prin simplul fapt că există şi e singulară prin simplul fapt că este reală. Putem deci spune că existenţa este aici cauza individuaţiei. Acesta e şi motivul pentru care orice cunoaştere intelectuală are drept prim obiect singularul existent. în aceasta constă şi senzaţia, quae est solum apprehensio actualitatis existentiae rei extrinsecae59 şi care atinge astfel şi cel mai mărunt cognoscibil: non enim potest considerări infimius cognoscibile quam actualis existentia rei60. Cu toate acestea, intelectul se află prezent şi lucrează chiar din acest stadiu iniţial al cunoaşterii, cel al senzaţiei. Fără îndoială că intelectul nu experimentează el însuşi singularul, ci-1 cunoaşte în senzaţia care-1 experimentează. Ceea ce se numeşte senzaţie este deci actul, 58 Să nu se înţeleagă însă că fiinţa actuală indică sub numele său relaţia şi că fiinţa este acea relaţie, ci însăşi esenţa — după cum există sub o astfel de relaţie, adică a cauzei eficiente — este o existenţă cu o participare a similitudinii divine în act, şi nu cu participarea vreunui absolut care i se întîmplă esenţei (lb. lat.). 59 care este numai sesizarea existenţei în act a unui lucru extrinsec (lb. lat.). 60 căci nu poate să fie luat în considerare un cognoscibil mai prejos de existenţa în act a lucrului (lb. lat.). DE LA ALEXANDER DIN HALES LA RAYMUNDUS LULLUS 423 numeric unul, prin care sufletul experimentează actualitatea unei existenţe singulare pe care o cunoaşte intelectul lui. Acest act nu este unul în sensul că senzaţia şi înţelegerea s-ar contopi în vreun mod de cunoaştere bastard, care ar ţine de amîndouă; el este unul în raport cu obiectul singular unic a cărui existenţă este deopotrivă experimentată şi cunoscută, şi de aceea e numit mai degrabă senzaţie decît înţelegere; respectu huius termini actio sensus, cui adiungitur actio intellectus, sunt una actio numero, et ideo denominatur sensatio et non intellectio61. Intelectul porneşte de la această cunoaştere a individualului existent şi se ridică prin abstrageri succesive la cunoaşterile cele mai înalte, pînă la cunoaşterea supremă, care este cea a binelui ca bine, a adevărului ca adevăr şi a fiinţei ca fiinţă. Orice ştiinţă are deci la bază acest prim contact existenţial (experimentatio de actualitate rei dicit quemdam contactum ipsius actualitatis rei sensibilis62), dar experienţa nu are ca obiect decît sensibilul exterior; sensibilul interior se lasă şi el perceput nemijlocit şi poate folosi drept bază pentru o ordine de cunoştinţe intelectuale distincte. Deşi nu este deloc organică, partea intelectuală a sufletului îşi are propria ei sensibilitate, care îi permite să se experimenteze şi să se cunoască pe sine şi actele sale interioare, aşa cum simţul corporal îi permite să experimenteze şi să cunoască existenţa actuală a lucrurilor sensibile. în acest punct, Vitalis din Le Four poate să reia toată teoria lui Augustin referitoare la cunoaşterea intuitivă pe care sufletul o realizează despre sine şi despre actele sale. Dacă acest simţ lăuntric nu ar exista, toată ştiinţa sufletului ar fi cu neputinţă, aşa cum sînt ştiinţele naturii pentru cei cărora le lipsesc simţurile exterioare. Indiferent că se întemeiază pe simţul exterior sau pe cel lăuntric, orice cunoaştere intelectuală adevărată are nevoie de iluminarea divină. îmbinînd aici teme preluate din Roger Marston şi Henric din Gând, Vitalis din Le Four ni'-şi reprezintă iluminarea divină ca pe o impresie produsă de Dumnezeu în intelect, căci o impresie astfel creată ar împrumuta din caracterul schimbător al intelectului însuşi, pe care nu ar putea aşadar să-1 fixeze în veşnicia adevărului. Vitalis înţelege iluminarea divină mai curînd ca pe o pătrundere intimă a lui Dumnezeu în suflet, unde prezenţa lui este singura care îndeplineşte ca să spunem aşa rolul de obiect: hoc facit menti nostrae intimissime illabendo, intimius quam aliqua species vel habi-tus, et sic per illapsum mentem characterizat, ut vuit et sicut vuit ad notitiam sincer am, et sic facit intima eius praesentia intellectui, quidquidfaceret species vel lumen sensitivum63. Este remarcabil că la Vitalis din Le Four pînă şi 61 prin luarea în considerare a acestei limite, acţiunea simţului, căreia i se adaugă acţiunea intelectului, reprezintă numeric o singură acţiune şi, de aceea, se numeşte senzaţie, şi nu înţelegere (lb. lat.). 2 experienţa cu privire la actualitatea unui lucru indică un contact al înseşi actualităţii lucrului sensibil (lb. lat.). 63 pătrunzînd foarte intim în mintea noastră, face acest lucru mai intim decît orice specie sau habitus, şi astfel chiar prin gîndire ne marchează cînd vrea şi după cum vrea Pentru o cunoaştere sinceră şi astfel îşi face intimă prezenţa lui pentru intelect orice ar race specia sau lumina senzitivă (lb. lat.). 424 FILOZOFÎA m SECOLUL ÂL XIII-LEA teoria iluminării se dizolvă într-un fel de experienţă a prezenţei divine şi că experimentalismul lui îşi găseşte obiect pînă şi în acest punct central al epistemologiei. Deşi nici unul din aceşti franciscani nu a rupt complet cu tradiţiile Ordinului, este clar că toţi au încercat, cu mai multă sau mai puţină îndrăzneală, să le modifice, măcar prin epurare şi simplificare. Dar descompunerea complexului augustinian este şi mai evidentă la anumiţi franciscani de la sfirşitul veacului al XHI-lea, şi în special în opera lui Richardus de Mediavilla, asupra căruia s-a căzut de acord, pentru a încheia o polemică obositoare, că este englez şi căruia i s-a dat, prin urmare, numele de Richard din Middleton. Redactarea celei de-a IV-a Cărţi din opera sa Comentariu la Sentinţe fiind posterioară anului 1294, data morţii sale nu poate fi anterioară primilor ani ai veacului al XTV-lea. Era o minte liberă, lipsită de prejudecăţi, gata să primească adevărul de oriunde ar fi venit el şi să o pornească, la nevoie, pe drumuri nebătute. Cercetări recente (E. Hocedez) ni-1 înfăţişează pe acest franciscan adoptînd cîteva din poziţiile fundamentale ale noeticii tomiste: un intelect agent propriu fiecărui suflet raţional, care formează conceptele prin modalitatea abstracţiei, pornind de la experienţa sensibilă; nici o intuiţie directă a sufletului despre sine; reducerea iluminării divine la lumina naturală a intelectului agent; nici o idee înnăscută despre Dumnezeu; demonstrarea existenţei lui Dumnezeu a posteriori, pornind de la experienţa sensibilă: iată un grup de teze pe care ne-am aştepta să le întîlnim mai curînd la un dominican influenţat de Toma d'Aquino. Să notăm totuşi că, şi în acest caz, Richard îşi urmăreşte propriile scopuri, căci crede că descoperă în principii motivul pentru care să atribuie intelectului uman cunoaşterea singularului, pe care Toma d'Aquino i-o refuză. Cunoaştem singularele, nu numai pe cele spirituale, dar şi pe cele sensibile, printr-una şi aceeaşi specie inteligibilă, în care intelectul nostru ajunge direct la universal şi apoi, prin intermediul lui, la individual. El poate aşadar să obţină, într-un anumit sens, cunoaşterea singularului, în metafizică, se pare, dimpotrivă, că teologia îl reţine pe Richard în limitele ontologiei augustiniene şi bonaventuriene. Mai întîi, întîietatea binelui: melior est ratio bonitatis quam ratio entitatis vel veritatis64, principiu care, în psihologie şi morală, duce inevitabil la întîietatea voinţei; apoi respingerea distincţiei tomiste dintre esenţă şi existenţă, în care Richard nu vede decît o disociere făcută de raţiune; păstrarea distincţiei dintre materie şi formă în orice creatură, spirituală sau corporală; atribuirea unui minimum de actualitate materiei, căci, aşa cum va spune şi Duns Scottus, Deus potest facere materiam sine omni forma65. în afară de materia astfel înţeleasă, Richard mai admite una, care este posibilitate pură, dar nu neant, nu există şi nu poate exista decît creată împreună cu forma şi pe care o concepe ca transmisibilă de la o formă la alta prin acţiunea agentului natural. Acest mod de a concepe 64 raţiunea bunătăţii este mai bună decît raţiunea entităţii sau a adevărului (Ib. lat.). 65 Dumnezeu poate face materia fără vreo formă (Ib. lat.). DE LA ALEXANDER DIN HALES LA RAYMUNDUS LULLUS 425 forma ca legată de posibilitatea pură a materiei îl scuteşte de acceptarea raţiunilor seminale; Richard menţine însă pluralitatea formelor — probabil în substanţele inferioare omului şi în mod sigur în compusul uman — şi găseşte în chiar indivizibilitatea esenţei raţiunea suficientă a individuaţiei. S-ar cuveni, poate, să apropiem pluralitatea de sensuri ale termenului de materie şi prin-cipium pure possibile66 din concepţia lui Richard de modul în care înţelegea Gebirol noţiunea de materie. O doctrină atît de împăciuitoare nu anunţa un novator în fizică. Istoria ştiinţelor (P. Duhem) ne dovedeşte însă că Richard a fost. Rupînd cu noţiunea tradiţională de univers finit, el susţine posibilitatea unui univers care nu este, în act, nici infinit, şi nici divizat la infinit, ci capabil să crească sau să se dividă dincolo de orice limită dată în act: „Dumnezeu poate să producă o mărime sau o dimensiune care să crească la infinit, cu condiţia ca în fiecare moment mărimea realizată deja în act să fie în acel moment finită, tot aşa cum Dumnezeu poate să dividă la infinit un continuum în părţi a căror mărime să coboare, în cele din urmă, sub orice limită, cu condiţia să nu existe niciodată în act un număr infinit de părţi divizate în mod real" (E. Hocedez). Rezultat neaşteptat al condamnării din 1277 a peripateu'smului arab şi pentru care vom mai găsi şi alte exemple, atît pe tărîmul filozofiei, cît şi pe al ştiinţei, înţeleasă ca protest împotriva necesitarismului grecesc, această condamnare îi va face pe mulţi teologi să afirme, în virtutea atotputerniciei Dumnezeului creştin, posibilitatea unor poziţii ştiinţifice sau filozofice considerate de tradiţie imposibile, în virtutea esenţei lucrurilor. Permiţînd experienţe mentale noi, noţiunea teologică a unui Dumnezeu cu putere infinită a eliberat spiritele din cadrul finit în care gîndirea greacă închisese universul. Dintre numeroasele ipoteze formulate în virtutea acestui principiu, se întîmplă ca unele să se potrivească, uneori din raţiuni diferite şi întotdeauna printr-o altă metodă, cu cele pe care avea să le demonstreze mai tîrziu ştiinţa occidentală. Aşadar, teologia creştină a înlesnit, chiar şi în ştiinţă, deschiderea de noi perspective. Bazîndu-se pe condamnarea de către Etienne Tempier a propoziţiei Quod prima causa non posset plures mundos facere61, Richard susţine că pluralitatea lumilor este posibilă şi, influenţat de acelaşi act doctrinal, că Dumnezeu ar putea să imprime ultimului cer, considerat prin tradiţie fix, o mişcare de translaţie, pe care nu am putea s-o negăm sub pretext că produce un vid. Se ştie că existenţa vidului era considerată, pe atunci, imposibilă, lucru la care Richard obiectează, spunînd că vidul ar suprima distanţa locală între două corpuri, prin suprimarea mijlocului care le desparte, dar că aceste corpuri ar rămîne totuşi separate. După ce arată că ideea reapare în scolastica pariziană a veacului al XlV-lea, P. Duhem crede că poate conchide: „Dacă ar trebui să dăm Ştiinţei moderne o dată de naştere, fără îndoială că am alege acest an 1277, cînd episcopul Parisului a proclamat solemn că pot exista mai 66 principiul totalmente posibil (Ib. lat.). 67 Că prima cauză n-ar putea face mai multe lumi (Ib. lat.). MLUZ.UHA IN 3BLJJLUL. AL AU1-LBA multe lumi şi că ansamblul sferelor cereşti poate să fie antrenat, fără contradicţie, într-o mişcare rectilinie." Am luat notă din aceasta, dar să nu uităm că episcopului de Paris nu-i păsa de ştiinţă; el declara doar că lui Dumnezeu nu i se poate nega — în numele concepţiei greceşti despre necesităţile esenţiale ale lumii, concepţie considerată atunci drept adevărată — posibilitatea creării uneia sau a mai multor lumi de structură diferită şi o declara în calitate de teolog, în numele atotputerniciei divine. Chiar dacă ştiinţa modernă nu s-a născut în 1277, aceasta e data la care naşterea cosmologiilor moderne a devenit cu putinţă în mediul creştin. Oricare i-a fost originea, această libertate de ipoteză pe tărîm ştiinţific era un cîşti'g de preţ, de care cu siguranţă că Richard din Middleton a profitat printre primii, nu numai în cosmologie, aşa cum am văzut, ci şi în cinetică. P. Duhem îi atribuie meritul de a fi stabilit, împotriva lui Themistius şi Aris- totel, că viteza de cădere a unui corp nu depinde numai de depărtarea faţă de centrul lumii, ci şi de timpul scurs şi de spaţiul străbătut. Se pare că alte observaţii ale lui Richard, cum ar fi introducerea ideii de repaus intermediar între urcarea unui proiectil lansat în aer şi primul timp al căderii lui, au fost deseori reluate mai tîrziu. Asistăm deci aici la naşterea unor preocupări intelectuale noi, pentru care Richard este unul dintre martorii cei mai vechi şi unul dintre cei mai inteligenţi reprezentanţi. Cît despre filozofia propriu-zisă, cel mai bun istoric al lui a situat-o exact atunci cînd a spus că „Richard încheie o epocă. Ultim reprezentant al şcolii serafice [a Sfîntului Bonaventura], el a încercat o sinteză prudent înnoitoare, în care integra marile teze bonaven-turiene, aprofundate şi perfecţionate, precum şi ceea ce i se părea mai bun în aristotelism şi în teologia Sfîntului Toma. Tentativa lui nu a fost continuată." Totuşi, şi alţii porneau în aceeaşi epocă pe căi asemănătoare, cel puţin în filozofie, dovedind în felul lor că Ordinul franciscan încerca să se elibereze de complexul augustinian. Opera magistrului englez Guilelmus din Ware (Guarro, Warro) este încă prea puţin cunoscută ca să putem formula despre ea o m-decată de ansamblu. Contemporan cu Richard din Middleton (se consideră că a murit după 1300), renunţă şi el, în Comentariul la Sentinţe, încă inedit, la interpretarea augustiniană a iluminării divine, bazîndu-se, ca şi Sfîntul Toma d'Aquino, pe principiul că sufletul trebuie să fie înzestrat cu facultăţile necesare exercitării funcţiei lui naturale, care este cunoaşterea intelectuală. Augustinismul tradiţional nu putea să cedeze în această poziţie fără să renunţe şi la altele, solidare cu ea. De fapt, Guilelmus din Ware renunţă la alcătuirea hilemorfică a substanţelor spirituale şi adoptă teoria unităţii formei. Mai mult, el identifică facultăţile sufletului cu esenţa lui tot atît de stăruitor ca şi Guilelmus din Auvergne, de vreme ce merge pînă la a susţine că virtutes sunt ipsa essentia et distinguuntur inter se sic ut attributa divina6*. Se pare că această identificare 1-a îndemnat să sublinieze interacţiunea inevitabilă dintre 68 virtuţile sînt însăşi esenţa şi se deosebesc între ele după cum [se deosebesc] atributele divine (». lat.). , •• .,..-, v..\ -. ;,,; .,y,im ;fi>TS.,«;>. , ■"■<:':. ■, „v-';; ,yii-,.*< ».., DE LA ALEXANDER DIN HALES LA RAYMUNDUS LULLUS 427 facultăţi atît de fundamental aceleaşi. Astfel, Guilelmus din Ware susţine, de acord, în această privinţă, cu Augustin, că întipărirea speciei în memorie sau în intelect nu ar fi de ajuns fără sprijinul actual al voinţei care le uneşte. Nu e deci de mirare că, în clasificarea generală a activităţilor sufletului, el a situat ceea ce a numit „voinţă speculativă" deasupra intelectului speculativ, iar voinţa practică, deasupra intelectului practic. Acest voluntarism a fost folosit drept argument pentru justificarea unei tradiţii care nu datează decît de la sfîrşitul veacului al XlV-lea şi potrivit căreia Guilelmus din Ware ar fi fost profesorul lui Duns Scottus. Nu e sigur că faptul este exact, dar, după Guilelmus din Ware, Duns Scottus putea să apară fără ca inovaţiile lui să producă scandal în cadrul Ordinului franciscan. Trebuie să ştim însă că în istoria gîndirii franciscane nici măcar reforma scotistă nu a înlăturat o dată pentru totdeauna vechiul exemplarism bonaven-turian. Acesta era prea strîns legat de concepţia Sfîntului Francisc din Assisi despre viaţa spirituală pentru a nu găsi mereu adepţi printre Fraţii minori. Perfect contemporan cu Duns Scottus, Raymundus Lullus (1235-1315) reia aceeaşi temă în manieră proprie şi-i conferă o nouă vitalitate. Viaţa lui, care ar constitui un excelent subiect de roman, a fost rezumată chiar de el, pe cît de simplu, pe atît de exact, în Disputatio clerici et Raymundi phantastici: „Am fost bărbat însurat, tată de familie, cu stare, dedat plăcerilor şi celor lumeşti. De toate acestea m- am lepădat de bună voie, ca să-1 pot cinsti pe Dumnezeu, să slujesc binele obştii şi să preamăresc sfînta noastră credinţă. Am învăţat araba şi am pomit de mai multe ori să propovăduiesc printre sa- razini. Arestat, întemniţat şi biciuit pentru credinţă, am trudit cinci ani ca să-i înduplec pe capii Bisericii şi pe prinţii creştini în folosul binelui obştesc. Acum sînt bătrîn, sînt sărac, dar ţelul mi-a rămas acelaşi şi, dacă mi-o da Domnul, voi stărui în el pînă la moarte." Această viaţă rămîne deci în întregime dominată de preocupările apostolice care inspiraseră opera lui Roger Bacon. Legenda unui Raymundus Lullus alchimist şi puţin vrăjitor nu e deloc confirmată, nici de cercetarea vieţii lui, şi nici de studierea operelor. E adevărat că, deşi i se atribuie cel puţin două sute, puţini se pot lăuda că le-au citit pe toate; dar aceste lucrări se aseamănă mult şi, cum în ele Lullus vorbeşte adesea despre sine, ajungem destul de repede să ni-1 reprezentăm ca pe un mare imaginativ (phantasticus) şi chiar ca un iluminat (Doctor illumina-tus), care crede că şi-a primit doctrina printr-o revelaţie divină şi care se străduieşte, cu o înflăcărare cam himerică, să răspîndească o metodă apologetică inventată de el şi al cărei succes trebuia să ducă la convertirea necredincioşilor. Faimoasa Artă a lui Lullus nu este altceva decît expunerea acestei metode şi constă, în esenţă, din tabele în care conceptele fundamentale sînt astfel înscrise încît, combinînd între ele diferitele poziţii posibile din aceste tabele, să putem obţine mecanic toate raporturile conceptuale care corespund adevărurilor esenţiale ale religiei. E de la sine înţeles că, atunci cînd încercăm să folosim astăzi aceste tabele, ne lovim de cele mai mari greutăţi, şi ne putem 428 FILOZOFIA IN SECOLUL AL XIII-LEA întreba dacă Lullus însuşi a fost vreodată în stare să le folosească. Totuşi, dacă e să rămînem la propriile lui declaraţii, trebuie s-o credem; de altfel, nu am putea înţelege altminteri insistenţa cu care cerea Lullus folosirea Artei sale împotriva greşelilor averroiste şi musulmane. Sentimentul, atît de viu la el, al necesităţii unei opere apologetice menite să-i convingă pe necredincioşi nu-i aparţine exclusiv şi nu constituia un lucru nou. Raymundus Martin în Pugio fidel şi Sfîntul Toma în Summa contra Gen-tiles urmăriseră deja în mod deschis acelaşi scop. Să ne amintim, mai ales, de Nicolaus din Amiens, a cărui Ars catholicae fidei era o adevărată tehnică a demonstraţiei apologetice şi, mai aproape de Lulius, de Opus maius al lui Roger Bacon, franciscan ca şi el, mistuit ca şi el de un zel apostolic nestins, preocupat neîncetat ca şi el să cîştige lumea Bisericii de partea puterii cuceritoare a înţelepciunii creştine. Dar putem spune că, la Raymundus Lullus, această preocupare a dat naştere chiar doctrinei filozofice, în ce are ea mai original. Pentru a-i convinge de greşeală pe musulmani şi averroişti este nevoie, într-adevăr, de o metodă, dar nu este nevoie decît de una. Şi într- un caz, şi în celălalt, ne aflăm în prezenţa aceleiaşi probleme, pentru că avem de-a face cu pagini. Musulmanii nu recunosc revelaţia noastră, iar averroiştii refuză să o ia în seamă, din motive de principiu. Filozofia şi religia sînt deci despărţite de o prăpastie, una neargumentînd decît în numele raţiunii, iar cealaltă argumentînd printr-o metodă pozitivă (positiva consideratio), adică în numele unor date revelate, pe care le stabileşte mai întîi ca fapte şi din care deduce apoi concluziile. Or, este a priori evident că între cele două ştiinţe trebuie să se poată stabili un acord. Teologia este mama şi stăpîna filozofiei; între teologie şi filozofie, trebuie să existe deci acelaşi acord pe care-1 întâlnim întotdeauna între cauză şi efect. Ca să arătăm această concordanţă fundamentală, trebuie să pornim de la principii care să fie recunoscute şi mărturisite de toţi, de aceea Raymundus propune lista celor care figurează în tabelul lui general: principii generale şi comune tuturor ştiinţelor, cunoscute şi evidente în sine şi fără de care nu poate exista nici ştiinţă, nici filozofie. Aceste principii sînt: bunătatea, mărimea, veşnicia sau durata, puterea, înţelepciunea, voinţa, virtutea şi slava; diferenţa, concordanţa, contrarietatea, principiul, mijlocul, scopul, mai mare, egalitatea, mai mic. Toate fiinţele fie sînt implicate în aceste principii, fie s-au dezvoltat potrivit cu esenţa şi natura lor. La lista sa, Raymundus Lullus adaugă, şi aici e secretul Marii Arte, regulile care permit combinarea corectă a acestor principii; el a inventat chiar şi figuri-cheie care să permită o mai rapidă combinare, şi toate combinaţiile pe care tabelele lui le fac posibile corespund, de fapt, tuturor adevărurilor şi tuturor tainelor naturii la care poate să ajungă în această viaţă intelectul uman. Regulile care permit determinarea combinării acestor principii sînt o serie de întrebări foarte generale şi aplicabile tuturor celorlalte, cum ar fi: din ce, pentru ce, cît, care, cînd, unde şi altele de acelaşi gen. Iar operaţiile prin care se leagă lucrurile particulare de principii cu ajutorul regulilor presupun noţiuni logice şi metafizice pe care Lullus pare să le pună pe acelaşi plan şi să DE LA ALEXANDER DIN HALES LA RAYMUNDUS LULLUS 429 le considere ca avînd acelaşi grad de evidenţă. într-un dialog în care vedem cum Lullus îl convinge lesne pe un Socrate excepţional de docil, filozoful grec acceptă ca natural evidente propoziţii din care rezultă de îndată o demonstraţie a Treimii. Lullus consideră drept regulă a artei invenţiei faptul că inteligenţa umană poate să se ridice deasupra constatărilor simţurilor şi chiar să le corecteze; de asemenea, el îi cere lui Socrate să admită că raţiunea poate să se critice pe ea însăşi cu ajutorul lui Dumnezeu şi să recunoască uneori în sine realitatea unei acţiuni divine căreia, deşi nu poate s-o înţeleagă, îi simte efectele. Socrate se grăbeşte să accepte că intelectul transcende simţurile şi uneori trebuie să o facă cu sine însuşi şi să recunoască necesitatea existenţei unor lucruri pe care nu le înţelege: intellectus transcendit seipsum, intelligens aliqua esse necessario quae non intelligit69. Aşadar, arta lui Lullus constă mai cu seamă în a obţine recunoaşterea prealabilă a unor principii din care concluziile vor decurge în mod necesar. Dar procedeele tehnice prin care credea că poate să ajungă chiar şi la neştiutori şi să-i convingă pe necredincioşi conţineau germenele unei idei al cărei succes avea să fie însemnat; aceste plăci turnante pe care Lullus îşi înscrie conceptele fundamentale sînt prima încercare a acelei „Arte combinatorii" pe care Leibniz, menţionîndu-şi înaintaşul medieval, a încercat mai tîrziu s-o constituie. Aşa cum au vrut să întemeieze societatea universală numai pe raţiune, societate pe care Evul Mediu o aşeza pe temelia credinţei, timpurile modeme au năzuit să pună în slujba ştiinţei această artă universală a demonstraţiei, pe care gîndirea medievală voise s-o pună în folosul credinţei. Lumea modernă este plină de idei creştine care au înnebunit, spunea G.K. Chesterton. Gînd adînc, pe care istoria îl va confirma mereu. Influenţa Doctorului Iluminat s-a exercitat, de altfel, şi în alte direcţii, din care cel puţin una merită să reţină atenţia istoricilor. Faptul că Dumnezeu s-a dezvăluit în două cărţi, Biblia şi Cartea Lumii, este o veche idee creştină. Universul „teofanic" al lui Scottus Eriugena, liber creaturarum10 al lui Gui-lelmus din Auvergne şi al Sfîntului Bonaventura, în sfirşit tot simbolismul lapidariilor şi al bestiarelor, fără să-1 uităm pe cel care împodobea portalurile catedralelor sau strălucea în vitralii, sînt tot atîtea mărturii ale încrederii medievale în transparenţa unui univers în care şi cea din urmă fiinţă este un semn viu al prezenţei lui Dumnezeu. Fiind călugăr franciscan, Lullus nu trebuia să caute prea departe ca să înveţe: Sfîntul Francisc din Assisi şi Sfîntul Bonaventura nu locuiseră în alt univers. Să ne amintim de vorba Sfîntului Bonaventura: creatura mundi est quasi quidam liber in quo legitur Trinitas fabricatrix11 şi s-o comparăm cu cea în care, vorbind despre sine, Lullus ne desene iluminarea pe care a avut-o într-o zi în pustietatea muntelui Randa: 69 intelectul se ridică deasupra lui însuşi, înţelegînd cu necesitate că există lucruri pe care nu le înţelege (Ib. lat.). 70 cartea creaturilor (Ib. lat.). 71 v. nota 42 de la p. 409. „Se pare că i-a fost dată o lumină ca să desluşească desăvîrşirile divine în însuşirile şi legăturile lor reciproce şi în toate raporturile pe care le au între ele... Prin aceeaşi lumină, a descoperit că fiinţa totală a făpturii nu este altceva decît o imitaţie a lui Dumnezeu: eodem lumine, cognovit toîum esse creaturae nihil aliud esse quam imitationem Dei." în mod vădit, această ultimă iluminare a lui Doctor Illuminatus12 coincide cu cea a lui Doctor Sera-phicus™. Or, vedem bine cum a ajuns ea temelia însăşi a operei lui Lullus: toate făpturile fiind imitaţii ale lui Dumnezeu, Ars magna74 nu este cu putinţă decît dacă însuşirile lor fundamentale şi relaţiile dintre aceste însuşiri pot să ne ajute să le cunoaştem pe cele ale lui Dumnezeu. Dacă aşa vor sta lucrurile, arta de a combina desăvîrşirile creaturilor în toate modurile cu putinţă ne va oferi şi toate combinaţiile posibile ale desăvîrşirilor lui Dumnezeu, dar trebuie să adăugăm că, din această perspectivă, cunoaşterea lucrurilor se preface în teologie, fapt pe care unii dintre discipolii lui Lullus l-au văzut foarte limpede. Recunoaştem influenţa lui Lullus în opera celui pe care, de la Montaigne încoace, îl numim Raymond Sebond, pe numele lui adevărat Sibiuda, magistru în arte, medicină şi teologie, autor al unui Liber creaturarum, seu Natu-rae, seu Liber de Homine propter quem suta creaturae aliae, despre care un vechi manuscris al Bibliotecii municipale din Toulouse ne spune că a fost început (inchoatus et inceptus75) în Universitatea dătătoare de hrană a bă-trinului studium16 toulouzan, în anul Domnului 1434, şi întregit şi încheiat în aceeaşi Universitate, în anul Domnului 1436, luna februarie, ziua a unsprezecea, care a fost într-o sîmbătă. Sebond a murit în acelaşi an, la 29 aprilie, la puţină vreme după ce a sfîrşit această carte, care, prin data ei, iese din limitele tradiţionale ale Evului Mediu, dar este un minunat exemplu al continuităţii profunde dintre două epoci şi forme de cultură mai puţin opuse decît s-a crezut. Titlul Theologia naturalis, sub Care este cunoscută astăzi această operă, nu este deci nici unul din cele între care autorul ne-a dat posibilitatea să alegem şi se pare că a fost folosit pentru prima dată în ediţia din Deventer (pe la 1484). Foarte importantul Prolog al lucrării, cenzurat la conciliul din Trento, dispare din ediţiile posterioare acestei date şi este adesea ciuntit sau eliminat din ediţiile anterioare conciliului. Cu toate acestea, în el ne-a dezvăluit Sebond cel mai limpede intenţiile cărora Cartea făpturilor le-a rămas credincioasă. Aşezat, aşa cum credea el în 1434, la sfîrşitul timpurilor (in fine mundf1), Sebond vrea să expună „ştiinţa cărţii făpturilor", pe care trebuie s-o cunoască fiecare creştin, ca să poată s-o apere şi, la nevoie, să moară pentru ea. Trăsătura caracteristică a acestei ştiinţe este simplitatea. Prin ea, fiecare poate să cunoască, „cu adevărat şi fără greutate sau trudă, orice adevăr 72 Doctor Iluminat (Ib. lat.). 73 Doctor Serafic (Ib. lat.). 74 Marea artă {Ib. lat.). 751677 iniţiat şi început {Ib. lat). centru de studii (Ib. lat.). la sfîrşitul lumii (Ib. lat.). UH LA ALBAANUEK LHJN MAL.HS LA KATMUNUUS LULLUS til necesar omului". Reluînd pe cont propriu un ideal al demonstraţiei catolice de mai multe ori secular şi formulîndu-1 în termeni care-1 fac primejdios de rigid, Sebond afirmă în continuare că ştiinţa pe care o propune permite cunoaşterea fără greş a întregii credinţe catolice şi dovedirea caracterului ei ade- vărat: et per istam scientiam totafides catholica infallibiliter cognoscitur et probatur esse veră7*. Să adăugăm că această ştiinţă îşi este sieşi suficientă; ea nu are nevoie de nici o altă ştiinţă şi de nici o altă artă, fie ea gramatica, logica, fizica sau metafizica. învăţîndu-1 pe om ce este pentru el binele şi ce e pentru el răul, insuflîndu-i iubirea bucuroasă pentru unul şi ura pentru celălalt, această ştiinţă îi este deopotrivă necesară şi suficientă: Omnes enim scientiae sunt verae vanitates si ista deficiat19. Ca şi Sfîntul Anselm, de la care se trage ambiţia sa de a arăta „raţiunile necesare" ale tuturor lucrurilor, Sebond făgăduieşte să nu citeze niciodată Scriptura şi nici, de altfel, pe vreun doctor al Bisericii, şi se va ţine de cuvînt în cele 330 de capitole ale operei sale. Singurele două cărţi pe care ni le-a dat Dumnezeu însuşi sînt, într-adevăr, Cartea Firii şi cea a Sfintei Scripturi: Unde duo sunt libri daţi a Deo, scilicet liber Universitatis creaturarum sive liber naturae, et alius est liber sacrae scripturae*0. Or, din aceste două cărţi, prima ne-a fost dată înaintea celeilalte, chiar o dată cu Facerea; în ea, fiecare făptură este ca una din literele scrise de Dumnezeu, între care omul este cea mai însemnată. Cartea Scripturii nu ne-a fost dată decît după aceea, după ce omul nu a mai putut s-o citească pe prima din pricina păcatului, şi nu este făcută pentru toţi, căci numai clericii ştiu s-o citească, în timp ce Cartea Firii le aparţine tuturor. Pe aceasta este cu neputinţă s-o schimbi, s-o ciunteşti sau s-o răstălmăceşti, de aceea citirea ei nu face pe nimeni eretic, în timp ce Scriptura poate fi schimbată şi răstălmăcit*. Opere ale aceluiaşi autor, cele două cărţi nu se pot niciodată contrazice; în amîndouă învăţăm deci una şi aceeaşi ştiinţă, dar Sebond socoteşte totuşi că cea pe care le-o propune el atît laicilor, cît şi clericilor oferă avantaje însemnate. Nu numai că poţi s-o înveţi într-o lună şi fără trudă (potest haberi infru mensem et sine labore, nec opus aliquod impectorari*1), astfel încît după ce o înveţi vei şti mai mult decît dacă i-ai studiat pe Doctorii Bisericii o sută de ani, şi o vei şti fără putinţă de greşeală. „Această ştiinţă argumentează cu argumente fără greş, pe care nimeni nu poate să le contrazică, pentru că argumentează prin ce are omul mai sigur, adică prin experienţă, sau prin toate făpturile şi prin firea omului însuşi. Căci ea dovedeşte totul chiar prin om şi prin ceea ce cunoaşte omul despre sine cu toată siguranţa experienţei 78 şi prin această ştiinţă întreaga credinţă catolică este în mod infailibil cunoscută şi se dovedeşte că este adevărată (Ib. lat.). 79 Căci toate ştiinţele sînt simple deşertăciuni dacă aceasta piere (Ib. lat.). 80 De unde au fost date două cărţi de către Dumnezeu, adică o carte a totalităţii creaturilor sau cartea naturii, cealaltă carte fiind a Sfintei Scripturi (/*. lat.). 81 [ştiinţa] poate fi însuşită în mai puţin de o lună şi fără efort şi nu este nevoie să înveţe altceva (Ib. lat.). şi, mai ales, prin experienţa tuturor lucrurilor dinăuntrul lui (et per illa quae homo certissime cognoscit de seipso per experientiam, et maxime per expe-rientiam cuiuslibet intra seipsum). Şi tocmai de aceea nu are această ştiinţă nevoie de alţi martori în afară de omul însuşi (Et ideo ista scientia non quae-rit alios testes quam ipsummet hominem)". Cu siguranţă că opera lui Sebond s-a inspirat cu adevărat din acest program dacă a reţinut atenţia lui Montaigne, care avea mai tîrziu s-o traducă în franceză şi s-o comenteze, în felul lui, în Apologie de Raymond Sebond. Este un fapt remarcabil că traducerea lui Montaigne a corectat făţiş Prologul cen- zurat şi 1-a adus la dreapta credinţă. După ce a ocolit acest cap primejdios, Montaigne a putut să transpună fără reţinere în limba franceză acest naturalism creştin al cărui miez este cunoaşterea de sine şi pe care Părinţii de la conciliul din Trento nu-1 supuseseră cenzurii. Făcînd astfel, Montaigne a adus în marele curent al gîndirii franceze exemplarismul lui Raymundus Lullus şi al Sfintului Bonaventura, dar şi acea metodă augustiniană a cunoaşterii de sine, atît de veche şi totodată atît de modernă, pe care avea s-o impună atîtor continuatori. „Nu e nimic mai sigur şi mai prezent în fiecare om decît propria conştiinţă", scrie Montaigne. Ce ne putem dori mai pur în materie de Montaigne? Cu toate acestea, el nu făcea decît să-1 traducă pe Sebond, iar ceea ce se ascundea în spatele acestei formule atît de moderne este acel nilul sibi ipsi praesentius quam anima92 al Sfîntului Augustin. Bibliografie ALEXANDER DIN HALES — Alexandri de HALES (O.M.) Summa theologica ad Claras Aquas (Quaracchi), 3 voi., publicate: voi. I, 1924; voi. II, 1928; voi. III, 1930. — Despre autenticitatea textului: M. GORCE, La Somme Theologique d'Alexandre de Hales est-elle authentique? în The New Scholasticism, vel. V (1931), pp. 1-72. IO AN DIN LA ROCHELLE — La „ Summa de Anima" di Frate Giovanni della Rochelle.., editată de Teofilo Domenichelli, Prato, 1882. — Despre doctrină: G.M. MANSER, Joham von Rupella. Ein Beitrag zu seiner Charakteristik mit besonderer Beriicksichtigung seiner Erkenntnislehre, în Jahrb. f. Philos. und spek. Theologie, voi. XXVI (1912), pp. 290-324. — P. MlNGES, Zur Erkenntnislehre des Franziskaners Johannes de Rupella, în Philos. Jahrbuch, voi. XXVII (1914), pp. 461- 477.Sfintul BONAVENTURA — Doct. Seraph. S. Bonaventurae... Opera omnia ad Claras Aquas (Quaracchi), 10 voi., 1882- 1902. — Prima parte din Comentariul la Sentinţe a fost retipărită, mai puţin scoliile, la Quaracchi, 1934; Collationes in Hexaemeron, la acelaşi editor, 1934; Breviloquium, Itinerarium mentis in Deum, De reductione ar-tium ad theologiam, în Tria opuscula, Quaracchi, ed. a IlI-a, 1911. — Despre doctrină: G. PALHORIES, Saint Bonaventure, Bloud, Paris, 1913 (cuprinde traducerea franceză a lui Itinerarium). — E. LUTZ, Die Psychologie Bonaventuras, Mfinster i. Westf., 1909. _ B. LUYCKX, Die Erkenntnislehre Bonaventuras, Mfinster i. Westf., 1923. — Et. GILSON, La philosophie de saint Bonaventure, J. Vrin, Paris, 1924. — J.M. BISSEN, UE LA ALBAAJXUEK UUS HALBS LA KAYMUNLJUS LULLUS 433 82 nimic mai prezent pentru sine însuşi decît sufletul (Ib. lat). L'exemplarisme divin selon saint Bonaventure, J. Vrin, Paris, 1929. — J. ROHMER, Sur la doctrine franciscaine des deuxfaces de l'âme, în Archives d'histoire doctrinale et litteraire du moyen âge, voi. LT (1927), pp. 73-77; de acelaşi autor: Le theorie de l'abstractiondans l'e'colefranciscaine d'Alexandrede Hales â Jean Peckham, aceeaşi culegere, voi. III (1928), pp. 105-184. EUSTATHIUS DIN ARRAS — Texte în De humanae cognitionis ratione anecdota quaedam, Quaracchi, 1883, pp. 183-195; şi France Franciscaine, voi, XIII (1930), pp. 147-152. GUALTERUS DIN BRUGES — Texte în Eph. LONGPRE, Les Quaestiones disputatae du Bx. Gauthier de Bruges (Les Philosophes Belges, voi. X), Louvain, 1928; şi Questions inedites du Commentaire sur les Sentences du Bx. Gauthier de Bruges, în Arch. d'hist. doctr. et litt. du moyen âge, voi. VII (1933), pp. 251-275. — De acelaşi autor: Gauthier de Bruges, O.F.M., et l'augustinisme franciscain au XHf siecle, în Miscellanea Ehrle, Roma, 1924, voi. I, pp. 190-218; şi Le Commentaire sur les Sentences du Bx. Gauthier de Bruges (1225-1307), în Etudes d'histoire litteraire et doctrinale du Xllf siecle, J. Vrin, Paris, 1932, pp. 5-24. MATEI DIN AQUASPARTA — Texte în Fr. Matthaei ab Aquasparta Quaestiones disputatae defide et de cognitione, Quaracchi, 1903. — Ephr. LONGPRE, Thomas d'York et Mathieu d'Aquasparta. Textes ine'dits sur le probleme de la cre'ation, în Archives d'histoire doctr. et litt. du moyen ăge, voi. I (1926-1927), pp. 293-308. — De acelaşi autor: Matthieu d'Aquasparta, art. în Dict. de the'ol. cath., voi. X, col. 375-389. ROGER MARTSON — Texte în Fr. Rogeri Marston, O.F.M., Quaestiones disputatae, Quaracchi, 1932. — Fr. PELSTER, Roger Marston, O.F.M. (fl303), ein englischer Vertreter des Augustinismus, în Scholastik, 1928, pp. 526-556. — Et. GILSON, Roger Marston, un cos d'augustinisme avicennisant, în Archives d'hist. doctr. et litt. du moyen âge, voi. VIII (1932), pp. 37- 42. PIERRE OLLEU (PETRUS OLIVI) — Texte în Petri Johannis Olivi, O.F.M., Quaestiones in Hm lib. Sententiarum, ed. de B. Jansen, 3 voi, Quaracchi, 1922, 1924, 1926. — Bernh. JANSEN, S.J., Die Erkenntnislehre Olivis, Dfimmler, Berlin, 1931 (bibliografie, pp. LX-Xni); Die Unsterblichkeitsbeweise bei Olivi und ihre philosophiegeschichtliche Bedeutung, în Franziskanische Studien, 1922, pp. 49-69. — L. JARRAUX, Pierre Jean Olivi, sa vie, sa doctrine, în Etudes franciscaines, 1933, pp. 129-153, 277-298, 513-529. — F. CALLAEY, Olieu ou Olivi, art. în Dict. de theol. cath. voi. XI, col. 982-991. PETRUS DE TRABIBUS — E. LONGPRE, Pietro de Trabibus, un discepolo di Pier Gio-vanni Olivi, în Studi francescani, iulie-septembrie 1922, nr. 3. — B. JANSEN, Petrus de Trabibus, seine spekulative Eigenart oder sein Verhăltnis zu Olivi, în Festgabe Clemens Baeumker, Mfinster i. Westf., 1923, pp. 243-254. VITALIS DIN LE FOUR — Ferd. DELORME, Le Quodlibet I du cardinal Vitali du Four în La France Franciscaine, voi. XVIII (1935), pp. 104-144. — De acelaşi autor: Le cardinal Vital du Four, Huit Questions disputees sur le probleme de la connaissance, în Archives d'hist. doctr. et litt. du moyen âge, voi. LI (1927), pp. 151-337. RICHARD DIN MIDDLETON, Quodlibeta, Veneţia, 1509, şi Brescia, 1591. — Supra quatuor libros Sententiarum, 4 voi., Brescia, 1591. — Edg. HOCEDEZ, S.J., Richard de Middleton, sa vie, ses oeuvres, sa doctrine, Ed. Champion, Paris, 1925. — P. RUCKER, Der Ursprung unserer Begriffe nach Rich. von Mediavilla, Mfinster i. Westf, 1934. GULLELMUS DIN WARE — H. SPETTMANN, Die philosophiegeschichtliche Stellung des Wilhelm von Ware, în Philosophisches Jahrbuch, 1927, pp. 401-413; 1928, pp. 42-52. RAYMUNDUS LULLUS, Opera omnia, ed. Y. Salzinger, Mainz, 8 voi., 1721-1742. — Istorie literară: LITTRE, Raymond Lulle, în Histoire littdraire de la France, voi. XXLX (1885), pp. 1-386 (la pp. 1-67, o bibliografie a lui Lullus de B. Haureau). — Pentru o excelentă introducere în studierea lui Lullus, a se vedea Ephr. LONGPR£, Utile, art. în VACANT-MANGENOT-AMANN, Dict. de theol. cath., voi. IX, col. 1072-1141 (bibliografii). — J.H. PROBST, Caractire et origine des idees du bienheureux Raymond Iulie (Ramon Lull), Toulouse, 1912. — De acelaşi autor: La mystique de Raymond Lull et l'Artde Contemplatio, Mfinster i. Westf., 1914. RAYMOND SEBOND — Numeroase ediţii vechi, dintre care se pare că prima este liber creaturarum sive de homine compositus a reverenda Raymundo Sebeydem, fără loc şi dată (Lyon, Balsarin, aprox. 1484). Această lucrare este reeditată mai tîrziu cu titlul Theologia naturalis; foarte importanta Prefaţă dispare o dată cu ediţia intitulată: Theo-logia naturalis Raymundi de Sabunde Hispani viri subtilissimi..., Veneţia, 1581. G. CoMPAYRfi, De Ramundo Sebundo et de Theologiae naturalis libro, Paris, 1872. — Jean-Henri PROBST, Le lullisme de Raymond de Sebonde, Ed. Privat, Toulouse, 1912. — T. CARRERAS Y ARTAU, Origenes de lafilosofia de Raimundo Sibwda (Sabunde), Barcelona, 1928. — Jos. COPPIN, Montaigne traducteur de Raymond Sebon, H. Morel, Lille, 1925. HI. — DE LA ROBERT GROSSETESTE LA JOHN PECKHAM Ne amintim că la sfîrşitul veacului al Xll-lea şcolile din Chartres au intrat brusc în umbră: ele au pălit la lumina prea apropiată a Universităţii născînde din Paris. Dar opera pe care au început-o nu s-a sfîrşit o dată cu ele. De pe vremea cînd preda Abaelard, Parisul devenise cel mai important centru de studii logice din tot Apusul şi aşa a rămas de-a lungul veacului al XlII-lea; putem spune că acest fapt a determinat într-o mare măsură tipul de filozofie şi de teologie care s-a format aici. Dialectica a devenit baza şi metoda proprie cunoaşterii pariziene. Dimpotrivă, cultura engleză din secolul al XlII-lea, mai ales la începuturile ei şi înainte să fie contaminată de influenţa mediului şcolar al Parisului, seamănă mult cu o cultură chartreză, îmbogăţită cu ultimele aporturi ale platonismului arab în filozofie şi ştiinţă. Este posibil ca Chartres să fi exercitat a influenţă directă asupra gîndirii engleze din secolul al XlII-lea. De altfel, cum să fi deosebit atunci două culturi? De pe vremea lui Alcuin, Anglia şi Franţa nu aveau decît una; mişcarea cisterciană fusese anglo-fran-ceză încă de la origini, şi să nu uităm că mulţi profesori englezi veniseră la Chartres, unde Ioan din Salisbury a ajuns episcop, ca să înveţe şi ca să predea, în acest oraş, se constituise un adevărat mediu anglo-francez, umanist, platonician şi matematic. în orice caz, e sigur că Oxfordul, spre care vor curge ştiinţele noi, preluate de la arabi, va rămîne multă vreme credincios idealului slujit de Chartres; aici se va menţine platonismul augustinian, aici se vor învăţa limbile savante, mai cu seamă araba, a cărei cunoaştere era pe atunci indispensabilă dezvoltării ştiinţelor naturii şi aici se va preda matematica, neglijată de teologii de la Paris. Primul reprezentant al acestor felurite tendinţe este englezul Robert Grosseteste (grossi capitis sed subtilis intellectusiy>, unul dintre cei mai vestiţi profesori de la Oxford, mort episcop de Lincoln (1175-1253). 83 cu cap mare, dar cu un intelect subtil (Ib. lat.). DE LA ROBERT GROSSETESTE LA JOHN PECKHAM 435 1. Profesorii de la Oxford Robert Grosseteste (Lincolniensis**) este unul dintre puţinii filozofi ai vremii lui care ştiau greaca. De la el avem acea antiqua translatio*5 a Eticii nicomahice şi cea a comentariului la această operă, atribuit lui Eustratius. A mai scris şi un important comentariu la Analitica a doua, a cărei reeditare ar fi de dorit, dată fiind influenţa de durată pe care a exercitat-o această scriere; un Comentariu la Fizica, încă inedit; traduceri şi comentarii la Dionisie Areo-pagitul, de asemenea inedite (cu excepţia scurtului comentariu la Mystica theologia); în sfîrşit, o amplă compilaţie despre Hexaemeron, de asemenea inedită, în care se află schiţată doctrina luminii, dezvoltată şi conturată mai tîrziu în mai multe opuscule despre care vom vorbi. Sub influenţa neoplatonismului şi a Perspectivelor (sau tratate de optică), arabe, Grosseteste a ajuns să atribuie luminii un rol capital în producerea şi constituirea universului; în De luce seu de inchoatione formarum însă, această veche concepţie ajunge la o deplină conştiinţă de sine şi se dezvoltă într-o manieră perfect consecventă. La început, Dumnezeu creează din nimic şi simultan materia primară şi forma acestei materii. Din motive pe care le vom vedea, e de ajuns să presupunem că Dumnezeu a creat mai întîi un simplu punct material astfel in-format. Această formă este, într-adevăr, lumină; or, lumina este o substanţă corporală foarte subtilă, care se apropie de necorporal şi ale cărei proprietăţi caracteristice sînt să se producă pe sine neîncetat şi să se propage instantaneu şi sferic în jurul unui punct. Să luăm un punct luminos, în jurul lui se va produce instantaneu, ca în jurul unui centru, o sferă luminoasă imensă. Această propagare a luminii nu poate fi oprită decît din două motive: lumina fie întîlneşte un obstacol opac, care o opreşte, fie ajunge în cele din urmă la limita extremă a rarefierii posibile, propagarea ei luînd astfel sfîrşit. Această substanţă formală este şi principiul activ al tuturor lucrurilor; ea este prima formă corporală, pe care unii o numesc corporeitate. într-o asemenea ipoteză, formarea lumii se explică în modul următor. Dacă luăm o materie care se întinde în cele trei dimensiuni ale spaţiului, avem astfel chiar corporeitatea; este ceea ce se întîmplă atunci cînd luăm, pur şi simplu, lumina. La origine, forma şi materia luminii sînt amîndouă lipsite de întindere, fiindcă amîndouă se reduc la un punct; dar ştim că a lua un punct luminos înseamnă a avea, instantaneu, o sferă; aşadar, de îndată ce există, lumina se propagă instantaneu şi, în propagarea ei, duce cu sine şi întinde materia, de care este de nedespărţit. Este corect deci să spunem că lumina este chiar esenţa corporeităţii sau, mai exact, corporeitatea însăşi. Primă formă creată de Dumnezeu în materia primară, ea se înmulţeşte pe sine la ne-sfîrşit şi se răspîndeşte în toate direcţiile în mod egal, destinzînd, încă de la 84 din Lincoln (Lindum Colonia) (Ib. lat.). 85 vechea traducere {Ib. lat.). FILUZUPIA IN SbCULUL AL AW-L.BA începutul timpului, materia cu care este unită şi constituind Astfel masa universului pe care îl contemplăm. R. Grosseteste crede că poate demonstra printr-un raţionament subtil că această înmulţire infinită a luminii şi a materiei ei trebuia să fie cu necesitate un univers finit. Căci produsul înmulţirii infinite a unui lucru depăşeşte infinit ceea ce este înmulţit Or, dacă se porneşte de la simplu, o cantitate finită este de ajuns ca să-1 depăşească infinit. O cantitate infinită nu i-ar fi numai infinit superioară, ci şi de o infinitate de ori infinit superioară. Prin urmare, atunci cînd este înmulţită la infinit, lumina, care este simplă, trebuie să întindă materia, simplă şi ea, potrivit unor dimensiuni de mărime finită. Se formează astfel o sferă finită: pe marginile ei, materia este la limita ultimă a rarefierii, iar spre centru devine, dimpotrivă, mai consistentă şi mai densă. După această primă mişcare de expansiune care fixează limitele universului, materia centrală rămîne deci capabilă să se rarefieze în continuare. De aceea, substanţele corporale ale lumii pămînteşti sînt înzestrate cu activitate. Atunci cînd toată posibilitatea de rarefiere a luminii (lux) s-a epuizat, lumina exterioară a sferei constituie firmamentul, care răsfrînge la rindul lui o lumină (lumeri) spre centrul lumii. Tocmai acţiunea acestei lumini reflectate (lumeţi) este cea care dă naştere, pe rînd, celor nouă sfere cereşti, dintre care cea mai de jos este sfera Lunii. Deasupra acestei ultime sfere cereşti, neschimbătoare şi neclintită, se înşiruie sferele elementelor: foc, aer, apă şi pă-mînt Prin urmare, Pămîntul primeşte şi concentrează în el acţiunile tuturor sferelor superioare; de aceea, poeţii îl numesc Pan, adică Totul; căci în el se adună toate luminile superioare şi în el putem regăsi lucrarea oricărei sfere. Este o Cybele, mumă a tuturor, din care pot fi zămisliţi toţi zeii. Meritul principal al lui Robert Grosseteste nu constă, poate, în imaginarea acestei cosmogonii a luminii; şi mai mult trebuie să-1 lăudăm pentru faptul că a ales această concepţie despre materie fiindcă permite aplicarea unei metode pozitive în studierea ştiinţelor naturii. înaintea elevului său Roger Bacon şi cu o limpezime care nu lasă nimic de dorit, el afirmă necesitatea aplicării matematicii în fizică. Cercetarea liniilor, a unghiurilor şi a figurilor este extrem de utilă, pentru că, fără ajutorul lor, cunoaşterea filozofiei naturale este cu neputinţă: utilitas considerationis linearum, angulorum etfigurarum est maxima quoniam impossibile est sciri naturalem philosophiam sine illis. Acţiunea lor se face simţită în întregul univers, precum şi în fiecare din părţile lui: valent în toto universo et partibus eius absolute. De aceea îşi scrie Grosseteste opusculul Despre linii, unghiuri şi figuri. El defineşte aici modul normal de propagare a acţiunilor naturale, care se face în linie dreaptă, fie ne- mijlocit, fie potrivit legilor reflexiei şi ale refracţiei. Cît despre figuri, cele două dintre ele care trebuie neapărat cunoscute şi studiate sînt sfera, fiindcă lumina se înmulţeşte sferic, şi piramida, fiindcă acţiunea cea mai puternică pe care poate s-o exercite un corp asupra altuia este cea care porneşte de pe toată suprafaţa agentului şi se concentrează într-un singur punct al pacientului. Esenţa fizicii s-ar reduce deci la studierea însuşirilor figurilor şi a legilor DE LA ROBERT GROSSETESTE LA JOHN PECKHAM 437 mişcării, aşa cum există ele pe Pămînt. Toate efectele naturale pot fi explicate pe această cale: fus igitur regulis et radicibus et fundamentis datis ex potes-tate geometriae, diligens inspector in rebus naturalibus potest dare causas omnium effectuum naturalium per nane viam96: este triumful Opticii şi al Geometriei. Trebuie explicate toate fenomenele naturale prin linii, unghiuri şi figuri; omnes enim causae effectuum naturalium habent dări per lineas, angulos etfiguras*1. O asemenea formulă ne face să înţelegem mai uşor admiraţia profundă pe care Roger Bacon a păstrat-o întotdeauna profesorului său. Grosseteste nu şi-a mărginit ipoteza la explicarea lumii materiale şi a regnului anorganic, ci a extins-o la fenomenele vieţii şi chiar la ordinea cunoaşterii. Prin lumină acţionează Dumnezeu asupra lumii; or, omul este ca o lume în mic, în care sufletul ocupă acelaşi loc pe care-1 ocupă Dumnezeu în lumea mare. Deci sufletul lucrează în simţuri şi în întregul trup tot prin lumină. Credincios învăţăturii lui Augustin, Grosseteste afirmă că sufletul poate acţiona asupra trupului, dar trupul nu poate acţiona asupra sufletului, fiindcă cele mai puţin nobile nu pot să acţioneze asupra celor mai nobile. Aşadar, cum poate sufletul să acţioneze asupra trupului? Problema se pune cu toată acuitatea pentru partea superioară a sufletului, inteligenţa (intelligentia), care nu este actul unui trup şi nu are nevoie de vreun instrument corporal ca să lucreze. Tocmai pentru rezolvarea acestei probleme, Grosseteste — inspirîn- du-se din De spiritu et anima de Alcher din Clairvaux — introduce aici lumina ca intermediar între această substanţă pur spirituală care este sufletul şi substanţa grosolan materială care este trupul. într-o doctrină în care lumina este energia radicală, forma primară şi legătura dintre toate substanţele, teoria cunoaşterii este inevitabil orientată spre teoria augustiniană a iluminării. Există o lumină spirituală, care este pentru lucrurile inteligibile ceea ce este lumina corporală pentru lucrurile sensibile. A cunoaşte un lucru înseamnă a cunoaşte cauza formală care se află în el, adică forma prin care acest lucru este ceea ce este. Operaţia prin care cunoaştem această formă este abstracţia. Prin natura ei, inteligenţa (inteUigen-tia), care este partea superioară a sufletului, nu este actul trupului şi nu are nevoie de nici un organ corporal pentru lucrarea ei. Dacă nu ar fi îngreunată de masa trupului, ea ar putea cunoaşte formele sensibile nemijlocit, aşa cum le cunosc îngerii şi Dumnezeu. Dar nu poate, decît în cîteva suflete alese, pe care iubirea de Dumnezeu le eliberează, chiar din această viaţă, de orice contact cu imaginile lucrurilor corporale şi, bineînţeles, în cazul preafericiţilor, după moarte. într-o analiză care aminteşte de dialogul platonian Menon (puţin cunoscut în Evul Mediu, dar tradus de Aristippus pe la 1156), Grosseteste 86 deci, după ce au fost puse la dispoziţie aceste reguli şi fundamente şi legi de bază din domniul geometriei, un cercetător sîrguincios al lucrurilor naturale poate să arate pe această cale cauzele tuturor efectelor naturale (lb. lat.). 87 căci toate cauzele efectelor naturale trebuie să fie stabilite cu ajutorul liniilor, unghiurilor şi a figurilor (Ib. lat.). 438 FILOZOFIA IN SECOLUL AL XHI-LEA explică în continuare cum sufletul, amorţit, ca să spunem aşa, în trup, se trezeşte puţin cîte puţin la înţelegere sub şocul repetat al senzaţiilor, analizează complexitatea obiectelor, desparte culoarea de mărime, de figură şi de masă, apoi figura şi mărimea de masă şi aşa mai departe, pînă cînd ajunge astfel să cunoască substanţa corporală care poartă aceste diferite accidente. Necesitatea trecerii prin etapa senzaţiilor se datorează faptului că sufletul nostru, orbit de iubirea pe care o poartă propriului trup, nu poate să vadă decît ceea ce iubeşte: affectus et aspectus animae non sunt divisi, nec attingit aspectus nisi quo attingit amor et affectus**. Desprinzîndu-se, dimpotrivă, de iubirea pe care o poartă trupului, sufletul se curăţă, se deschide influenţelor Ideilor divine, şi desluşeşte în lumina lor adevărul lucrurilor, care sînt ca nişte reflexe ale acestor Idei. Eforturile făcute de erudiţi pentru identificarea operelor lui Adam din Marsh (de Marisco, f 1258), despre care Roger Bacon spune numai lucruri bune, şi a celor ale lui Richard din Cornwall (Rufus Cornubiensis), despre care Roger Bacon spune numai lucruri rele, nu au dat deocamdată nici un rezultat sigur, dar cunoaştem opera principală, din păcate încă inedită, a elevului şi succesorului lui Adam din Marsh la Oxford, franciscanul Thomas din York (f aprox. 1260). Această importantă lucrare, care se pare că este anterioară lui 1256, poartă titlul Sapienţiale. Este un tratat de metafizică împărţit în şase cărţi, al cărui obiect este expunerea acestei ştiinţe potrivit principiilor lui Aristotel, lămurite cu sprijinul tuturor comentatorilor arabi cunoscuţi pe atunci: Alfarabi, Avicenna, Averroes, la care se adaugă în mod firesc Gebirol şi Maimonide. Cicero şi Augustin reprezintă în opera lui tradiţia latină; Boethius şi Anselm, pe cea medievală; dar Thomas foloseşte şi opere mai recente, cum sînt De processione mundi de Gundissalinus, De articulis fidei de Nicolaus din Amiens şi De universo de Guilelmus din Auvergne. Din cîte putem judeca în momentul de faţă, ceea ce Thomas din York numeşte Aristotel conţine o mare doză de Gebirol şi Gundissalinus. Pentru el, ca şi pentru Gebirol, materia este o fiinţă care se reduce la atît cît trebuie pentru suportarea lipsei de formă. La rîndul ei, însăşi această lipsă se află în materie precum întunericul în aer; în sine, întunericul este faţă de lumină o fiinţă în potenţialitate, aşa cum materia este o fiinţă în potenţialitate faţă de formă. Creată de Dumnezeu, materia este bună pentru că este. în afară de unitatea pe care o are ca materie în general, fiecare materie particulară primeşte, de la forma ei, o altă unitate; aşadar, unitatea ei proprie de potenţialitate nu împiedică, ci mai curînd întemeiază posibilitatea unităţilor multiple pe care le primeşte. Combinînd datele preluate din toate părţile, Thomas ajunge să distingă trei sensuri ale termenului materie: în sens propriu, materia aristote- | lică şi averroistă, sediu al lipsei, care intră în alcătuirea oricărei substanţe supuse naşterii şi schimbării; în sens mai puţin propriu, materia corpurilor cereşti, 88 sentimentul şi proprietatea de a vedea a sufletului nu sînt despărţite, iar vederea nu atinge decît lucrul pe care-1 atinge sentimentul iubirii (lb. lat.). DE LA ROBERT GROSSETESTE LA JOHN PECKHAM 439 supusă locului şi dimensiunii, dar eliberată de orice lipsă şi care nu este atît o materie, cît un subiect; în sensul cel mai larg, materia concepută fără loc şi fără lipsă, sed tantum sub esse potenţiali subiicibile formae*9, prin care chiar substanţele veşnice pot să fie sau să nu fie. Aceasta din urmă este materia universală a lui Gebirol, comună tuturor cîte sînt şi pe care am apropiat-o deja de principium pure possibile90 adoptat mai tîrziu de Richard din Middleton. Acesta e, de altfel, şi motivul pentru care Thomas din York admite, ca şi Richard, alcătuirea hilemorfică a îngerilor şi a sufletelor omeneşti, consecinţă inevitabilă a adaptării de către ei a teoriei dezvoltate de Gebirol în această chestiune. Formele faţă de care materia este în potenţialitate se află în act în substanţele inteligibile, într-un mod nematerial şi, prin urmare, mai ncbil decît în corpuri. Acţiunea proprie a acestor substanţe inteligibile este de a „influenţa" (influere), adică de a turna formele în materie. De aceea, înţelepţii numesc Inteligenţele pure „dătătoare de forme": nominaverunt sapientes intelligentias istas datores potius quam eductores vel extractores91. Thomas insistă totuşi asupra faptului că Inteligenţele nu pot da forme materiei decît pentru că aceasta este faţă de ele într-adevăr în potenţialitate: nu i se dau forme decît prin actualizarea uneia dintre potenţialităţile ei. Fiind cauză principală a substanţei, forma este şi cauză principală a individuaţiei şi unităţii ei. în compusul uman, forma este sufletul, dar sufletul însuşi este o substanţă, fiind deja alcătuit dintr-o formă şi din acea materie spirituală pe care am definit-o ca pură posibilitate de existenţă şi schimbare. Cunoaşterea intelectuală este posibilă pentru că forma care există în obiectul sensibil poate deveni modelul (exemplar) celei care este în suflet; este vorba deci de aceeaşi formă, dar sub două moduri diferite de a fi. Referindu-se aici la De universo de Guilelmus din Auvergne, Thomas din York explică formarea universalului în gîndire pornind de la simplificarea schematică impusă realului de imaginea sensibilă, care nu reţine din individ decît generalitatea lui specifică. Intelectul intervine, la rîndul lui, şi extrage acest element comun imaginilor fiinţelor din aceeaşi specie, formînd astfel universalul, predicabil despre indivizi. Ne-mulţumindu-se să reducă abstracţia lui Aristotel la această explicaţie psihologică, Thomas îi reproşează că a pierdut din vedere cealaltă cale, pe care creştinii şi unii filozofi o cunosc bine şi în care cunoaşterea nu vine în suflet de la simţuri, ci de Dumnezeu. Aristotel, dimpotrivă, spune că toată cunoaşterea vine de la simţuri: nos autem, secundum sapientiam christianorum etphi-losophorum, scimus esse aliam, videlicet a superiori et non a sensu, hoc est per viam influentiae et receptionis a Primo, et haec cognitio est certior alia, et haec est via quae currit ab idea in idea, quae non est per doctrinam ex- 89 dar numai sub fiinţa care poate fi prezentată formei potenţiale {lb. lat.). 90 y. nota 66 de la p. 425. 91 înţelepţii au numit aceste inteligenţe dătătoare [de forme] mai degrabă decît abstrăgătoare sau extractoare [de forme] (lb. lat.). 440 FILOZOFIA IN SECOLUL AL XW-LEA teriorem, sed tantum illuminationem interiorem92. într-o asemenea teorie, nu are importanţă să ştim dacă dovezile existenţei lui Dumnezeu pornesc sau nu de la creaturi, de vreme ce însăşi cunoaşterea sensibilă ne deschide sufletul la iluminările divine. Thomas din York admite, ce-i drept, astfel de dovezi, dar, ca şi De natura deorum a lui Cicero (II, 2), îi atribuie omului şi acea cunoaştere înnăscută despre Dumnezeu, despre care Lucilius şi Ennius spun că o găsim la toate popoarele, şi, pentru mai multă siguranţă, adaugă la aceste argumente pe cele din Proslogion al Sfîntului Anselm şi din De libero arbi-trio al Sfîntului Augustin. Doctrina lui Thomas din York trădează strădania unei minţi deschise, curioase şi foarte bine informate de a asimila masa de date metafizice de origine greco-arabă care pătrundea atunci în şcoli; se pare însă că a încercat sinteze imposibile, iar axa propriei lui gîndiri nu o continuă, de fapt, decît pe cea a lui Gundissalinus şi Gebirol. Cu Roger Bacon, discipol şi compatriot al lui Robert Grosseteste, preocuparea pentru cercetările şi metodele ştiinţifice nu face decîi să se accentueze. Nevoii de matematică i se va adăuga cea, la fel de imperioasă, de cunoaştere experimentală, scopul ultim al cunoaşterii rămînînd totuşi confirmarea şi răs-pîndirea universală a credinţei. Acest om neobişnuit s-a născut pe la 1210-1214, în apropiere de Ilchester, în Dorsetshire. Primele studii le-a făcut la Oxford, unde i-a avut ca profesori pe Robert Grosseteste şi Adam din Marsh, oameni tot atît de cunoscători în ale ştiinţelor, va spune el mai tîrziu, pe cît erau de neştiutori profesorii parizieni. După o şedere la Paris de şase pînă la opt ani, adică pe la 1250, Bacon a predat la Oxford între 1251 şi 1257, apoi, silit pesemne să renunţe la activitatea didactică, s-a întors la Paris, sediu al ordinului franciscan, căruia îi aparţinea. Aici a fost ţinta unor suspiciuni şi persecuţii neîncetate, pînă în clipa în care protectorul său Guido Foulcodi a ajuns papă, cu numele de Clement IV (1265). în scurtul răgaz adus pentru el de acest pontificat (1265-1268), Roger şi-a redactat Opus maius, scris chiar la cererea papei. Activitatea lui literară a continuat apoi pînă în 1277; dată la care ideile lui referitoare la astrologie au fost incluse în propoziţiile condamnate de episcopul Etienne Tempier. S-a profitat de ocazie şi, în 1278, Bacon a fost condamnat la închisoare. Ştim că era liber în 1292, dată la care şi-a scris ultima lucrare, Compendium studii theologiae. Data morţii lui nu ne este cunoscută. ' Oricît de surprinzătoare ni s-ar părea personalitatea lui Roger Bacon cînd o comparăm cu cele mai remarcabile din vremea lui, nu trebuie să uităm că poartă adînc întipărit în ea semnul epocii. Bacon este mai întîi şi înainte de toate un scolastic, dar este un om care a înţeles scolastica în mod complet 92 noi însă, conform înţelepciunii creştinilor şi a filozofilor, ştim că există o altă [cale], desigur cea de mai sus, şi nu de la simţuri, adică pe calea influenţei şi a receptării de la Dumnezeu, iar această cunoaştere este mai sigură decît cealaltă, aceasta fiind calea care aleargă de la idee la idee şi care nu e [realizată] prin învăţătură exterioară, ci numai prin iluminare lăuntrică (Ib. lat.). DE LA ROBERT GROSSETESTE LA JOHN PECKHAM 441 diferit de Albert cel Mare sau Toma d'Aquino. El nu a scăpat, într-adevăr, de obsesia teologiei, care caracterizează Evul Mediu, şi este important să subliniem această trăsătură, dacă vrem să ni-1 reprezentăm pe Bacon în adevărata lui lumină. A doua parte din Opus maius este consacrată în întregime definirii raporturilor dintre filozofie şi teologie. Or, atitudinea lui Bacon în această problemă este foarte limpede: există o unică înţelepciune desăvîrşită şi o singură ştiinţă le domină pe toate celelalte: teologia; pentru explicarea ei, sînt absolut necesare două ştiinţe: dreptul canonic şi filozofia, est una scientia dominatrix aliarum, ut theobgia93. înţelepciunea totală, ne spune el, a fost dată de un unic Dumnezeu unei singure lumi şi pentru un singur ţel. Bacon va săvîrşi deci, exact ca Sfîntul Bonaventura, o reducere a tuturor artelor la teologie, iar această reducere presupune o concepţie gnoseologică puternic influenţată de teoria augustiniană a iluminării. Două raţiuni hotărîtoare dovedesc, într-adevăr, că filozofia este parte a teologiei şi i se subordonează. Prima este că filozofia rezultă dintr-o influenţă a iluminării divine în spiritul nostru (ut ostendatur quod philosophia sit per influentiam divinae illuminationis9*). Fără să se confunde cu averroiştii, pe care îi respinge, de altfel, cu tărie, Bacon foloseşte o terminologie averroistă. El numeşte intelect agent acel dascăl lăuntric care ne învaţă şi pe care Sfîntul Augustin sau Sfîntul Bonaventura îl numeau Cuvînt. Intelectul agent este deci cel care lucrează în sufletele noastre, turnînd în ele virtutea şi ştiinţa, pe care nu le-am putea dobîndi singuri şi pe care trebuie să le primim din afară: anima humana scientias et virtutes recipit aliunde95. în al doilea rînd şi printr-o consecinţă directă a celor de mai sus, filozofia este rezultatul unei revelaţii. Dumnezeu nu numai că a luminat spiritele umane ca să le ajute să ajungă la înţelepciune, dar le-a şi dezvăluit-o: causa propter quam sapientia philoso-phiae reducitur ad divinam, est quia non solum mentes eorum illustravit Deus ad notitiam sapieruiae adquirendam, sed ab eo ipsam habuerunt et eam illis revelaviâ6. Iată deci cum îşi reprezintă Bacon istoria filozofiei. La început, ea le-a fost dezvăluită lui Adam şi Patriarhilor, iar, dacă ştim să interpretăm cum se cuvine Scriptura, o vom regăsi în întregine, deşi îmbrăcată în imagini şi culori, sub sensul lor literal. Filozofii păgîni, poeţii Antichităţii şi Sibilele au trăit toţi după filozofii adevăraţi şi credincioşi, care au fost urmaşii lui Set Şi Noe. Dumnezeu le-a dat să trăiască şase sute de ani pentru că de atît aveau nevoie ca să-şi desăvîrşească filozofia, şi mai ales astronomia, care e atît de grea. Aşadar, Dumnezeu le-a dezvăluit tot şi le-a dat viaţă lungă ca ei să-şi poată întregi filozofia cu ajutorul experienţelor (Deus eis revelavit omnia, et * există o singură ştiinţă stăpînă peste celelalte: teologia (Ib. lat.). ca să se arate că filozofia este [rezultată] prin influenţa iluminării divine (Ib. lat.). ^ sufletul omenesc primeşte cunoştinţele şi virtuţile din altă parte (Ib. lat.). cauza datorită căreia înţelepciunea filozofiei se reduce la înţelepciunea divină este dată de faptul că Dumnezeu nu doar le-a iluminat minţile pentru dobîndirea cunoaşterii înţelepciunii, ci au avut-o de la el şi le-a revelat-o (Ib. lat.). MLUZ.UHA IN SbCULUL AL AlU-LtA dedit eis vitae longitudinem, ut philosophiam per experientias complerent). Mai tîrziu însă, răutatea şi fărădelegile omeneşti de tot soiul au ajuns atît de mari, încît Dumnezeu le-a întunecat oamenilor inima, iar întrebuinţarea filozofiei a fost dată uitării. Este epoca lui Nimrod şi Zoroastru, Atlas, Prometeu, Mercur sau Trismegist, Esculap, Apollo şi a altora, pe care lumea îi slăvea ca pe nişte zei pentru ştiinţa lor. Trebuie să ajungem la perioada lui Solomon, ca să asistăm la un fel de renaştere, iar filozofia să-şi regăsească desăvîrşirea de la începuturi. După Solomon, studierea înţelepciunii dispare iar din pricina păcatelor omeneşti, pînă în clipa cînd Thales o reia, şi urmaşii lui o dezvoltă din nou. Ajungem astfel la Aristotel, care a dat filozofiei toată desăvîrşirea pe care putea s-o aibă în acea vreme. Filozofii greci sînt deci discipolii şi urmaşii evreilor, ei au descoperit revelaţia pe care Dumnezeu o făcuse patriarhilor şi profeţilor şi care nu s-ar fi produs dacă filozofia nu ar fi fost conformă cu legea sfîntă, folositoare copiilor lui Dumnezeu şi, în sfîrşit, necesară înţelegerii şi apărării credinţei. „Astfel deci, filozofia nu este decît lămurirea înţelepciunii divine prin doctrină şi purtare vrednică, şi de aceea nu există decît o singură înţelepciune desăvîrşită, cuprinsă îtt Sfintele Scripturi." E limpede că această concepţie despre filozofie ne explică nu numai doctrina abstractă a lui Roger Bacon, ci şi ideea pe care şi-o făcea el despre propria lui menire. E un aspect care nu a fost îndeajuns observat şi care ne face să înţelegem mai uşor persecuţiile la care a fost supus. Roger Bacon nu este numai filozof, ci şi profet. Toate vituperaţiile lui împotriva neorînduielii şi a decăderii filozofiei din acea vreme, precum şi atacurile lui violente împotriva lui Alexander din Hales, Albert cel Mare şi Toma d'Aquino sînt reacţiile fireşti ale reformatorului, împiedicat şi întîrziat în acţiunea lui de profeţii mincinoşi. Gîndul tainic care-1 însufleţeşte pe Bacon este că veacul al XIE-lea este o epocă de barbarie asemănătoare cu celelalte două precedente, prin care omenirea a trebuit să treacă din cauza păcatelor. Şi cum să-şi găsească atunci propria menire, dacă nu ca asemănătoare cu cea a lui Solomon şi Aristotel? El este cel care a regăsit ideea adevăratei filozofii, atîta vreme uitată, şi care cunoaşte metoda cu care se va putea ridica din ruină această clădire năruită. Conştiinţa profundă pe care a avut- o Bacon despre înalta lui menire, sentimentul pe care-1 are că ocupă un loc de cinste în istoria lumii şi a gîndirii umane explică tonul semeţ şi agresiv pe care-1 foloseşte adesea, dispreţul faţă de adversari, limbajul de reformator şi restaurator cu care se adresează chiar şi papei şi, în sfîrşit, ostilitatea neînduplecată pe care au avut-o faţă de el superiorii. Opera primului Bacon se înfăţişează deci sub un aspect mult mai complex decît ne-am închipui cînd îi citim faimoasele declaraţii despre necesitatea experienţei, în realitate, Bacon consideră că subordonarea filozofiei faţă de teologie este mult mai îngustă decît crezuse Sfîntul Toma. Vom observa, de asemenea, că acest om, pentru care filozofia nu este decît o revelaţie regăsită, situează desăvîrşirea cunoaşterii umane în preajma creaţiei. Recomandîndu-ne propria lui metodă filozofică, Bacon ne îndeamnă deci să facem cale-ntoarsă. DE LA ROBERT GROSSETESTE LA JOHN PECKHAM 443 Dar, pe de altă parte, reuşeşte să introducă în această extraordinară perspectivă istorică o concepţie foarte profundă despre metoda ştiinţifică. Să observăm, mai întîi, că în această încercare, care este înainte de toate o restaurare, mai e loc pentru un adevărat progres. Terminologia însăşi pe care o foloseşte Bacon în legătură cu revelaţia filozofică primitivă ne arată limpede că la început nu a avut loc decît o dezvăluire a principiilor, căci au mai trebuit încă şase sute de ani pentru a dezvolta din ele consecinţele. Mai mult: filozofia nu poate ajunge niciodată să fie cu adevărat completă şi nu vom înceta niciodată să explicăm amănuntele acestei lumi vaste în care ne aflăm. Aşadar, descoperirile cu adevărat noi sînt şi vor rămîne întotdeauna posibile, cu condiţia folosirii adevăratelor metode care permit realizarea lor. Prima condiţie pentru progresul filozofiei este îndepărtarea piedicilor ca-re-i opresc dezvoltarea. Una dintre cele mai nefaste e superstiţia despre autoritate, care nu a fost nicicînd mai răspîndită ca printre contemporanii lui Bacon. El o hărţuieşte deci cu ironii muşcătoare, fără să cruţe nici un om şi nici un ordin călugăresc, nici măcar pe al său. Iar, atunci cînd creează personalităţi, nu o face de dragul disputei, ci pentru cel mai mare bine al adevărului şi Bisericii. Cînd critică, în Opus minus, cele şapte cusururi ale teologiei, criticile lui se îndreaptă asupra franciscanului Alexander din Hales şi a do- minicanului Albert cel Mare. Unul este vestit pentru o Summă care ar împovăra şi un cal şi care, de altfel, nu-i aparţine; acesta însă nici măcar nu a cunoscut fizica sau metafizica lui Aristotel, iar faimoasa lui Summă putrezeşte acum, fără ca cineva s-o mai atingă. Cît despre Albert cel Mare, acesta e un om care fără îndoială că are merite şi care ştie multe lucruri, dar nu cunoaşte deloc limbile, nici perspectiva, nici ştiinţa experimentală; partea bună din lucrările lui ar încăpea într-un tratat de zece ori mai scurt decît ele. Greşeala lui Albert, a discipolului său Toma şi a multor altora este că vor să predea înainte să înveţe. înseamnă oare că Bacon nu-şi recunoaşte nici un profesor adevărat? Nicidecum; dar pentru el profesorii sînt mai degrabă de metodă decît de doctrină. Cei doi pe care-i citează cu precădere sînt Robert,Grosseteste şi Petrus din Maricourt. Robert Grosseteste îi place în primul rînd pentru că, fără să se poată spune că nu le-a cunoscut, s-a îndepărtat de cărţile lui Aristotel, ca să înveţe cu ajutorul altor autori şi din propria lui experienţă; apoi, pentru că, asemenea lui Adam din Marsh şi a altora, a ştiut să explice cauzele tuturor fenomenelor prin matematică şi să arate că această ştiinţă este necesară nu numai tuturor celorlalte, dar chiar şi teologiei: per potestatem mathematicae sciverunt causas omnium exponere91. Dacă gustul şi respectul pentru matematică le-a primit de la profesorii lui englezi, Bacon datorează unui francez sentimentul, atît de viu la el, al necesităţii experienţei. Adevăratul lui profesor Şi cel pe care-1 laudă neîncetat este Petrus din Maricourt, autor al unui tratat 97 prin puterea matematicii au ştiut să prezinte cauzele tuturor lucrurilor (Ib. lat.). 444 FILOZOFIA IN SECOLUL AL Xm-LEAdespre magnet pe care-1 va mai cita şi W. Gilbert, la începutul veacului al XVII-lea, şi care va rămîne pînă atunci cea mai bună lucrare despre magnetism. De fapt, în această Epistola de magnete, proclamă necesitatea completării metodei matematice cu cea experimentală. Nu e de ajuns să ştii să calculezi şi să judeci, mai trebuie să ai şi îndemînare. Cu abilitate manuală (manuum industria), se poate lesne corecta o greşeală pe care nu am desco-peri-o în veci numai cu ajutorul fizicii şi matematicii. Se pare că Roger Bacon a fost puternic impresionat de această nouă metodă şi de ştiinţa pe care Petrus din Maricourt i-o datora. Bacon îl numeşte pe acest învăţat solitar, despre care ştim atît de puţin, maestru al experienţelor: dominus experimentorum şi-i face un portret cu adevărat impresionant. Aceştia sînt deci, împreună cu alte cîteva nume şi mai obscure, de cercetători izolaţi, profesorii de la care Bacon susţine că a preluat metoda, continuţndu-le strădania. Se cuvine deci să insistăm mai întîi asupra rolului pe care trebuie să-1 joace matematica în constituirea ştiinţei. Nu putem cunoaşte nimic din lucrurile lumii, cereşti sau pămînteşti, dacă nu ştim matematică: impossibile est res huius mundi sciri, nisi sciatur mathematica9*. Evident că lucrul este valabil pentru fenomenele astronomice; şi cum fenomenele pămînteşti depind strîns de aştri, nu am înţelege ce se întîmplă pe pămînt dacă nu am şti ce se întîmplă în ceruri. De asemenea, este sigur, iar Robert Grosseteste a demonstrat-o foarte bine, că toate acţiunile naturale se propagă şi se exercită potrivit însuşirilor matematice ale liniilor şi unghiurilor. Este deci de prisos să in* sistăm asupra acestei chestiuni. Cît despre experienţă, aceasta e şi mai necesară, căci duce la o evidenţă atît de mare, încît o întăreşte uneori chiar şi pe cea a matematicii. „Există, într-adevăr, două căi de a cunoaşte, judecata şi experienţa. Teoria conchide şi detennină admiterea concluziei, dar nu dă acea siguranţă scutită de îndoială în care mintea se întemeiază pe intuirea adevărului, atîta vreme cît concluzia nu a fost descoperită pe calea experienţei. Mulţi oameni au teorii despre anumite obiecte; dar, cum aceştia nu au trecut-o prin filtrul experienţei, rămîne pentru ei de nefolosit şi nu-i îndeamnă nici la căutarea unui bine, nici la ocolirea unui rău. Dacă un om care nu a văzut niciodată foc ar dovedi prin argumente concludente că focul arde, strică şi distruge lucrurile, ascultătorul său nu ar fi mulţumit în cugetul lui şi nu s-ar feri de foc înainte de a-1 atinge sau de a pune în el un obiect combustibil, ca să dovedească astfel prin experienţă ceea ce-1 învaţă teoria. Dar, o dată ce s-a făcut experienţa arderii, cugetul este convins şi e sigur în ce priveşte evidenţa adevărului; deci judecata nu e suficientă, dar experienţa ajunge. Lucru care se vede limpede în matematică, ale cărei demonstraţii sînt totuşi cele mai sigure dintre toate." Dacă cineva are o demonstraţie concludentă în aceste domenii, fără s-o fi verificat însă prin experienţă, cugetul lui nu va reţine, nu va găsi nici un interes şi va 98 este imposibil să fie cunoscute lucrurile acestei lumi dacă nu se ştie matematică (Ib. lat.). DE LA ROBERT GROSSETESTE LA JOHN PECKHAM 445 lăsa deoparte această concluzie pînă cînd o constatare experimentală îi va pune în lumină adevărul. Numai atunci va accepta pe deplin liniştit această concluzie. Aşa cum o înţelege Bacon, experienţa este dublă. Una lăuntrică şi spirituală, ale cărei trepte cele mai înalte ne conduc spre culmile vieţii spirituale şi ale misticii; cealaltă, exterioară şi dobîndită cu ajutorul simţurilor. Aceasta din urmă stă la originea tuturor cunoştinţelor noastre ştiinţifice cu adevărat sigure şi, mai cu seamă, a celei mai desăvîrşite dintre ştiinţe, ştiinţa experimentală. Ştiinţa experimentală (scientia experimentalis), al cărei nume apare pentru prima oară în istoria gîndirii umane din pana lui Roger Bacon, depăşeşte toate celelalte tipuri de cunoaştere prin trei prerogative. Prima constă, aşa cum am spus, în faptul că dă naştere unei certitudini depline. Celelalte ştiinţe pornesc de la experienţe considerate principii şi-şi deduc din ele concluziile, prin judecată; dar, dacă vor să aibă şi proba completă şi specifică a acestor concluzii, sînt silite s-o ceară ştiinţei experimentale. Este ceea ce R. Bacon demonstrează pe îndelete, într-o serie întreagă de capitole consacrate teoriei curcubeului. A doua prerogativă e dată de faptul că această ştiinţă poate să se aşeze în punctul în care sfîrşeşte fiecare dintre celelalte şi să demonstreze adevăruri la care nu ar putea ajunge cu propriile lor mijloace. Un exemplu pentru aceste descoperiri care stau la limita ştiinţelor, fără să constituie nici concluziile, şi ' nici principiile lor, ne este dat de prelungirea vieţii omeneşti, care va încorona medicina, dar pe care medicina nu ar putea s-o înfăptuiască singură cum se cuvine. A treia prerogativă a ştiinţei experimentale nu e legată de celelalte ştiinţe, ci constă în puterea ei de a scormoni tainele naturii, de a descoperi trecutul şi viitorul şi de a produce atîtea şi atîtea efecte minunate, încît le va aduce puterea celor care le vor stăpîni. Lucru de care Biserica ar trebui să ţină seama, ca să cruţe sîngele creştin în lupta împotriva paginilor şi mai ales ca să se păzească de primejdiile care ne vor ameninţa în vremea Anticristului, care ar putea fi lesne preîntâmpinate, cu ajutorul lui Dumnezeu, dacă stăpînii lumii şi ai Bisericii ar sprijini studiul ştiinţei experimentale şi ar urmări tainele naturii şi artei. Opus maius al lui Roger Bacon nu se va înfăţişa deci ca o expunere a ştiinţei totale, căci aceasta nu e dobîndită, ci rămîne de dobîndit. Bacon nu aspiră decît să ne îndemne la cercetare şi, mai ales, la practicarea experienţelor. Temă pe care o reia neobosit: aici judecata nu mai dovedeşte nimic, totul ţine de experienţă. Nullus sermo in his potest certificare, totum enim dependet ab experientia". în afară de această metodă, de care este sigur, Bacon nu ne va mai da decît eşantioane de originalitate. De aici, caracterul enciclopedic al operei lui principale, în care întîlnim, pe rînd: analiza condiţiilor cerute de studiul temeinic al limbilor savante, o prezentare a metodei 99 La aceste lucruri, nici o expunere teoretică nu poate să dovedească ceva, căci totul tine de experienţă (Ib. lat.). 446 FILOZOFIA ÎN SECOLUL AL Xffl-LEA matematice şi a exemplelor de aplicare a ei la ştiinţele sacre şi profane, un tratat de geografie, un tratat despre astrologie şi întrebuinţările ei, un tratat despre vedenii, o descriere a metodei experimentale şi o morală. Toate aceste speculaţii atestă o cunoaştere de mare întindere, o aplecare foarte pronunţată pentru faptele concrete şi discernămînt în privinţa condiţiilor necesare pentru asigurarea progresului ştiinţelor. Pînă şi numeroasele erori ale lui Bacon presupun adesea o gîndire aflată deja în avans faţă de cea a vremii sale. Observaţiile pe care îi place să le facă în privinţa alchimiei şi a astrologiei arată încrederea lui, înainte de filozofii Renaşterii, în posibilitatea ca din acestea să răsară ştiinţe pozitive. Mai mult chiar decît conţinutul doctrinei, spiritul care o însufleţeşte îi conferă lui Bacon însemnătate şi-i asigură un loc durabil în istoria ideilor. Dacă ne gîndim la condiţiile mizere în care a trăit, la greutăţile nenumărate, de care se plînge neîncetat şi care l-au împiedicat nu numai să facă experienţe, dar şi să scrie, vom rămîne uimiţi în faţa acestui geniu nefericit care, singur în veacul al XlII-lea, şi poate chiar pînă la Auguste Comte, a visat la o sinteză totală s cunoaşterii, ştiinţifice, filozofice şi religioase, din care să facă un liant al societăţii universale, coextensivă cu neamul omenesc. Toţi aceşti maeştri franciscani vorbesc de Aristotel şi, la nevoie, îl comentează, dar îl înţeleg de obicei în manieră avicenniană, lucru care-i ajută să nu-1 părăsească pe Sfîntul Augustin. Primul profesor dominican de la Oxford de la care ni s-a păstrat un Comentariu la Sentinţe, Richard Fishacre (t 1248), nu se deosebeşte de franciscani în această privinţă. Scrisă cu puţin înainte de 1245, această operă arată limpede că autorul ei nu dorea deloc să caute drumuri noi. Fishacre admite alcătuirea hilemorfică a îngerilor şi a sufletelor. Unul dintre argumentele pe care le foloseşte ne dă o idee despre amestecurile surprinzătoare pe care le producea atunci în anumite minţi asimilarea unui aristotelism greşit înţeles: există indivizi în specia înger şi în specia om; or, Aristotel spune că fără materie nu există indivizi; există deci materie în îngeri şi în suflete. încă un argument: Aristotel afirmă că un obiect nu există fără materie decît în gîndul lucrătorului, deci un suflet nu ar putea să existe fără materie decît în gîndirea lui Dumnezeu. Contextul metafizic al doctrinei aristotelice a individuaţiei prin materie îi scapă deci cu desăvîrşire. Ca să explice cauzalitatea fizică, Fishacre admite că forma efectului trebuie să preexiste într-o oarecare măsură în materie (aliquid formae latitans in material(>0); această schiţare a efectului este ceea ce Augustin numea o raţiune seminală, pe care cauza nu trebuie decît s-o actualizeze ca să producă acel efect. Pentru Fishacre, ca şi pentru Sfîntul Bonaventura, cauza care produce un efect care nu preexistă deloc în materie nu ar fi numai eficientă, ci şi creatoare; ea produce ex nihilo101. Faptul poate să se producă, dar este o minune. Aceste ra-tiones seminales102 au fost create de Dumnezeu în materie şi fiecare dintre îoo ceva din formă fiind ascuns în materie (Ib. lat.). 101 v. nota 3 de la p. 16. 102 raţiuni seminale (Ib. lat.). DE LA ROBERT GROSSETESTE LA JOHN PECKHAM 447 ele corespunde unei ratio causalis103 în gîndirea lui Dumnezeu. Ne cam descumpăneşte că Fishacre îi atribuie această doctrină lui Aristotel: patet quod Augustinus est huius eiusdem opinionis cum Aristotele104. Noetica lui se inspiră din cea a lui Augustin şi, poate, din cea a lui Guilelmus din Auvergne. Orice cunoştinţă rezultă nu dintr-o acţiune a obiectului asupra sufletului, ci din aptitudinea sufletului de a se face asemenea obiectului per imitationem105. Pentru că, aşa cum spun Augustin şi platonicienii, toate adevărurile sînt înscrise în suflet, unde stau aţipite, astfel îneît nu trebuie decît să le trezeşti. De altfel, Fishacre socoteşte că, şi aici, Aristotel spune acelaşi lucru, dar exegeza lui aristotelică este o aventură disperată. O dată admise astfel de principii, nimic nu era mai uşor pentru el decît să dezvolte sub formă de dovezi cunoaşterea latentă pe care o avem despre Dumnezeu. Nu numai că argumentul anselmian prin id quo maius cogitari non potest106 îl mulţumeşte pe deplin, dar la acesta adaugă un altul, care îi aparţine şi care se arată a fi şi mai direct: „Dacă un lucru ar fi absolut simplu, nu s-ar deosebi de existenţa lui, ci ar fi chiar această existenţă; căci, altminteri, ar avea şi existenţă, şi ceva în plus, şi atunci nu ar mai fi absolut simplu. Prin urmare, dacă un lucru ar fi absolut simplu, ar exista; or, absolut simplul este absolut simplu: deci există (sed simplicissimum est simplicissimum: ergo est)." Poate că publicarea Comentariului la Sentinţe al lui Fishacre nu ar fi indispensabilă. Se pare, de altfel, că dominicanii de la Oxford au bănuit ceva, căci succesorul pe care i l-au hotărît, în 1248, îşi luase diploma de magistru în arte la Universitatea din Paris. E vorba despre Robert Kilwardby, care a ocupat catedra dominicană de teologie între 1248 şi 1261, a fost ales arhiepiscop de Canterbury în 1272, făcut cardinal în 1278 şi a murit la Viterbo, în 1279. Cazul este mult mai interesant decît al lui Fishacre, în primul rînd pentru că este o minte superioară, dar şi pentru că aparţine, în mod vizibil, aceleiaşi generaţii ca şi Sfîntul Toma d'Aquino, adică unei epoci în care se mai putea înumpla ca doctrina lui Aristotel să fie respinsă, dar nu şi socotită practic identică cu a lui Augustin. Avem de la Kilwardby o serie întreagă de comentarii la Porphyrios, la Organon-ul aristotelic, precum şi la următoarele lucrări: Fizica, De caelo et mundo, De generatione et corruptione, Meteorologicele, De anima şi Metafizica. Aceste scrieri, precum şi Comentariul său la Sentinţe sînt încă inedite şi insuficient studiate. Ar fi interesant de ştiut dacă întoarcerea lui Kilwardby la Oxford a fost însoţită de o întoarcere la augustinism sau dacă principiile stabilite încă din timpul şederii la Paris au fost continuate pînă la sfîrşitul vieţii. A doua ipoteză este mai verosimilă, căci s-a întors în Anglia cu puţin înainte de 1230, dată la care autoritatea lui Guilelmus din Auvergne în Universitate era mare. în orice caz, este sigur că, raţiune cauzală (Ib. lat.). 103 104 se dezvăluie că Augustin e de aceeaşi părere cu Aristotel (Ib lat.) 105 prin imitaţie (Ib. lat.). 106 acest lucru prin care nu poate fi conceput mai mult (Ib. lat.). HLUZUHA IN SliCULUL AL Xlll-LfcA oricît de bine ar fi fost informat în privinţa doctrinei aristotelice şi oricîte concesii i-ar fi făcut, Kilwardby a vrut să păstreze la Oxford, prin activitatea dialectică şi, la nevoie, prin autoritatea sa episcopală, tradiţia augustiniană. Chiar şi numai titlul tratatului De ortu scientiarum aminteşte de opera analogă a lui Gundissalinus. Este o clasificare a ştiinţelor inspirată din Aris-totel şi dezvoltată ca o introducere generală la filozofie, în care, în anumite privinţe, poziţiile personale ale lui Kilwardby se lasă deja ghicite; ele se vor afirma în Comentariul la Sentinţe. De asemenea, au fost publicate sau studiate de curînd mai mult scrieri originale ale lui Kilwardby: De spiritu imagi-nativo, De tempore, De unitate formarum, De natura relationis, De conscien-tia, De theologia, în care autorul vorbeşte în numele său, precum şi foarte instructiva scrisoare către Petrus din Conflans (Petrus de Confleto), care, chiar şi singură, ar permite situarea gîndirii lui Kilwardby în raport cu principalele curente doctrinale ale vremii. La 7 martie 1277, Etienne Tempier condamnase o lungă listă de propoziţii, cu speranţa de a pune capăt mişcării averroiste şi răspîndirii teologii-lor care, precum cea a lui Toma d'Aquino, se inspirau din metoda lui Aris-totel. Cîteva zile mai tîrziu (18 martie 1277), în calitatea sa de arhiepiscop de Canterbury, condamna la rîndul lui o listă mult mai scurtă, de şaisprezece propoziţii, alese vădit cu aceeaşi intenţie şi în acelaşi spirit. Deşi folosit de obicei îh legătură cu aceasta, termenul „condamnare" nu este cu totul exact. Cum Petrus din Conflans, arhiepiscop dominican al Corintului, îi scrisese ca să-i reproşeze acest act, Kilwardby îi atrage atenţia: „Condamnarea care s-a făcut nu a fost de acelaşi fel cu cele ale ereziilor vădite, ci a constituit interzicerea afirmării unor asemenea lucruri în şcoli la stabilirea chestiunilor controversate, la lecţii sau în oricare altă formă dogmatică." Trebuie să recunoaştem însă că, în gîndirea lui, în joc era, cel puţin indirect, credinţa creştină, într-adevăr, chiar el afirmă că, dintre erorile a căror predare o interzicea, „unele sînt vădit mincinoase, altele se îndepărtează de adevărul filozofic, altele stau alături de greşeli de neîngăduit, iar altele sînt vădit nefaste, fiind potrivnice credinţei catolice". După care Kilwardby adaugă această observaţie instructivă pentru istorici: „în această prohibire nu am lucrat singur; ea a atras, dimpotrivă, aşa cum scriai chiar domnia ta, încuviinţarea tuturor profesorilor de la Oxford; ba am fost chiar silit de sfatul (suasio) multor teologi şi filozofi mult mai învăţaţi decît mine." Poate că Robert Kilwardby exagerează puţin. Dacă ne gîndim la reacţiile protomiste ale unor dominicani oxonieni, ca Richard Clapwell, care au apărut la puţină vreme după această interdicţie, nu putem să nu acceptăm că teologia tomistă îşi găsea la Oxford, încă din 1277, cîţiva simpatizanţi. Dar aceasta se întîmpla, cum s-ar zice, „printre tineri", care reprezentau prezentul îndreptat spre viitor. Profesorii aflaţi în plină autoritate şi care reprezentau prezentul continuator al trecutului se fereau de aceste noutăţi. Roger Bacon spune că 1-a auzit chiar el în două rînduri pe Guilelmus din Auvergne, pe atunci epi- DE LA ROBERT GROSSETESTE LA JOHN PECKHAM 449 scop al Parisului, congregata Universitate coram eo107, în dispută cu profesorii de la Universitate şi demonstrîndu-le că intelectul agent nu este o parte a sufletului, ci Dumnezeu. Doctrina episcopului de Paris se afla deci, între 1228 şi 1249, în urma doctrinei propriei lui Universităţi. în 1277, arhiepiscopul de Oxford rămăsese întrucîtva în urma învăţăturii de la Oxford, iar episcopul Parisului denunţa în public primejdia unor teze ale viitorului Doctor al Bisericii universale, Sfîntul Toma d'Aquino. E lucru omenesc ca păzitorii dreptei credinţe să o confunde uneori cu propriul lor mod de a o înţelege. Cele şaisprezece propoziţii interzise de Kilwardby ne arată, într-adevăr, care erau propriile lui poziţii. A treia interzice să se predea la Oxford quod nulla potentia activa est in materia109; ea echivala cu impunerea predării unei teorii a cauzalităţii analogă cu raţiunile seminale ale lui Augustin. De altfel, este şi ceea ce spune Kilwardby în scrisoarea lui către Petrus din Conflans, susţinut deja în Comentariul la Sentinţe, în care identifica potenţa activă a cauzei secunde, care pune în mişcare pentru că este mişcată, cu aşa-numita ratio seminalis, quia latet in materia109. Aşa cum interzicerea predării teoriei aristotelice a materiei afecta toată ontologia şi toată fizica, a douăsprezecea propoziţie atingea psihologia şi antropologia în ansamblul lor: quod vegetativa, sensitiva et intellectiva sint una forma simplex110. Dacă nu mai puteai preda aşa ceva, erai practic nevoit să susţii pluralitatea formelor în suflet şi, prin urmare, în om. Este, de altfel, ceea ce se afirmă în mod expres în Scrisoarea lui Kilwardby către episcopul Corintului: Scio tamen quod unus homo unam habet formam quae non est una simplex, sed ex multis composita, or-dinem ad invicem habentibus naturalem111. Comentariul lui Kilwardby la Sentinţe generalizase deja această teză: Pluresformae sunt in una materia in constitutione unius individui, sicut in hoc igne est forma substantiae, forma corporis et forma igneitatis112. îndeobşte, teoria raţiunilor seminale şi cea a pluralităţii formelor sînt de ajuns pentru situarea unei doctrine, dar cîteva cercetări recente (D.E. Sharp) în privinţa Comentariului despre Petrus Lombar-dus confirmă diagnosticul: alcătuirea hilemorfică a îngerilor, iluminarea divină necesară ca întregire a luminii noastre intelectuale, chiar şi pentru cunoaşterea sensibilului, distincţia pur raţională dintre suflet şi facultăţile lui sînt tot atîtea trăsături care ţin de complexul augustinian. De altfel, în justificarea tezelor pe care le afirmă şi, mai ales, în chestiunile în care tradiţia patristică nu-1 lămureşte îndeajuns, Kilwardby dă dovadă de iniţiativă personală. Soluţia pe care o dă problemei individuaţiei ar merita să fie studiată îndeaproape, pentru interesul filozofic şi istoric pe care-1 prezintă. Consideră forma cauză activă, 107 în timp ce Universitatea era adunată în faţa lui (Ib. lat.). 08 că nici o putere activă există nu în materie (Ib. lat.). 09 raţiune seminală pentru că se ascunde în materie (Ib. lat.). 110 că vegetativa, senzitiva şi intelectiva sînt o singură formă simplă (Ib. lat.). "Ştiu totuşi că un singur om are o singură formă, care nu este una simplă, ci compusă m!ai.multe [elemente], care au, la rîndul lor, o ordine naturală (Ib. lat.). ^ Sînt mai multe forme într-o singură materie în constituirea unui singur individ, ™pă cum în acest foc există forma substanţei, forma corpului şi forma igneităţii (Ib. lat.). 45U FILOZOFIA IN SECOLUL AL XUI-LEA iar materia cauză pasivă a individuaţiei, dar aceasta i se pare un fenomen complex, care include şi individualitatea. Trebuie deci să spunem, mai întîi, materie şi formă, apoi determinare (signatio) a materiei prin formă şi, în sfîr-şit, individul însuşi care rezultă de aici şi care este fiinţa în act. Forma, precizează el, se individuează pe sine individuînd-şi materia, iar existenţa actuală pare a fi însuşirea proprie individului astfel constituit. Am observat deja, în legătură cu Richard din Middleton, că respingerea teoriei aristotelice a mişcării apare mult înainte de nominalismul parizian din secolul al XlV-lea. Chestiunea nu este lipsită de importanţă. Am văzut că P. Duhem datează începuturile ştiinţei modeme o dată cu Condamnarea din 1277 (Etudes sur Ucnard de Vinci, voi. II, pp. 411-412); într-un alt text, acelaşi istoric propune o altă dată, mai tîrzie: „Dacă am vrea să despărţim, printr-o linie clară, domnia Ştiinţei antice de domnia Ştiinţei moderne, ar trebui, credem, să tragem această linie în momentul în care Ioannes Buridan a gîndit această teorie [despre impetus113] în momentul în care s-a încetat să se creadă că aştrii sînt puşi în mişcare de fiinţe divine şi s-a admis că mişcările cereşti şi cele pămînteşti ţin de aceeaşi mecanică" (op.cit., voi. III, p. XI). Ultimul punct implică existenţa unei mecanici şi, pentru istoria ştiinţelor, acesta e aspectul principal; dar nu e lipsit de interes să notăm că, cel puţin în teologie, teoria aristotelică a Inteligenţelor motrice este o inovaţie. Potrivit lui Aristotel, orice mişcare presupune un motor distinct de mobil; de aceea, atribuie sferelor cereşti Motoare separate, iar Sfîntul Toma d'Aquino îl urmează docil în această chestiune; dar această noutate îi şoca foarte tare pe teologii de şcoală veche şi, aşa cum am văzut, Guilelmus din Auvergne, care îi găsise echivalentul la Avicenna, a denunţat-o ca falsă şi ridicolă, copleşind-o cu ironia lui incisivă. în 1271, ministrul general al Fraţilor predicatori, Ioannes din Vercelli, le-a adresat lui Toma d'Aquino şi Robert Kilwardby o listă cu 43 de întrebări, la care au răspuns amîndoi, dar într-un spirit destul de diferit. La a patra întrebare a lui Ioannes din Vercelli: „Este oare dovedit în mod sigur că îngerii sînt motoarele corpurilor cereşti?", Sfîntul Toma a răspuns că, pe de o parte, Doctorii creştini susţin că Dumnezeu cîrmuieşte lucrurile inferioare prin intermediul celor superioare şi că, pe de altă parte, filozofii platonieni şi peripateticieni considerau convingătoare argumentele lor potrivit cărora corpurile cereşti sînt fie însufleţite şi mişcate de propriile lor suflete (Avicenna), fie, preferabil sînt mişcate de îngeri (Averroes). Ceea ce nu însemna propriu-zis că teza este dovedită în mod sigur; dar a spune că filozofii o consideră demonstrată, că ea se potriveşte cu un principiu general stabilit de Părinţi şi a adăuga că, din cît se ţine minte, nici unul dintre aceştia nu au respins-o, echivala cu recomandarea ei. Kilwardby, care priveşte cu bunăvoinţă teza avicenniană a sufletelor sferelor, respinge, dimpotrivă, ideea că sferele cereşti sînt mişcate de spirite îngereşti, care nu ar fi nici actul, şi nici forma lor. Această opinie, spune el, nec est philosophica, nec memini 113 impuls (Ib. lat.). DE LA ROBERT GROSSETESTE LA JOHN PECKHAM 451 eam esse abaliquo sanctorum approbatam tanquam veram et certam114. Astfel, în timp ce Toma d'Aquino se mulţumeşte cu faptul că filozofii socotesc teoria demonstrată şi că Părinţii — al căror principiu mai degrabă îl aplică — nu o resping, Kilwardby o declară lipsită de valoare filozofică şi constată că nici un Părinte nu a considerat-o ca absolut sigură. Răspunsul lui se mula mai strins pe întrebarea lui Ioannes din Vercelli, dar aceasta pentru că el preferă celor două opinii precedente o a treia, pe care nu o prezintă, de altfel, ca personală. Terţiiponunt..., un al treilea grup admite că, „aşa cum corpurile grele şi cele uşoare sînt mişcate de propria lor greutate şi propriile lor înclinări {propriis ponderibus et inclinationibus) spre locurile unde se opresc, tot aşa corpurile cereşti se mişcă în cerc pe locul lor din spaţiu datorită înclinărilor lor fireşti, care sînt pentru ele ca o greutate, pentru a păstra fiinţele supuse schimbării şi a le feri de grabnică risipire şi de pieire". Aşa cum a observat foarte corect istoricul care a remarcat importanţa acestui text, „/«-clinatio, instinctus proprii ponderis115 par să ţină, într-adevăr, de ordinul calităţii şi să rămînă astfel în haloul fizicii calitative a lui Aristotel, în timp ce acel impetus116 al lui Buridan este net îndreptat spre o interpretare cantitativă şi se deschide spre măsurătorile matematice" (M.-D. Chenu). Cu alte cuvinte, nu ne aflăm încă în pragul ştiinţei moderne, pentru că R. Kilwardby nu e interesat de mecanică; dar el stabileşte, desigur, principiul filozofic necesar pentru ca, potrivit formulei lui P. Duhem, „mişcările cereşti şi mişcările pămînteşti să ţină de aceeaşi mecanică": Et sicut gravium pondera et levium movent ipsa regulariter nec exorbitare permittunt, ita est de ponderibus sin-gulorum corporum caelestium et ipsis corporibus111. Conservatorii îi depăşesc uneori pe progresişti, aşteptînd pe loc progresul următor. Urmaşul lui Kilwardby pe scaunul arhiepiscopal din Canterbury a fost John Peckham (t 1292). Era franciscan, dar a făcut uz de autoritatea pe care o avea ca să reînnoiască, la 29 octombrie 1284, condamnarea doctrinală făcută de înaintaşul său şi a cenzurat, la 30 aprilie 1286, anumite propoziţii ale dominicanului englez Richard Clapwell. Atitudinea lui personală este definită limpede într-o scrisoare din 1 iunie 1285 către episcopul de Lincoln, punct de reper pentru situarea marilor poziţii doctrinale care se înfruntau pe atunci în Occident: „Nu respingem deloc studiile filozofice, atîta vreme cît slujesc tainele teologice, dar respingem înnoirile profane de limbaj, introduse de douăzeci de ani în adîncul teologiei împotriva adevărului filozofic şi în dauna Părinţilor, ale căror poziţii sînt nesocotite şi dispreţuite făţiş. Care învăţătură este mai puternică şi mai sănătoasă, cea a fiilor Sfîntului Francisc, adică a 114 nu este filozofică şi nu-mi amintesc ca aceasta să fi fost dovedită de vreunul din cei sfinţi ca adevărată şi sigură (Ib. lat). 115 înclinarea, mişcarea propriei greutăţi (Ib. lat). 116 v. nota 113 de mai sus. ^ Şi, după cum greutatea lucrurilor care cîntăresc mult şi a celor care cîntăresc puţin ™işcă chiar aceste lucruri şi nu le îngăduie să devieze, tot astfel se întîmplă cu greutatea fiecărui corp ceresc şi cu înseşi corpurile (Ib. lat.). 452 FILOZOFIA ÎN SECOLUL AL Xffl-LEA fratelui Alexander [din Hales], de sfintă amintire, a fratelui Bonaventura şi a altora ca ei, care se sprijină pe Părinţi şi pe filozofi în tratate ferite de orice învinuire, sau învăţătura cea foarte nouă şi aproape întru totul potrivnică, ce umple lumea cu certuri pentru cuvinte, slăbind şi nimicind din răsputeri tot ce ne învaţă Augustin despre legile veşnice şi lumina imuabilă, despre facultăţile sufletului, raţiunile seminale incluse în materie şi numeroase alte chestiuni de acest fel — să judece învăţaţii de odinioară pentru că în ei e înţelepciunea, să judece Dumnezeu din ceruri şi să aducă dezlegare." Această mărturie atît de preţioasă situează, aşadar, originea răului pe ca-re-1 denunţă în jurul anului 1265. într-adevăr, comentariile lui Albert cel Mare la Aristotel datează din anii 1250-1270, iar cele ale Sfîntului Toma d'Aquino, din anii 1269-1272; dacă adăugăm că datele propuse pentru Summa împotri- va Paginilor variază între 1258 şi 1264, vedem că, într-adevăr, în 1265 teologia foarte nouă (illa novella) pe care o condamnă Peckham se constituise definitiv cu mai puţin de douăzeci de ani în urmă {citra viginti annos). Vom observa, de asemenea, că Peckham nu respinge filozofia, ci o anume între- buinţare necumpătată a unei false filozofii; că, pentru el, în ciuda cazului contrar la care Kilwardby asistase, opoziţia celor două doctrine se traduce concret prin opoziţia a două Ordine: augustinismul franciscanilor şi aristote-lismul dominicanilor; în sfîrşit, că, atunci cînd vrea să arate cîteva din ches- tiunile asupra cărora se înfruntă cele două grupări, primele trei care-i vin în minte sînt, în ordinea în care le aminteşte el: teoria iluminării divine, unitatea reală a potenţialităţilor sufletului şi a esenţei sufletului, raţiunile seminale. A atribui deci problemei cunoaşterii o mare însemnătate în luptele doc-trinale de la sfîrşitul secolului al XlII-lea nu înseamnă a ceda în faţa unei iluzii de perspectivă datorată influenţei filozofiei moderne. Chiar şi fără declaraţia lui Peckham am obţine destule informaţii în legătură cu această problemă din lunga listă a disertaţiilor care i s-au consacrat atunci. Este adevărat că în acea vreme problema nu era importantă prin conotaţiile ei critice, ci prin cele religioase. înainte de toate, era vorba de a şti dacă omul se poate sau nu lipsi de Dumnezeu în cunoaşterea adevărului. De răspunsul dat la această întrebare depinde valoarea dovezilor augustiniene prin adevăr ale existenţei lui Dumnezeu, împreună cu teoria învăţătorului lăuntric şi spiritualitatea care se inspiră din ele. De aceea şi cercetează Peckham problema cu atenţie, în dezbaterile din De anima. Preocupat să nu piardă nimic din învăţătura adevărată a filozofilor şi, mai cu seamă, să nu sacrifice nimic esenţial din învăţătura lui Augustin, el atribuie fiecărui om un intelect agent creat, supraadăugîndu-i însă un intelect agent superior, care este Dumnezeu. Peckham nu are deci aceeaşi poziţie cu Avicenna, pentru care Intelectul agent unic al speciei umane nu este Dumnezeu, ci o Inteligenţă separată; şi nici cu Sfîn-tul Toma d'Aquino, pentru care Dumnezeu nu este intelectul nostru agent; dar, dacă ar trebui să aleagă între Avicenna şi Toma d'Aquino, Peckham l-ar prefera pe Avicenna: melius posuit Avicenna, qui posuit intellectum agentem esse intelligentiam separatam, quam Mi ponunt, qui ponunt eum tantum par- DE LA ROBERT GROSSETESTE LA JOHN PECKHAM 453 tem animaeni. în realitate, singurul care a stabilit aici adevărul, dacă nu total, cel puţin esenţial, este Sfîntul Augustin, pe care se pare că nimic nu a putut să-1 clintească din Oxford, pînă către sfîrşitul veacului al XlII-lea. Să amintim că Peckham este credincios Părinţilor, dar şi ştiinţelor. Am semnalat deja lucrările sale intitulate Perspectiva communis (Optica), Tractatus sphaerae, Theorica planetarum şi Mathematicae rudimenta. Peckham continuă, şi prin ele, tradiţia oxoniană a lui Roger Bacon şi Robert Grosseteste. Poate că ar fi inexact să vorbim despre o şcoală oxoniană medievală, dar un spirit oxonian al veacului al XlII-lea a existat cu siguranţă. Ne-ar plăcea să putem urmări de-a lungul anilor istoria culturii sale patristice; ne-ar plăcea, mai cu seamă, să ştim dacă e o întîmplare faptul că Oriei College a dat un Joseph Butler în veacul al XVIII-lea şi un Henry Newman în secolul al XLX-lea. Cu excepţia lui Robert Grosseteste, care deschide lista marilor oxonieni ai veacului al XlII-lea, toţi gînditorii englezi din acest veac, despre care am vorbit, aparţin unuia din cele două Ordine de călugări cerşetori. Studierea Magistrilor laici englezi este şi mai puţin avansată decît cea a colegilor lor parizieni. Nu ştim decît puţine lucruri despre Robert din Winchelsea (f 1313), autor de Dezbateri teologice; despre Henry din Wile (t 1329), care a lăsat Dezbateri De anima; nici despre Gilbert din Segrave (t 1316), ale cărui opere se întîlneau, după spusele lui Leland, pretutindeni, în bibliotecile din Oxford şi în alte locuri, dar care nu au putut fi, deocamdată, identificate (D. Sharp). Singurul dintre aceşti profesori laici englezi care a ieşit de curînd din umbră este Simon din Faversham (t 1306), căruia i s-au editat Dezbaterile la Categorii (C. Ottaviano) şi la Cartea III De anima (D. Sharp). E vorba despre însemnările limpezi şi concise ale unui profesor bine informat în legătură cu comentariile greceşti şi arabe la operele de mai sus şi ale cărui păreri cumpătate nu-1 angajează în nici o aventură. El ocoleşte cu grijă averroismul, nu trădează nici o aplecare spre augustinism şi se opreşte, de obicei, în Dezbaterile De anima, la soluţii analoge cu cele ale Sfîntului Toma d'Aquino. Bibliografie GRUPUL DE LA OXFORD — D.E. SHARP, Franciscan Philosophy at Oxford, Oxford University Press, 1930 (cuprinde însemnări foarte exacte despre Robert Grosseteste, Thomas din York, Roger Bacon, John Peckham, Richard din Middelton şi Duns Scottus). ROBERT GROSSETESTE — Ludwig BAUR, Die philosophischen Werke des Robert Grosseteste, Munster i. Westf., 1912. — De acelaşi autor: Die Philosophie des Robert Grosseteste, Munster i. Westf., 1917. — F. M. PowiCKE, Robert Grosseteste and the Nicomachaen Ethics, în Proceedings of the British Academy, voi. XVI, f.d. — S. HARRISON THOMSON, The „Notule" of Grosseteste on the „Nicomachean Ethics", ibid., voi. XIX, f.d. 118 mai bine a procedat Avicenna, care a admis că intelectul agent este o inteligenţă separată, decît procedează aceia care admit că acesta este numai o parte a sufletului {lb. lat.). tUJJZAJtlA IN SfeUJLUL AL AW-L1ÎA THOMAS DIN YORK — M. GRABMANN, Die Metaphysik des Thomas von York, în Bei-trăge zur Geschichte der Philosophie des Mittelalters, volumul suplimentar I, Munster ( i. Westf., 1913, pp. 181-193. — Ephr. LONGPRE, Thomas d'York, O. F. M., La premiere Somme metaphysique du Xllf siecle, în Archivum Franciscanum Historicum, voi. XIX (1926), pp. 875-920. — E. TRESSERA, De doctrinis metaphysicis Fratris Thomae de Eboraco O. F. M., în Analecta sacra Tarraconensia, voi. V (1929), pp. ■ 31-70. ROGER BACON, Opus maius, ed. J. H. BRIDGES, 3 voi., Oxford, 1897-1900. Opera f quaedam hactenus inedita, ed. J. S. Brewer, Londra, 1859 (Renan Britannicarum medii aevi Scriptores) conţine Opus tertium, Opus minus, Compendium philosophiae, De secretis operibus artis et naturae et de nullitate magiae. — P. DUHEM, Un fragment inedit de l'Opus tertium de Roger Bacon, precide d'une e'tude sur ce fragment, Qua- racchi, 1909. — A. G. LlTTLE, Part ofthe Opus Tertium of Roger Bacon, inc'uding a Fragment Now Printedfbr the First Time, Aberdeen, 1912. — H. RASHDALL, Rogeri Bacon Compendium studii theologiae, Aberdeen, 1911. — Opera hactenus inedita Rogeri Baconi, ed. Robert Steele, Oxford, 1905 şi urm. (serie de volume care conţin : în principal comentariile la Aristotel). — E. CHARLES, Roger Bacon, sa vie, ses ou- vrages, sa doctrine, Bordeaux, 1861. — CI. BAEUMKER, Roger Bacons Naturphilo- ,i sophie, Munster i. Westf., 1916. — R. CARTON, L'experience mystique de l'illumina- tion interieure chez Roger Bacon, J. Vrin, Paris, 1924; L'experience physique chez ?;? Roger Bacon, contribution â l'e'tude de la methode et de la science experimentale au > Xllf siecle, J. Vrin, Paris, 1924; La synthese doctrinale de Roger Bacon, J. Vrin, Paris, 1924. jŞUCHARD FISHACRE — Fr. PELSTER, DOS Leben und die Schnften des Oxforder Do- minîkanerlehrers Richard Fishacre (f 1248), în Zeitschriftfir katholische Theologie, voi. LIV, 1930, pp. 515-553. — D. E. SHARP, The Philosophy of Richard Fishacre ;; (D. 1248), ihThe New Scholasticism, voi. VII (1933), pp. 281-297. ROBERT KILWARDBY — F. EHRLE, Der Augustinismus und der Aristotelismus in der ' Scholastik gegen Ende des XIII. Jahrhunderts, în Archiv fir Literatur und Kirchen- <■>■ geschichte des Mittelalters, voi. V (1889), pp. 614-632 (Scrisoarea către Petrus de Confleto); de completat cu Alex. BIRKENMAJER, Vermischte Untersuchungen, Munster i. Westf., 1922, pp. 36-39. — M.-D. CHENU, Le De spiritu imaginativo de Robert Kilwardby, O. P. (f 1279), în Revue des sciences philosophiques et theologiques, voi. XV (1926), pp. 507-517; Le De conscientia de Robert Kilwardby, aceeaşi revistă, voi. XVI (1927), pp. 318-326; Les re'ponses de saint Thomas et de Kilwardby ă la consuhation de Jean de Verceil, 1271, în Melanges Mandonnet, J. Vrin, Paris, 1930, voi. I, pp. 191-222; Le trăite De tempore de R Kilwardby, în Aus der Geisteswelt desMjttelalters, Munster i. Westf., 1935, pp. 855-861; Aux origines de la „Science imodeme", în Revue des sciences philosophiques et theologiques, voi. XXIX (1940), ' pp. 206-217. — D. E. SHARP, The De Ortu Scientiarum of Robert Kilwardby (D. 1279), în New Scholasticism, voi. VIII (1934), pp. 1-30; The 1277 Condemnation of ./ Kilwardby, aceeaşi revistă, voi. Vin, pp. 306-318; Further Philosophical Doctrinesî ' of Kilwardby, aceeaşi revistă, voi. IX (1935) pp. 39-65 (citate din Comentariul la ' Sentinţe). — Fr. STEGMOLLER, Der Tratat des Robert Kilwardby O. P. De imagine et vestigio Trinitatis, în Archives d'histoire doctrinale et litteraire du moyen âge, voi. X (1935-1936), pp. 324-407. JOHN PECKHAM — C. T. MARTIN, Registrum Epistolarum Fr. J. Peckham, 3 voi., Lon- '• dra, 1882-1885. — H. SPETTMANN, Johannis Pechami Quaestiones tractantes de i! Anime, Munster i. Westf., 1918; de acelaşi: Die Psychologie des Johannes Pecham, Munster i. Westf., 1919. — Et. GILSON, Pourquoi saint Thomas a critique" saint DE LA ROBERT GROSSETESTE LA JOHN PECKHAM 455 Augustin? în Archives d'histoire doctrinale et litteraire du moyen âge, voi. I (1926), pp. 99-104. — D. E. SHARP, Franciscan Philosophy..., pp. 175-207. — A. CALLEBAUT, Jean Peckham, O. F. M., et l'augustinisme, în Archivum franciscanum historicum, 1925, pp. 441-472. — A. TEETAERT, Pecham, art. în Dict. de theol. cath., voi. XII, col. 100-140. SIMON DIN FAVERSHAM — F. M. POWICKE, Maşter Simon ofFaversham, in Melanges d'histoire du moyen âge offerts â M. Ferdinand Lot, Paris, 1925, pp. 649-658. — Carm. OTTAVIANO, Le „ Quaestiones super libro Praedicamentorum " di Simone di Faversham, dai. ms. Ambrosiano C. 161, Inf, în Memorie della Reale Accademia nazionale dei Lincei (Classe di scienze morali, storiche e filologiche, ser. 6, voi. 3, fasc. 4); de acelaşi autor, Le opere di Simone di Faversham e la sua posizione nel problema degli universali, în Archivio di filosofia (1931), pp. 15-29. — M. GRAB-MANN, Die Aristuieleskommentare des Simon von Faversham (f 1306), handschriftli-che Mitteilungen, în Sitzungsberichte der bayerischen Akademie der Wissenschaften (philos. historische Abt.), 1933, n. 3. — D. SHARP, Simonis de Faversham (c. 1240-1306). Quaestiones super tertium de Anima, în Archives d'histoire doctrinale et litteraire du moyen âge, voi. LX (1934), pp. 307-368. 2. O Summa Philosophiae din secolul al XHI-lea Dintre marile opere ale Evului Mediu aflate în căutare de autor, cu siguranţă că nici una nu este mai remarcabilă decît cea pe care L. Baur a publicat-o cu titlul Summa philosophiae Roberto Grosseteste ascripta. Aşa cum a demonstrat chiar editorul, această atribuire nu se poate susţine. Felul îh care se referă autorul necunoscut la unele opere ale lui Albert cel Mare, De mi-neralibus de pildă, ne obligă să împingem data scrierii ei pînă pe la 1260-1270. Cercetătorii sînt, dimpotrivă, de acord atunci cînd consideră că lucrarea provine din mediul filozofic oxonian. Deşi se pot ridica obiecţii în această privinţă, nefiind vorba aici decît de un fapt posibil aflat mereu la cheremul cîte unei date noi, trebuie să recunoaştem că, în stadiul actual al problemei, ipoteza rămîne verosimilă. Cunoscută din două manuscrise incomplete de la Oxford şi dintr-unul complet de la Cambridge, Summa philosophiae poate fi de origine engleză, iar cuprinsul ei, care, ca şi în cazul lui Sapienţiale de Thomas din York, este cel al unei opere de filozofie, şi nu de teologie, rezumă metodic, limpede şi adesea într-un mod foarte viu o concepţie despre univers îndeobşte acceptată în secolul al XlII-lea, dar nicăieri atît de general ca la Oxford, mai ales înainte de reforma filozofică a Sfintului Toma d'Aquino. Summa philosophiae e împărţită în tratate, ca şi Metafizica lui Avicenna. Primul este o ciudată Istorie a filozofiei, cu date preluate în special de la Aristotel, Augustin şi Isidor din Sevilla. Această istorie începe cu Avraam, care a inventat monoteismul şi i-a învăţat pe egipteni artimetica şi astronomia, Şi merge pînă în veacul al XlII-lea, trecînd prin lumea greacă, latină (în care u întîlnim pe Plotin...), arabă, spaniolă musulmană şi spaniolă creştină (Al-gazel e creştin), ca să ajungă la contemporani. Pînă în epoca lui Teodosie, toţi filozofii antici au comis erori uriaşe în privinţa lui Dumnezeu, a sufletului omenesc şi a vieţii de apoi. Cît despre filozofia naturii, puţini dintre ei, cu excepţia peripateticienilor şi a lui Boethius, au avut păreri corecte. De altfel, merită să observăm că în această istorie nu figurează latinii creştini care au trăit după Boethius şi înainte de sfîrşitul veacului al Xll-lea. Pe parcursul operei, autorul îi citează totuşi pe cîţiva dintre ei, dar nu-i socoteşte filozofi, ci teologi. în perspectiva istorică pe care a adoptă, Occidentul latin abia parvenise la filozofie şi ceea ce spune se reduce la aceasta: „în filozofie, mai există mulţi alţi oameni de seamă, cărora nu le cunoaştem totuşi numele, deşi le-am cercetat filozofia, sau îl trecem nu fără motiv sub tăcere (quorum... nomina tamen vel ignoramus vel non sine causa reticemus119). Credem, de altfel, că Ioan Peripateticianul [Ioan din Salisbury?] şi Alfred [Englezul] sau, dintre cei mai noi, Fratele minor Alexander [din Hales] şi Fratele predicator Albert din Colonia trebuie număraţi printre cei mai de seamă, fără să trebuiască totuşi să-i socotim autorităţi." A spune că nici cei mai buni moderni nu erau auctoritatesi20 însemna a refuza situarea lor în acelaşi plan cu un Averroes, un Avicenna sau un Boethius, şi cu atît mai puţin cu un Platon sau un Aristotel. Pe aceştia din urmă îi vede într-o lumină mai clară chiar decît ne-am putea aştepta. După părerea lui, Platon îl depăşeşte pe Aristotel „prin limpezimea judecăţii, fineţea gîndului, frumuseţea limbii şi iscusinţa de a rîn-dui faptele şi de a îndrepta obiceiurile", dar Aristotel stă cu mult mai presus ca om de carte, fiind mult mai sigur ca filozof: incomparabiliter studiosior et in philosophia certior. Şi metodele lor sînt deosebite: Platon nu-şi critică înaintaşii; el înfăţişează adevărul nemijlocit, auctoritate magis philosophica quam argumentatione121; Aristotel argumentează, demonstrează şi respinge prin argumente silogistice, punînd astfel rînduială în cunoştinţele, încurcate pînă atunci, din logică, ştiinţe, morală şi metafizică. El a făcut din ele — şi nimic nu era mai admirat în Evul Mediu — un corpus de doctrină, o cu-vnoaştere organizată, pe scurt, o „aria": regulas... confuse prius traditas in artem urtificiosamque doctrinam et, .ut aestimatur, completam, primus rede-git, nonnullaque proprio studio adiecit122. Ne întrebăm de ce, pînă la arabi, toţi vechii autori greci sau latini au preferat filozofia lui Platon. Nu putem crede că obscuritatea stilului i-a făcut operele de nepătruns pentru atîtea minţi dornice de cunoaştere şi, de altfel, pătrunzătoare. Este absolut sigur că Platon a fost un mare cunoscător a tot ce ţine de problemele omeneşti, foarte convingător şi, mai cu seamă, total lipsit de înfumurare. Dimpotrivă, înverşunarea de a ataca şi contrazice 1-a făcut pe Aristotel să pară peste măsură de înfumurat, iar, dacă adăugăm la acestea stilul lui neîngrijit şi argumentele lui 119 ale căror... nume sau nu le cunoaştem, sau le trecem sub tăcere, nu fără motiv (lb. lat.). 120 autorităţi (lb. lat.). 121 prin autoritate filozofică mai curînd decît prin argumentare {lb. lat.). 122 el cel dinţii a orînduit regulile... transmise mai înainte în mod confuz printr-o artă şi o învăţătură meşteşugită şi, după cum se apreciază, completă şi a adăugat prin propria cercetare unele lucruri (lb. lat.). DE LA ROBERT GROSSETESTE LA JOHN PECKHAM 457 căutate, nu ne vom mai mira că nu a fost cunoscut. Să nu-i punem prea mare preţ pe măreţia geniului, cînd pare să fi criticat înţelepciunea înaintaşilor din invidie sau şi-a însuşit-o ca şi cum i-ar fi aparţinut. întîlnim adesea, la autorul Sumtnei, asemenea nuanţe de moralism franciscan. Clasificarea autorilor pe care o propune este extrem de interesantă. El îi împarte, cu excepţia filozofilor, despre care tocmai a vorbit, în două clase: teozofii şi teologii. Teozofii sînt autorii inspiraţi: Theosophi proprie dicuntur sacrae scripturae id est divinitus promulgatae auctores123, Moise şi profeţii de pildă; autoritatea lor este incomparabil mai mare, iar adevărul lor — mai sigur decît cel al oamenilor. Această teozofie (= înţelepciune a lui Dumnezeu) s-a dezvăluit pe deplin cu Isus Cristos, a cărui naştere a fost vestită de profeţi şi de Sibilă; minunile lui, puterea de a citi în inimi şi învăţătura cerească, adică, viaţa lui (doctrina caelestis id est bonorum morum exhibitio124) îi dovedesc dumnezeirea: „De aceea, sarazinii nu pot fi iertaţi că l-au asemuit cu Cristos însuşi pe un oarecare Mahomet, osîndit de păcate, lucru pe care unii îl vor mai face şi cu un alt profet mincinos, la sfîrşitul veacurilor." Se numesc teologi, în sens strict, cei care lămuresc sau expun teozofia; în sens larg, cei care scriu sau vorbesc despre ea, precum şi cei care-i ascultă. Teologii propriu-zişi se împart în trei categorii: prima îi cuprinde pe cei care, pentru strălucirea înţelepciunii şi pentru sfinţenia vieţii- lor, au fost înscrişi de suveranii pontifi în cartea sfinţilor (Dionisie, Atanasie, Vasile, Ciprian, Ambrozie, Ieronim, Augustin etc.); din a doua categorie, fac parte teologii a căror doctrină este la fel de adevărată şi tot atît de universală, dar acceptată într-o mai mică măsură de aceiaşi pontifi (Origene, Ioan Damaschinul, Alcuin, An-selm, Bernard, Hugo şi Richard din Saint-Victor); în sfîrşit, a treia categorie coprinde multe nume foarte vestite, ca Petrus Lombardus, Gilbertus Porreta-nus, Guilelmus din Auxerre şi mulţi scriitori moderni, cei numiţi „producători de Summe" (multique moderniores scriptores, quos summarum vocant con- • fectores). înţelegem astfel cît erau de noi, pentru un teolog din secolul al XlII-lea, operele lui Alexander din Hales sau Albert cel Mare, de vreme ce, în mulţimea de teologi, ei apar ca filozofi. Faţă de autoritatea filozofilor, cea a „teozofilor" este ca ştiinţa faţă de opinie. într-adevăr, în clipele de inspiraţie divină, teozofii sînt infailibili. Cînd au vorbit ca oameni neinspiraţi, s-au putut înşela, aşa cum se întîmplă cu simplii filozofi, dar nu şi atunci cînd i-a inspirat Dumnezeu. Sensul adevărat al cuvintelor lor, chiar şi neinspirate, nu poate fi uşor înţeles fără ajutorul teologilor din primele două categorii. De altfel, autoritatea acestora din urmă este mai sigură decît cea a filozofilor în tot ceea ce priveşte sufletul, îngerii şi, în general, creaturile. într-adevăr, şi teologii au cunoscut filozofia şi, pe deasupra, au fost înzestraţi cu harul divin mai mult decît credincioşii de rînd. De altfel, nu-i un neajuns faptul că aceşti teologi au greşit în privinţa ştiinţelor 123 Teozofî se numesc în sens propriu autorii Sfintei Scripturi, adică ai [scripturii] revelate prin inspiraţie divină (lb. lat.). 124 învăţătura cerească, adică manifestarea bunelor obiceiuri (lb. lat.). tUJJJL.KJFlA 1IN 5EUILUL AL A.1U-I-EA naturii sau în orice alt lucru lipsit de importanţă pentru mîntuire, sau că nu l-au cunoscut; dar de aici nu trebuie să tragem concluzia că s-au înşelat, nici măcar în aceste domenii, adică pretutindeni unde învăţătura lor nu se potriveşte cu cea a filozofilor. Nu trebuie să acceptăm aşa ceva decît în cazul în care adevărul tezelor filozofice este demonstrat prin silogisme necesare, sau, cel puţin, întemeiat pe o probabilitate greu de contestat. Se ştie bine că întreaga cunoaştere filozofică accesibilă omului e implicit conţinută în Scriptură ca în rădăcina sa. Summa philosophiae merge aici pe urmele lui Roger Bacon. S-a înţeles, cu siguranţă, că nu este vorba aici decît de teologii din primele două categorii. Căci cei din a treia categorie au propria lor sarcină de îndeplinit. Ei „au comparat mai precis filozofia teologilor din prima şi a doua categorie cu filozofia lumească şi le-au amestecat şi pe una, şi pe cealaltă cu învăţătura revelaţiei, atunci cînd subiectul sau raţiunea au cerut-o (Iam vero theologi terţii gradus supradicti et ordinis, philosophiam primorum et se-cundorum theologorum philosophiae mundanae certius comparaverunt et utramque, cum causa vel ratio exigeret, theosophiae sententiae commiscuerunt). Teozofii evidenţiază adesea ca într-adevăr cunoscute unele poziţii general acceptate şi unele proprietăţi însemnate ale lucrurilor, dar nu le stă în obicei să explice esenţele sau cauzele lucrurilor. Deci pentru teologi nu este o preocupare de prisos, ci, dimpotrivă, absolut necesară, să compenseze după regulile artei ceea ce teozofii au omis, din pricini necunoscute, astfel încît să mulţumească în această privinţă pe oricine cere să fie lămurit." Autorul Summei filozofice a analizat deci atent munca teologilor din vremea lui şi a desluşit raţiunile care i-au condus la această sinteză a revelaţiei, a filozofiei patristice şi a filozofiei arabe sau greceşti, pe care o numim azi teologie scolastică. Credinţa catolică nu are nevoie de raţiunea omenească, dar poate recurge la ea ca să se apere de necredincioşi şi să arate celor greşit informaţi în legătură cu ea că nu este lipsită de raţiune. El a trebuit să lupte împotriva ereticilor (manihei, arieni, nestorieni, pelagieni, musulmani şi alţii), ale căror greşeli s-ar fi înmulţit peste măsură dacă nu ar fi fost respinse teozofic şi filozofic. De aceea, autorul Summei consideră că opera înfăptuită de contemporani este excelentă: „Teologii noi pun cu folos filozofia în slujba teozofiei, precum şi în slujba teologiei teologilor din primele două categorii şi chiar a celor pe care i-am aşezat în a treia." Să ne amintim că Petrus Lom-bardus este un teolog din a treia categorie; Comentariile la Sentinţe sînt astfel întemeiate. Al doilea Tratat are ca obiect adevărul şi începe prin a stabili că acesta e în mod necesar veşnic şi necauzat, de unde rezultă că există o fiinţă cu adevărat veşnică şi că nu poate exista decît una singură, a cărui existenţă e necesară, iar nonexistenţa — imposibilă. Erit igitur veritas aeterna substantia increata, omnino unica, cuius esse est necesse omnino esse et impossibile non esse125. Pornind apoi de la adevărul finit, aşa cum se află el formal în 125 Deci va fi adevăr etem substanţa increatâ cu totul unică, a cărei existenţă este necesar întru totul să fie şi a cărei nonexistenţa este imposibilă (Ib. lat.). DE LA ROBERT GROSSETESTE LA JOHN PECKHAM 459 mintea noastră şi material în lucruri, se stabileşte din nou că existenţa unui adevăr schimbător o implică pe cea a unui adevăr neschimbător creat şi, în final, pe cea a unui adevăr neschimbător necreat. Tocmai de acest adevăr necreat depinde caracterul necesar al principiului contradicţiei. Există într-a- devăr două feluri de adevăruri: adevărul necomplex, care este entitatea însăşi a fiecărui lucru şi indiviziunea ei faţă de existenţă (indivisio entis et esse126), şi adevărul complex, care este adecvarea dintre lucru şi intelectul care afirmă sau neagă un predicat despre un subiect. Contrariul acestor două adevăruri ar fi deci nonindiviziunea fiinţei de existenţa ei şi nonadecvarea dintre lucru şi intelect. între fiecare dintre aceste două feluri de adevăr şi contrariul lui, contradicţia este absolută, iar opoziţia este, prin urmare, infinită. Un intelect, chiar cu o capacitate de cuprindere nesfîrşită, nu poate percepe o distanţă mai mare decît cea care există între termeni contradictoriu opuşi. Dacă există deci o primă fiinţă, va exista în mod vădit şi o contradicţie veşnică, bazată pe opoziţia ei cu nefiinţa. Va fi deci veşnic adevărat, printr-un adevăr necomplex, că fiinţa ei este distantă în cel mai înalt grad de nefiinţă şi, printr-un adevăr complex, că doi termeni contradictoriu opuşi nu pot fi cu nici un chip simultan adevăraţi. Acesta e temeiul veşnic al adevărului principiului filozofic al contradicţiei. După adevăr, ştiinţa (Tract. III). Preluînd de la Algazel o formulă pe care o va folosi adesea, autorul Summei începe prin a-şi stabili anitas-u\. „Anita-tea" este termenul corespunzător „quiddităţii"; este deci răspunsul la întrebarea: există oare lucrul (an sit), aşa cum quidditatea este răspunsul la întreba- rea: ce este lucrul (quid sit). Dacă acceptăm că există adevăr, acceptăm că există şi ştiinţă, adică rezultatul unirii dintre un inteligibil şi o facultate intelectuală. O dată ce a fost obţinut, acest rezultat devine o dispoziţie stabilă (habitus) care permite intelectului să deosebească în fapt adevărul de fals privitor la inteligibilul respectiv. Aristotel a clasat corect ştiinţele, dar în fruntea lor trebuie aşezată teozofia, completîndu-se această clasificare cu cea a lui Alfarabi, urmată şi de Algazel. Ştiinţele se deosebesc de arte prin aceea că o ştiinţă ia în considerare cauzele adevărului, în timp ce o artă este mai degrabă un mod de a opera potrivit cu un adevăr deja stabilit. Toţi cei care se ocupă de o ştiinţă şi ajung în ea la o poziţie de frunte vor avea dreptul la titlul de filozofi; cei care strălucesc într-o artă vor lua titlul de magistri; să notăm totuşi că titlul de filozof se potriveşte de minune celor mai de seamă în metafizică şi că sînt numiţi înţelepţi, sau teologi, pe cei mai de seamă în teozofic Faptul că orice artă are o materie, lucru de care nimeni nu se îndoieşte, implică în mod necesar existenţa materiei în natură (Tract. IV). Chestiunea „anităţii" fiind astfel lămurită, să trecem acum la cea a „quiddităţii". Materia absolut primară este o substanţă lipsită de formă, dar care nu poate fi cunoscută decît în legătură cu forma. Este în mod necesar o substanţă, pentru că este în mod firesc parte esenţială a oricărei substanţe compuse, şi nu poate 126 indiviziunea entităţii şi a existenţei (Ib. lat.). FILOZOFIA IN SECOLUL AL Xffl-LEA fi cunoscută decît în raport cu forma, pentru că ceea ce nu este decît în potenţialitate nu poate fi cunoscut decît prin relaţia dintre posibilitate şi act. Or, forma depinde de act Materia primară este unică şi se caracterizează prin două proprietăţi: a fi în mod universal în potenţialitate faţă de orice formă şi a fi în relaţie cu forma prin acea dispoziţie de a o primi, care se numeşte lipsă. Materia primară suferă succesiv toate determinaţiile formei. Potenţialitate universală, ea este determinată mai întîi de forma universală, care este forma universală a substanţei. La rîndul ei, substanţa este determinată de o serie de opoziţii interne propriei sale filiaţii, de la această formă primară şi universală şi pînă la indivizi. Prima dintre determinaţiile substanţei ca atare este cuplul bine cunoscut al contrariilor (binarium famosissimum), corporal şi necorporal. Materia este deci în sine necorporală; ea nu este corp decît prin forma corporeităţii. Luată în potenţialitatea ei pură, materia este ceea ce Platon numeşte yle, adică silva; nu trebuie deci să o confundăm, aşa cum se face uneori, cu ceea ce Moise numeşte uneori pămînt, alteori apă, termeni care presupun o materie deja determinată de forma substanţialităţii şi, în plus, de forma elementară a pămîntului sau a apei. Platon este primul grec care a ajuns la noţiunea de materie primară astfel înţeleasă; aceasta i-a scăpat lui Aristotel. Din definiţia lui Platon, rezultă, într-adevăr, că, în ciuda faptului că fiecare categorie de substanţă îşi are propria sa materie, cerul şi elementele de pildă, există o materie primară comună care, ca pură potenţialitate faţă de orice formă, este comună tuturor fiinţelor compuse, corpuri cereşti sau corpuri pă-mînteşti, substanţe corporale sau substanţe spirituale. în acest sens, autorul Summei admite deci îmbinarea universală a materiei cu forma (hilemorfism). Forma care constituie substanţa determinînd materia se numeşte formă substanţială. Din faptul că e constituită, substanţa este pe deplin individuală; forma substanţială este deci cea care, constituind substanţa, individuează materia; quia materia in actu poni non potest nisi per formam eam perficientem, ipsius individuationis actualitas a forma vere causatur121. Tocmai de aceea trebuie să înţelegem distincţia introdusă de Boethius între quod estm şi quo est129 ca distincţie raţională, şi nu reală. Dacă luăm creatura în sine, calitatea acesteia de a fi quod est (adică ceea ce este) e suficient şi complet determinată de materia şi forma ei. Astfel înţeleasă, fiinţa creaturii nu se deosebeşte de ceea ce ea este. E adevărat că făptura are un quo est, adică o cauză prin care este, dar această cauză este fiinţa necreată, care nu poate intra în compunere cu nimic altceva: Absurdum est autem creaturam, id est DE vel ABC, com-poni ex eo quod quodlibet eorum est, et ex suo quo est, id est esse increato, cum impossibile sit illud in compositionem venire130. Summa respinge, aşadar, 127 pentru că materia nu poate fi pusă în act decît prin această formă care desăvîrşeşte, trecerea în act a individualei înseşi este determinată într-adevăr de formă (Ib. lat.). 128 v. nota 13 de la p. 387. 129 v. nota 12 de la p. 387. «o Este absurd însă ca o creatură, adică D E sau A B C, să fie compusă din acel lucru care este orice din acestea şi dintr-un lucru al său prin care există, adică dintr-o fiinţă increată, de vreme ce e imposibil ca acel lucru să intre în compunere [cu altceva] (Ib. lat.). DE LA ROBERT QROSSETESTE LA JOHN PECKHAM 461 distincţia, astfel înţeleasă, dintre esenţă şi existenţă; o respinge, de asemenea, şi în sensul în care quo est131 nu mai este Dumnezeu, ci un act existenţial, creat de Dumnezeu, care este actul esenţei. Esenţa, sau quidditatea, este acel quid est; dacă este „ceea ce este", ea este. Fiinţa care e această esenţă este exact aceeaşi cu fiinţa prin care ea este, înţeleasă cînd ca existenţă, cînd ca lucru care există. Prin urmare, nu avem aici nici îmbinare, nici separare (Tract. V, cap. 6). Ca să găsim originea formelor, trebuie să urcăm înapoi pînă la Idei, care, potrivit lui Platon, există în trei moduri: în gîndirea divină, în inteligenţe şi în speciile lucrurilor naturale. Aristotel 1-a contrazis pe Platon în această chestiune şi a infirmat, pe cît i-a stat în putere, identificarea platoniană a speciei cu ideea, dar chiar argumentele pe care le îndreaptă împotriva acestei teze arată că ea era destul de raţională; nu e nici o contradicţie în a considera că formele sînt în acelaşi timp singulare în sine şi totodată universale în intelect. Oricum ar sta lucrurile în această privinţă, este sigur că Ideile care există în gîndirea divină sînt acolo creatoare de lucruri naturale. Augustin şi Platon sînt aici de acord; este adevărat că Aristotel neagă această teorie; dar toată Antichitatea a considerat-o demnă de preţuire, exceptis Aristotele et suiş ca-rissimis complicibus132. Şi aceasta pentru că este mai uşor s-o critici decît s-o înţelegi şi putem fi siguri că, dacă i-ar fi urmat lui Aristotel, Platon i-ar fi respins toate obiecţiile. Lucru pe care Summa se străduieşte să-1 facă, şi conchide că Aristotel a cedat aici, o dată în plus, maniei de a-1 contrazice pe Platon. Dumnezeu, şi numai Dumnezeu, e cauza creatoare a existenţei în act a formelor naturale şi a sufletelor, căci el este forţa (virtus) primordială, veşnică, necreată şi creatoare. El e de asemenea forma primară şi necreată şi viaţa primară şi necreată. Ca viaţă, el este inteligenţă şi voinţă, cauză a oricărui intelect şi a oricărei voinţe. Filozofii au comis erori uriaşe în privinţa relaţiei dintre voinţa şi intelectul lui Dumnezeu şi esenţa divină; teologii, dimpotrivă, învăţaţi de teozofi şi de Dumnezeu însuşi, susţin pe bună dreptate că în substanţa divină unitatea şi simplitatea sînt absolute, şi aceasta nu numai pentru raţiunea noastră. Urmările acestui adevăr în plan filozofic sînt importante, în special în ce priveşte modul corect de a înţelege Ideile divine. Acestea trebuie înţelese sub două aspecte: în raport cu intelectul care le priveşte şi în raport cu voinţa care le actualizează posibilitatea în efecte reale. Or, este limpede că intelectul necreat se cunoaşte pe sine, cu o cunoaştere unică, co-etemă şi necreată: unicam ergo esse ideam increatam manifestum est133; dar în această Idee unică sînt cuprinse toate speciile pe care le va pune la bătaie voinţa în producerea fiinţelor, chiar şi materia primară. Ca şi Eriugena, au- torul Summei consideră că înmulţirea Ideii este lucrarea voinţei, dar, cu toate 131 v. nota 12 de la p. 387. cu excepţia lui Aristotel şi a prea dragilor lui adepţi (Ib. lat.). este evident ă id ită iă (Ib l) " pţ l şi a prea dragilor lui ade este evident că ideea increată este unică (Ib. lat.). F1UJZ.UF1A UN 5BI.ULUL acestea, respinge în mod expres şi nominal doctrina lui Eriugena, la care o adaugă pe cea a lui Avicenna şi chiar a lui Gilbertus Porretanus, despre care spune, fără să arate pe ce bază, că socoteşte Ideea ca mediam inter creatorem et creaturas et neque creatorem neque creaturam134 (Tr. VII, c. 16). Această opinie se trage de la Platon, care concepea Ideile ca fiind creatoare, deşi singura creatoare este voinţa lui Dumnezeu. Ajungem astfel la o dispunere tripartită a Ideii. Există mai întîi Ideea pro-priu-zisă, unică, rezultat al întoarcerii intelectului necreat asupra lui însuşi. Urmează esenţele, numite şi specii, care se nasc în Dumnezeu din contemplarea lui voluntară şi iubitoare a Ideii. Pe acestea le mai putem numi Idei, dar ele sînt mai degrabă theoriae, cum spune Dionisie, adică viziuni ale lucrurilor care sînt de făcut; ele se află în intelectul divin, dar ţin în primul rind de voinţa necreată luată ca voinţă. Summa face o distincţie netă între cele două planuri: Aliud est enim idea, aliud cuius est idea causa vel ratio, et sic patet ideam originalem [Ideea unică], quae est ex conversione seu reditione intellectus increati super se, omnino alterius modi esse ab idea rei cuiuscum-que fiendae135. Sub aceste arhetipuri, sau viziuni ale lucrurilor de făcut, urmează teofaniile, care sînt întipăriri inteligibile ieşite din Binele suprem, cau- zate activ de el şi primite pasiv în cele mai nobile dintre făpturile lui, cele înzestrate cu intelect. Fiinţele inteligente care nu se pot uni cu corpurile se numesc Inteligenţe, iar cele care se pot uni cu corpurile se numesc suflete. Inteligenţele sînt nenumărate; ele se împart în specii şi indivizi. Teologii moderni care susţin că, în cazul Inteligenţelor, fiecare individ formează o specie, se înşală întru totul. Greşeala lor vine din aceea că nu cunosc, fapt valabil şi la Aristotel, existenţa materiei primare inteligibile afirmată de Platon. Singura materie pe care o cunosc ei este materia întinsă, din care fac principiul individuaţiei; cum nu se poate atribui o asemenea materie Inteligenţelor separate, ei conchid logic că speciile îngereşti nu sînt mulu'plicabile în indivizi. în realitate, inteligenţele separate sînt alcătuite, ca şi celelalte creaturi, din quo est136 şi quod est131; dar această alcătuire este doar o operaţie raţională şi de aceea trebuie să le atribuim şi alcătuirea din materie primară şi formă, care permite dintr-o dată conceperea speciilor ca multiplicabile în indivizi. Astfel, Inteligenţele sînt adevăraţi indivizi şi adevărate persoane, numeric distincte unele de celelalte, forme primite într-o materie, şi nu forme sau specii pure, aşa cum s-a spus nu de mult. 134 element aflat la mijloc între creator şi creaturi, dar nici creator, nici creatură [nu este] (Ib. lat.). 135 Căci una este ideea, altceva este ideea-cauză sau [ideea-Jraţiune a unui lucru, şi astfel se dezvăluie ideea originară, care constă din întoarcerea sau revenirea intelectului increat asupra sa — fiinţă cu totul de alt fel faţă de ideea oricărui lucru care trebuie să existe (Ib. lat.). 136 v. nota 12 de la p. 387. 137 v. nota 13 de la p. 387. DE LA ROBERT GROSSETESTE LA JOHN PECKHAM 463 Nici un înţelept al Antichităţii nu s-a îndoit de „anitatea" sufletului omenesc, dar definirea lui este controversată. Aceasta pentru că metafizicianul îl vede în sine, definindu-1, prin urmare, ca substanţă individuală completă în sine, în timp ce naturalistul îl vede în ceea ce are el comun sau nu cu toate sufletele raţionale, definindu-1 astfel ca act al trupului omenesc, care posedă viaţa în potenţialitate. în realitate, sufletul este şi una, şi cealaltă sau, mai bine zis, între ele. Sufletul este, într-adevăr, o substanţă necorporală şi inteligentă, dar capabilă să se unească cu trupul sau să se despartă de el. Unii moderni phibsophantesm neagă alcătuirea lui din materie adevărată şi formă, dar o fac întotdeauna din motivul pe care l-am arătat în legătură cu îngerii şi care-i duce, în ambele cazuri, la aceleaşi consecinţe. Neputînd să depăşească noţiunea de materie întinsă şi să ajungă la cea de materie absolut primară, ei refuză să includă materia în esenţa fiinţelor spirituale, cum sînt îngerii şi sufletele, şi ajung astfel să nege că sufletele pot fi substanţe individuale separate de trupuri. Dovada că greşesc este că sufletul separat e un lucru pe deplin în act şi o adevărată substanţă primară, esenţialmente independentă de trupul său, deşi mai păstrează tendinţa firească de a depinde de trupul căruia i-a fost formă. Aşadar, Summa nu leagă sufletul de trup decît printr-o tendinţă naturală, care este o tendinţă a esenţei sale, dar nu e de esenţa sa, aşa cum afirmaseră Albert cel Mare şi Sfintul Augustin. Deşi compus, sufletul este prin firea lui nemuritor, pentru că nu există, între materia şi forma care-1 alcă- tuiesc, nici o relaţie internă de contrarietate, ci, dimpotrivă, o adaptare desă-vîrşită. Orice substanţă spirituală cu o asemenea structură este în potenţialitate prin materia sa şi actuală prin formă. Aşa se întîmplă cu inteligenţele separate, cărora trebuie să le atribuim, chiar din acest motiv, un intelect posibil prin care acestea primesc Inteligibilele şi un intelect agent prin care le percep. Acest lucru este cu atît mai valabil pentru sufletul omenesc. Fiecare om are propriul lui intelect posibil şi propriul lui intelect agent. Acestea sînt două facultăţi cu totul distincte, căci ar fi contradictoriu să admitem că aceeaşi substanţă, sufletul în cazul de faţă, poate să fie, în acelaşi timp şi sub acelaşi raport, în potenţialitate şi în act în privinţa tuturor inteligibilelor. Intelectul agent este ca o lumină, intelectul posibil este ca un mediu străveziu, dar întunecat, formele naturale sînt precum culorile care devin vizibile în aer cînd sînt scăldate în lumină; tot astfel, formele naturale devin inteligibile în inte- lectul posibil, în lumina intelectului agent. Nu există aşadar cunoaştere intelectuală care să nu presupună cunoaşterea sensibilă, iar Aristotel are dreptate în această privinţă; dar Platon nu greşeşte cînd spune că a cunoaşte înseamnă a-ţi reaminti, căci, dacă intelectul nu ar avea nici o cunoştinţă înnăscută despre formele naturale, cum le-ar mai putea recunoaşte în sensibil? De aceea asemuieşte Platon cognoscibilul cu un sclav fugar: dacă nu l-ar cunoaşte de 138 filozofi moderni (Ib. lat.). dinainte, stăpînul nu ar putea să-1 recunoască atunci cînd îl întîlneşte. Cunoaşterea sigură a lucrurilor naturale şi a principiilor există deci în suflet chiar din momentul creării lui, şi ea este cea pe care o reprezintă treptat intelectul nostru agent intelectului nostru posibil, prin mijlocirea cunoaşterii sensibile şi a imaginaţiei. Acestea sînt principalele teze propriu-zis filozofice din Summa philoso-phiae, restul lucrării (Tract. XII-XIX) fiind consacrat psihologiei (sufletul senzitiv şi cel vegetativ), apoi studiului luminii (Tract. XVI), astronomiei (Tract. XV), proprietăţilor naturii fiecărui corp (Tract. XVI), celor patru elemente (Tract. XVII), meteorilor (Tract. XVIII) şi mineralelor (Tract. XIX). Lucrarea este dominată pînă la sfârşit de aceleaşi calităţi de ordine şi sobrietate în expunerea teoriilor, fără ca vreun element să trădeze identitatea autorului, în legătură cu influenţa aştrilor asupra întîmplărilor omeneşti, acesta povesteşte că a întîlnit cîndva în ţinuturile germanilor un bătrîn astrolog care i-a citit în stele sfirşitul împăratului Frederic II şi al Sfîntului rege Ludovic. Cîteva rînduri mai departe, vorbeşte despre profesorul lui în termeni care au făcut să se creadă mai întîi că e vorba despre Roger Bacon, iar apoi despre Robert Grosseteste: magister meus in naturalibus et mathematicis peritissi-mus et in theologia perfectissimus vitaque et religione sanctissimus139. Dar s-a observat corect că autorul Summei îi admiră mult pe Alexander din Hales şi Albert cel Mare, sentiment pe care nu putea să-1 moştenească de la Roger Bacon şi care constituie, poate, obiecţia cea mai solidă care se poate ridica împotriva originii engleze a lucrării. Or, se pare că Albert cel Mare a scris tratate de geometrie, optică şi astronomie (P.G. Meerssemann); Summa ar putea fi deci legată de învăţătura Iu: Albert, de care se deosebeşte, totuşi, în chestiuni foarte importante. Pe de altă parte, trimiterile făcute de autor la o altă lucrare a sa, intitulată De luce, i-a făcut pe cercetători să se gîndească la Bartolomeu din Bologna, lucru care ne-ar duce la Paris sau în Italia. Oricare i-ar fi adevăratul autor şi adevărata origine, această lucrare exprimă cu o limpezime remarcabilă acea concepţie filozofică medie pe care puteau să şi-o formeze la sfirşitul veacului al XHI-lea gînditori capabili să asimileze noua cunoaştere, dar strîns legaţi de tradiţie. Bibliografie L. BAUR, Die philosophischen Werke des Robert Grosseteste, Bischofi von Lincoln, Miinster i. Westf., 1912; cuprinde, la pp. 275-643, Summa philosophiae. 139 profesorul meu foarte priceput în ştiinţele naturii şi matematici şi desăvîrşit în teologie şi sfînt în cel mai înalt grad prin [fel de] viaţă şi religie {lb. lat). DE LA ALBERT CEL MARE LA DIETRICH DBÎ FRElBERG 465 IV. — DE LA ALBERT CEL MARE LA DIETRICH DIN FRElBERG Adoptarea peripatetismului de către teologi a fost o adevărată revoluţie în istoria gîndirii occidentale, ale cărei consecinţe le mai putem observa şi astăzi, chiar şi la o cercetare foarte superficială. începînd din secolul al XlII-lea, solidaritatea dintre aristotelism şi creştinism va fi atît de mare, încît filozofia peripatetică va contribui, ca să spunem aşa, la stabilitatea şi permanenţa dogmei. Un acelaşi joc de concepte a permis exprimarea într-o sinteză unică a tot ceea ce Revelaţia ne cere să credem şi a tot ceea ce raţiunea ne îngăduie să înţelegem. De aceea, orice filozofie care se dezvoltă în afara peripatetismului dă impresia că pune această sinteză în pericol, sinteză pe care, tocmai din acest motiv, o vedem supravieţuind timp de şase veacuri tuturor încercărilor făcute pentru a o înlocui. Soliditatea ei ar fi de neînţeles dacă am uita condiţiile pe care a trebuit să le îndeplinească pentru a-şi asigura durata. Trebuia, mai întîi, ca această sinteză să nu prejudicieze nicicum credinţa creştină. Ceea ce s-a şi întîmplat. Dacă dezbrăcăm o teologie scolastică oarecare de haina ei filozofică, regăsim teologia sinodului de la Niceea şi Crezul creştin. Or, doctrinele filozofice arabe şi greceşti spuneau altceva. Aşadar, ele nu au intrat în această sinteză decît după ce au suportat transformări profunde, pe care trebuie să le înregistrăm dacă vrem să evităm dubla şi complementara eroare de a crede că teologii veacului al XlII-lea nu au făcut decît să-1 repete pe Aristotel şi că Aristotel făcuse deja, în secolul al IV-lea înainte de Cristos, toate afirmaţiile pe care i le-au atribuit teologii. De fapt, secolul al XlII-lea este perioada în care gîndirea creştină a ajuns să-şi conştientizeze implicaţiile filozofice cele mai profunde şi a izbutit pentru prima dată să le formuleze distinct. înfăptuirea acestei opere capitale se datorează mai ales colaborării dintre două genii extraordinare, care aparţin, şi unul, şi celălalt, Ordinului Sfîntului Dominic: Sfîntul Albert cel Mare şi Sfîntul Toma d'Aquino. Istoria completă a acestui eveniment ar cere mai întîi un studiu detaliat al operei lui Albert cel Mare. Dacă ne-am mulţumi s-o schiţăm în linii mari, am contribui la perpetuarea unei nedreptăţi istorice aproape inevitabile. Căci este adevărat că opera lui Albert cel Mare a pregătit-o pe cea a Sfîntului Toma. Multe din materialele pe care le-a descoperit şi adunat se regăsesc potrivite între ele şi mserate în minunata sinteză a Sfîntului Toma. Fără nemaipomenita şi rodnica trudă a magistrului său, lucidul ordonator de idei care a fost discipolul ar fi trebuit să-şi consacre şi el cea mai mare parte a strădaniilor căutării acestor materiale. Dar nu este mai puţin adevărat că opera lui Albert cel Mare conţine multe materiale pe care ilustrul discipol nu le-a folosit: ea este mai confuză decît opera Sfîntului Toma, dar mai amplă şi, din punct de vedere ştiinţific, mai bogată. De asemenea, deşi este adevărat că tomismul era una din posi- bilele continuări ale albertismului, acesta mai avea şi altele, şi chiar mai credincioase spiritului său iniţial, pe care se cuvine deci să-1 desluşim. Albert cel Mare are meritul principal de a fi văzut primul ce bogăţii uriaşe reprezentau pentru teologii creştini ştiinţa şi filozofia greco-arabă. El pare să fi înţeles dintr-o dată că o asemenea ştiinţă, atît de clar superioară celei de care dispuneau creştinii, dar atît de diferită de creştinism prin spiritul care o însufleţea, nu putea fi nici acceptată ca atare, nici negată pur şi simplu. Se impunea o muncă de interpretare şi asimilare. Dar, înainte de a interpreta, trebuie să cunoşti, şi aceasta e sarcina pe care Albert cel Mare şi-a luat-o de bunăvoie. De altfel, e greşit să vorbim despre strădania lui ieşită din comun ca despre o sarcină îndeplinită. Albert s-a aruncat asupra întregii cunoaşteri greco-arabe cu lăcomia voioasă a unui uriaş mereu — sau aproape mereu — bine dispus, cu excepţia cazurilor cînd confraţi bine intenţionaţi îl sfătuiau să se potolească, în interesul religiei. Cazul lui este marcat de pantagruelism, sau, mai degrabă, idealul pantagruelic al cunoaşterii va fi marcat de alberti-nism. Dacă scrie tratate de omni re scibili140, şi chiar un manual al grădinarului desăvîrşit, asta se întîmplă pentru că, spune el, e plăcut şi folositor: Haec enim scire non solum delectabile est studenţi naturam rerum cognoscere, quinimo est utile ad vitam et civitatum permanentiam141. Canonizîndu-1, Biserica a vrut să slăvească în acest sfînt nesaţul eroic pentru toată cunoaşterea accesibilă omului. A pune la îndemîna latinilor toată fizica, metafizica şi matematica, adică toată ştiinţa adunată pînă atunci de greci şi de elevii lor arabi sau evrei, iată care a fost intenţia acestui extraordinar enciclopedist: nostra intentio est omnes dictas partes facere Latinis intelligibile142. Şi nu a fost doar o intenţie. Cercetîndu-i operele filozofice, şi fără să punem la socoteală scrierile teologice, care-i exprimă gîndirea proprie, observăm că Albert cel Mare a asimilat pe tind logica, fizica, matematica, metafizica şi morala. Şi nu se mulţumeşte să-i reproducă pe Aristotel şi pe comentatorii lui, ci lămureşte, comentează, întregeşte şi se dedică unei adevărate munci de restaurare, în ştiinţele naturii, el face cercetări personale, îmbogăţind zoologia cu noi cunoştinţe şi, mai ales, dînd dovadă de un spirit de observaţie neobişnuit în Evul Mediu. Scopul lui mărturisit e să ni-1 restituie pe Aristotel aşa cum era cînd se ştia totul despre el, sau aşa cum ar fi fost dacă, trăind în secolul al XlII-lea, şi-ar fi putut duce el însuşi opera la bun sfîrşit. Această libertate de apreciere faţă de litera însăşi a autorului analizat pare să fie una din cauzele impresiei profunde pe care a făcut-o opera lui Albert cel Mare asupra contemporanilor. El nu face un comentariu de tip averroist, ci o expunere continuă în genul celei a lui Avicenna, în care prezentarea doc- 140 despre orice lucru care poate fi cunoscut (Ib. lat.). 141 Căci a şti aceste lucruri nu numai că este plăcut pentru cel care este preocupat să cunoască natura lucrurilor, ba chiar este folositor pentru viaţa şi dăinuirea cetăţilor {Ib. lat.). 142 intenţia noastră este să le fac înţelese latinilor toate părţile mai sus citate {Ib. lat.). DE LA ALBERT CEL MARE LA DIETRICH DIN FREIBERG 467 trinei altora se confundă cu interpretarea lor: „în această operă, spune chiar Albert cel Mare, voi urma ordinea şi gîndirea lui Aristotel şi voi spune tot ce mi se va părea necesar pentru lămurirea şi demonstrarea ei, dar în aşa fel încît să nu amintesc niciodată de text. De asemenea, voi face digresiuni, ca să şterg îndoielile care s-ar putea înfăţişa cugetului şi să umplu unele goluri care au întunecat, pentru multe minţi, gîndirea filozofului. întreaga noastră lucrare va fi împărţită aşa cum arată titlurile capitolelor; acolo unde titlul nu arată decît subiectul capitolului, înseamnă că acel capitol face parte din şirul cărţilor lui Aristotel; dimpotrivă, pretutindeni unde titlul semnalează că e vorba de o digresiune, înseamnă că l-am adăugat ca întregire sau l-am introdus ca demonstraţie. Procedînd astfel, vom scrie tot atîtea cărţi cît Aristotel, şi cu aceleaşi titluri. De asemenea, vom adăuga părţi la cărţile rămase neîncheiate, tot aşa cum vom adăuga cărţile întregi care ne lipsesc sau care au fost omise fie pentru că Aristotel însuşi nu le-a scris, fie pentru că ele, deşi au fost scrise, nu au ajuns pînă la noi." Programul a fost pe deplin înfăptuit. De aceea, discipolii şi contemporanii lui Albert cel Mare îl consideră nu atît ca pe un comentator, cît ca pe un filozof original. în Evul Mediu se făcea, într-adevăr, deosebire între copist (scriptor), care nu e capabil decît să copieze operele altuia, fără să schimbe nimic; compilator (compilator), care adaugă la ceea ce copiază, dar nu lucruri care-i aparţin; comentator (commentator), care pune de la el în ceea ce scrie, dar nu adaugă la text decît ceea ce trebuie ca să-1 facă de înţeles şi, în sfîrşit, autor (auctor), care are drept ţel principal expunerea propriilor idei şi care nu recurge la ale altora decît pentru a şi le confirma pe ale sale: aliquis scribit et sua et aliena; sed sua tanquam principalia, aliena tanquam annexa ad confirmationem, et tatis debet dici auctor14*. Pentru oamenii veacului al XlII-lea, Albert cel Mare este incontestabil un autor; printr- un privilegiu rezervat pînă atunci cîtorva doctori vestiţi şi care nu mai erau în viaţă, el este citat ca „autoritate" (auctoritas = auctor144) şi, încă din timpul vieţii, operele i se citesc şi i se comentează public în şcoli. Creştinii constatau cu bucurie că şi-au găsit, în sfîrşit, propria filozofie şi că unul dintre ai lor stătea pe aceeaşi treaptă cu cei mai vestiţi dintre arabi sau evrei. Roger Bacon este, de altfel, chezaş al triumfului imediat al lui Albert, iar nemulţumirea lui ursuză e o dovadă mai sigură decît laudele aduse profesorului de discipoli: „Se crede deja, în rîndurile oamenilor studioşi, şi mulţi dintre cei socotiţi foarte învăţaţi şi mulţi dintre cei vrednici de preţuire cred deopotrivă, deşi în această privinţă greşesc, că filozofia a sosit deja la latini, scrisă în limba latină, alcătuită în vremea mea şi publicată la Paris. Despre cel care a alcătuit-o se vorbeşte ca despre un autor (pro auctore allegatur compositor eius). Căci este citat în 143 cineva scrie şi despre ideile sale, şi despre ale altora, dar trebuie să fie numit autor cel care le prezintă pe ale sale ca principale, iar pe cele străine ca adaosuri pentru confirmarea [alor sale] {Ib. lat.). 144 autoritate = autor {Ib. lat.). 4-UO F1L\J&\JFU\ şcoli aşa cum sînt citaţi Aristotel, Avicenna, Averroes; şi mai trăieşte, şi a avut chiar din timpul vieţii o autoritate de care nici un om nu s-a bucurat vreodată în ce priveşte învăţătura. Căci nici Cristos însuşi nu a izbutit aşa de bine, El, care, în vremea în care a trăit, a fost supus dispreţului, împreună cu învăţătura lui." Există adevăr în motivul dat de Roger Bacon pentru acest succes: alcătuindu-şi cărţile ca pe nişte lucrări originale (iste per modum au-thenticum scripsit libros suos), Albert cel Mare îşi asigura un loc aparte între atîţia creştini care nu făceau decît să comenteze. Dar forma nu ar explica nimic dacă nu s-ar fi dovedit, prin chiar fondul lucrărilor lui, un alt Aristotel, pe care Pronia 1-a pus în slujba gîndirii latine. Lucru pe care, în cele din urmă, 1-a recunoscut şi Roger Bacon. El admite că unul dintre cei mai vestiţi învăţaţi creştini este fratele Albert, din Ordinul predicatorilor. Şi, cu toate că nu e de acord că Albert cel Mare ar fi atotştiutor, şi nici că trebuie să i se dea crezare ca unui înger, Bacon îi admiră întinderea cunoaşterii şi puterea spiritului de observaţie: „Preţuieşte mai mult decît toţi oamenii cu carte, pentru că a muncit mult, a văzut imens şi nu şi-a precupeţit cheltuiala; de aceea a ştiut el să scoată atîtea lucruri din oceanul nesfîrşit al faptelor." Frumos elogiu din partea unui judecător atît de greu de mulţumit. Dintre descoperirile legate de numele lui Albert din Bollstadt (1206 sau 1207-1280), pe care contemporanii îl numeau Albert din Colonia (Koln), iar noi îl numim cel Mare, cea cu importanţa cea mai mare rămîne, fără îndoială, distincţia definitivă dintre filozofie şi teologie. E lucru destul de ciudat că se obişnuieşte ca Luther, Calvin şi Descartes să fie amintiţi ca eliberatori ai gîndirii, iar Albert cel Mare să fie socotit capul de coloană al obscurantiştilor medievali. Lucrul ar putea fi doar amuzant, dacă nu ar pune în lumină neînţelegerea radicală care viciază aprecierile tradiţionale făcute despre Evul Mediu. Nu se vede că, dacă există astăzi o filozofie ca atare, ea se datorează trudei răbdătoare a gînditorilor medievali. Ei sînt cei care, cu o încăpăţînare prudentă şi cumpătată, au izbutit să definească un domeniu în care gîndirea să fie independentă şi să recucerească pentru raţiune drepturi pe care ea însăşi le lăsase pradă uitării. Privită sub acest aspect, care este unul dintre aspectele ei autentice, întreaga istorie a filozofiei medievale propriu-zise este cea a unei mişcări raţionaliste care se dezvoltă încet, dar neîntrerupt, printre piedicile şi opreliştile de tot soiul, impuse de mediul social. Cînd citim unele din criticile îndreptate în zilele noastre împotriva acelei epoci, avem impresia că ele ar trebui să fie identice cu ceea ce sînt dacă în acea vreme ar fi prevalat calea studiilor strict scripturare. Dimpotrivă însă: ce să însemne atacurile neîncetate îndreptate de teologii tradiţionalişti împotriva teologilor scolastici, dacă nu că simţeau că aveau în faţă reprezentanţi ai unei forme de gîndire specific diferite de a lor? Şi care va fi marea învinuire a Reformatorilor religioşi din secolul al XVI-lea împotriva aceloraşi teologi, dacă nu aceea că au jertfit religia filozofiei, că au păgînizat creştinismul şi că l-au înlocuit pe Isus Cristos cu Aristotel? Albert este cel care — va spune în secolul al XVH-lea Jakob Tho-masius (1655-1728), citîndu-1 şi aprobîndu-1 pe Danaeus — „găsind filozofia DE LA ALBERT CEL MARE LA DIETRICH DIN FREIBERG 469 profană adusă deja de înaintaşi pînă pe pragul sfintei teologii, a introdus-o în sanctuarul lăcaşului lui Cristos şi i-a păstrat chiar în templu locul de frunte." Prea raţionalist pentru unii şi nu îndeajuns pentru alţii, Albert a găsit poate calea de mijloc. Căci raţiunea, cea care nu e nici veche, nici medievală, nici modernă, ci raţiunea pur şi simplu e cea care se pusese deja pe lucru, văzîn-du-se chiar din secolul al XIII-lea definitiv repusă în vechile ei drepturi. Ne putem închipui că evenimentul nu s-a petrecut fără împotriviri. Albert cel Mare avea să le întîlnească pretutindeni, chiar şi înăuntrul acelui Ordin al fraţilor predicatori, care i-a dat Evului Mediu pe doi dintre cei mai vestiţi filozofi ai lui: „Sînt neştiutori, ne spune el, care vor să lupte pe toate căile împotriva întrebuinţării filozofiei, mai ales la predicatori, unde nimeni nu le ţine piept, jivine necioplite care blestemă tot ce nu cunosc." Tanquam bruta animalia blasphemantes in iis quae ignorant: cu siguranţă că acestea nu puteau fi vorbele unui duşman al raţiunii. Avem aici de a face cu un aspect pe care se cuvine să-1 precizăm. Albert cel Mare nu numai că revendică dreptul la speculaţia filozofică, aşa cum o făcuseră deja şi alţi învăţaţi, dar şi aşază această speculaţie pe un teren mult mai solid decît terenul ales de înaintaşi, delimitîndu-1 de cel al religiei. De- sigur că la Ioan Scottus Eriugena, la Sfîntul Anselm şi chiar la Abaelard, raţionamentul dialectic nu lipsise; am văzut chiar că avea tendinţa să pătrundă peste tot. Deviza era: crede pentru a înţelege! Dar, în cele din urmă, totul se petrecea ca şi cum se putea înţelege tot ce se credea. Nimic mai firesc: cînd nu se face o deosebire clară între ceea ce ştim şi ceea ce credem, se compromite stabilitatea credinţei, legînd-o de opinii ştiinţifice, a căror îmbătrînire este inversul progresului lor; şi se compromite progresul ştiinţei, atribuin-du-i-se necuvenit stabilitatea credinţei. Un exemplu tipic am putea găsi în istoria dogmei Treimii. Fără a face din ea un adevăr filozofic, Sfîntului Anselm, Abaelard, Richard din Saint-Victor ne-o prezintă ca pe o cerinţă profundă a raţiunii umane. Ea stă întipărită pretutindeni, atît în noi, cît şi în natură, astfel încît ajungem să ne întrebăm dacă era cu adevărat necesar ca Dumnezeu să ne-o dezvăluie. Or, reflectînd asupra acestui fapt, observăm că o asemenea întrebuinţare a raţiunii în materie de filozofie se întemeia poate pe o foarte mare încredere în raţiune, dar presupune necunoaşterea demonstraţiei raţionale cu adevărat riguroase. De aceea, momentul la care am ajuns poate fi considerat hotărîtor, nu numai pentru istoria filozofiei medievale, ci şi pentru istoria gîndirii occidentale. începînd cu Albert cel Mare, vom asista la restrîngerea treptată a exegezelor teologice impuse raţiunii şi, invers, a răspunderilor filozofice impuse teologiei. Evul Mediu se va îndrepta deci către o separare din ce în ce mai mare a celor două domenii, retrăgînd treptat filozofiei mai multe dintre problemele care-i fuseseră supuse la început şi atri-buindu-le domeniului teologiei pozitive sau, dimpotrivă, eliberînd teologia de grija rezolvării unora dintre ele şi lâsînd filozofia liberă să hotărască asupra lor. Desigur că teologii şi filozofii Evului Mediu vor oscila multă vreme, dacă nu chiar totdeauna, în jurul echilibrului ideal pe care-1 urmăresc. Dar putem IM ShUULUL AL. Alll-UiA spune că-1 urmăresc. Dacă gîndirea modernă se caracterizează prin disocierea demonstrabilului de nedemonstrabil, atunci filozofia modernă a fost întemeiată, într-adevăr, în secolul al XHI-lea, cînd, limitîndu-şi domeniul o dată cu Albert cel Mare, devine conştientă de valoarea şi drepturile ei. Regăsindu-se în opera lui Aristotel, lumina naturală descoperă deci dintr-o dată condiţiile funcţionării ei normale. Sufletul omenesc nu poate dobîndi cunoaşterea decît în cazul lucrurilor ale căror principii se află deja în el. Or, cercetîndu-se pe sine, el se percepe ca unică esenţă şi nu descoperă înăuntrul său nici o urmă a vreunei treimi de persoane. Treimea este deci o cunoştinţă despre care putem vorbi o dată ce am căpătat-o, dar pe care nu putem s-o dobîndim decît pe calea revelaţiei. Ceea ce este adevărat pentru Treime este adevărat şi pentru întrupare, înviere şi pentru toate celelalte taine. Domeniul naturii e destul de vast ca să nu fie nevoie de compromiterea raţiunii prin încercarea de a o despărţi de el. Acesta e sensul autorităţii pe care Albert cel Mare i-o recunoaşte lui Aristotel. Spunem astăzi că, supunîndu-se gîndirii filozofului grec, gîndirea oamenilor din Evul Mediu se înrobea; ar trebui să spunem, dimpotrivă, că se elibera. Să admiţi că acest păgîn era autoritatea supremă în anumite domenii, interzicîndu-i în mod explicit altele, însemna să lipseşti revelaţia, în cazul în care acesta şi-ar fi revendicat-o, de autoritatea acordată filozofiei. Declarînd: „Cînd sînt în dezacord, trebuie-să-i dăm crezare mai degrabă lui Augustin decît filozofilor în privinţa credinţei şi a mo- ravurilor. Dar, dacă ar fi vorba de medicină, i-aş crede mai degrabă pe Hip-pocrates şi pe Galenus; iar, dacă e vorba de fizică, îl cred pe Aristotel, pentru că el cunoştea cel mai bine natura", Albert cel Mare consideră că Hippocra-tes, Galenus şi Aristotel sînt simboluri ale libertăţii gîndirii. Autorităţi, desigur; dar autorităţi cu care se putea discuta şi care, la nevoie, puteau fi contestate; poate că am pierdut prea mult din vedere diferenţa pe care o făceau oamenii din Evul Mediu între autoritatea oamenilor şi cea a lui Dumnezeu. Formula îi aparţine chiar lui Albert cel Mare: philosophi enim est, id quod dicit, dicere cum ratione145. în mod categoric, ultimul cuvînt trebuia să-1 aibă raţiunea. De aceea, în opera lui Albert apare deja spiritul filozofiei tomiste, şi chiar unele din tezele ei principale, deşi încă imperfect desprinse de elementele platoniene de origine greacă sau arabă, pe care Sfîntul Toma avea să le elimine. Cunoaşterea umană întemeiată pe experienţa sensibilă, imposibilitatea care rezultă de aici a dovezii ontologice şi necesitatea dovezilor luate din lumea exterioară, caracterul nedemonstrabil al creării lumii în timp, individualitatea intelectului agent: acestea sînt, între multe altele, dovezile care s-ar putea aduce pentru stabilirea înrudirii celor două doctrine, dar nici una dintre aceste teze nu are la Albert cel Mare sensul exact pe care i-1 va da Toma d'Aquino. 145 căci îi este propriu filozofului să spună cu judecată ceea ce spune (Ib. lat.). DE LA ALBERT CEL MARE LA DIETRICH DIN FREIBERG 471 Nu s-au publicat încă toate operele lui Albert cel Mare, în ciuda celor douăzeci şi unu de volume in- folio ale ediţiei Jammy (Lyon, 1651); cele care s-au publicat sînt destul de puţin cercetate de istorici, mult mai puţin decît operele Sfîntului Toma d'Aquino sau Duns Scottus de pildă, iar interpretarea lor se loveşte de greutăţi considerabile. Aceste greutăţi ţin, în parte, de tendinţa puternic asimilatoare a gîndirii lui Albert. în principiu, el începe prin a lua tot ce găseşte; după ce adună cît mai multe definiţii şi explicaţii cu putinţă, clasează, apoi respinge, împacă şi interpretează, dar ne este adesea greu să ştim ce reţine el cu adevărat din ceea ce nu elimină în mod formal. Dificultatea ţine şi de natura însăşi a acestor opere. Aşa cum le cunoaştem, scrierile lui Albert formează patru blocuri net diferite: 1° ceea ce se numeşte Summa de creaturis (1245-1250) şi care pare să se reducă la cele două părţi deja publicate (De quatuor coaevis şi De Hominis) ale unei prime Summe de teologie, dintre care De bono, De sacramentis şi De resurrectione sînt încă inedite; 2° In IV libros Sententiarum, comentariu la Petrus Lombardus, aproape contemporan, din cîte se spune, cu Summa precedentă; 3° vastul ansamblu de tratate despre diferitele părţi ale filozofiei, despre care am vorbit (1250-1270); 4° Summa theologica (începînd cu 1270), care datează de la sfîrşitul vieţii lui Albert şi a cărei redactare ridică probleme încă neelucidate. Din aceste grupuri de texte, trei ne înfăţişează gîndirea filozofică personală a lui Albert, situată însă în cadre teologice; una ne-o înfăţişează într-un cadru filozofic; totuşi, Albert însuşi ne-a prevenit în mai multe rînduri că nu vorbeşte întotdeauna în numele lui personal şi că nu trebuie să-i atribuim toate tezele pe care le dezvoltă. Acestea şi multe altele sînt motivele pentru care istoria nu a reuşit deocamdată să degajeze, fie chiar şi aproximativ, gîndirea personală a lui Albert cel Mare. Lucrul cel mai sigur care se poate spune este că se tinde actualmente să fie văzută mult mai pătrunsă de tezele dominante ale neoplatonismului latin şi greco-arab decît se credea pînă acum, dar este posibil ca cercetări mai aprofundate să-i aducă pe istorici la vechile lor poziţii. De altfel, nu e cu neputinţă ca o anumită incertitudine să planeze întotdeauna asupra mai multor aspecte ale gîndirii lui Albert, sau să fie chiar inerentă acestei gîndiri. Ca să-şi construiască opera, Avicenna profitase de experienţa dobîndită de Alkindi şi Alfarabi; ca să şi-o construiască pe a sa, Albert din Colonia nu se putea deloc sprijini pe înaintaşii creştini; a trebuit deci să înveţe scriind şi asimilîndu-i laolaltă pe Aristotel, Avicenna, Averroes, Gebirol şi pe încă zece, adică mult mai multe fapte şi teze noi decît putea să reţină. încurcătura în care se afla era cu atît mai mare cu cît personal nu era foarte sigur decît pe două lucruri: realitatea obiectului credinţei creştine şi cea a faptelor pe care le putea observa personal. Cum cosmogoniile filozofice pe care le descoperea în texte nu se impuneau gîndirii lui nici ca obiecte de credinţă, nici ca fapte susceptibile de verificare empirică, Albert s-a mulţumit, uneori, să reproducă aceste frumoase construcţii ale spiritului uman fără să se implice personal mai mult decît îl lăsa propria lui judecată. Această prudenţă în faţa ipotezei pare caracteristică pentru gîndirea lui. Astfel, universul IN SECULUL AL AUl-LtA pe care-1 acceptă este, în mare, cel al lui Ptolemeu, cu cele zece sfere concentrice ale sale şi mişcările pe care li le atribuie acest astronom, dar, cînd se întreabă cum s-a constituit această lume şi, în special, dacă sferele cereşti sînt emanate de Dumnezeu prin mijlocirea Inteligenţelor separate potrivit teoriei lui Avicenna, Albert rămîne perplex. Să ne înţelegem: în calitate de creştin, Albert nu ezită; crede nestrămutat că Dumnezeu a creat lumea nemijlocit, cu toate sferele cereşti, printr-un act de voinţă liber. Dar toate acestea sînt teologie. Ca filozof, el ştie că această credinţă creştină poate fi susţinută cu argumente probabile, dar nu şi demonstrată. Mai ştie că se pot aduce argumente probabile în sprijinul tezei lui Avicenna, potrivit căruia sferele cereşti emană în mod necesar de la Dumnezeu prin Inteligenţe, dar că nici aceasta nu poate fi demonstrată. A căuta în opera lui o cosmogonie filozofică personală înseamnă a căuta un lucru care poate că nu există. La fel putem spune şi despre veşnicia lumii. Argumentele invocate în favoarea creării lumii în timp (adică a nonetemităţii lumii) i se par mai solide decît argumentele în favoarea teoriei contrare, dar nici una din aceste teorii nu poate fi cu adevărat demonstrată: nec putamus demonstrabile esse unum vel alterum. De altfel, aceasta e în fond aceeaşi problemă. Fizica începe o dată cu începutul lumii; dar problema creaţiei se pune înainte de existenţa lumii; nu exista dovadă fizică pentru ceea ce nu există: inceptio mundi per creationem nec physica est, nec probări potest physice146. Doar revelaţia, şi nu filozofia poate să ne înveţe despre ceea ce nu depinde de natură, ci numai de voinţa lui Dumnezeu/ Omul este un subiect de observaţie mai accesibil. Este alcătuit dintr-un suflet şi dintr-un trup, iar ceea ce face din el un animal înzestrat cu raţiune şi, prin urmare, un om este natura specifică a sufletului său. Albert se declară de acord cu Aristotel asupra definiţiei sufletului, dar o identifică cu a lui Avicenna, care este bună. A spune că sufletul este forma trupului nu înseamnă să-i defineşti esenţa, ci funcţia. Raţiunea principală pe care o invocă Albert în sprijinul tezei sale nu lasă nici o îndoială asupra importanţei pe care i-o atribuie: sufletul omenesc este capabil de cunoaştere intelectuală; or, este contradictoriu ca un intelect să fie forma unui corp. în aceeaşi perioadă, fostul lui elev, Toma d'Aqiiino, susţinea exact teoria contrară. Albert admite deci, ca şi Avicenna, că sufletul este o substanţă intelectuală şi că a fi formă a trupului nu ţine de esenţa sufletului, ci de una din funcţiile lui. Ceea ce însemna să se dea cîştig de cauză lui Platon în ce priveşte esenţa sufletului, iar Albert o ştia prea bine: animam considerando secundum se, consentiemus Platoni; considerando autem eam secundum formam animationis quam dat corpori, consentiemus Aristoteli141. 146 începutul lumii prin creaţie nu tine de fizică şi nici nu poate fi dovedit prin fizică {Ib. lat.). 147 considerind sufletul în raport cu sine însuşi, sîntem de acord cu Platon; conside-rindu-1 însă ţinînd seama de forma de însufleţire pe care o dă corpului, vom fi de acord cu Aristotel {1b. lat.). DE LA ALBERT CEL MARE LA DIETRICH DIN FREIBERG 473 Formula de mai sus nu e o butadă. Ca şi neoplatonicienii greci şi arabi, Albert e convins că adevărul filozofic deplin stă în acordul dintre Platon şi Aristotel: „Află, spune el în Metafizica, că nu ajungi filozof desăvîrşit decît cunoscînd amîndouă filozofiile, pe a lui Platon şi pe a lui Aristotel." Sufletul platonico-aristotelian pe care-1 descrie se potriveşte perfect cu lumea plato-nico-aristotelică în care-1 aşază. Universalul apare mai întîi ante rem (înainte de lucruri), în puterea de înţelegere divină. Universaliile astfel concepute sînt Ideile divine^ ceea ce-i permite lui Albert să păstreze toată lumea dionisiană a iluminării universale: „Aşa cum am repetat în nenumărate rînduri, totul se află în intelectul cauzei primare, ca în lumina formală şi primordială. Ea este astfel forma tuturor lucrurilor, care sînt totuşi în Ea viaţă şi lumină, pentru că Ea este ca un fel de viaţă pentru tot ce există, lumina oricărei cunoaşteri şi a raţiunii tuturor." Astfel concepută, puterea de înţelegere divină este, într-a- devăr, acel intelect agent separat de care vorbesc filozofii, care învăluie şi pătrunde materia, aşa cum iscusinţa lucrătorului învăluie şi pătrunde materia lucrării sale. Ideile sau formele primare constituie aici un fel de lume inteligibilă, cauză a tot ceea ce este inteligibil în materie. în intelectul divin se află orice formă care în materia primară se află în potenţialitate, şi aceasta în virtutea cunoaşterii pe care o are acest intelect despre formă, aşa cum o cunoaşte el şi pentru că o cunoaşte. De aici trebuie pornit, atît pentru explicarea existenţei lucrurilor inteligibile pentru un intelect creat, cît şi a intelectelor create capabile să cunoască aceste lucruri. Creînd lumea, Dumnezeu conferă materiei forme distincte, care nu sînt decît imagini ale universaliilor divine. Razele de lumină ale Inteligenţei agente universale, care este Dumnezeu, se difractă, ca să spunem aşa, în materie, unde dau naştere substanţelor concrete, cu fiinţa lor individuală, facultăţile şi operaţiile lor. Ele devin atunci universalii in re148 şi, aşa cum constituie cauze ale fiinţei pentru substanţele în care se află, tot astfel sînt cauze ale inteligibilităţii acestora pentru intelectele umane. Pentru noi, cunoaşterea lucrurilor înseamnă transformarea universalului in re149 într-un universal post rem150, adică eliberarea lui de materie şi reaşezarea lui într- o condiţie inteligibilă analogă celei pe care o are pururea în puterea de înţelegere divină. Stabilind că definiţia platoniciană a sufletului este adevărată pentru suflet secundum se151, Albert cel Mare pregătea o noetică în care iluminarea neo-platoniciană a lui Augustin şi Dionisie puteau să se îmbine cu empirismul aristotelic. Albert este foarte ferm într-o chestiune esenţială: el (critică şi res- pinge clar teoria avicenniană şi averroistă a intelectului agent), Sa avem încredere că a examinat chestiunea pe toate feţele. în Summa theologiae, enumera treizeci de argumente pentru unitatea intelectului uman, dar dă apoi treizeci 148 în lucru {Ib. lat.) 149 v. nota anterioară. 150 după lucruri {Ib. lat.). 151 conform lui însuşi {Ib. lat.). 474 FILOZOFIA ÎN SECOLUL AL Xffl-LEA şi şase de argumente împotrivă; dacă se opreşte după ce a obţinut această majoritate de şase, o face numai din lipsă de timp: quia potius deficeret tem-pus quam enumeratio152. Albert înfruntă deci, ca şi Toma d'Aquino, această teorie, ştiind bine ce autori sînt răspunzători pentru ea: et haec positio fuit omnium Arabum qui huius erroris primi sunt inventores152. împotriva ei, susţine cu hotărîre că fiecare suflet posedă un intelect posibil şi un intelect agent care-i sînt proprii. într-adevăr, de vreme ce sufletul omenesc nu este pur şi simplu forma trupului, ci o substanţă spirituală completă în sine, el trebuie să fie înzestrat cu potenţialităţi, sau facultăţi, care-i sînt necesare ca să-şi îndeplinească lucrările. Ca simplă formă fizică, ar trebui să fie mişcat din afară şi guvernat de forţe extrinsece; ca substanţă, se mişcă singur: sufletul găseşte deci în sine cu ce să opereze; ca substanţă inteligibilă, el are cu ce să cunoască şi posedă două intelecte, pentru că amîndouă îi sînt necesare cunoaşterii. O dată stabilit acest principiu, Albert nu mai are nici o rezervă în a relua pe cont propriu toate amănuntele psihologiei şi ale noeticii lui Avicenna. Pentru ca aceste împrumuturi să devină legitime, era suficient ca iluminarea creştină a sufletului de către Dumnezeu să înlocuiască iluminarea neoplatoniciană a sufletului de către Inteligenţa agentă separată. Lucru pe care îi făcuse deja Guilelmus din Auvergne, iar Albert îl face cu o mult mai mare exactitate a detaliului. Sufletele nu sînt individualizate prin trupuri (ceea ce s-ar întîmpla în cazul în care ar fi esenţialmente forme), ci constituie în sine tot atîtea subiecte distincte. în măsura posibilului, fiecare suflet este un quod est154 distinct, pe care Dumnezeu îl actualizează conferindu-i acel quo est155 care este existenţa. Dacă dă existenţă acestor naturi intelectuale, o face pentru ca ele să poată fi iluminate de propria lui lumină. Ca imagine a lui Dumnezeu, sufletul este înzestrat cu un intelect agent: e o lumină care este în noi cauză primară a cunoaşterii, universal capabilă să cauzeze inteligibilul şi neîncetat angajată în cauzarea lui. Pentru receptarea acestui inteligibil, intelectului agent trebuie să i se adauge un intelect posibil tabula rasa în potenţialitate faţă de toate formele inteligibile, aşa cum este sensul faţă de toate formele sensibile. Lumina intelectului agent are drept efect trecerea formei lucrului cunoscut de la potenţialitate la act şi in-formarea intelectului posibil. Operînd astfel, intelectul agent se comportă ca „intelect formal", iar forma inteligibilă pe care o desprinde din obiect este intellectus in effectu156. Aşa cum una şi aceeaşi lumină face ca toate culorile să devină vizibile în act şi, prin ele, realizează trecerea văzului care le vede de la potenţialitate la actual, tot astfel una şi aceeaşi lumină a intelectului agent face ca formele corpurilor sensibile să devină inteligibile în act şi, prin ele, realizează trecerea intelectului posibil de la potenţialitate la actual. Aceasta e activitatea normală a puterii umane 152 pentru că mai degrabă lipseşte timpul decît ce să enumere (Ib. lat.). 153 şi aceasta a fost poziţia tuturor arabilor, care sînt primii descoperitori ai acestei erori (Ib. lat.). 154 v. nota 13 de la p. 387. 155 v. nota 12 de la p. 387. 156 intelectului eficacitatea sa (Ib. lat.). DE LA ALBERT CEL MARE LA DIETRICH DIN FREIBERG 475 de înţelegere. Viaţa normală a unei fiinţe cu adevărat umane este deci să-şi actualizeze intelectul posibil prin ridicarea treptată de la sensibil la cunoştinţele inteligibile cele mai înalte: fizica, matematica, ştiinţa sufletului, ştiinţa lui Dumnezeu. Cei care nu se îngrijesc de cunoaştere şi-şi petrec viaţa ca simple intelecte posibile nu trăiesc ca oamenii, ci ca porcii. Omul cunoscător, dimpotrivă, se străduieşte toată viaţa să-şi actualizeze intelectul, adică pe el însuşi. Căci să nu ne înşelăm: ceea ce filozofii numesc „intelect dobîndit" (intellectus adeptus) este, într-adevăr, în primul rînd cunoaşterea inteligibilă adunată treptat în intelect prin studiu, dar este, în aceeaşi măsură, intelectul însuşi. Pentru intelect, a se actualiza prin învăţare înseamnă să se formeze, să se dobîndească pe sine: per studium intellectus adipiscitur seipsum. Ceea ce echivalează cu a spune că omul se cucereşte astfel pe sine, căci ce este omul ca om, dacă nu intelectul său? Homo inquantum homo solus est intellectus. Oricît de bine ar fi înzestrat cu facultăţi proprii, sufletul rămîne totuşi, prin chiar intelectul său agent, o imagine a lui Dumnezeu. El rămîne astfel deschis iluminărilor divine; cunoscînd inteligibilele, sufletul se aseamănă cu Dumnezeu. De aceea, reluînd ierarhia intelectelor făcută de Alfarabi şi Avicenna, Albert aşază deasupra intelectului dobîndit treptele, şi mai înalte, ale acelor intellectus assimilativus157, intellectus divinus15* şi intellectus sanc-tus159. Ne putem întreba dacă el „relatează" aceste teorii sau le acceptă. Probabil că le face pe amîndouă. Alfarabi, care le este sursa, era un sufi, dar Albert cel Mare (Sfîntul Albert cel Mare) e un suflet pronunţat religios, a cărui imensă cunoaştere se transformă, în cele din urmă, în contemplaţie. Fără îndoială că, pentru el, aceste clasificări ale „filozofilor" exprimau, într-o altă limbă, ceea ce toţi creştinii ştiau deja, sau trebuiau să ştie, despre iluminarea sufletului omenesc de către Dumnezeu. Dionisie Areopagitul, cel puţin, cunoscuse bine acest adevăr, iar Albert nu putea să nu vadă singur cît de bine se potrivea, în esenţă, învăţătura lui Dionisie cu doctrina lui Alfarabi, Avicenna şi Gundissalinus (pe care-1 numeşte Toletanus160). Lumina divină iradiază mai întîi acele Inteligenţe separate care sînt îngerii, din care formele inteligibile decurg pe de-o parte în materie, iar pe de altă parte în intelectele umane, care, prin studiu, se străduiesc să cunoască trupurile. Sub acţiunea acestei lumini, formele pot să pună în mişcare sufletul: formae igitur mundi sunt ab Intelligentia ex hoc quod ipsa est Intelligentia, et quando fiunt in anima, fiunt magis ex parte illa qua fluunt a forma mundi, quam ex parte illa qua per esse sunt in materia161. Definirea sufletului ca substanţă a cărei esenţă nu este de a fi o formă duce 157 intelect asimilativ (Ib. lat.). 158 intelect divin (Ib. lat.). 159 intelect sfint (Ib. lat.). 160 din Toletum (Toledo) (Ib. lat.). '*' aşadar formele lumii sînt de la Inteligenţă din faptul că ea însăşi este Inteligenţă Şi, cînd se produc în suflet, se produc mai curînd de la partea de unde decurg dintr-o tormă a lumii decît din partea de unde sînt în materie prin fiinţă (Ib. lat.). 476 FILOZOFIA ÎN SECOLUL AL XHI-LEA aici la dezvoltarea tuturor consecinţelor noetice pe care le implica. Facultăţile cognitive naturale ale omului nu pot funcţiona fără o serie ierarhică de daruri gratuite, care le întăresc, le abilitează în propriile operaţii şi le ridică la altele, care, în mod firesc, le depăşesc. Anumiţi filozofi pretind că intelectul posibil şi intelectul agent sînt de ajuns pentru cunoaşterea umană, dar nu este adevărat: lux intellectus agentis non sufficit per se, nisi per applicationem lucis ~ increati, sicut applicatur radius solis ad radium stellae162. Iată ce vrea să spună Dionisie cînd afirmă că ierarhia noastră ajunge la Dumnezeu prin ierarhia îngerilor (reductio); este ceea ce spune şi Augustin în multe feluri (multis . modis); este ceea ce spun, în felul lor, mulţi filozofi, cînd vorbesc despre „continuitatea intelectelor" (continuationem intellectuum); căci, la urma urmelor, chiar ei au spus că nu vedem nimic decît în Lumina primară (quia etiam ipsi dixerunt quod nihil videtur nisi per lucem primam). Trebuie deci să mergem pînă la a spune că orice cunoaştere adevărată, fie şi naturală, presupune un har divin? Albert şi-a pus hotărît această întrebare în Comentariul la Sentinţe (1,2, 5): An omne verum scitum, sit a Spiritu sancto inspiratum?m şi răspunde afirmativ: si gratia vocatur quodlibet donum a Deo gratis datum, tune non fit hoc sine gratia16*. Pe scurt, pentru a cunoaşte, omul are nevoie de o lumină mai abundentă decît propria sa lumină: ampliori lumine quam sit lumen agentis intellectus, sicut est radius divinus, vel radius revelationis angelicae165. Ar însemna deci să simplificăm puţin lucrurile dacă l-am prezenta pe Albert ca „primul purtător de drapel care a ridicat flamura lui Aristotel în veacul al XlII-lea". Ciudat Aristotel care nu poate să cunoască nimic fără un dar gratuit al Sfintului Duh! Stindardul pe care-1 ridică Albert poartă aproape toate numele cu putinţă. în momentul în care afirmă că fără har nu putem cunoaşte adevărul, teză — să zicem — creştină, Albert nu se poate opri să nu continue imediat: mai mult (imo), există un filozof care spune că, chiar dacă posedăm cunoaşterea obişnuită a unui lucru, nu vom actualiza această cunoaştere virtuală decît întoreîndu-ne înspre lumina intelectului increat. Nu poate fi vorba decît despre Avicenna, pentru care stăpînirea unei ştiinţe însemna doar acea aptitudine dobîndită de a te întoarce înspre Inteligenţa agentă pentru a primi de la ea inteligibilul. Iată deci un Avicenna care sugerează că intelectul nostru are nevoie de fiecare dată, chiar şi doar pentru a-şi reaminti ceea ce ştie, de un dar gratuit al Duhului Sfînt. Şi nu avem de a face aici cu o butadă. Ceea ce spunea la începutul activităţii sale, în Comentariul la Sentinţe, Albert a repetat-o în termeni pur filozofici în De intellectu et intelligi- 162 lumina intelectului agent nu este suficientă prin ea însăşi, ci numai prin asocierea luminii increate, aşa cum se asociază raza soarelui la raza stelei (Ib. lat.). 163 Oare orice cunoaştere adevărată să fie inspirată de la Sfîntul Duh? (Ib. lat.) 164 dacă se numeşte har orice lucru dat de Dumnezeu prin graţia sa, atunci acesta nu se produce fără har (Ib. lat.). 165 de o lumină mai amplă decît este lumina intelectului agent, aşa cum este raza divină sau raza revelaţiei angelice (Ib. lat.). DE LA ALBERT CEL MARE LA DIETRICH DIN FREIBERG 477 biţi, reafirmîhd-o, la bătrîneţe, în Summa de teologie. Aceeaşi convingere se mai exprimă şi în dovezile despre existenţa lui Dumnezeu. Căci e adevărat că Albert nu admite dovada Sfintului Anselm; dovezile sale sînt deci dovezi prin cauzalitate pornind de la lumea sensibilă; ele sînt deci, dacă vrem, aristotelice; dar dovada în care se exprimă cel mai bine propria sa concepţie despre lume este cea care urcă înapoi din motor în motor şi din cauză în cauză, pînă la primul motor şi la prima cauză, pe şirul ascendent al intelectelor. Pentru el, atestarea supremă a eficacităţii şi prezenţei divine se întemeiază pe teoria augustiniană şi dionisiană a iluminării, confirmată filozofic de Alfarabi, Avicenna, Algazel şi Gundissalinus. Tema defluxu entis166 se întîlneşte la el cu tema de luce167 şi poartă într-un singur curent puternic o masă de date în care generaţiile viitoare vor găsi cu ce să hrănească douăzeci de doctrine diferite. Putem susţine pe drept cuvînt că tomismul se afla aici în germene, printre alte doctrine, dar, pentru a-ţi da seama de aşa ceva, trebuie să fii Sfîntul Toma d'Aquino. Puternica personalitate a lui Albert nu putea să nu-şi exercite influenţa asupra multor discipoli, dar opera lui era prea polimorfă ca să putem vorbi, cel puţin în această perioadă, de o şcoală albertină propriu-zisă. Dacă vrem totuşi să urmărim amprenta acestei influenţe la primele două generaţii urmă- toare de gînditori creştini, vom avea probabil şansa s-o descoperim mai degrabă la predecesorii nemijlociţi ai marilor mistici renani decît la Toma d'Aquino. Temele călăuzitoare ale gîndirii lui Albert se perpetuează la ei în orientarea lor iniţială, puternic accentuate uneori şi în cele din urmă combinate cu teme de provenienţă străină, dar fără corectările şi îndreptările la care le-a supus Sfîntul Toma d'Aquino. De altfel, asta nu pentru că aceşti continuatori ai gîndirii lui Albert sînt lipsiţi de personalitate. Nicidecum. Dar personalitatea lor se înrudeşte cu a lui; este deci firesc ca, prin ei, marele curent dionisian care străbătuse opera Magistrului Albert să-şi continue curgerea înspre Eckhart şi pînă la Nicolaus Cusanus. Unul din primii discipoli ai lui Albert este Hugo Ripelinus (Hugo din Strassburg), autor probabil al unui Compendium theologica veritatis sau Compendium theologiae (1268), care a avut mare succes în secolul al XTV-lea şi a fost chiar de timpuriu atribuit lui Albert cel Mare. Eroarea se explică lesne prin numeroasele împrumuturi ale discipolului de la magistru. Mult mai importantă este opera elevului preferat al lui Albert, Ulrich din Strassburg (Ulrich Engelbrech, Engelberti), mort înaintea profesorului său, în 1277. Din opera acestuia, care cuprindea un Comentariu la Meteorologicele lui Aristotel, un Comentariu la Sentinţe şi o Summa, De Summo bono, nu mai avem astăzi decît această ultimă lucrare, din care nu s-a publicat decît Cartea I. Este o scriere esenţialmente teologică, dintre care primele două Cărţi sînt un fel de comentariu la De divinis nominibus de Dionisie Areopagitul, pe care 166 v. nota 24 de la p. 394. ' v. nota 25 de la p. 394. 478 FILOZOFIA ÎN SECOLUL AL Xffl-LEA Ulrich îl interpretează inspirîndu-se din Comentariul, încă inedit, la acest tratat al lui Albert (G. Thery). Ca orice teolog, Ulrich consideră că teologia este ştiinţa credinţei, adică ştiinţa prin care ceea ce credem devine obiect al înţelegerii; sciettiia fidei, per quam ea intelliguntur, quae fide credunturm. Ca atare, credinţa îşi este sieşi suficientă, dar nu la fel stau lucrurile pentru teologie, cel puţin dacă vrem ca ea să fie o ştiinţă. Reluînd în manieră proprie ideea lui Alanus din Lille şi a lui Boethius, Ulrich constată că orice ştiinţă presupune reguli (regulae veritatis169), adică principii la care ne putem raporta pentru a încheia dezbaterile. Nu toate principiile sînt în aceeaşi măsură prime, singurele care sînt astfel în mod absolut fiind cele evidente în mod nemijlocit. Ca ştiinţă a credinţei, teologia presupune deci, la rindul ei, principii prime şi universale, anterioare articolelor de credinţă, evidente prin ele însele şi independent de credinţă: in theologia sunt quaedam antecedentia articulos, quae sunt universalissima principia et prima huius scientiae, per quae omnes articuli et omnia alia in hac scientia probantur110. Aceste principii sînt patru la număr: Dumnezeu este adevărul suprem şi cauza oricărui adevăr; acest adevăr primordial nu poate nici să înşele, şi nici să ne înşele şi, prin urmare, tot ce este dovedit de mărturia lui este adevărat şi trebuie crezut; trebuie să-i credem în tot ceea ce spun pe cei prin care Dumnezeu dovedeşte că ne vorbeşte chiar el, confirmîndu-şi cuvântul prin semnele care se vor arăta; Scriptura este adevărată, căci aşa ne-a dat-o Dumnezeu. Spre deosebire de aceste reguli, articolele de credinţă nu sînt evidente nemijlocit (per se nota111), ci se pot dovedi prin aceste prime principii, fide cooperante172, şi devin obiect al ştiinţei întemeindu-se pe ele: „La nici un alt scolastic nu am putea găsi o expunere atît de clară a presupoziţiilor şi a principiilor ştiinţei teologice" (M. Grabmann). De altfel, această expunere ar fi de ajuns pentru a ne lămuri asupra sursei profunde a filozofiei lui Ulrich. A stabili ca pe un fapt evident în mod nemijlocit că Dumnezeu este adevărul suprem şi cauza oricărui adevăr înseamnă a admite că însăşi existenţa lui Dumnezeu poate fi cunoscută cu o certitudine vecină cu evidenţa nemijlocită. Ca şi Albert cel Mare, Ulrich din Strassburg reia pe cont propriu ierarhia avicenniană a stărilor intelectului, pînă la cele în care acesta intră în contact, prin lumina Inteligenţelor separate, cu lumina divină. Universul în care se mişcă gîndirea lui Ulrich este cel pe care Albert cel Mare îl moştenise de la arabi şi în care toate formele sînt întipărite în lucruri prin Inteligenţele motrice ale sferelor cereşti; la rîndul lor, aceste In- DE LA ALBERT CEL MARE LA DIETRICH DIN FREIBERG 479 168 ştiinţa credinţei prin care sînt înţelese cele care sînt crezute datorită credinţei (lb. lat.). 169 regulile adevărului (lb. lat.). 170 în teologie sînt cîteva [principii] anterioare articolelor [de credinţă], care sînt principii universale şi prime ale ştiinţei prin care toate articolele şi toate celelalte sînt dovedite în această ştiinţă (lb. lat.). 171 cunoscute prin ele însele (lb. lat.). 172 cu ajutorul credinţei (lb. lat.). teligenţe îşi datorează cauzalitatea instrumentală faptului că sînt „in-formate" prin virtutea luminii Cauzei primordiale, datorită căreia sînt, şi sînt cauze. Ca să înţelegem apariţia formelor în fiinţe, trebuie să ne reîntoarcem pînă la Dumnezeu, cel în care sînt Ideile; datorită luminii divine, aceste Idei sînt primite de Inteligenţele motrice ale sferelor, de la care pornesc (prodeunt in res extra173) pentru a constitui lucrurile ale căror forme sînt. Dubla iluminare paralelă a fiinţelor şi a intelectelor de către Ideile divine se regăseşte deci intactă în doctrina lui Ulrich. De altfel, aceeaşi influenţă neoplatoniciană se face simţită şi în ontologia lui (M. Grabmann). Pentru el, ca şi pentru autorul lui Liber de Causis, fiinţa este primul din lucrurile create: prima rerum creatarum est esse, iar prin esse nu înţelege fiinţa abstractă, o entitate, ci forma primară, temei al tuturor celor care vin după ea îrt urma determinaţiilor ei succesive şi în care în cele din urmă se resorivAcest esse prim, sau formă primară, nu presupune nimic înainte de el, în afară de actul creării lui de către Dumnezeu, dar simplul fapt că este creat e de ajuns ca să-1 deosebească de Primordial, căci fiinţa Primordialului este un esse purum174, în timp ce acest esse primordial creat cuprinde, fiind creat, şi nefiinţă. Despre acest esse, am putea spune chiar că este alcătuit din finit şi infinit. în raport cu cauza prin care este, altfel spus cu Principiul Primordial, este finit, căci este simpla viziune intelectuală a unui lucru şi asemenea unui concept prezent în lumina intelectului care-1 produce (rei est simplex intelligentia sive conceptus stans in lumine intellectus agentis ipsum); în raport cu ceea ce vine după el, esse primordial creat este infinit în potenţialitate, căci se împarte în ceea ce este prin sine şi ceea ce este în altul (substanţă şi accident), care împărţire se multiplică apoi la infinit, ceea ce ar fi cu neputinţă dacă acest esse nu ar fi infinit în potenţialitate. în mod vădit, din Fiinţa increată lipseşte orice compunere de acest gen. Acest esse, care este un gînd divin actualizat, este cu adevărat o formă produsă de intelectul divin, şi în acest sens o numeşte Ulrich inteligenţă, termen care înseamnă aici deopotrivă substanţă intelectuală şi intelecţie:^>r/na a lumine intellectus agentis producta, et in simplici illo lumine per intellectionem accepta175. Această ontologie se potriveşte perfect cu o cosmologie a iluminării universale, în care toate formele provin de la Dumnezeu prin prima formă creată, care este şi ea o intelecţie, ca printr-o răspîndire de lumină: prima causa est pura luxformalis et intellectualis, et cum ipsa causet per suam essentiam, aliter enim non esset prima causa, sequitur necessario, quod effectus eius sit diffusio huius lucis etformalitatis176. Regăsim aici amestecul tuturor temelor neoplatoniciene care se cheamă, încă o dată, unele pe altele: procesiune ie- 173 pătrund din afară în lucruri (lb. lat.) 174 fiinţa pură (lb. lat.). 175 forma produsă de lumina intelectului agent şi primită în acea lumină simplă prin intelecţie (lb. lat.). 176 prima cauză este lumina pură, formală şi intelectuală şi, pentru că ea îşi este sieşi cauză prin propria sa esenţă, căci altfel nu ar fi prima cauză, urmează în mod necesar că efectul ei este difuzarea acestei lumini şi a formalităţii (puterii de a forma) (lb. lat.). 480 FILOZOFIA ÎN SECOLUL AL Xffl-LEA rarhică universală prin modalitate de cunoaştere, iluminare, identificare a fiinţei cu forma. Fiecare din aceste teme îşi găseşte echivalentul la Albert cel Mare. A spune, aşa cum se face adesea, că Albert cel Mare şi Toma d'Aquino au orientat gîndirea medievală spre aristotelism înseamnă a spune doar ade- vărul, dar nu e vorba de acelaşi aristotelism la profesor şi la elev; de aceea, gîndirea lui Albert e continuată de adevăraţii lui discipoli în direcţii diferite de cele ale spiritului tomist. în istoria filozofiei, e un fel de regulă ca elementele unei sinteze doctri-nale să păstreze parcă o tendinţă de desprindere şi de întoarcere la locul lor firesc. în secolul al XHI-lea, aristotelismul a învins aproape pe deplin ca tehnică filozofică. Toată lumea, sau aproape toată, preia din aristotelism punerea problemelor şi, totodată, metoda de a le discuta şi rezolva; dar, spre sfîrşitul veacului, elementele neoplatoniciene preluate de la Avicenna şi Dionisie pe care Albert le introdusese în sinteza sa doctrinală încep să prevaleze la unii din continuatorii săi, Aristoîel neîncetînd, de altfel, să furnizeze material conceptelor filozofice şi metodei dialectice a dezbaterilor. Aşa se pare că a fost cazul dominicanului Dietrich din Freiberg (Theodoricus Teutonicus din Vri-berg), savant, filozof şi teolog, mort puţin după 1310. Se pare că Dietrich a învăţat şi predat mai întîi în mînăstirea dominicană din Freiberg, în Saxonia, de unde a fost trimis la Paris, în 1276, ca să-şi completeze studiile. Nu mai avem de-a face, de data aceasta, cu un elev al lui Albert cel Mare, ci cu unul dintre acei gînditori din generaţia lui Eckhart, care vedeau cum între Albert şi ei se aşezase influenţa hotărîtoare a lui Pro-clos. De fapt, în mod indirect, această influenţă nu a încetat nicicînd să se exercite din momentul în care Liber de Causis, a cărui doctrină e luată din Proclos, a fost tradus în latineşte, probabil de Gerardus din Cremona, pe la 1180. Am văzut că Alanus din Lille a folosit această scriere, încă de la sfîrşitul veacului al Xll-lea, cu titlul Aphorismi de essentia summae bonitatis, care sugerează destul de bine importanţa ei pentru istoria temei teologice de bono. La 18 mai 1268, neobositul traducător al filozofilor greci, dominicanul Guilelmus din Moerbeke, termina de tradus la Viterbo Elementatio theologica de Proclos, sursă directă a lui Liber de Causis. în 1281, el traducea alte trei lucrări de Proclos (De decern dubitationibus circa providentiam, De provi-dentia etfato, De malorum subsistentia), precum şi Comentariile lui Proclos la Timaios şi Parmenide de Platon. Influenţa acestor traduceri a fost imediată şi considerabilă, mai ales în mediile teologice şi filozofice în care domina influenţa lui Albert cel Mare. Ele au lăsat o amprentă vizibilă asupra lui Dietrich din Freiberg, Eckhart şi Berthold din Mosburg: trei germani ca şi Albert şi, ca şi el, trei dominicani. Opera lui Dietrich este considerabilă, dar putem spera să o avem nu peste prea mult timp aproape în întregime, pentru că autorul a avut gîndul cel bun să-i dea forma de tratate relativ scurte, care nu descurajează zelul editorilor. S-au publicat deja tratatele De intellectu et intelligibili, De habitibus, De ente et essentia (E. Krebs), De iride et radialibus impressionibus (J. Wurschmidt), DE LA ALBERT CEL MARE LA DIETRICH DIN FREIBERG 481 De tempore, De mensuris durationis (Fr. Stegmiiller). Mai rămîn multe de publicat, iar titlurile lor le anunţă interesante; să amintim, între altele, De origine rerum praedicamentalium, De quidditatibus entium. De luce et eius origine, De intelligentiis et motibus caelorum, De universitate entium, De causis, De efficientia Dei, De theologia, quod est scientia secundum perfectam rationem scientiae. Acest ultim titlu ne arată un teolog la fel de preocupat ca Ulrich din Strassburg de stabilirea caracterului perfect ştiinţific al teologiei, dar şi interesat de problemele propriu-zis ştiinţifice. De altfel, el discută problema curcubeului într-un spirit cu adevărat ştiinţific, în sensul în care înţelegem azi acest termen. Construcţia geometrică a soluţiei pe care o dă nu este în întregime corectă, dar el a fost primul care a înţeles că un curcubeu rezultă dintr-o reflexie simplă şi o refracţieclublă, care a recunoscut că fiecare picătură dă naştere unui spectru solar complet şi care a explicat cum se adună în ochi diferitele culori, provenite din picături diferite. De asemenea, Dietrich a determinat corect ordinea culorilor în raza refractată şi în spectrul solar şi, în sfîrşit, a demonstrat, printr-o corectă construcţie geometrică, necesitatea aceleiaşi condiţii pentru toate picăturile situate la aceeaşi înălţime unghiulară în raport cu axa care merge de la soare la ochi şi numai pentru ele, astfel încît curcubeul trebuie să fie întotdeauna un arc de cerc, care ajunge la maximum atunci cînd soarele este la orizont. Situînd opera ştiinţifică a lui Dietrich în raport cu cea a contemporanilor, istoricul după care ne-am călăuzit aici aminteşte că secolul al XIH-lea a fost martor la naşterea cercetărilor şi lucrărilor unui Roger Bacon şi ale unui Wi-telo în domeniul opticii. Paleografii miopi, care se întreabă cum puteau oamenii din Evul Mediu să-şi scrie şi să-şi citească manuscrisele, vor fi bucuroşi să afle că, în De intellectu et intelligibili (p. 193*), Dietrich vorbeşte de cei care cheamă meşteşugul în sprijinul vederii, ut patet de illis, qui vident per berillum et similia111. Aşadar, se foloseau deja lupe, şi poate chiar oche- lari. „Bacon are atunci visul profetic al telescopului, a cărui descoperire nu va avea loc decît 300 de ani mai tîrziu; pe oglinzi încep să se aplice pelicule de plumb; Bacon descoperă focarele oglinzilor concave, cărora Witelo le dă o formă parabolică; e perioada în care oamenii încep să navigheze cu busolă, aşa cum spune chiar Dietrich în De tribus difficilibus articulis, şi în care Vin-centius din Beauvais şi Thomas din Cantimpre vulgarizează din plin ştiinţele naturii. Iar ceea ce a făcut Albert cel Mare pentru studiul botanicii şi al zoologiei, observaţiile lui personale atente, opoziţia lui radicală faţă de o mulţime de legende prosteşti ar fi singure de ajuns ca să-i asigure rangul unui foarte mare savant din istoria ştiinţelor. Dacă ţinem seama de toate acestea, vom admite că acest secol, căruia îi datorăm cei mai mari filozofi şi teologi medievali, doi dintre papii cei mai marcanţi din punct de vedere politic şi cei mai mari sfinţi, precum şi cel mai mare poet al Italiei, merită şi gloria de a lat.) 177 după cum se dezvăluie de către cei care văd prin lupă şi altele asemănătoare (Ib. J 482 FILOZOFIA ÎN SECOLUL AL XHI-LEA fi fost o perioadă de mare importanţă pentru istoria ştiinţelor" (E. Krebs). Nici că s-ar putea spune mai bine. Să adăugăm numai că, în timp ce influenţa lui Aristotel a înlesnit, în această privinţă, înnoirea botanicii şi a zoologiei, cea a lui Platon s-a exercitat aproape constant în folosul geometriei şi al op- ticii. E ca şi cum domeniile lui Dionisie Areopagitul şi al Opticii lui Alhacen ar fi legate; metafizica luminii, noetica luminii şi fizica luminii par să se cheme şi să se confirme reciproc. Ca să găsim o verificare a acestei reguli, e de ajuns să trecem de la De iride al lui Dietrich la cealaltă lucrare a sa, De intellectu et intelligibili. Opera e plină de Proclos, de la care preia doctrina Inteligenţelor şi o combină cu cea a lui Avicenna şi cu tot ce li se înrudea în textele lui Augustin. O dată în plus, toate platonismele se contopesc unele în celelalte. Activitatea Inteligenţelor, sau Intelecte, este un fel de fierbere sau de efervescenţă internă a acelor subtanţe intelectuale descrise de Proclos, deasupra cărora el aşază Unul: super omnia ponit ipsum unum, in quo similiter advertendum est esse quamdam interiorem respectivam transfusionem, qua illa superbenedicta natura sua fecunditate redundet extra in totum ens, constituens illud ex nihilo per creationem et gubernationemF*. Deci avem aici o creare ex nihilo119 a fiinţei de către Unul, iar continuarea imediată a textului va arăta mai bine decît orice comentarii modul în care operează gîndirea lui Dietrich: „Aşa cum interpretează Augustin Super Genesim ad litteram (II, 6, 13), unde se zice: Dumnezeu a spus să fie lumină, sau să fie cerul, şi aşa mai departe, adică: Cuvîntul, în care se găseau acestea, le-a dat naştere pentru ca aceasta să fie. De unde rezultă că acest Unu, pe care Proclos îl aşază pe locul al patrulea şi deasupra tuturor lucrurilor, are fecunditatea unui intelect." Se obţine deci următoarea ierarhie a fiinţelor: Dumnezeu, care este de nenumit şi mai presus de orice cauză; prima lui „semnificare", care este Unul, sau cuvîntul, şi a cărui „ebuliţie" internă cauzează o „transfuzie", care este crearea fiinţei, şi toată această teorie se poate confirma la fel de bine prin Proclos sau Augustin. înţeleasă astfel ca o emanaţie intelectuală, creaţiunea trebuie deci concepută potrivit modului de activitate propriu tuturor intelectelor agente. Toţi filozofii sînt de acord în privinţa acestei irupţii de fiinţe începînd de la cauza primordială. Platon, Aristotel, platonicianul Proclos, Avicenna cuius abbre- viatorfuit Algazelli0 susţin deopotrivă că lucrurile curg de la Dumnezeu în această ordine: Inteligenţa primordială din care provin a doua Inteligenţă, sufletul primului cer şi primul cer, şi aşa mai departe pînă la lumea inferioară. Toate acestea se potrivesc cu doctrina creştină a creaţiei, de vreme ce, aşa 178 deasupra tuturor îl aşază pe însuşi Unul, în care în mod similar trebuie observat că există o răspîndire interioară respectivă, prin care acea natură binecuvîntată de sus se revarsă prin fecunditatea sa în afară în întreaga entitate, constituind acel ex nihilo prin creaţie şi dirijare. 179 v. nota 3 de la p. 16. 180 al cărui abreviator a fost Algazel (Ib. lat.). DE LA ALBERT CEL MARE LA DIETRICH DIN FREIBERG 483 cum spune Liber de Causis, numai Dumnezeu creează. într-adevăr, a crea înseamnă a produce fără a presupune o cauză anterioară; faptul că lucrurile purced după aceea unele din altele nu implică deci crearea unuia de către un altul (procedere enim rem a re non est unam creare aliam); putem deci ad- mite purcederea (sau procesiunea) tuturor lucrurilor de la un prim creat, fără să ne abatem de la doctrina creştină a creaţiei. Aşadar, psihologia şi noetica lui Dietrich sînt incluse într-o cosmogonie; intelectul nostru agent se înfăţişează ca un caz particular al problemei intelectelor agente. Luat ca atare, orice intelect este imaginea (similitudo) a fiinţei totale, sau a fiinţei ca fiinţă, şi este astfel prin esenţa lui. De aceea, intelectul e capabil să producă orice inteligibil. Esenţialmente activ, el este principalul cauzal al substanţei înseşi a sufletului, în care stă aşa cum stă inima în animal, într-adevăr, el ests cauză a formei inteligibile cunoscute, a cărei intelecţie constituie toată substanţa intelectului posibil, aşa cum spun Alexandru din Afrodisias şi Alfarabi în tratatele lor De intellectu et intelligibili. Luat în sine, acest intelect posibil nu este decît o pură potenţialitate lipsită de orice natură pozitivă, iar forma inteligibilă este un simplu accident al său. Intelectul agent este deci singurul act substanţial pe care-1 putem discerne aici şi, neputînd admite că este forma sufletului, trebuie să conchidem că este cauza lui. Diet-rich îşi rezumă analizele în următoarea formulă: intellectus agens est prin-cipium causale intrinsecum in anima, non solum quantum ad operationes eius intellectuales, sed etiam quantum ad essentiam animae sicut cor in animali^. E de la sine înţeles că această cauză a sufletului nu acţionează decît în virtutea Cauzei primordiale, din care decurge orice cauzalitate. Fiecare intelect agent e o substanţă individuală. în primul rînd, pentru că e o substanţă capabilă de cunoaştere raţională discursivă, ceea ce nu ar putea să-i aparţină speciei ca atare, dar şi pentru că reprezintă o unitate compusă, un unum per essentiam192, împreună cu substanţa sufletului căreia îi este cauză. El este essentialiter unum ens cum essentia animae1*3. Pentru explicarea cunoaşterii intelectuale, abstracţia — cel puţin aşa cum o înţelegem îndeobşte — nu e de ajuns. Este foarte adevărat că la început sînt lucrurile, impresiile sensibile, imaginile particulare şi elaborarea lor de către facultatea cognitivă în idei universale; dar toate acestea ţin tot de domeniul sensibilului; pentru ridicarea lor la inteligibil, e nevoie de actul intelectului agent, care nu poate opera această transmutare decît pentru că este în permanenţă întors înspre Dumnezeu. Să nu-i uităm natura: aşa cum toate celelalte lucruri purced din Ideile divine, el purcede din aceste Idei ca similitudine a fiinţei totale, fapt pentru care cunoaşterea virtuală a lucrurilor se află în întregime în el. Această cunoaştere nu este discursivă, ci intuitivă: non variatur eius cognitio de una 1 intelectul agent este principiul cauzal intrinsec din suflet nu numai în ce priveşte operaţiunile intelectuale ale lui, ci chiar în ce priveşte esenţa sufletului, aşa cum există inima într-o vieţuitoare (Ib. lat.). 182 unul prin esenţă (Ib. lat.). 183 în mod esenţial o singură entitate (fiinţă) împreună cu esenţa sufletului (Ib. lat.). 484 FILOZOFIA ÎN SECOLUL AL XID-LEA DE LA ALBERT CEL MARE LA DIETRICH DIN FREIBERG 485 re ad aliam, sed uno intuitu cognoscendo suum principium, et sic procedendo ad esse cognoscit totam universitatem entium1*4. Virtutea proprie intelectului agent ţine de faptul că el este o imagine perfectă a lui Dumnezeu. într-un capitol foarte important din punct de vedere istoric din De intellectu et intelligibili (II, 37), Dietrich adună în sprijinul tezei sale mai multe texte din Sfîntul Augustin, în care citim că sufletul cuprinde în cunoaşterea lui totalitatea fiinţelor (De immort. animae IV, 6); că această cunoaştere este comoara ascunsă a acelei memorii a sufletului în care stau îngropate lucrurile, şi nu doar imaginile lor (Conf. X, 10); în sfîrşit, că ea stă în acea abstrusior profunditas1*5 a sufletului (De Trinitate XV, 21, 40), în acel cotlon ascuns în care străluceşte lumina universală a adevărurilor, şi pe care Augustin îl numeşte, de altfel, abditum mentis196 (De Trin. XIV, 7, 9). Dietrich identifică deci în mod expres abditum mentis1*7, al lui Augustin cu intelectul agent al lui Aristotel; abditum mentis, et est intellectus agensm, adică acel fond ascuns în care, aşa cum spune Augustin, omul găseşte tot adevărul pe care-1 descoperă în sine însuşi prin raţionament. îl găseşte acolo, precizează Augustin, iar a găsi nu înseamnă nici a da naştere, şi nici a face; altminteri, spiritul care construieşte definiţia cercului ar da naştere, cu timpul, unor lucruri veşnice (De immort. animae IV, 6). în De visione beatifica, al doilea din cele trei tratate care alcătuiesc De tribus difficilibus articu-lis, Dietrich dezvoltă acest punct într-o serie de propoziţii care-1 pun în opoziţie directă şi, pare-se, conştientă, cu doctrina tomistă: 1° Abditum mentis secundum Augustinum, quod est intellectus agens in sua essentia, est vere substantia; 2° Abditum mentis, quod est intellectus agens, semper stat in lu-mine actualis Intelligentiae et semper actu intelligit; 3° Abditum mentis tali intellectione se ipsum intelligit per suam essentiam; 4° Intellectus per essen-tiam est exemplar quoddam et similitudo entis, in eo quod ens et omnia intelligit; 5° Intellectus per essentiam et semper in actu, qualis est intellectus agens, sicut se ipsum, sic omnia alia intelligit per suam essentiam, eodem modo quo se intelligit, et eadem simplici actione1*9. Comentînd această ultimă propoziţie, Dietrich precizează că: „de vreme ce intelectul agent este 184 cunoaşterea acestuia nu se schimbă de la un lucru la altul, ci, cunoscînd principiul său printr-o unică intuiţie, şi astfel pornind spre fiinţă, cunoaşte întregul ansamblu al entităţilor (fiinţelor) (Ib. lat.). 185 profunzime mai tainică (Ib. lat.). 186 ascunzişul minţii (fondul ascuns al gîndirii) (Ib. lat.). 187 v. nota anterioară. 188 fondul ascuns al gîndirii este chiar intelectul agent {Ib. lat.). 189 \o Fondul ascuns al gîndirii după Augustin, care este intelectul agent în esenţa sa, este cu adevărat substanţă; 2° Fondul ascuns al minţii, care este intelectul agent, totdeauna stă în lumina inteligenţei în act şi totdeauna înţelege prin act; 3° Fondul ascuns al gîndirii cu o astfel de înţelegere (intelecţie) se înţelege pe el însuşi prin esenţa sa; 4° Intelectul prin esenţa sa este un model şi o similitudine (imagine) a entităţii pentru că înţelege entitatea (fiinţa) şi toate lucrurile; 5° Intelectul, prin esenţa sa şi totdeauna în act, aşa cum este intelectul agent, după cum se înţelege pe el însuşi, tot aşa le înţelege pe toate celelalte prin esenţa sa, în acelaşi mod în care se înţelege pe sine şi prin aceeaşi acţiune simplă. prin esenţa lui exemplar pentru întreaga fiinţă ca fiinţă, fiind astfel intelec-tualmente toată fiinţa, este vădit că, în acelaşi fel şi prin aceeaşi intelecţie simplă cu care se cunoaşte pe sine ca esenţă, el cunoaşte şi fiinţa totală, aşa cum se produce aceasta în Dumnezeu în manieră proprie, care este maniera divină, de vreme ce, cunoscîndu-se, el le cunoaşte pe toate celelalte". Această serie de ecuaţii între intelectul agent al tuturor peripateticienilor (Alexander, Alfarabi, Avicenna şi Averroes), abditum mentis190 augustinian şi imaginea lui Dumnezeu în om nu era o teorie mistică, ci o poziţie metafizică pe care misticii germani aveau s-o exploateze curînd. De altfel, acest neoplatonism inspirat din Proclos avea să-şi continue acţiunea mult după începutul veacului al XTV-lea, prin opera unui alt dominican german, Berthold din Mosburg (Bertoldus de Morsburch). Acest contemporan al lui Eckhart a lăsat o vastă Expositio in Elementationem Theologicam Procli, încă inedită, în care sînt citaţi, printre mulţi alţii, Dietrich din Freiberg şi Ulrich din Strassburg şi pe care Nicolaus Cusanus, la rindul lui, o va cita elogios în De docta ignorantia. Bibliografie ALBERT CEL MARE, Opere, în Opera omnia, ed. A. Borgnet, 38 voi., Paris, Vives, 1890-1899. — H. STADLER, Albertus Magnus de Animalibus lib. XXVI, Miinster i. Westf., 2 voi., 1916 şi 1920. — Viaţa şi obiceiurile lui Albert cel Mare: Paulus de LOE, De vita et scriptis beati Alberti Magni, în Analecta Bollandiansa, voi. XLX (1900), pp. 257-284; voi. XX (1901), pp. 273-316; voi. XXI (1902), pp. 361-371. — Fr. PELSTER, Kritische Studieri zum Leben und zu den Schriften Alberts des Grossen, Freiburg i. Br., 1920 (I, Vechile biografii ale lui Albert; II, Viaţa lui Albert; in, Cronologia operelor). — De acelaşi autor: Zur Datierung einiger Schriften Alberts des Grossen, în Zeitschrifi fur kath. Theologie, 1923, pp. 475-482. — C. H. SCHEEBEN, Albert der Grosse, zur Chronologie seines Lebens, Vecht, 1931. — P. G. MEERSSEMAN, Introductio in opera omnia B. Alberti Magni, O. P., C. Beyaert, Bruges, 1931 (cel mai bun punct de pornire pentru studierea lui Albert cel Mare). — M.-M. LAURENT şi M.-J. CONGAR, Essai de bibliographie albertinienne, în Maître Albert, Revue Thomiste, Saint-Maximin (Var), f. d., pp. 198-238. Nici un studiu de ansamblu pe care-1 putem considera adecvat, dar bune studii parţiale. — Despre cosmografia lui Albert, P. DUHEM, Le systime du monde, voi. V; despre atitudinea lui faţă de ştiinţă, L. THORNDIKE, A History of Magic and Experimental Science, voi. n, pp. 517-592. — Logica: C. PRANTL, Geschichte der Logik im Abend-lande, voi. IU (1867), pp. 89-107. — Psihologia şi epistemologia: J. BACH, Des Albertus Magnus Verhăltnis zu der Erkenntnislehre der Griechen und Romer, Araber und Juden, 1881. — A. SCHNEIDER, Die Psychologie Alberts des Grossen, Mflnster i. Westf., 2 voi., 1903 şi 1906. — Filozofia naturii: H. FRONOBER, Die Lehre von der Materie und Form nach Albert dem Grossen, Breslau [Wroclaw], 1909. — A. ROHNER, Dos Schopfungsproblem bei Moses Maimonides, Albertus Magnus und Thomas von Aquin, Munster i. Westf., 1913. — Morala: W. FEILER, Die Moral des Albertus Magnus, 1891. 190 v. nota 186 de mai sus. 486 FILOZOFIA ÎN SECOLUL AL XDI-LEA INFLUENŢA LUI ALBERT CEL MARE — M. GRABMANN, Der Einfluss Alberts des Grossen aufdas mittelalterliche Geistesleben, în Mittelaltertiches Geistesleben, M. Hueber, Munchen, 1936, voi. II, pp. 324-412. ULRICH DIN STRASSBURG — Texte apărute în J. DAGUILLON, Ulrich de Strasbourg, O. P., la Summa de Bona, Livre I, J. Vrin, Paris, 1930. — M. GRABMANN, Des Ulrich Engelberti von Strassburg O. P. (f 1277) Abhandlungen De Pulchro. Untersuchungen und Texte, în Sitzungsberichte der Bayerischen Akademie der Wissenschqften, 1925. — M. GRABMANN, Studien iiber Ulrich von Strassburg, în Mittelalterliches Geistesleben, M. Hueber, Munchen, 1926, voi. I, pp. 147-221. — G. TH£RY, O. P., Origi-nalite du plan de la „Summa de bono" d'Ulrich de Strasbourg, în Revue Thomiste, 1922, pp. 376-397. — A. STOHR, Die Trinitătslehre Ulrichs von Strassburg mit be-sonderer Berucksichtigung ihres Verhăltnisses zu Albert dem Grossen und Thomas von Aquin, MOnster i. Westf., 1928. TRADUCERI DIN PROCLOS — M. GRABMANN, Die Proklosubersetyingen des Wilhelm von Moerbeke und ihre Verwertung in der lateinischen Literatur des Mittelalters, în Mittelalterliches Geistesleben voi. II, pp. 413-423. DIETRICH DIN FREIBERG — Eng. KREBS, Meister Dietrich (Theodoricus Teutonicus de Vriberg). Sein Leben, seine Werke, seine Wissenschaft, Mflnster i. Westf., 1906 (cuprinde, în afară de un studiu biografic şi doctrinal, analiza unor tratate inedite şi textele De intellectu et inteUigibili şi De habitibus); de acelaşi autor: Le trăite „ De esse et essentia " de Thierry de Fribourg, în Revue Neoscolastique, voi. XVIII (1911), pp. 516-536. — J. WORSCHMIDT, Dietrich von Freiberg, Ober den Regenbogen und die durch Strahlen erzeugten Eindrucke, Mflnster i. Westf., 1914 (textul De iride et radialibus impressionibus). — Fr. STEGMULLER, Meister Dietrich von Freiberg iiber die Zeit und das Sein, în Archives d'histoire doctrinale et litteraire du moyen âge, voi. XIII (1942), pp. 153-221 (textele De tempore şi De mensuris durationis). V. — DE LA TOMA D'AQUINO LA .EGIDIUS DIN ROMA Comparată cu opera Sfîntului Toma, pe care a făcut-o cu putinţă, cea a lui Albert cel Mare este inferioară din dubla perspectivă a criticii doctrinelor şi a sistematizării lor. Pe de altă parte însă, trebuie să recunoaştem că opera relativ nediferenţiată a magistrului conţinea virtualităţi foarte diverse, dintre care numai o parte putea să-şi găsească deplina dezvoltare în cea a discipolului. Magistrul simţise mai bine cîştigul ştiinţei pure din practicarea empirismului aristotelic. în loc să se mulţumească să-1 omagieze pentru a-1 aşeza apoi la temelia unui edificiu metafizic şi teologic, el refolosise instrumentul însuşi creat de Aristotel. Prin intermediul cărţilor, Albert cel Mare reluase deci legătura cu natura. Ştia că silogismul îşi pierde valoarea o dată ajuns la particular şi că atunci numai experienţa este probantă: experimentam solum certificat in talibus191. în ciuda erorilor cuprinse în operele sale, se mai poate vedea şi astăzi că era un excelent observator, capabil să obţină în ştiinţele naturii rezultate incontestabile. Dar problema religioasă avea să adune în folosul ei tot ce avea mai bun energia intelectuală disponibilă în Evul Mediu şi ea este cea care va domina toată doctrina Sfîntului Toma d'Aquino. 191 în astfel de lucruri, numai experienţa aduce dovada (Ib. lat.). DE LA TOMA D'AQUINO LA ^CGIDIUS DIN ROMA 487 fsfîntul Toma s-a născut la castelul Roccasecca, în apropiere de Aquino, pe la sfîrşitul lui 1224 sau începutul lui 1225. în 1230, este admis, ca laic, la mînăstirea Montecassino. în 1239, Toma se întoarce pentru o vreme în familie. îl regăsim însă, chiar din toamna aceluiaşi an, student în arte la universitatea din Neapole. Tot în acest oraş îmbracă, la vîrsta de 20 de ani (1244), rasa dominicană. Toma porneşte atunci la drum spre Paris, împreună cu magistrul general al Ordinului, Ioannes Teutonicul. Fraţii săi, înciudaţi de călugărirea lui, pun la cale un atac în apropiere de Aquapendente, îl răpesc şi îl aduc înapoi la Roccasecca. Toma îşi regăseşte libertatea în toamna anului 1245 şi se duce la Paris, unde studiază la facultatea de teologie sub îndrumarea lui Albert cel Mare. în 1248, Toma părăseşte Parisul ca să-şi însoţească magistrul, însărcinat să conducă noul Studium generale192 înfiinţat de Ordin în Koln. Stă aici pînă la vacanţa din vara lui 1252, dată la care se întoarce la Paris ca să-şi pregătească magisteriul în teologie. Toma ajunge licenţiat în teologie în 1256, începe predarea pentru a dobîndi gradul de profesor în teologie şi o continuă timp de trei ani, din septembrie 1256 pînă în iunie 1259. Primit în rîndul profesorilor ca urmare a evenimentelor despre care am vorbit referitor la Sfîntul Bonaventura, se întoarce totuşi Înjţajia_şjj2redă, pe rind, la Anagni (1259-1261), Orvieto (1261-1265), Roma (1265-1267) şi Viterbo (1267-1268). La această dată, Toma părăseşte Italia pentru a se întoarce la Paris, unde soseşte în 1269. Părăseşte din nou Parisul în 1272, predă la Neapole în 1273 şi pleacă în ianuarie 1274, convocat personal de Grigore X la al doilea Conciliu general de la Lyon. Surprins de boală pe drum, se opreşte la Fossanova, unde moare la 7 martie 1274. Primele scrieri ale Sfîntului Toma (De ente et essentia şi Comentariul la Sentinţe) datează din perioada primei sale şederi la Paris; dar operele sale cele mai importante datează din timpul profesoratului în Italia şi din timpul celei de a doua şederi la Paris. Se poate spune că opera sa, de mare întindere, cuprinde modele ale tuturor genurilor de lucrări filozofice cunoscute pe atunci. Dacă ne vom raporta la cuprinsul operelor sale pentru a le cere să ne dezvăluie gîndirea autorului lor, vom distinge, în mare, Comentariile la Aristotel, Summele şi Disertaţiile (Quaestiones disputatae). Comentariile pot fi considerate drept tot atîtea încercări de a explica scrierile lui Aristotel, al căror obiect îl constituie, şi de a le desprinde conţinutul. Ele sînt deci deopotrivă opere de interpretare şi de critică. Interesul pe care-1 prezintă este adesea considerabil prin ceea ce ne învaţă despre operele studiate, însă pentru Sfîntul Toma însuşi ele prezintă un interes cu totul deosebit: acela de a ne face să asistăm direct la demersul gîndirii sale. Sfîntul Toma, care condamnă atît de tranşant ca teolog doctrinele pe care le consideră false, manifestă, dimpotrivă, o curiozitate pasionată în a extrage din filozofiile cele mai diverse esenţa de adevăr pe care o pot conţine. Vom distinge deci cazurile în care 192 v. nota 19 de la p. 361. 488 FILOZOFIA ÎN SECOLUL AL XIII-LEA expune de cele în care interpretează; iar, atunci cînd interpretează, două erori de apreciere trebuie deopotrivă evitate: una ar consta în a crede că Sfîntul Toma se înşală în privinţa sensului doctrinelor cu care lucrează cu bună ştiinţă, cealaltă ar fi să-1 facem să-şi asume sensul original al unor formule pe care adesea nu le foloseşte decît în sensul în care le înţelege el. Un studiu complet al Sfîntului Toma nu le poate însă trece cu vederea. Comentariul la Sentinţe ne înfăţişează procesul de formare al gîndirii sale, tentată încă de unele formulări avicenniene, pe care în cele din urmă le va reabilita; Comentariile la Aristotel şi Pseudo-Dionisie, la fel de necesare, ni-1 arată împru-mutînd din cele două izvoare, de inspiraţie atît de diferită, din care se vor alimenta filozofia şi teologia sa. Cu toate acestea, pentru un studiu direct al gîndirii Sfîntului Toma, trebuie să ne adresăm celor două Summe. Expunerea completă, dar cît se poate de simplificată, a filozofiei tomiste se află în prima şi a doua parte ale Summei teologice. Aici, în aceste întrebări anume redactate de Sfîntul Toma pentru începători, este locul în care trebuie să căutăm o primă iniţiere în gîndirea sa. Summa împotriva paginilor conţine aceeaşi doctrină, pe care îşi propune însă să o întemeieze cît mai complet cu putinţă ca demonstraţie raţională. Aici trebuie deci să căutăm discutarea aprofundată a problemelor soluţionate în Summa teologică; aici, ele sînt reluate şi întoarse pe toate feţele, supuse probei a nenumărate obiecţii, iar soluţiile sînt considerate adevărate numai după ce au trecut cu bine de aceste multiple probe de rezistenţă. în sfîrşit, în cazul în care va părea necesară o nouă aprofundare a problemelor, o vom căuta în Disertaţii, precum şi în Quodlibeta. Cunoaşterea unora dintre disertaţii, cum ar fi de pildă Quaestiones de veritate sau De po-tentia, nu este mai puţin necesară decît a celor două Summe, pentru cine vrea să pătrundă gîndirea Sfîntului Toma pînă în esenţa ei. Dezvoltarea filozofiei tomiste este dominată de o dublă condiţie: distincţia dintre raţiune şi credinţă şi necesitatea acordului lor. întregul domeniu al filozofiei ţine exclusiv de raţiune; aceasta înseamnă că filozofia nu trebuie să accepte nimic altceva decît ceea ce este accesibil inteligenţei naturale şi de- monstrabil numai prin mijloacele ei. Teologia, dimpotrivă, se întemeiază pe revelaţie, adică, în cele din urmă, pe autoritatea lui Dumnezeu. Articolele de credinţă sînt cunoştinţe de origine supranaturală, cuprinse în formule al căror sens nu-1 putem pătrunde întru totul, dar pe care trebuie să le acceptăm ca atare, deşi nu le putem înţelege. Filozoful argumentează deci întotdeauna cău-tîndu-şi principiile argumentării în raţiune, teologul argumentează întotdeauna căutîndu-şi principiile prime în revelaţie. După delimitarea în acest fel a celor două domenii, trebuie totuşi să constatăm că ele ocupă un anumit număr de poziţii comune. Mai întîi, acordul de drept între concluziile lor ultime este lucru cert, chiar dacă acest acord nu s-ar manifesta în fapt. Nici raţiunea, atunci cînd o folosim corect, şi nici revelaţia, originea ei fiind Dumnezeu, nu pot să ne înşele. Or, acordul adevărului cu adevărul e necesar. Este deci cert că adevărul filozofiei s-ar racorda cu adevărul revelaţiei printr-un lanţ neîntrerupt de raporturi adevărate şi inteligibile, dacă mintea noastră ar putea să \ DE LA TOMA D'AQUINO LA iCGIDIUS DIN ROMA 489 înţeleagă pe deplin datele credinţei. Rezultă de aici că, de fiecare dată cînd o concluzie filozofică contrazice dogma, acesta e un semn sigur că respectiva concluzie e falsă. Raţiunea bine pusă în gardă este cea căreia îi revine apoi să se critice pe sine şi să găsească punctul în care i s-a produs eroarea. Mai rezultă de aici că imposibilitatea noastră de a trata filozofia şi teologia cu o metodă unică nu ne împiedică să le considerăm ca formîhd în mod ideal un singur adevăr total. Dimpotrivă, avem datoria să înaintăm cît se poate de mult cu interpretarea raţională a datelor credinţei, să urcăm prin raţiune la revelaţie şi să coborîm din nou de la revelaţie la raţiune. Să porneşti de la dogmă ca de la un dat, să o defineşti, să-i dezvolţi conţinutul, să te străduieşti, chiar şi prin analogii bine alese şi prin argumente de bun-simţ, să arăţi cum ar putea raţiunea noastră să-i prindă înţelesul, aceasta e opera ştiinţei sacre. Ca teologie, ea argumentează deci pornind de la revelaţie, iar în acest sens nu avem de ce să ne facem probleme. Cu totul altfel stau însă lucrurile cu opera pe care o înfăptuieşte raţiunea pornind de la propriile ei principii. Ea poate, mai întîi, să hotărască soarta filozofiilor care contrazic datele credinţei. Cum dezacordul în materie este un indiciu de eroare, iar eroarea nu poate să se afle în revelaţia divină, înseamnă că ea trebuie să se afle în filozofie. De aici încolo, fie vom dovedi că aceste filozofii se înşală, fie vom arăta că au crezut că pot demonstra într-o materie în care demonstraţia raţională este imposibilă şi în care decizia trebuie aşadar să rămînă credinţei. în asemenea cazuri, revelaţia nu intervine decît pentru a semnala eroarea, pe care o stabilim însă nu în numele ei, ci numai în numele raţiunii. Filozofiei îi incumbă şi o a doua sarcină, pozitivă şi constructivă de data aceasta. în învăţătura Scripturii există taină şi nedemonstrabil, dar există şi inteligibil şi demonstrabil. Or, atunci cînd ni se lasă posibilitatea alegerii, e mai bine să înţelegem decît să credem. Dumnezeu a zis: Ego sum qui summ. Acest cuvînt este de ajuns ca să-i impun neştiutorului credinţa în existenţa lui Dumnezeu; dar el nu-1 scuteşte pe metafizician, al cărui obiect propriu este fiinţa ca fiinţă, să caute ce ne învaţă un asemenea cuvînt despre ceea ce este Dumnezeu. Există deci două teologii specific distincte, care, dacă la rigoare nu stau una în continuarea celeilalte — pentru minţile noastre limitate , pot cel puţin să se împace şi să se completeze: teologia revelată, care porneşte de la dogmă, şi teologia naturală, elaborată de raţiune. Teologia naturală nu reprezintă toată filozofia, ci numai o parte, sau, şi mai exact, încununarea ei; este însă acea parte a filozofiei pe care Sfîntul Toma a elaborat-o cu cea mai mare atenţie şi în care s-a manifestat ca un spirit cu adevărat original. Cînd e vorba de fizică, de fiziologie sau de meteori, Sfîntul Toma nu este decît elevul lui Aristotel; cînd e vorba însă de Dumnezeu, de geneza lucrurilor şi de întoarcerea lor spre Creator, Sfîntul Toma este el însuşi. El ştie prin credinţă spre ce final se îndreaptă, dar nu 193 Eu sînt Cel ce sînt (Ib. lat.). 4VU FILOZOFIA IN SECOLUL AL XUl-LliA înaintează decît cu mijloacele raţiunii. în această operă filozofică, influenţa teologiei este deci certă, şi teologia este, într-adevăr, cea care-i va da planul. Nu pentru că ar fi aici vreo necesitate intrinsecă. Dacă ar fi vrut, Sfîntul Toma ar fi putut scrie o metafizică, o cosmologie, o psihologie şi o morală gîndite după un plan strict filozofic şi pornind de la tot ce este mai evident pentru raţiunea noastră. Dar este un fapt, şi nimic mai mult, că lucrările sale sistematice sînt summe de teologie şi că, prin urmare, filozofia pe care o expun ne este oferită într-o ordine teologică. Primel& lucruri pe care le cunoaştem nu sînt altele decît lucrurile sensibile, dar primul lucru pe care ni-1 dezvăluie Dumnezeu este existenţa sa; vom începe deci teologic din punctul unde am ajunge filozofic după o îndelungată pregătire. Va trebui să presupunem pe parcurs că există probleme rezolvate; dar asta pentru că aşa şi sînt, iar raţiu- nea nu va pierde nimic pentru că va fi aşteptat. Să adăugăm că această soluţie prezintă avantaje chiar şi din punct de vedere strict filozofic. Presupunînd problema totală rezolvată, procedînd ca şi cum cel care este mai cunoscut prin sine ar fi cunoscut şi pentru minţile noastre finite, vom face o expunere sintetică a filozofiei al cărei acord profund cu realitatea nu poate fi pus la îndoială. Pe această cale, teologia naturală astfel înţeleasă ne cheamă să contemplăm universul chiar aşa cum este el, cu Dumnezeu ca principiu şi finalitate. Datorită acestei răsturnări a ptoblemei, vom schiţa deci sistemul lumii, pe care am avea tot dreptul să-1 stabilim dacă principiile cunoaşterii noastre ar fi în acelaşi timp principiile lucrurilor. Potrivit ordinii pe care am stabilit s-o urmăm, trebuie să pornim de la Dumnezeu. Demonstrarea existenţei sale e necesară şi posibilă. E necesară pentru că existenţa lui Dumnezeu nu este lucru evident, evidenţa nu ar fi posibilă într-un asemenea domeniu decît dacă am avea o noţiune adecvată a esenţei divine; existenţa sa ar apărea atunci ca necesarmente inclusă în esenţa sa. Dar Dumnezeu este o fiinţă infinită, şi, cum nu există un concept al său, mintea noastră finită nu poate să vadă necesitatea existenţei pe care o implică însăşi infinitatea lui; această existenţă pe care n-o putem constata trebuie deci s-o conchidem pe calea judecăţii. Calea directă pe care o deschidea argumentul ontologic al Sfîntului Anselm ne este astfel închisă; dar ne rămîne deschisă cea indicată de Aristotel. Să căutăm deci în lucrurile sensibile, a căror natură este proporţională cu a noastră, un punct de sprijin pentru a ne ridica la Dumnezeu. Toate dovezile tomiste pun în joc două elemente distincte: constatarea unei realităţi sensibile care cere o explicaţie şi afirmarea unei serii cauzale căreia această realitate îi este bază, iar Dumnezeu, vîrf. Calea cea mai evidentă e cea care porneşte de la mişcare. în univers există mişcare; acesta e faptul care trebuie explicat, iar superioritatea acestei dovezi nu ţine de caracterul ei mai riguros decît al altora, ci de aceea că punctul ei de pornire este mai uşor de priceput. Orice mişcare are o cauză, şi această cauză trebuie să fie exterioară fiinţei înseşi care este în mişcare; într-adevăr, nu poţi fi, în acelaşi timp şi sub acelaşi raport, şi principiu motor, şi lucru mişcat. Dar \ DE LA TOMA D'AQUINO LA .EGIDIUS DIN ROMA 491 motorul însuşi trebuie mişcat de un altul, iar acesta, la rîndul lui, de altul. Va trebui deci să admitem fie că seria cauzelor este infinită şi nu are început, dar atunci nimic nu ar explica de ce există mişcare, fie că seria este finită şi că există un început, iar acest început nu este altul decît Dumnezeu. Sensibilul nu ne pune numai problema mişcării. Căci lucrurile nu doar se mişcă, ci, înainte de a se mişca, există, iar, în măsura în care sînt reale, au un anumit grad de perfecţiune. Or, ceea ce am spus despre cauzele mişcării o putem spune despre cauze în general. Nimic nu poate fi cauză eficientă pentru sine însuşi, căci, pentru a se produce, trebuie, în calitate de cauză, să-şi fie anterior sieşi, luat ca efect. Orice cauză eficientă presupune deci o alta, care, la rîndul ei, presupune o alta. Or, aceste cauze nu susţin între ele un raport accidental; dimpotrivă, ele se condiţionează, potrivit unei anumite ordini, şi tocmai de asta fiecare cauză eficientă o explică cu adevărat pe următoarea. Dacă aşa stau lucrurile, prima cauză o explică pe cea de la mijlocul seriei, iar cea de la mijloc o explică pe ultima. E nevoie deci de o primă cauză a seriei ca să existe una mijlocie şi una ultimă, iar această primă cauză eficientă este Dumnezeu. Să privim acum fiinţa însăşi. Cea care ne este dată este într-un proces de perpetuă devenire; unele lucruri se nasc, puteau deci să existe; altele se strică, puteau deci să nu existe. A putea să existe sau să nu existe nu înseamnă a avea o existenţă necesară; or, ca să existe, necesarul nu are nevoie de cauză şi există de la sine tocmai pentru că este necesar; dar posibilul nu are în sine raţiunea suficientă a existenţei sale, iar dacă în lucruri nu ar exista decît posibilul, nu ar exista nimic. Pentru ca să fie ceea ce putea fi, trebuie mai întîi ceva care să fie şi să-1 facă să fie. Ceea ce înseamnă că, dacă ceva există, există în el ceva necesar. Or, şi aici, acest necesar va cere o cauză sau o serie de cauze care să nu fie infinită, iar fiinţa necesară prin sine, cauză a tuturor fiinţelor care-i datorează necesitatea lor, nu poate fi alta decît Dumnezeu. O a patra cale trece prin gradele ierarhice de perfecţiune pe care le observăm în lucruri. Există trepte în bunătate, adevăr, nobleţe şi în celelalte perfecţiuni de acest fel. Or, mai multul sau mai puţinul presupun întotdeauna un termen de comparaţie, care este absolutul. Există deci un adevăr şi un bine în sine, adică în cele din urmă o fiinţă în sine care este cauza tuturor celorlalte fiinţe şi pe care o numim Dumnezeu. A cincea cale se bazează pe ordinea lucrurilor. Toate lucrările corpurilor naturale tind către un ţel, deşi sînt în sine lipsite de cunoaştere. Regularitatea cu care-şi ating ţelul arată limpede că nu ajung acolo întîmplător, iar această regularitate nu poate fi decît intenţionată şi voită. De vreme ce sînt lipsite de cunoaştere, trebuie deci ca cineva să cunoască pentru ele, iar această inteligenţă primă, ordonatoare a finalităţii lucrurilor, o numim noi Dumnezeu. Oricît de diverse în aparenţă, aceste „căi" către Dumnezeu comunică între ele printr-o legătură secretă. într-adevăr, fiecare dintre ele porneşte de la constatarea că, cel puţin sub unul dintre aspectele sale, un anumit lucru dat în realitate nu conţine în sine raţiunea suficientă a propriei sale existenţe. Ceea MLUZ.UHA US SKCULUL AL AUl-LtA ce este adevărat pentru mişcarea şi ordinea lucrurilor este deci cu atît mai adevărat pentru însăşi fiinţa lor. Fiecare lucru este „ceva care este" şi, oricare ar fi natura sau esenţa lucrului considerat, aceasta nu include niciodată existenţa lui. Un om, un cal, un pom sînt fiinţe reale, adică substanţe, dar nici una dintre ele nu este existenţa însăşi, ci doar un om care există, un cal care există sau un pom care există. Putem spune deci că esenţa oricărei fiinţe reale este distinctă de existenţa ei şi, în afara cazului în care presupunem că ceea ce de la sine nu este poate să-şi dea sieşi existenţă, ceea ce este absurd, va trebui să admitem că toate a căror existenţă este alta decît natura lor îşi primesc existenţa de la altcineva. Or, ceea ce este prin altcineva nu poate avea drept cauză primă decît ceea ce este prin sine. Trebuie deci să existe, ca o cauză primă a tuturor existenţelor de acest gen, o fiinţă în care esenţa şi existenţa să fie una. Aceasta este fiinţa pe care o numim noi Dumnezeu. Metafizicianul ajunge astfel, numai prin raţiune, la adevărul filozofic ascuns sub numele pe care Dumnezeu însuşi şi 1-a dat pentru a se face cunoscut de om: Ego sum qui sum194 (Ieşirea 3, 13). Dumnezeu este actul pur al calităţii de a exista, adică nu o esenţă oarecare, cum ar fi Unul sau Binele sau Gîndirea, căreia i s-ar atribui în plus existenţă; şi nici un anumit mod eminent de a exista, ca Eternitatea, Imuabilitatea sau Necesitatea, care s-ar atribui fiinţei sale ca o caracteristică a realităţii divine; ci Calitatea însăşi de a exista (ipsum esse), postulată în sine şi fără vreo adăugire, căci tot ce i s-ar putea adăuga l-ar limita determinîndu-1. Ceea ce vrem să spunem cînd afirmăm că în Dumnezeu esenţa este identică cu existenţa e că ceea ce în celelalte fiinţe numim esenţă este în el actul însuşi de a exista. Deci nu mai e vorba aici de a-1 identifica pe Dumnezeu cu vreunul dintre atributele sale, ci, dimpotrivă, de a le face pe acestea să nu fie cu adevărat decît atribute ale lui Dumnezeu. Dacă este Calitatea pură de a exista, Dumnezeu este tocmai prin aceasta plenitudinea absolută a fiinţei, este deci infinit. Dacă este fiinţa infinită, nu-i poate lipsi nimic pe care să trebuiască să-1 dobîndească, nici o schimbare în el nu este de conceput, el este deci în cel mai înalt grad imuabil şi veşnic, şi tot aşa sînt şi celelalte perfecţiuni pe care se cuvine să i le atribuim. Or, se cuvine să i le atribuim pe toate, căci dacă actul absolut de a exista este infinit, este astfel în ordinea fiinţei şi este, aşadar, desăvîrşit. De aici numeroasele deficienţe ale limbajului în care-1 exprimăm. Acest Dumnezeu căruia-i afirmăm existenţa nu ne lasă să pătrundem ceea ce este el. El e infinit, iar minţile noastre sînt finite; trebuie deci să-i fixăm atîtea imagini exterioare cîte vom putea, fără să ţinem vreodată să-i epuizăm conţinutul. Un prim mod de a proceda constă în a nega despre esenţa divină tot ce nu-i poate aparţine. îndepărtînd pe rînd de ideea de Dumnezeu mişcarea, schimbarea, pasivitatearcompunerea, ajungem să-1 postulăm ca fiinţă imobilă, imuabilă, perfect în act şi absolut simplă; e calea negaţiei. Dar putem 194 v. nota anterioară. \ DE LA TOMA D'AQUINO LA JEGIDIUS DIN ROMA să urmăm o a doua cale şi să căutăm să-1 numim pe Dumnezeu după analogiile care există între lucruri şi el. Există cu necesitate un raport, şi prin urmare o anumită asemănare, între efect şi cauză. Cînd cauza este infinită, iar efectul finit, nu putem desigur să spunem că proprietăţile observate în efect se regăsesc ca atare în cauză, dar ceea ce există în efecte trebuie să preexiste şi în cauza lor, oricare ar fi modalitatea de a exista la nivelul ei. în acest sens, îi vom atribui lui Dumnezeu, ducîndu-le însă la infinit, toate perfecţiunile din care găsim vreo urmă în creaturi. Vom spune astfel că Dumnezeu este desă-vîrşit, în cel mai înalt grad bun, unic, inteligent, atoateştiutor, hotărit, liber şi atotputernic, fiecare din aceste atribute nefiind, la o ultimă analiză, decît un aspect al perfecţiunii, infinite şi cu desăvîrşire una, a actului pur de a exista care este Dumnezeu. Demonstrind existenţa lui Dumnezeu prin principiul cauzalităţii, stabilim totodată că Dumnezeu este creatorul lumii. Fiind calitatea absolută şi infinită de a exista, Dumnezeu conţine virtual în sine fiinţa şi perfecţiunile tuturor creaturilor; modul în care toată fiinţa emană de la cauza universală se numeşte creaţie. Pentru definirea acestei idei, trebuie să fim atenţi la trei lucruri, în primul rînd, problema creaţiei nu se pune pentru un lucru particular sau altul, ci pentru totalitatea a ceea ce există. în al doilea rînd, şi tocmai pentru că e vorba de explicarea apariţiei a tot ceea ce este, creaţia nu poate fi decît darul însuşi al existenţei: nu există nimic, nici lucruri, nici mişcare, nici timp şi iată că apare creatura, univers al lucrurilor, mişcare şi timp. A spune despre creaţie că este emanaţia totius esse[95, înseamnă a spune deopotrivă că este ex nihilo196. în al treilea rînd, deşi creaţia nu presupune, prin definiţie, nici o materie, ea presupune, tot prin definiţie, o esenţă creatoare care, fiind ea însăşi actul pur al calităţii de a exista, poate cauza acte finite ale calităţii de a exista. Aceste condiţii fiind postulate, putem concepe că o creaţie e posibilă, con-statînd că ea trebuie să fie liberă. într-adevăr, Actului pur al calităţii de a exista nu-i lipseşte nimic dacă lumea nu există şi nu creşte cu nimic dacă lumea există. Existenţa creaturilor este deci radical contingenţă în raport cu Dumnezeu, şi asta e tocmai ceea ce înţelegem cînd spunem că, dacă se produce, creaţia este un act liber. Or, ea se poate produce, căci, postulîndu-1 pe Dumnezeu ca Act pur nu doar al gîndirii, aşa cum făcea Aristotel, ci al existenţei înseşi, se realizează cele trei condiţii pe care le cere o creaţie: e vorba într-adevăr de o producere a existenţei înseşi a tot ceea ce este, e vorba de o producere ex nihilo197, iar cauza acestei produceri stă în perfecţiunea calităţii divine de a exista. Raportul dintre creatură şi creator, aşa cum rezultă el din creaţie, se numeşte participare. Să remarcăm de îndată că, departe de a implica vreo semnificaţie panteistă, această expresie urmăreşte tocmai înlătura- 1 195 întregii fiinţe (Ib. lat.). 196 v. nota 3 de la p. 16. 197 v. nota 3 de la p. 16. rea acesteia. Participarea exprimă deopotrivă legătura care uneşte creatura cu creatorul, ceea ce face creaţia inteligibilă, şi separarea care îi împiedică să se confunde. A participa la actul pur sau la perfecţiunea lui Dumnezeu înseamnă a poseda o perfecţiune care preexistă în Dumnezeu, care, de altfel, se mai află încă acolo, fără să fi fost nici sporită, nici împuţinată de apariţia creaturii şi pe care aceasta o reproduce potrivit modului său limitat şi finit. A participa nu înseamnă să fii o parte din acel ceva la care participi, ci a-ţi datora fiinţa şi a o primi de la o altă fiinţă, iar faptul de a.o primi de la ea este tocmai ceea ce dovedeşte că nu eşti ea. Astfel, creatura vine să se aşeze infinit mai prejos de creator, atît de departe, încît nu există relaţie reală între Dumnezeu şi lucruri, ci numai între lucruri şi, Dumnezeu. într-adevăr, lumea se naşte la fiinţă fără ca vreo schimbare să se fi produs în esenţa divină; şi, cu toate acestea, universul nu a ieşit din Dumnezeu printr-un fel de necesitate naturală, ci este în mod vădit produsul unei inteligenţe şi al unei voinţe. Toate efectele lui Dumnezeu preexistă în el, dar, din moment ce Dumnezeu este o inteligenţă infinită, iar inteligenţa sa este chiar fiinţa sa, toate efectele sale preexistă în el potrivit unui mod de a fi inteligibil. Dumnezeu îşi cunoaşte deci toate efectele înainte să le producă, şi, dacă ajunge să le producă fiindcă le cunoştea, aceasta înseamnă că le-a voit. De altfel, simpla privelişte a ordinii şi a finalităţii care domnesc în lume sînt de ajuns să ne arate că lucrurile nu au fost produse de o natură oarbă printr-un fel de necesitate, ci de o providenţă inteligentă care le-a ales în mod liber. înţelegem astfel după acest ocol şi cum a putut o singură fiinţă să producă direct şi nemijlocit o multitudine de flinte. Unii filozofi arabi, Avicenna mai ales, cred că dintr-o cauză unică nu poate ieşi decît un singur efect. De aici conchid că Dumnezeu trebuie să creeze o primă creatură, care să creeze la rîndul ei alta şi aşa mai departe. Dar Augustin ne dăduse deja de multă vreme soluţia problemei. De vreme ce este inteligenţă pură, Dumnezeu trebuie să posede în el toate inteligibilele, adică formele care vor fi mai tîrziu cele ale lucrurilor, dar care nu există deocamdată decît în gîndirea lui. Aceste forme ale lucrurilor, pe care le numim Idei, preexistă în Dumnezeu ca modele ale lucrurilor care vor fi create şi ca obiecte ale cunoaşterii divine. Cunoscîhdu-se, de data aceasta nu aşa cum este el însuşi, ci ca participabil prin creaturi, Dumnezeu cunoaşte Ideile. Ideea unei creaturi este deci cunoaşterea pe care o are Dumnezeu despre o anumită participare posibilă a acestei creaturi la perfecţiunea lui. Şi astfel, fără a se compromite unitatea divină, poate fi zămislită de către Dumnezeu o multiplicitate de lucruri. Ar rămîne de aflat în ce moment a fost creat universul. Filozofii arabi, Averroes mai cu seamă, pretind că interpretează gîndirea autentică a lui Aris-totel atunci cînd susţin că lumea e veşnică. După ei, Dumnezeu este într-adevăr cauza primă a tuturor lucrurilor, dar această cauză infinită şi imuabilă, existînd dintotdeauna, şi-ar fi produs şi efectul dintotdeauna. Alţii, dimpotrivă, iar Sfintul Bonaventura se numără printre ei, vor să demonstreze raţio- \ DE LA TOMA DAQUINO LA yEGIDIUS DIN ROMA 495 nai că lumea nu a existat dintotdeauna. De acord în această privinţă cu Albert cel Mare, Toma consideră că şi unii, şi ceilalţi pot invoca în sprijinul tezei lor argumente verosimile, dar nici una, şi nici cealaltă ipoteză nu se pretează demonstraţiei. Oricare ar fi soluţia pe care vrem s-o stabilim, nu putem căuta principiul demonstrării ei decît în lucrurile înseşi sau în voinţa divină care le-a creat; or, nici într-un caz, şi nici în celălalt raţiunea noastră nu găseşte cu ce să-şi susţină o adevărată dovadă. Căci a demonstra înseamnă a porni de la esenţa unui lucru pentru a arăta că o proprietate aparţine acestui lucru. Or, dacă pornim de la esenţa lucrurilor cuprinse în universul creat, vom vedea că orice esenţă, fiind prin sine distinctă de existenţa ei, va fi, luată în sine, indiferentă la orice considerent de timp. Definiţiile esenţei cerului, omului, pietrei sînt atemporale, ca orice definiţie; ele nu ne răspund nicicum la întrebarea dacă cerul, omul sau piatra sînt sau nu sînt, au existat sau n-au existat dintotdeauna. Nu vom găsi deci nici un ajutor în luarea în considerare a lumii. După cum nu vom găsi nici în luarea în considerare a cauzei prime care este Dumnezeu. Dacă Dumnezeu a vrut în mod liber lumea, ne este absolut imposibil să demonstrăm că a vrut-o cu necesitate în timp mai degrabă decît în veşnicie. Singurul temei care ne rămîne pentru a ne formula opinia este că Dumnezeu ne-a vădit voinţa sa prin revelaţia pe care se întemeiază credinţa. De vreme ce raţiunea nu poate stabili, iar Dumnezeu ne învaţă, trebuie să credem că lumea are un început, dar n-o putem demonstra şi, strict privind lucrurile, n-o ştim: mundum incoepisse est credibile, non autem demonstrabile, vel scibile19*. Dacă universul îşi datorează existenţa unei cauze inteligente, şi, de altfel, perfecte, rezultă că imperfecţiunea universului nu-i este imputabilă autorului său. Dumnezeu a creat lumea în măsura în care aceasta să comporte o anumită perfecţiune şi un anumit grad al fiinţei, dar răul nu este nimic, la drept vorbind; este mult mai puţin o fiinţă decît o absenţă de fiinţă; răul ţine de limitarea inevitabilă pe care o are orice creatură, şi să spunem că Dumnezeu a creat nu doar lumea, ci şi răul din ea ar însemna să spunem că Dumnezeu a creat neantul. în realitate, creaţia cuprinde chiar din primul ei moment o distanţă infinită între Dumnezeu şi lucruri; asimilarea lumii cu Dumnezeu este în mod inevitabil deficientă şi nici o creatură nu primeşte plenitudinea totală a perfecţiunii divine, pentru că perfecţiunile nu trec de la Dumnezeu la creatură decît efectuînd un fel de coborîre. Ordinea după care se efectuează această coborîre este chiar legea care rînduieşte alcătuirea adîncă a universului: toate creaturile se aşază într-o ordine ierarhică de perfecţiune, de la cele mai desăvîrşite, care sînt îngerii, la cele mai nedesăvîrşite, care sînt corpurile, astfel încît treapta cea mai de jos a fiecărei specii superioare se învecinează cu treapta cea mai înaltă a fiecărei specii inferioare. ---------------------:------- 198 e credibil că lumea are un început, dar nu se poate demonstra sau şti (Ib. lat.). în vîrful creaţiei stau îngerii. Aceştia sînt creaturi incorporale şi chiar imateriale; Sfintul Toma nu e deci de acord cu Sfîntul Bonaventura, şi nici cu ceilalţi doctori franciscani, că tot ce este creat e alcătuit din materie şi formă. Pentru a aşeza prima treaptă a creaţiei cît mai aproape cu putinţă de Dumnezeu, Sfîntul Toma ţine să le acorde îngerilor cea mai înaltă perfecţiune compatibilă cu statutul de creatură; or, perfecţiunea e însoţită de simplitate; trebuie să concepem deci îngerii precum cele mai simple creaturi cu putinţă. Desigur că această simplitate nu poate fi totală, căci, dacă ar fi lipsiţi de orice compunere, îngerii ar fi actul pur însuşi, ar fi Dumnezeu. Fiind creaturi, îngerii au primit existenţa de la Dumnezeu şi sînt deci supuşi, asemenea tuturor creaturilor, legii care impune fiinţelor participate distincţia între esenţa şi existenţa lor. Dar această dictincţie necesară este suficientă pentru a-i aşeza infinit mai jos de Dumnezeu, iar îngerii nu comportă vreo alta. Nu au: materie, deci nu au principiu de individuaţie în sensul comun al termenului; fiecare dintre ei este mai mult o specie decît un individ, formînd singur, pe scara coborîtoare care duce la corpuri, o treaptă ireductibilă; fiecare dintre ei primeşte de la îngerul imediat superior speciile inteligibile, primă fragmentare a luminii divine, şi fiecare dintre ei transmite această iluminare, împuţinînd-o şi fărîmiţînd-o, pentru a o adapta la inteligenţa angelică imediat inferioară. în această ierarhie coborîtoare a creaturii, apariţia omului, şi, prin urmare, a materiei, marchează o treaptă caracteristică. Prin suflet, omul aparţine şi el seriei fiinţelor nemateriale, dar sufletul lui nu este o Inteligenţă pură, aşa cum sînt îngerii, ci doar un simplu intelect. Intelect, pentru că este şi el un prin- cipiu de intelecţie şi poate cunoaşte un anumit inteligibil; dar nu Inteligenţă, pentru că este prin esenţa sa asociabil unui corp. Sufletul este, într-adevăr, o substanţă intelectuală, dar care fiinţează în mod esenţial ca formă a corpului şi constituie cu acesta un compus fizic de aceeaşi natură cu toţi compuşii din materie şi formă. Tocmai de aceea, sufletul omenesc stă pe ultima treaptă a creaturilor inteligente; dintre toate perfecţiunile, el este cel mai îndepărtat de intelectul divin. Fiind, în schimb, formă a unui corp, sufletul îl domină şi îl depăşeşte în aşa măsură, încît marchează vecinătatea şi, s-ar putea spune, linia de orizont între împărăţia Inteligenţelor pure şi tărîmul corpurilor. Fiecărui mod de a fi îi corespunde un mod propriu de a cunoaşte. Părăsind simplitatea substanţelor separate, sufletul omenesc pierde dreptul la perceperea directă a inteligibilului. Fără îndoială că mai rămîne în noi o oarecare licărire palidă a razei divine; dacă ajungem să regăsim în lucruri urma inte- ligibilului care a prezidat la formarea lor e că mai participăm încă într-o oarecare privinţă la răspîndirea de raze al cărei focar este Dumnezeu. Dintre toate facultăţile noastre normale, intelectul agent pe care-1 posedă orice suflet omenesc este cea prin care ne apropiem cel mai mult de îngeri. Cu toate acestea, sufletul nostru nu ne mai pune la dispoziţie specii inteligibile gata elaborate; fasciculul de lumină albă pe care-1 proiectează asupra lucrurilor este capabil să le lumineze, dar el însuşi nu proiectează nici o imagine. Funcţia sa cea mai înaltă este cunoaşterea principiilor prime; acestea preexistă în \ DE LA TOMA D'AQUINO LA jEGIDIUS DIN ROMA 497 noi în stare virtuală şi sînt primele concepţii ale intelectului. Perfecţiunea intelectului agent, aceea de a le conţine virtual şi de a putea să le formeze, este deopotrivă şi slăbiciunea lui, căci nu le poate forma decît pornind de la speciile abstracte ale lucrurilor sensibile. Cunoaşterea noastră îşi are deci originea în simţuri; să explici cunoaşterea umană înseamnă să defineşti colaborarea care se stabileşte între lucrurile materiale, simţuri şi intelect. Omul, alcătuit dintr-un corp şi din forma acestui corp, se află situat într-un univers alcătuit din naturi, adică din corpuri materiale, fiecare cu forma lui. Elementul care particularizează şi individualizează aceste naturi este materia fiecăreia, în timp ce elementul universal pe care-1 conţin este forma lor; a cunoaşte va consta deci în a desprinde din lucruri universalul pe care-1 conţin. Acesta va fi rolul operaţiei celei mai caracteristice a intelectului uman pe care o desemnăm prin denumirea de abstracţie. Obiectele sensibile acţionează asupra simţurilor prin speciile imateriale pe care le imprimă în ele; aceste specii, deşi sînt deja curăţate de materie, mai poartă încă urmele materialităţii şi ale particularităţii obiectelor din care provin. Ele nu sînt deci propriu-zis inteligibile, dar pot fi făcute inteligibile dacă le curăţăm de ultimele semne ale originii lor sensibile. Tocmai acesta e rolul intelectului agent. întorcîndu-se spre speciile sensibile şi proiectîndu-şi raza luminoasă asupra lor, el le iluminează şi, ca să spunem aşa, le transfigurează; ţinînd el însuşi de natura inteligibilă, intelectul agent regăseşte şi abstrage din formele naturale ceea ce mai păstrează ele inteligibil şi universal. între intelect şi lucruri se stabileşte deci un fel de raport corespondent şi invers în acelaşi timp. într-un anume sens, sufletul omenesc este dotat cu un intelect agent, într-un alt sens este dotat cu un intelect posibil. într-adevăr, sufletul raţional însuşi este în potenţialitate în raport cu speciile lucrurilor sensibile; aceste specii i se prezintă în organele simţurilor în care ajung, organe materiale în care ele reprezintă lucrurile cu proprietăţile lor particulare şi individuale. Speciile sensibile nu sînt deci inteligibile decît în potenţialitate, şi nu în act. Invers, există în sufletul raţional o facultate activă capabilă să facă speciile sensibile inteligibile în act, facultate numită intelect agent. Şi există în el o aptitudine pasivă de a primi speciile sensibile cu toate determinaţiile lor particulare, aptitudine numită intelect posibil. Această descompunere a facultăţilor sale îi permite sufletului să intre în contact cu sensibilul ca atare şi totodată să facă din el un inteligibil. Orice formă este activă în mod natural. La o fiinţă lipsită de cunoaştere, forma nu înclină decît spre completa realizare a acestei fiinţe. La o fiinţă dotată cu inteligenţă, înclinaţia se poate manifesta faţă de toate obiectele pe care le percepe, aceasta fiind sursa activităţii libere şi a voinţei. Obiectul propriu al voinţei este binele ca atare; pretutindeni unde îi bănuieşte prezenţa şi unde intelectul îi prezintă vreo imagine de-a lui, ea tinde în mod spontan să-1 îmbrăţişeze. în fond, ceea ce caută voinţa dincolo de toate aceste manifestări ale binelui pe care le urmăreşte este binele în sine, la care participă fiecare bine particular. Dacă intelectul uman ne-ar putea reprezenta chiar din această lume Binele Absolut însuşi, am vedea imediat şi imuabil obiectul propriu al 498 FILOZOFIA IN SECOLUL AL XUI-LEA voinţei noastre; aceasta ar adera de îndată şi ar pune stăpînire pe el printr-o legătură imuabilă, care ar fi totodată şi cea mai desăvîrşită libertate. Dar noi nu vedem direct perfecţiunea supremă; deci nu ne rămîne decît să căutăm, printr-un mereu reînnoit efort al intelectului, să determinăm între formele bi- nelui care vin să ni se ofere pe cele legate de Binele Absolut printr-o conexiune necesară. în aceasta constă, cel puţin pe această lume, însăşi libertatea noastră. Imuabila adeziune la Binele Absolut fiindu- ne refuzată, voinţa noastră nu va avea de optat mereu decît între un bine particular sau altul; ea poate deci întotdeauna să le vrea sau să nu le vrea, şi să-1 vrea pe unul mai degrabă decît pe altul. Astfel, încă din timpul acestei vieţi, împlinirea sorţii omului se anunţă printr-o nelinişte permanentă şi rodnică faţă de un dincolo. Există pentru om un fel de bine suprem relativ, către care trebuie să tindă în timpul vieţii sale pămînteşti; şi tocmai obiectul propriu al moralei este să ne facă să-1 cunoaştem şi să ne înlesnească accesul la el. Să-ţi cunoşti şi să-ţi domini pasiunile, să smulgi din tine viciile, să dobîndeşti şi să păstrezi virtuţile, să cauţi fericirea în lucrarea umană cea mai înaltă şi mai desăvîrşită, adică în cercetarea adevărului prin exercitarea ştiinţelor speculative, iată care este beatitudinea reală, deşi imperfectă, la care putem năzui pe această lume. Dar cunoaşterea noastră, aşa mărginită cum este, e de ajuns ca să ne facă să zărim şi să dorim ceea ce-i lipseşte. Ea ne conduce pînă la existenţa lui Dumnezeu, nu ne lasă să-i atingem esenţa. Cum să poată un suflet care se ştie nemuritor, pentru că este imaterial, să nu-şi aşeze într-un viitor ultraterestru ţelul dorinţelor sale şi adevăratul său Bine Absolut? Doctrina Sfîntului Toma, a cărui bogăţie infinită şi minunată alcătuire nu se dezvăluie decît la o studiere nemijlocită, oferea deci privirii contemporanilor un caracter de incontestabilă noutate. Ea ne apare atît de firesc legată de creştinism, încît astăzi ne este oarecum greu să ne închipuim că în mo- mentul apariţiei sale a putut să surprindă sau să neliniştească spiritele. Să reflectăm însă la noutăţile pe care le aducea cu el un asemenea sistem. Mai întîi, raţiunea este chemată să se abţină de la anumite speculaţii; i se pune în vedere că intervenţia ei în chestiunile teologice cele mai înalte nu face decît s-o discrediteze în faţa cauzei pe care o apără. I se smulge apoi raţiunii umane dulcea iluzie că ar cunoaşte lucrurile în raţiunile lor veşnice şi nu i se mai vorbeşte de acea prezenţă intimă şi de acea consolatoare voce lăuntrică a Dumnezeului său. Ca să i se interzică mai sigur asemenea elanuri la care nu mai are dreptul, sufletul se ţintuieşte de corpul căruia îi este nemijlocit formă; oricît de tare ar ofensa această idee la prima vedere, trebuie să renunţăm să mai scutim sufletul de contactul direct cu corpul şi să lăsăm deoparte formele intermediare care-1 despărţeau de el. Mai mult, trebuie să acceptăm că acest suflet raţional care este forma unică a corpului, în aşa măsură încît este o substanţă incompletă, supravieţuieşte totuşi acestui corp şi nu piere deloc o dată cu el. Nerămînîndu-i, prin această nouă situaţie, decît să-şi ia din sensibil întreaga cunoaştere, chiar şi cea a inteligibilului, sufletul îşi vede închise dru- IDE LA TOMA D'AQUINO LA ^EGIDIUS DIN ROMA 499 murile directe care duc la cunoaşterea lui Dumnezeu; nu mai există evidenţe nemijlocite în favoarea existenţei sale, şi nici acele intuiţii care ne îngăduie să citim prin intermediul lucrurilor taina străvezie a esenţei sale. Pretutindeni omul trebuie să fi avut impresia că este îndepărtat de Dumnezeu şi adesea îl încerca teama de a nu fi despărţit de el. Atitudinea blajină, atît de dragă fiilor Sfîntului Francisc, această blîndeţe încîntătoare pe care o preferau tuturor plăcerilor pămînteşti nu o datorau ei oare sentimentului de uniune şi parcă de duioşie personală dintre sufletul lor şi Domnul? Cînd ne gîndim la o asemenea stare de spirit, înţelegem de ce au avut unii franciscani impresia că filozofiile celor două ordine erau despărţite de o opoziţie deplină şi fundamentală. John Peckham considera că cele două doctrine nu au în comun decît fundamentele credinţei. Alţii, mai puţin moderaţi decît el, nu se fereau să spună mai mult. în fond, ce altceva era această victorie a lui Aristotel asupra Sfîntului Augustin decît revanşa păgînismului antic asupra adevărului Evangheliei? Acuzaţia putea să pară cu atît mai periculoasă cu cît, în acelaşi moment şi în aceeaşi universitate a Parisului, şi alţi profesori iluştri cedau cu totul în faţa valului pe care Sfîntul Toma voise să-1 îndi-guiască. Se asista la afirmarea unui anumit aristotelism integral, care se erija în adevăr raţional absolut în contradicţie cu adevărul revelat al lui Dumnezeu, între un aristotelism şi celălalt erau multe puncte comune; probabil că era deci puternică tentaţia de a lega soarta tomismului de cea a tuturor doctrinelor noi. Adversarii săi nu au scăpat ocazia; dar încercările lor, şi chiar succesele temporare pe care aveau să le obţină asupra Sfîntului Toma, erau menite să contribuie în cele din urmă la faima lui. El nu era pe terenul pe care credeau că-1 atacă. Ceea ce putea să pară la el averroism nu era decît ceea ce reţinea el cu adevărat din filozofia lui Aristotel, iar ceea ce reţinea ca adevărat din filozofia lui Aristotel lua, intrînd în filozofia sa, un sens nou. Tot ce spusese Aristotel despre fiinţă ca substanţă a cărei formă îi ^ste act se regăsea aici, integrat şi subordonat unei metafizici a fiinţei concepute ca o substanţă a cărei formă însăşi este în potenţialitate faţă de actul său de a exista. Dumnezeul Sfîntului Toma nu este Actul pur de gîndire care guverna lumea lui Aristotel, ci Actul pur al calităţii de a exista care a creat din neant lumea creştină a indivizilor existenţi în mod actual; fiecare dintre aceştia, structură complexă de potenţialitate şi act, de substanţă, de facultăţi şi de operaţii diverse, îşi datorează unitatea actului propriu al calităţii de a exista prin care este toate acestea deopotrivă şi, trăgîndu-şi din acest act existenţial puterea de a opera, lucrează neîncetat la a se perfecţiona potrivit legii esenţei sale, într-un neîncetat efort de a-şi regăsi cauza sa primă care este Dumnezeu. Depăşind astfel aristotelismul, Sfîntul Toma introducea în istorie o filozofie care, prin fondul său cel mai intim, era ireductibilă la vreunul din sistemele trecutului şi care, prin principiile sale, rămîne mereu deschisă spre viitor. în ciuda rezistenţelor întîmpinate, doctrina i-a adus curînd Sfîntului Toma numeroşi discipoli, nu numai în interiorul Ordinului dominican, ci şi în alte medii şcolare şi religioase. E adevărat că discipolii nu se înţelegeau în pri- \ 500 FILOZOFIA IN SECOLUL ÂL XIII-LEÂ vinţa înţelesului doctrinei sale, dar de ce să ne mirăm, de vreme ce mai există şi astăzi polemici asupra unora dintre punctele ei fundamentele. Reforma to-mistă afecta întregul cîmp al filozofiei şi teologiei; nu există deci chestiune aparţinînd acestor domenii în care istoria să nu-i poată observa şi urmări in- fluenţa, însă se pare că ea a acţionat îndeosebi asupra problemelor fundamentale ale ontologiei, a căror soluţie o determina pe cea a tuturor celorlalte. Ne este deci uşor să înţelegem de ce, între atîtea discuţii care s-au iscat în jurul doctrinei sale, cele referitoare la doctrina sa despre fiinţă au fost deosebit de aprinse. Sfîntul Toma afirmase cu tărie două teze fundamentale. Mai întîi, acceptînd în întregime ontologia aristotelică a substanţei, definise individul ca formă pură, în cazul fiinţelor imateriale, sau ca unire a unei materii cu forma ei, în cazul fiinţelor materiale. în ordinea substanţei, forma este actul suprem şi unic prin care individul este ceea ce este. Sfîntul Toma admisese deci unitatea formei substanţiale într-un compus; o admisese chiar şi în cazul compusului uman, în care sufletul raţional devenea actul şi forma unică a corpului omenesc, excluzînd orice forma corporeitas199 interpusă. Această teză i-a cam neliniştit pe toţi cei care nu puteau concepe că e cu putinţă nemurirea unui suflet formă nemijlocită a corpului. Sînt clasificaţi deci printre „tomişti" cei care au susţinut teoria unităţii formei în compus împotriva teoriei pluralităţii formelor, inspirată din Gebirol şi Avicenna şi în mod firesc aliată cu teoria Sfîntului Augustin. Dominicanul jEgidius din Lessen (f după 1304), autor al unui tratat De unitate formae (1278), reprezintă deosebit de limpede această orientare. într-adevăr, el susţinea că orice substanţă individuală nu are decît o singură formă, care-i conferă propriul său esse specifi-cum200, altfel spus care o defineşte ca substanţă avînd o esenţă specific determinată. Acest tratat era îndreptat împotriva scrisorii lui Robert Kilwardby către Petrus din Conflans. Aceeaşi preocupare îşi croieşte drum în Hexaeme-roH-ul lui Bartolomeu (Ptolomeo, Tolomeo) din Lucea (f 1326), care s-a aşezat ferm în această chestiune de partea Sfîntului Toma. Numele acestui scriitor ne aminteşte totuşi în mod oportun să nu considerăm că toţi „tomiştii" repetă literal şi pretutindeni formulele magistrului. Bartolomeu din Lucea fusese elevul Sfîntului Toma la Neapole şi el este cel care a încheiat De regi- mine principium, lăsat neterminat de profesorul său; or, aşa cum vom constata în continuare, partea de lucrare redactată de Bartolomeu nu ar fi putut să fie scrisă în această formă de Sfîntul Toma. Elementele dionisiene joacă aici un rol care ar sugera mai degrabă o influenţă dominantă a lui Albert cel Mare. Rezerve asemănătoare s-ar impune probabil şi referitor la alţi filozofi şi teologi, favorabili desigur Sfîntului Toma, dar a căror operă nu a fost încă îndeajuns studiată ca să ştim exact în ce măsură l-au urmat. Cel puţin, ştim cu certitudine că dominicanul oxonian Thomas din Sutton, comentator al Categoriilor şi al Primelor Analitice, autor de Quaestiones quodlibetaks (pe la m200 formă corporală (Ib. lat.). fiinţa specifică (Ib. lat.). \ DE LA TOMA D'AQUINO LA ^CGIDIUS DIN ROMA 501 1280-1290) şi căruia i s-a atribuit fără vreun motiv hotărîtor o Concordanţă a Sfîntului Toma d'Aquino, a apărat în mod sigur doctrina Magistrului împotriva celei a lui Duns Scottus în lucrarea sa Liber propugnatorius super I Sententiarum contra Ioannem Scotum (după 1311, Fr. Pelster). I se datorează, de asemenea, două tratate, De productione formae substantialis şi De pluralitate formarum, cel din urmă menit anume să apere teoria tomistă a unităţii formei împotriva lui Henric din Gând. Ca şi Sfîntul Toma, el susţine distincţia reală dintre esenţă şi existenţă în ontologie, iar, în psihologie, distincţia dintre suflet şi facultăţile acestuia. Se pare însă că Thomas din Sutton a împins mult mai departe decît Sfîntul Toma pasivitatea intelectului. în opinia lui, inteligibilul este de la sine suficient pentru a cauza, fără nici un alt agent, asimilarea sa cu intelectul. Şi oferă ca argument faptul că această asimilare nu se face în sensul intelectului, ci al inteligibilului; de unde conchide: Intellectus non causat effective nec formaliter illam assimilationem quae est intellec-rio201. Această întărire neaşteptată a pasivităţii intelectului, pe care o observăm, de altfel, şi la Godefridus din Fontaines, nu a fost încă limpede explicată. Şi nu se înţelege prea bine nici cum se potriveşte ea cu ceea ce susţine Thomas din Sutton în alte locuri despre intelectul agent. Teoria sa despre voinţă ajunge la aceeaşi concluzie a pasivităţii radicale a acestei facultăţi. De acord şi în această privinţă cu Godefridus din Fontaines, el porneşte de la principiul aristotelic: tot ce se mişcă este mişcat de un altul, pentru a conchide că voinţa este posibilitate pură: Necesse est ponere voluntatem non esse ac-tum sedpuram potentiam nihil habentem de se activi202. Faptul este evident în ce priveşte determinarea actului, cînd voinţa este pusă în mişcare de un obiect anume; dar se verifică, deşi în alt mod, şi în exercitarea însăşi a actului, voinţa fiind de data asta pusă în mişcare de binele în general. Ceea ce este adevărat e că, din momentul în care binele declanşează această mişcare generală, voinţa se mişcă singură în exercitarea unui act particular sau altuia, dar nu o face decît în virtutea principiului că cine vrea scopul vrea şi mijlocul. Pe scurt, voinţa nu se mişcă singură effective203, ci consecutive204. Şi în aceasta constă libertatea ei: „Fiindcă vrea un anume scop (adică binele în general), ea se mişcă liber dorind ceea ce duce la acest scop, punînd în mişcare intelectul în a-1 judeca. Căci intelectul nu va forma niciodată o judecată perfectă asupra acestui obiect decît în măsura în care-1 va afecta." Pentru a şti dacă Thomas din Sutton rămîne în această chestiune întru totul fidel lui Toma d'Aquino, ar fi nevoie de analize mai amănunţite şi foarte nuanţate de altfel. 201 Intelectul nu determină în mod efectiv, şi nici formal acea asimilare care este înţelegerea (Ib. lat.). 202 Este necesar să se admită că voinţa nu este act, ci pură posibilitate, care nu are nimic activ de la sine (Ib. lat.). 203 în mod efectiv (Ib. lat.). 204 în mod consecutiv (Ib. lat.). 502 FILOZOFIA ÎN SECOLUL AL Xffl-LEA Al doilea indiciu de influenţă tomistă, distincţia reală dintre esenţă şi existenţă, duce la constatări asemănătoare. Se obişnuieşte să se considere „to-mişti" filozofi şi teologi dintre care unii au respins formal această teză fundamentală, iar alţii o interpretau diferit de Sfîntul Toma d'Aquino. Herveus din Nedellec (Herveus Natalis), ales general al Ordinului dominican în 1318, autor a numeroase tratate al căror conţinut este încă puţin cunoscut, este unul dintre dominicanii care l-au apărat pe Sfîntul Toma împotriva atacurilor venite din afara sau chiar dinăuntrul Ordinului. Ne-a lăsat un tratat Contra Hen- ricum de Gande, ubi impugnat Thomam, a luat poziţie împotriva lui Iacob din Metz şi a lui Durandus din Saint-Pourcain şi nu se poate nega că a fost puternic influenţat de Sfîntul Toma, dar această influenţă păleşte uneori în opera lui în faţa altora, şi în chestiuni atît de importante încît eziţi să-1 clasezi în vreo şcoală. Summa totius logicae Aristotelis, tipărită printre Opusculele Sfîntului Toma, este opera lui Herveus, în schimb logica sa se înrudeşte, tre-cînd dincolo de cea a Sfîntului Toma, cu logica lui Lambertus din Auxerre. Oricum ar sta lucrurile în această privinţă, Herveus s-a distanţat de tomis-mul pur în cel puţin trei probleme importante. Distingînd ferm fiinţa subiectivă a actului intelecţiei de esse obiectivum205 al lucrului cunoscut, el aşeza temeiul real al universaliilor într-o conformitas realis206 a indivizilor cuprinşi sub acelaşi universal şi chiar atribuia acestei conformităţi o anumită unitate numerică. Aceste trăsături situează teoria la o dată posterioară înfloririi tomis-mului şi o îndreaptă pe alte căi. Teoria fiinţei obiective a intelecţiilor se înrudeşte cu cea a lui Durandus din Saint-Pourcain, iar cea despre conformitas realis207, reluată de Gilbertus Porretanus, şi cea a unităţii numerice a speciei s-ar potrivi mai bine cu Duns Scottus decît cu Toma d'Aquino. Este adevărat că Herveus neagă energic calitatea de fiinţe reale a universaliilor şi că unitatea lor nu există pentru el decît în raţiune, dar conformitatea care o susţine pare într-adevăr să existe pentru el în lucrurile înseşi, ceea ce era un mod de a o aduce în real. O a doua divergenţă faţă de tomism priveşte problema indivi-duaţiei. Pe Herveus nu-1 mulţumeşte nici hecceitatea scotistă, nici individuaţia prin materia cuantificată a Sfîntului Toma. Cauza externă a pluralităţii speciilor şi a indivizilor este cauza lor eficientă. în interiorul fiecărui individ, cauza care-1 deosebeşte de ceilalţi este propria sa esenţă, iar accidentele fiecărui individ se deosebesc prin chiar indivizii cărora le aparţin. A treia divergenţă priveşte distincţia reală între esenţă şi existenţă, susţinută de Sfîntul Toma şi negată de Herveus în disertaţiile sale De ente et essentia. De fapt, doctrina sa nu a fost încă studiată decît incomplet, iar informaţiile date despre ea sînt adesea contradictorii. în orice caz, tomismul său nu pare să fi fost foarte riguros. 205 fiinţa obiectivă (Ib. lat.). 206 conformitate reală (Ib. lat.). 207 v. nota anterioară. \ DE LA TOMA D'AQUINO LA JEGIDIUS DIN ROMA 503 în 1880, Barthelemy Haureau îl înfăţişa pe ^Egidius din Orleans ca pe un „discipol al Sfîntului Toma" şi-i dovedea dreptul la acest titlu printr-un citat din disertaţiile lui yEgidius privind De generatione, în care Averroes joacă un rol foarte important. în 1931, sprijinindu-se pe comentariul inedit al lui jEgidius la Etica Nicomahică, M. Grabmann îl înfăţişează ca susţinînd subterfugiul, drag averroiştilor, al „dublului adevăr". întrebarea dacă trebuie să-1 menţinem pe lista tomiştilor rămîne deci deschisă pînă la o informare mai amplă. în alte cazuri, precum cel al teologului de la Oxford Nicolaus Triveth (f după 1330), raţiunile de a face din el un tomist sînt clare. Deşi este într-adevăr autorul lui Correctorium corruptorii Thomae, s-a considerat deschis de partea Sfîntului Toma. Este deci unul dintre cei care au fost influenţaţi de el, dar, înainte de toate, este un spirit de orientare cu totul diferită. Ca istoric, a scris Analele celor şase regi ai Angliei din stirpea conţilor de Angers (1135-1307); ca literat, a comentat De clementia şi Tragediile lui Seneca; ca discipol al Părinţilor, a comentat cîteva cărţi din Cetatea lui Dumnezeu a lui Au-gustin şi Mîngîierile filozofiei de Boethius. Acest din urmă comentariu, care va fi una din sursele lui Chaucer, înfăţişează o neîncredere accentuată faţă de platonism, care se poate într-adevăr explica prin influenţa Sfîntului Toma, dar ar putea avea şi multe alte surse. Acest spirit înclinat spre ironie are, de altfel, şi alte rezerve. într-un Quodlibet (V, 6), în care se întreabă dacă Dumnezeu poate crea materia fără formă sau, dimpotrivă, cu două forme substanţiale simultane, răspunde că, potrivit lui Aristotel, lucrul este cu neputinţă, însă, dat fiind că un arhiepiscop (Kilwardby sau Peckham?) a susţinut contrariul, iar doctrina unui prelat catolic cîştigă de drept în faţa celei aristotelice, declară că Dumnezeu poate produce mai multe forme substanţiale în aceeaşi materie. Această detaşare zeflemitoare nu seamănă cîtuşi de puţin cu certitudinile Sfîntului Toma. Să adăugăm că pe tărîmul distincţiei dintre esenţă şi existenţă Nicolaus Triveth îşi acordă o anumită libertate. Deşi textele publicate de el pe această temă nu sînt foarte clare, se pare că a explicat distincţia reală a Sfîntului Toma în sensul unei distincţii raţionale. Cu toate acestea, pentru a măsura fidelitatea acestor tomişti faţă de direcţiile Sfîntului Toma, ar fi nevoie, şi aici, de analize mai aprofundate.Deci este vorba aici de o problemă referitoare la şcoala tomistă ca atare şi la gradul ei de unitate. Faptul că un autor declară că-1 urmează pe Sfîntul Toma determină o presupunere în favoarea tomismului său, dar nu-1 dovedeşte, mai ales atunci cînd e membru al Ordinului dominican, în care fidelitatea faţă de Sfîntul Toma a devenit foarte devreme regula oficială. Concluziile la care se va ajunge, chiar şi după investigaţii, vor fi discutabile, căci vor fi funcţie de o anumită interpretare a Sfîntului Toma. Cei care îi atribuie distincţia reală dintre esenţă şi existenţă vor refuza să-i considere discipoli ai săi pe gînditorii care au negat-o, iar cei care i-o contestă îi vor exclude din tomismul autentic pe gînditorii care au susţinut-o. Poate că va trebui totuşi să ne mulţumim cu o clasificare destul de suplă şi deschisă, de altfel, revizuirii, pe măsura înaintării acestor studii. 5U4 FILOZOFIA IN SECOLUL AL XHI-LEA Cu toate acestea, se acceptă existenţa unui grup de teologi care şi-au luat drept sarcină principală păstrarea doctrinei Sfîntului Toma. Dintre aceşti to-mişti propriu-zişi, să-i amintim pe Bemardus Trillia (t 1292), Bernardus din Auvergne (sau din Gannat, f după 1300), Guilelmus Goudin (Guilelmus Peyre de Godin, t 1336), Petrus de Palude (f 1342), Ioannes din Neapole (f după 1336). E destul de interesant de observat că influenţa tomismului nu a fost, geografic vorbind, omogenă. Foarte puternică în Franţa şi Italia şi mai puţin în Anglia, se pare că a fost slabă în Germania, unde curentul principal a urmat mai degrabă panta care ducea de la Albert cel Mare la mistica speculativă din secolul al XlV- lea. Oricum ar fi, vom fi fără îndoială lesne de acord cu toţii în privinţa primului grup, dar alţi gînditori vor ridica probleme mai puţin uşor de rezolvat. Multă vreme, de pildă, jEgidius din Roma a fost considerat ca făcînd parte dintre „tomişti", titlu la care nu-i contestăm dreptul, dar cazul său arată clar caracterul relativ al acestor clasificări. jEgidius din Roma este cu siguranţă unul dintre aceia, atît de numeroşi la sfîrşitul secolului al XlII-lea şi începutul secolului al XTV-lea, a căror gîndire nu ar fi fost cea care a fost dacă nu ar fi fost influenţat de Sfîntul Toma. Godefridus din Fontaines şi Petrus din Auvergne ar fi cazuri asemănătoare, dar poate că ar trebui să-i deosebim aici pe comentatori, care îndeplinesc funcţia bine determinată de a lămuri învăţătura unui filozof, şi discipolii propriu-zişi, a căror gîndire personală se rezumă la acceptarea de-a gata şi la transmiterea doctrinei magistrului, de cei care nu apar în zona de influenţă a unui magistru decît fiindcă tendinţele lor coincid spontan cu ale sale şi fiindcă găsesc, prin urmare, în opera sa răspunsuri la propriile lor întrebări. Aceştia pornesc însă de la întrebări care le sînt proprii şi de aceea răspunsurile lor nu sînt niciodată răspunsuri de împrumut. ^Egidius din Roma (/Egidius Romanus), născut la Roma pe la 1247, intrat în 1260 în Ordinul ermiţilor de la Saint-Augustin a fost probabil elevul lui Toma d'Aquino la Paris, în intervalul 1269-1272. Bacalaureat sentenţiar în 1276, asistă la condamnarea din 1277 şi se aruncă imediat în luptă, scriind un Liber contra gradus et pluralitatem formarum, în care atacă puternic teza pluralităţii formelor, nu numai pentru că este greşită din punct de vedere filozofic, dar şi contrară credinţei. Etienne Tempier pretinde o retractare; ./Egidius refuză şi părăseşte Parisul, unde nu se întoarce decît în 1285 ca să-şi primească licenţa în teologie şi să ocupe timp de şase ani prima catedră a Ordinului augustinilor (1285-1291). Doctrina sa devine doctrina oficială a Ordinului începînd cu 1287. Ales ministru general al Ermiţilor de la Saint-Augustin în 1292, numit arhiepiscop de Bourges în 1295, moare la Avignon la 22 decembrie 1316, lăsînd o operă abundentă şi diversă, al cărei conţinut istoria este încă departe de a- 1 fi epuizat: Comentarii la Aristotel (Logica, Retorica, Fizica, De anima, De generatione et corruptione, Metafizica, Etica), Quaestiones disputatae şi Quaestiones quodlibetales, Theoremata pe diverse teme, un Comentariu la Sentinţe, un altul la Liber de Causis, un In \ DE LA TOMA D'AQUINO LA ^CGIDIUS DIN ROMA 505 Hexaemeron şi tratate de politică, din care De ecclesiastica potestate este cel mai important. S-a spus că sistemul filozofico-teologic al lui Egidius este clădit în întregime pe baze aristotelico- tomiste. Nu este exclus, dar, dacă acest fapt este exact, el n-ar demonstra decît că pe aceleaşi temelii se pot clădi case diferite. Alţii au vorbit, dimpotrivă, de „antitomismul" lui iEgidius, cel puţin în Co- mentariul său la Cartea I a Sentinţelor (G. Bruni). Poate că iEgidius nu a făcut niciodată altceva decît să-şi urmeze propriul drum. Este, de altfel, ceea ce ne sugerează poziţia lui chiar şi în problemele în care concluziile sale coincid, în mare, cu ale Sfîntului Toma. Astfel, susţine, ca şi Sfîntul Toma, deose- birea reală dintre esenţă şi existenţă, mai cu seamă în lucrarea sa Theoremata de esse et essentia şi în Quaestiones de esse et essentia, în care desfăşoară o lungă şi subtilă polemică cu Henric din Gând. Intervenţia sa în această chestiune este de o asemenea însemnătate, încît dezbaterea sa quodlibetală din 1276 este folosită astăzi pentru datarea momentului în care problema distincţiei dintre esenţă şi existenţă a devenit o chestiune arzătoare (E. Hocedez), care, de altfel, nu s-a stins încă, ci mai degrabă pare să ardă astăzi mai mult ca oricînd. Şi este adevărat că, asemenea Sfîntului Toma, iEgidius afirmă această distincţie, dar o face în termeni destul de diferiţi de cei ai Sfîntului Toma şi nu este sigur că distincţia are acelaşi sens în ambele doctrine. Pentru Sfîntul Toma, esse20S se deosebeşte în mod real de essentia209 ca un act care se deosebeşte de forma căruia îi este act; pentru Egidius, existenţa şi esenţa sînt două lucruri (sunt duae res) şi se deosebesc în această calitate (distin-guuntur ut res et res210). Or, s-a atras atenţia pe bună dreptate că această reificare a existenţei se conjugă, în doctrina lui iEgidius, cu „autoritatea extraordinară acordată lui Proclos şi Boethius în teoria participării" (E. Hocedez). Această observaţie este un fascicul de lumină. Dacă Egidius a interpretat acel esse211 act al lui Toma drept fiinţa formă a lui Proclos (prima rerum creatarum est esse212), nu e de mirare că a conceput-o ca realitate distinctă de esenţă, într-atît încît să poată exista separat; dar trebuie să acceptăm deopotrivă că doctrina sa se inspiră dintr-un spirit cu totul diferit de cel al Sfîntului Toma d'Aquino. Aceasta e fără îndoială direcţia în care vor trebui să se orienteze noile cercetări pe care le merită filozofia lui ^Egidius din Roma. Comentariul său din 1280 la Liber de Causis controlează probabil accesul la doctrina sa. Spri-jinindu-se pe neoplatonismul lui Proclos, ./Egidius trăieşte într-o lume a formelor inteligibile care nu au nevoie să fie abstracte în sensul tomist al termenului; este de ajuns ca intelectul agent să pună în mişcare şi să ilumineze imaginaţia şi intelectul posibil, pentru ca primul să acţioneze asupra celui de-al doilea şi să se producă specia inteligibilă. Intelectul agent se comportă 208 fiinţa (Ib. lat.). 209 esenţa (Ib. lat.). 210 se deosebesc ca un lucru de alt lucru (Ib. lat). 211 v. nota 208 de mai sus. 212 primul dintre lucrurile create este fiinţa {Ib. lat.). 506 FILOZOFIA ÎN SECOLUL AL XHI-LEA deci aici ca un fel de formă a intelectului posibil. Conform exigenţelor profunde ale platonismului, „aceeaşi quidditate, privită în lucruri este particulară, privită în spirit este universală" (E. Hocedez). Numeroasele divergenţe dintre Sfîntul Toma şi yEgidius din Roma, semnalate de Denys le Chartreux din Chartres numai pentru Cartea I a Sentinţelor şi a căror listă a fost publicată de E. Hocedez, nu ne permit să ne îndoim de existenţa a două teologii, nu opuse, dar cel puţin distincte. Cu toate acestea, trebuie oare să negăm că ele se potrivesc în mai multe concluzii comune? Nicidecum; dar chiar şi în problema unităţii formei, în care a apărut ca martir al cauzei tomiste, tînărul jEgidius şi-a apărat mereu doar propria teza. Dacă vrem cu tot dinadinsul să-1 considăm un discipol al Sfîntului Toma, să spunem că a fost unul din acei discipoli care cred că magistrul avea dreptate, fiind însă primii care ştiu de ce. Nu numai că Ordinul augustinilor a deosebit gîndirea lui ^Cgidius de cea a Sfîntului Toma, adoptîndu- i oficial doctrina, dar jCgidius a făcut el însuşi şcoală. Augustinului Iacob Capocci (Iacob din Viterbo, f 1308) îi datorăm o Abbreviatio Sententiarum ALgidii, un important tratat politic De regimine christiano şi diferite Quaestiones de o calitate excelentă. Haureau îi face onoarea de a fi subliniat, mai puternic decît Sfîntul Toma d'Aquino şi înainte de Leibniz, că, atunci cînd spunem că sufletul este ca o tăbliţă pe care nu e scris nimic, nu trebuie să uităm că sufletul este totuşi, în mod natural, în act, şi anume într-un actus non acquisitus, sed naturaliter inditus et animae con-naturalis21^. Pe de altă parte, îi datorăm lui M. Grabmann analiza uneia dintre Quaestiones de praedicamentis in divinis de Iacob din Viterbo, în care problema distincţiei dintre esenţă şi existenţă, aşa cum se punea ea atunci, este tratată într-o perspectivă panoramică şi cu o măiestrie excepţională. în această disertaţie, intitulată Vtrum Deus dicatur vere ens, Iacob din Viterbo respinge teza negativă susţinută de Eckhart la început de drum. în Quodlibet I, 4, discută din nou problema esenţei şi a existenţei: Ut rum possit salvări creatio si non differant realiter esse et essentia in creaturis214. Iacob rezolvă problema într-un sens mai apropiat de cel al lui iEgidius din Roma decît de al Sfîntului Toma: fiecare lucru este o fiinţă per aliquid sibi additum215. Nu putem decît să dorim, o dată cu studiile aprofundate despre jEgidius din Roma, publicarea ineditelor lui Iacob din Viterbo, care pare a fi unul dintre martorii cei mai lucizi ai stadiului problemelor către sfîrşitul secolului al XlII-lea. Bibliografie SFÎNTUL TOMA D'AQUINO, Opera omnia, Ed. Frette et Mare, Vives, Paris, 34 voi., 1872-1880. — în curs de publicare, Opera omnia, Roma, 15 voi. apărute pînă acum, 213 act nu dobîndit [în mod natural], ci sădit în mod natural şi de aceeaşi natură cu sufletul (Ib. lat.). 214 în ce măsură poate fi salvată creaţia dacă la creaturi existenţa şi esenţa nu diferăîntre ele în mod real (Ib. lat.). 215 prin altceva adăugat sieşi (Ib. lat.). \ DE LA TOMA D"AQUINO LA ^GIDIUS DIN ROMA 507 1882-1930. — Ediţii parţiale: Summa theologica, Blot, Paris, 1926 şi urm., 5 voi. Summa contra Gentiles, Desclee, Roma, 1904. — Quaestiones disputatae, Lethiel-leux, Paris, f.d., 3 voi. — Opuscula omnia, Lethielleux, Paris, 1927, 5 voi. — Le De ente et essentia de S. Thomas d'Aquin, de M.-D. Roland-Gosselin, Paris, J. Vrin, 1926. VIAŢA ŞI OPERA — P. MANDONNET şi J. DESTREZ, Bibliographie thomiste, J. Vrin, Paris, 1921. — M. GRABMANN, Die echten Schriften des hi. Thomas von Aquin, ed. a Ii-a, Munster i. Westf., 1927. LEXIC — L. SCHOTZ, Thomaslexicon. Sammlung, Vbersetzung und Erklărung der in sămtlichen Werken des hi. Thomas von Aquin vorkommenden Kunstausdrucke und wissenschaftlichen Ausspruche, ed. a Ii-a, 1895. EXPUNERI DE ANSAMBLU — Ch. JOURDAIN, La philosophie de saint Thomas d'Aquin, 2 voi., Paris, 1878. — A.D. SERTTLLANGES, Saint Thomas d'Aquin, 2 voi., Alean, Paris, 1910. — De acelaşi autor: Ies grandes theses de la philosophie thomiste, Bloud et Gay, Paris, 1928. — G. MATTIUSSI, Les points fondamentaux de la philosophie thomiste, Torino, 1926. — G.M. MANSER, Das Wesen des Thomismus, Freiburg (Elveţia), 1931. — Et. GILSON, Le Thomisme. Introduction ă la philosophie de saint Thomas d'Aquin, ed. a IV-a, J. Vrin, Paris, 1942. ŞCOALA TOMISTĂ — M. GRABMANN, Die italienische Thomistenschule des XIII. und beginnenden XIV. Jahrhunderts, în Mittelalterliches Geistesleben, voi. I, pp. 332-391. — Forschungen zur Geschichte der ăltesten deutschen Thomistenschule des Domini-kanerordens, în op. cit., voi. I, pp. 392-431. — Einzelgestalten aus der mittelalterli-chen Dominikaner- und Thomistenschule, în op. cit., voi. II, pp. 512-613. — Bibliografie în M. GRABMANN, Geschichte der katholischen Theologie seit dem Ausgang der Văterzeit, Freiburg i. Br., 1933, pp. 306-309. /EGIDIUS DIN LESSEN — M. DE WULF, Le trăite „De unitate formae" de Gilles de Lessines, Institut superieur de philosophie, Louvain, 1901 (textul editat este precedat de un amplu studiu istoric, pp. 10-122). THOMAS DIN SUTTON — F. EHRLE, Thomas de Sutton, seine Quolibet und seine Quaestiones disputatae, în Festschrift Georg von Hertling, Kempten, 1913. — Fr. PELSTER, Thomas von Sutton, ein Oxfbrder Verteidiger der thomistischen Lehre, în Zeitschrift jur katholische Theologie, voi. XLVI (1922), pp. 212-255 şi 361-401; de acelaşi, Schriften des Thomas Sutton in der Universitătsbibliothek zu Munster, ibid., voi. XLVII (1923), pp. 483-494. — D. E. SHARP, Thomas of Sutton O.P., his Place in Scholasticism and an Account of his Psychology în Revue ne'oscolastique de Philosophie, voi. XXXVI (1934), pp. 332-354. — M. SCHMAUS, Der Liberpropugnatorius des Thomas Anglicus und die Lehrunterschiede zwischen Thomas von Aquin undDuns Scotus, partea a Ii-a, Munster i. Westf., 1930. HERVEUS DIN NEDELLEC — B. HAUREAU, Herve Ne'dellec, general des Freres Precheurs în Histoire litteraire de la France, voi. XXXIV, pp. 308-352. — C. JELLOUSCHEK, Verteidigung der Moglichkeit einer anfangslosen Weltschopjung bei Herveus Natalis, in Jahrbuchfur Philosophie und spekulative Theologie, voi. XXVI (1912), pp. 155-187 şi 325-367. — E. ELTER, Un ouvrage inconnu de Herve de Nedellec, în Gregorianum, voi. IV (1923), pp. 211-240. — W. SCHOLLGEN, Das Problem der Willensfreiheit bei Heinrkh von Ghent und Herveus Natalis, în Abhandlungen aus Ethik und Moral, voi. VI, 1927. ^GIDIUS DIN ORLEANS — M. GRABMANN, Der lateinische Averroismus des 13. Jahrhunderts und seine Stellung tur christlichen Weltanschauung. Mitteilungen aus un-gedruckten Ethikkommentaren, în Sitzungsberichte der Bayerischen Akademie der Wissenschaften (Philos.-histor. Abteilung), 1931, 2, pp. 46-51. 508 FILOZOFIA ÎN SECOLUL AL ,XIII-LEA NICOLAUS TRIVETH — F. EHRLE, Nicolaus Trtvet, sein Leben, seine Quolibet und Quaestiones disputatae, în Festgabe CI. Baeumker, Munster i. Westf., 1923, pp. 1-63. yEGIDIUS DIN ROMA — Numeroase editti vechi ale operelor sale, inclusiv Comentariile la Aristotel şi la Sentinţe, indicate în B. GEYER, Die patristische und scholastische Phibsophie, pp. 532-533. Cel mai bun punct de plecare actual este excelenta ediţie a lui Edg. HOCEDEZ, S. J., /Egidii Romani Theoremata de esse et essentia, texte precede d'une introduction historique et critique, Museum Lessianum, Louvain, 1930 (a se vedea îndeosebi, în Introducere, paragraful Vin, lnfluences platoniăennes). Se va adăuga Edg. HOCEDEZ, S. J., Gilles de Rome et saint Thomas, în Melanges Mandon-net, J. Vrin, Paris, 1930, voi. I, pp. 385-409; de acelaşi autor, Gilles de Rome et Henri de Gând, în Gregorianum, voi. VID (1927), pp. 358-384. — Despre activitatea didactică universitară a lui iCgidius, P. MANDONNET, La cartiere scolaire de Gilles de Rome, în Revue des sciences philosophiques et the'ologiques, voi. IV (1910), pp. 480-499. — Ger. BRUNI, Egidio Romano e la sua polemica antitomista, în Rivista di filosofia neoscolastica, voi. XXVI (1934), pp. 239-251. IACOB DIN VITERBO — M. GRABMANN, Doctrina S. Thomae de distinctione reali inter essentiam et esse ex documentis ineditis saeculi XIII Mustrata, în Acta Hebdomadae thomisticae, Roma, 1924^ pp. 162-176; de acelaşi autor: Die Lehre des Jakob von Viterbo (f 1308) von der Wirklichkeit des gottlichen Seins, în Philosophia Perennis, J. Habbel, Regensburg, 1930, pp. 211-232. VI. — DE LA PERIPATETISM LA AVERROISM Aristotel aşa cum apărea el în Organon era bine cunoscut în şcolile din Paris încă din secolul al Xll- lea, iar, cînd aceste şcoli s-au organizat în Universitate, logica sa a continuat să domine Facultatea de Arte. Şi a dominat-o chiar atît de bine, încît ceea ce se va numi curînd „noul Aristotel", adică autorul tratatelor de fizică, ştiinţe ale naturii, metafizică şi morală, nu va reuşi să pătrundă aici imediat. Primele comentarii ale operelor ştiinţifice ale lui Aristotel par a fi de origine engleză, iar Oxfordul se va remarca, de altfel, pe toată durata secolului al XIE-lea, printr-un interes viu şi constant pentru studiul ştiinţelor, care contrastează cu gustul pentru studiile de logică dominant atunci la Paris. Origi-nile mişcării ştiinţifice engleze datează, ca şi cele ale mişcării dialectice franceze, din secolul al Xll- lea. Daniel din Morley, care a fost implicat în cercul traducătorilor din Toledo, este autorul unui Liber de naturis inferiorum et superiorum, în care, încă din a doua jumătate a secolului, foloseşte De natu- rali auditu (Fizica), De caelo et mundo şi De sensu et sensato de Aristotel. La începutul veacului al XlII-lea, Michael Scot (f 1235) traduce Comentariile lui Averroes la De caelo et mundo, De sphaera lui Alpetragius (Al Bitrogi), De animalibus de Avicenna, precum, poate, şi De anima, Metafizica şi De substantia orbis de Averroes. Nu mai puţin importantă pentru istoria mişcării engleze este opera lui Sareshel (Alfredus Anglicus). Traducător al apocrifului aristotelic De vegetabilibus, al unui apendice avicennian la Meteorologica, cunoscut sub titlul Liber de congelatis, el este şi autorul tratatului De motu cordis (anterior lui 1217), în care un neoplatonism inspirat din Timaios şi Boethius, asemănător, de altfel, cu cel al chartrezilor, se îmbină cu teoria ema- \ DE LA PERIPATETISM LA AVERROISM 509 naţiei din Liber de Causis şi cu psihologia lui Aristotel, pe care Alfredus tocmai o descoperise. El îşi propune să arate cum sufletul guvernează corpul prin intermediul inimii, teză care va ocupa un loc însemnat în antropologia lui Albert cel Mare. Or, acelaşi Alfredus a scris şi Comentarii la De vegetabi- libus şi la Meteorologica; acestea par, într-adevăr, să facă din el cel mai vechi comentator cunoscut al scrierilor ştiinţifice ale lui Aristotel sau atribuite lui Aristotel (A. Pelzer). De curînd, la numele său au venit să se adauge şi alte nume englezeşti. Adam din Bocfeld, autor de Comentarii la De caelo et mun- do, Meteorologica, Metafizica (în traducerea ei arabo-latină), De generatione et corruptione, De sensu et sensato; Adam din Bouchermefort, comentator al lucrărilor De anima, Fizica, Liber de Causis şi De generatione et corruptione. în afară de aceste atribuiri, considerate astăzi certe (M. Grabmann), sînt propuse şi altele ca probabile, dar primele sînt de ajuns pentru a dovedi că preocupările intelectuale ale acestor englezi depăşeau cu mult terenul logicii. Deşi nu se pot data cu exactitate, Comentariile lor aparţin sigur primei jumătăţi a secolului al XIH-lea, adică perioadei în care asistăm la apariţia sau formarea în Anglia a unor oameni profund pătrunşi de acest spirit nou, precum Robert Grosseteste, Thomas din York, autorul lucrării Perspectiva com-munis John Peckham şi Roger Bacon. Numele celui din urmă ar fi doar el de ajuns pentru a ne aminti opoziţia, pe care a denunţat-o atît de vehement, dintre ignoranţa ştiinţifică a parizienilor, pe atunci pasionaţi încă de logică, şi cultura matematică, astronomică şi fizică a profesorilor de la Oxford. în această privinţă, erudiţia modernă îi dă dreptate. în Bătălia celor şapte arte, Henri d'Andelys pune forţele armate ale Doamnei Logica sub comanda lui Pierron din Courtenai, uns logiciens moult tres sages*, care-i are drept locţiitori pe Ioannes Pagus, Pointlanus din Ga-maches şi Nicole (versurile 51-56). Nici Pierre din Courtenai, nici Pointlane din Gamaches nu au fost identificaţi cu exactitate, dar Jean Pajul este cu siguranţă Ioannes Pagus, iar Nicole este foarte probabil Nicolaus din Paris, doi autori parizieni de lucrări scolastice despre logica lui Aristotel. Bernardus din Sanciza, Guilelmus de Saint-Amour (In Priora Analytica, In Posteriora Analytica) şi Matei din Orleans sînt tot atîtea alte nume de profesori ale căror lucrări de logică au apărut în prima jumătate a secolului al XlII-lea. în zadar am căuta, printre magistrii în arte parizieni din epocă, un comentator al lui De caelo, al Fizicii sau chiar al lui De anima. Se ştia desigur de existenţa acestor opere, care trebuiau şi probabil că au şi fost studiate la Facultatea de Arte, dar ponderea învăţămîntului continua să-i revină logicii. Un document remarcabil ne permite, de altfel, să ne încredinţăm de acest lucru. Abia constituită, Universitatea din Paris s-a grăbit să regleze, o dată cu problema fundamentală a taxelor şcolare, pe cea a diplomelor, pentru a căror obţinere studenţii sînt obligaţi să urmeze cursuri. Pretutindeni unde există di- * Un logician preaînţelept (Ib. fr.veche). 510 FILOZOFIA ÎN SECOLUL AL XIII-LEA plome, există examene; examenele determină programele, iar, pentru a fi pregătite, programele determină la rîndul lor manuale şcolare. Pe parcursul neobositelor sale cercetări, M. Grabmann a avut fericirea binemeritată de a găsi un manual anonim, cu puţin anterior mijlocului veacului al XlII-lea, a cărui Introducere îi defineşte limpede obiectul: „Numărul şi dificultatea întrebărilor, mai cu seamă ale celor care se pun la examene, sînt o povară cu atît mai grea cu cît ele sînt peste măsură de dispersate şi ţin de discipline diverse, fără să existe între ele o ordine sau continuitate. Văzînd aşa, ne-am gîndit că ar fi util să prezentăm un fel de rezumat al acestor întrebări, împreună cu răspunsurile lor, şi să explicăm ceea ce trebuie ştiut, urmînd o anumită ordine neîntreruptă şi începînd cu ce este filozofia, al cărei nume se aplică în comun tuturor acestor discipline." Autorul începe deci printr-o serie de definiţii, a căror cunoaştere rămîne valoroasă pentru cei care citesc astăzi opere filozofice sau teologice ale Evului Mediu. Philosophia denumeşte cercetarea şi descoperirea cauzelor, născută din dragostea de cunoaştere; scientia denumeşte un habitus al sufletului, adică posedarea stabilă a unei anumite cunoaşteri; doctrina denumeşte comunicarea cunoaşterii de către profesor în şcoli, prin predare; disciplina exprimă legătura spirituală dintre profesor şi elev; ars semnifică modalitatea de expunere şi tehnica unei ştiinţe; în sfîrşit, facuhas pune în evidenţă capacitatea de elocuţiune şi exprimare, promptitudinea spiritului şi cunoştinţele pe care le extragem dintr-o ştiinţă, cumva în sensul în care numim facultates bogăţiile dobîndite. După aceste indicaţii, manualul clasifică diferitele ştiinţe, sau ramuri ale filozofiei, pe care le împarte în filozofia naturală, al cărei principiu este natura studiată la diversele ei niveluri de abstracţie (matematica, fizica, metafizica); filozofia morală, al cărei domeniu aparţine voinţei şi, în sfîrşit, filozofia raţională, al cărei principiu este raţiunea. Urmează indicarea cărţilor, ale lui Aristotel în special, în care sînt expuse aceste ştiinţe şi întrebările care se pun cel mai adesea la examene. De departe cele mai multe dintre aceste întrebări se referă la „filozofia raţională", care se împarte, potrivit diviziunii tradiţionale, în Gramatică, Retorică şi Logică: „în această parte, sînt introduse incomparabil mai multe întrebări decît referitor la philosophia naturalis216 şi la Etică. în gramatică, manualele obişnuite ale lui Donatus şi Priscian sînt discutate în detaliu şi se dă mare im- portanţă logicii vorbirii [sau gramaticii speculative]." înţelegem de aici că „centrul de gravitate al lecţiilor de filozofie la Facultatea de arte a Universităţii din Paris în primele decade ale secolului al XlII-lea pînă pe la mijlocul lui, se găsea în logică şi în logica vorbirii. Comentariile la Aristotel de pro- venienţă pariziană care datează din această perioadă par să fie exclusiv explicaţii ale tratatelor sale de logică." Se pare chiar că libri naturales211 ale lui Aristotel au început să fie comentate în Anglia mai devreme decît la Paris (M. Grabmann). Parisul a avut în această privinţă întîrzierea avansului său: 216 filozofia naturii (Ib. lat.). 217 căiţile despre natură (Ib. lat). \ DE LA PERIPATETISM LA AVERROISM 511 avîntul dat de Abaelard studiilor de logică încă din secolul al Xll-lea întîrzia acum naşterea unor preocupări intelectuale noi. Acestei ipoteze nu-i lipsesc confirmările. Am întîlnit, de altfel, două Sum-me de metafizică, dintre care una, cea a lui Thomas din York, este opera unui profesor de la Oxford mort pe la 1260, iar cealaltă, Summa philosophiae de Pseudo-Grosseteste, nu pare, în stadiul actual al cunoştinţelor noastre, să provină din mediul intelectual parizian. Se pare, dimpotrivă, că o serie de comentarii de logică, în cea mai mare parte anonime, leagă Dialectica lui Abaelard şi cea a lui Adam de la Petit-Pont (terminată în 1136) de opere similare care văd lumina zilei la Paris în prima jumătate a secolului al XlII-lea. Introduc-tiones in logicam ale magistrului englez Guilelmus din Shyreswood, profesor la Paris şi mort cancelar de Lincoln în 1249, nu au supravieţuit decît graţie unui singur manuscris parizian. Răspîndirea lor pare deci să fi fost restrînsă, fără îndoială din cauza extraordinarului succes al operei analoge a lui Petrus din Spania. împărţită în şapte părţi, logica lui Guilelmus din Shyreswood studiază pe rînd propoziţia, predicabilul, silogismul, toposurile dialectice, proprietăţile termenilor, sofismele şi syncategoremata (termeni care nu au sens decît în legătură cu alţii). Tot tratatul este orientat către cele două capitole care tratează despre dialectică şi sofistică (C. Michalski). O remarcă făcută de Guilelmus însuşi îi luminează puternic spiritul operei: „Cunoaşterea com1 pletă a silogismului impune să-1 cunoaştem nu numai în definiţie, ci şi în împărţirea lui... Există un silogism demonstrativ, un silogism dialectic, un silogism sofistic. Cel demonstrativ produce ştiinţa pornind de la necesar şi de Ia cauzele absolut certe ale concluziei; cel dialectic porneşte de la probabil şi ajunge la opinie; cît despre cel sofistic, care silogizează pornind de la ceea ce are aparenţa probabilului, sau care se preface că silogizează pornind de la probabil, sau care face şi una, şi alta, nu urmăreşte decît gloria şi victoria în discuţie. Omiţîndu-le pe celelalte, ne vom apleca asupra silogismului dialectic." Avem aşadar de-a face aici cu o predare a dialecticii concepute ca artă de a ajunge la opiniile probabile, la jumătate de drum între certitudinea ştiinţei şi simulările sofisticii. Cunoscută prin cel puţin patru manuscrise, dintre care trei sînt la Paris, Dialectica lui Lambertus din Auxerre (scrisă pe la 1250) pare să fi fost mai răspîndită. S-a presupus că Lambertus a fost elevul lui Guilelmus. Ipoteza nu conţine decît verosimil, dar nu este deloc necesar s-o acceptăm pentru a explica analogia a doua manuale şcolare scrise cam în aceeaşi perioadă, în vederea aceluiaşi examen şi pentru studenţii aceleiaşi universităţi. în orice caz, spiritul celor două lucrări este acelaşi. Lambertus ştie foarte bine că logica este ştiinţa discernerii prin argumentaţie a adevărului de eroare, şi, datorită acestei importanţe universale ce-i revine, este ars artium, scientia scientia-rum, qua aperta omnes aperiuntur et qua clausa omnes aliae clauduntur21*; 218 arta artelor, ştiinţa ştiinţelor prin care, o dată dezvăluită [arta], sînt dezvăluite toate Şi prin care, o dată zăvorită, sînt zăvorite toate celelalte (Ib. lat.). 512 FILOZOFIA ÎN SECOLUL AL Xffl-LEA pe scurt, ştiinţa sine qua nulla, cum qua quaelibet219. Ea este deci superioară dialecticii, care nu are drept obiect decît silogismele probabilului, sau chiar ceea ce nu are decît aparenţa silogismului. Logica lui Lambertus din Auxerre reprezintă, cu toate acestea, exact metoda pe care Descartes va urmări mai tîrziu s-o suplinească în lucrarea sa Regulae ad directionem ingenii; căci ea este pentru el o artă, adică un ansamblu de reguli avînd aceeaşi finalitate: cunoaşterea subiectului principal al acestei arte (ars est collectio multorum praeceptorum ad unumfinem tendentium, id est collectio multorum documen-torum et multarum regularum, quae ordinantur adfinem unum, scilicet ad cognitionem illius, de quo in arte principaliter intenditur220); această artă poate fi chiar redusă la o metodă (methodus est ars brevis etfacilis et semitae proportionatur221), căci metoda este faţă de respectiva artă ceea ce sînt potecile faţă de drumuri: scurtături care duc mai comod şi mai rapid în acelaşi loc (nam sicut semita ducit ad eumdem terminum, ad quem data via, sed brevius et expedientius, similiter ad cognitionem eiusdem ducunt ars et methodus, sedfacilius methodus quam ars222); or, dialectica este arta artelor, prin aceea că deschide accesul la principiile tuturor celorlalte metode: Dia- ' lectica est ars artium ad principia omnium methodorum viam habens; sola enim dialectica probat, disputat de principiis omnium artium 223 . Logica lui Lambertus din Auxerre este deci, într-adevăr, şi ea, orientată spre o dialectică a probabilităţii. Acesta este şi cazul unei opere al cărei succes a fost imens şi a cărei influenţă se va exercita mai multe secole, Summulae logicales a portughezului Petrus Iuliani, zis Petrus Hispanus, mort papă în 1277, cu numele de Ioan XXI. Ecoul ideilor sale pe care le-am întîlnit mai devreme la Lambertus din Auxerre se face auzit încă din prima fază a lucrării Summulae: Dialectica est ars artium, scientia scientiarum, ad omnium methodorum viam habens. Sola dialectica probabiliter disputat de principiis aliarum scientiarum, et ideo in acquisitione scientiarum dialectica debet esse prior224. Tratatul lui Petrus din Spania a fost nu doar intens folosit în universităţile medievale, ci şi deseori comentat şi, lucru demn de remarcat, de reprezentanţi ai tuturor şcolilor fi- 219 fără de care [nu există] nici o ştiinţă, oricare ar fi ea (Ib. lat.). 220 arta este un ansamblul de multe precepte care tind spre un singur ţel, adică un ansamblu de multe învăţături şi multe reguli, care sînt orânduite spre un singur scop, şi anume spre cunoaşterea acelui lucru de care se preocupă în principal arta (Ib. lat.). 221 metoda este o artă de mică întindere şi uşoară, asemenea unei poteci (Ib. lat.). 222 căci, după cum poteca duce spre acelaşi capăt către care duce un drum dat, dar mai pe scurt şi mai rapid, într-un mod asemănător spre cunoaşterea aceluiaşi punct final conduc arta şi metoda, dar metoda într-un mod mai comod decît arta (Ib. lat). 223 dialectica este arta artelor, care deţine calea spre principiile tuturor metodelor, căci numai dialectica dovedeşte şi dezbate principiile tuturor artelor (Ib. lat.). 224 dialectica este arta artelor, ştiinţa ştiinţelor care deţine calea spre [principiile] tuturor metodelor. Numai dialectica dezbate în mod verosimil principiile altor ştiinţe şi de aceea, în dobîndirea ştiinţelor, dialectica trebuie să aibă prioritate (Ib. lat.). \ DE LA PERIPATETISM LA AVERROISM 513 lozofice şi teologice rivale, semn clar că dialectica sa nu părea să fie legată de nici o doctrină metafizică anume. S-au descoperit recent comentarii la Summulae logicales datorate lui Simon din Faversham, profesor la Paris şi la Oxford (f 1306); dominicanului Robert Kilwardby (f 1279), care descrie tratatul lui Petrus din Spania ca fiind compilat ad maiorem introductionem scolarium in arte dialectica225; chartrezului Henric din Coesfeld (f 1410); lui Ioannes Hockelin, Ulrich din Tubingen, Ioannes din Bayreuth, Ioannes Letourneur (Versorius, f pe la 1480), Lambertus din Monte (f 1499); alber-tistului Gerardus Harderwyck (f 1503), unor numeroşi scotişti, cum ar fi Ni-colaus din Orbellis (t 1455), secularului scotist Petrus Tateret (Tartaretus, rector la Paris în 1494), Ioannes de Magistris etc; nominaliştilor Marsilius din Inghen şi Ioannes Buridan. Această diversitate de comentatori face difi-cilă admiterea ipotezei, ispititoare în sine, că probabilismul dialectic al logicienilor din Paris ar fi fost una din cauzele, s-a spus chiar cauza principală, a probabilismului filozofic din secolul al XlV-lea. în orice caz, este remarcabil faptul că în opera lui Petrus din Spania însuşi caracterul cu precădere dialectic al logicii nu a avut nicidecum drept consecinţă vreun probabilism sau vreun scepticism în filozofia propriu-zisă. Căci Petrus din Spania nu a fost doar logician. El apare în momentul în care se considera de datoria unui magistru în arte să stăpînească, în afară de logică, toată filozofia lui Aristotel. Chiar şi după el, anumiţi profesori vor continua să se specializeze în predarea logicii şi a retoricii, însă cei mai renumiţi vor ţine să-şi extindă învăţătura şi comentariile la fizică, psihologie, metafizică şi morală. Astfel, Petrus din Spania ne-a lăsat, în afară de Summulae logicales şi Syncategoremata, comentariile la De animalibus, De morte et vita, De cau-sis longitudinis et brevitatis vitae şi De anima. Predilecţia sa pentru aceste tratate se explică de la sine, căci acest logician era în acelaşi timp şi medic. De altfel, lucrarea sa principală este un tratat De anima, distinct de comentariul său la lucrarea cu acelaşi titlu a lui Aristotel şi a cărui editare este întru totul de dorit. Din fragmentele deja publicate, reiese clar că acest tratat, scris într-un stil lipsit de orice formalism scolastic şi de citate din Aristotel, Avi-cenna sau Averroes, susţine ca teorie a cunoaşterii „un remarcabil sincretism al doctrinei augustiniene a iluminării cu teoria avicenniană a emanării şi a Inteligenţelor" (M. Grabmann). în secolul al XHI-lea puteai deci să susţii asemenea teze şi să ajungi totuşi papă. Dar ele nu anunţă, desigur, cu nimic nominalismul lui Ockham şi nu putem să nu ne întrebăm dacă din îndmplare a fost supus aristotelismul tomist cenzurii episcopului Parisului, Etienne Tem-pier, chiar în anul în care a murit papa ale cărui opinii filozofice favorizau augustinismul avicennizant (1277). Din a doua jumătate a secolului al XHI-lea, deşi mai întîlnim încă magistri a căror operă tratează în special despre logică, precum Nicolaus din Paris, menţionat de două ori, în 1253 şi 1263, în Chartularium universitatis Pari- 225 pentru o introducere mai cuprinzătoare a elevilor în arta dialectică (Ib. lat.). 514 FILOZOFIA ÎN SECOLUL AL XHI-LEA siensis226, sau Adenulf din Anagni (t 1289), autor al unui tratat despre Topice, asistăm la apariţia altora, al căror interes începe să se extindă dincolo de aceste studii. Verosimilul este uneori adevărat, dar nu e cazul aici. Sîntem tentaţi să ni-i închipuim pe teologii din Paris neliniştiţi de progresele filozo- fice ale colegilor de la Facultatea de arte şi alergînd după ei ca să le smulgă cuceririle. S-a întîmplat exact invers. Teologiile lui Guilelmus din Auvergne, Guilelmus din Auxerre şi Philippe Cancelarul dovedesc o cunoaştere a doctrinelor noi şi o deschidere intelectuală în discutarea problemelor filozofice care lasă mult în urmă modestele producţii ale logicienilor din Paris. Dar asta nu-i tot. între momentul în care filozofii Universităţii s-au mulţumit să comenteze tratatele din Organon şi cel în care abordează, la rindul lor, exegeza „noului Aristoter stau Comentariile a doi mari teologi: „Este de cea mai mare importantă pentru dezvoltarea filozofiei în perioada scolastici* lîrzii faptul că nu reprezentanţi ai Facultăţii de arte, ci teologii Albert şi Toma d'Aquino au fost cei care au dotat cu amplele lor Comentarii scrierile aristotelice de curînd descoperite despre metafizică, filozofia naturii şi morală, trasînd astfel calea aristotelismului scolastic şi exercitînd asupra Facultăţii de Arte o influenţă care nu a fost încă definită în detaliu. Comentariile lui Siger din Brabant la Metafizica lui Aristotel şi la scrierile acestuia referitoare la filozofia naturii sînt, în orice caz, posterioare Comentariilor la Aristotel ale lui Albert cel Mare şi chiar, în parte, celor ale lui Toma d'Aquino" (M. Grabmann). De fapt, am văzut deja că Petrus din Auvergne, a cărui activitate de comentator acoperă toată opera aristotelică, a terminat Comentariul lui Toma d'Aquino la De caelo et mundo (Lib. III, lect. 9 pînă la sfîrşit). Dar Petrus din Auvergne e contemporan cu mişcarea averroistă. El este cel pe care-1 numeşte legatul pontifical, la 7 martie 1275, rector al Universităţii din Paris, pentru a reface, în sînul Facultăţii de arte, unitatea destrămată în 1272 de Siger din Brabant. începuturile averroismului parizian sînt deci legate de această răspîndire tîrzie a „noului Aristotel" în mediul „artiştilor", în a doua jumătate a secolului al Xin-lea. Mişcarea îşi are originile în traducerile latineşti ale Comentariilor lui Averroes la Aristotel făcută de Michael Scot, lucrări care datează probabil din perioada şederii lui la Palermo (1228-1235), în calitate de astrolog al curţii împăratului Frederic II. Un text din Opus maius al lui Roger Bacon ne permite să fixăm data sosirii la Paris a acestor traduceri puţin după 1230 şi să apreciem importanţa istorică a evenimentului: Tempore Michaelis Scotti, qui annis Domini 1230 transactis apparuit deferens librorum Aristotelis par-tes aliquas de Naturalibus et Metaphysicis cum expositionibus authenticis, magnificata est philosophia apud Latinos11"1. Pe la 1250, vedem cum Albert cel Mare foloseşte din plin scrierile lui Averroes, pe care le are neîncetat în 226 v. nota 27 de la p. 363. 227 în timpul lui Michael Scottus, care a venit in Anul Domnului 1230, aducînd unele părţi din cărţile lui Aristotel despre Ştiinţele Naturale şi Metafizice, cu expuneri autentice, filozofia era mult apreciată la latini (Ib. lat.). \ DE LA PERIPATETISM LA AVERROISM 515 faţă cînd îşi redactează propriile tratate despre doctrina lui Aristotel. La această dată, Averroes nu este încă pentru el decît un filozof ca toţi ceilalţi, pe care-1 folosim acolo unde are dreptate şi-1 condamnăm sau îndepărtăm acolo unde se înşală. Gîndirea acestor profesori în arte s-a format pe parcursul următorilor douăzeci de ani. Folosindu-se de Comentariile lui Averroes la Aristotel pentru a- şi hrăni propria lor învăţătură, ei au ajuns să conchidă că doctrina lui Aristotel este într-adevăr cea pe care i-o atribuise Averroes şi că această doctrină este una cu adevărul filozofic însuşi. O asemenea atitudine nu putea sa nu stîrnească opoziţia teologilor. în pofida admiraţiei lor pentru filozoful grec, Albert cel Mare şi Sfîntul Toma d'Aquino nu şi-au fixat niciodată drept scop simpla asimilare a doctrinei lui. Dimpotrivă, se poate spune că credinţa lor creştină îi eliberase dinainte de orice supunere umilă faţă de litera lui Aristotel. Aceşti teologi înţe- leseseră de la bun început că, deşi conţinea adevăruri, peripatetismul nu este totuşi adevărul; de aici, acea reevaluare de proporţii a tezelor eronate, care avea să dea naştere tqmismului. însă, chiar şi dintre contemporanii Sfintului Toma, un anumit număr vor reacţiona la influenţa lui Aristotel într-un cu totul alt mod. Aceştia nu sînt nici membri ai vreunuia din cele două mari Ordine de călugări cerşetori, dar nici preoţi mireni care să ocupe o catedră magistrală la Facultatea de teologie; nu sînt nici laici, ci, în general, simpli clerici care predau dialectica şi fizica la Facultatea de arte. De fapt, este foarte tentant să depăşeşti cadrul acestor două ştiinţe, să abordezi pornind de la ele probleme metafizice şi să înaintezi pînă la hotarele teologiei. Nu se va vorbi deloc de contingentele viitoare fără să se pună problema providenţei, şi nici despre mişcare fără să se pună întrebarea dacă este sau nu veşp'că. Aoeste discuţii, care nu puteau să nu se producă devreme, nu prezentau nici un inconvenient, cu condiţia ca toţi magistrii în arte să recunoască, cel puţin tacit, că doctrina predată la Facultatea de teologie avea în acest domeniu o autoritate care dădea tonul. Ceea ce s-a şi întîmplat, de altfel. Marea majoritate a magistrilor în arte au predat dialectica şi fizica ţinînd seama de sinteza filozofică şi teologică în care trebuiau să le încadreze. Dar se pare de asemenea că, încă de la început, un număr relativ restrîns de profesori au conceput predarea filozofiei ca fiindu-şi propria ei finalitate. Aceşti profesori ai Facultăţii de arte, care consideră că trebuie să se limiteze strict la sarcina lor filozofică, se comportă ca şi cum nu ar cunoaşte ecoul pe care l-ar putea avea teoriile lor la nivelul superior al învăţămîntului universitar. De aici, în primul rînd, interdicţiile reiterate de a comenta fizica lui Aristotel, despre care am vorbit; de aici şi dimensiunile interne şi, în cele din urmă, sciziunea care s-a produs în sînul Facultăţii de arte; de aici, în sfîrşit, condamnările personale şi directe care aveau să-i atingă pe conducătorii mişcării. Prima izbucnire s-a produs la 10 decembrie 1270, cînd episcopul Parisului, Etienne Tempier, a condamnat cincisprezece teze, dintre care treisprezece 516 FILOZOFIA IN SECOLUL AL Xm-LEA erau de inspiraţie averroistă. Unitatea intelectului agent (quod intellectus om-nium hominum est unus et idem numero22*), negarea liberului arbitru (quod voluntas hominis ex necessitate vuit et eligit229), determinismul astrologie, eternitatea lumii (quod mundus est aeternus, quod nunquam fuit primus ho- mo23<y), caracterul muritor al sufletului, negarea extinderii providenţei divine la indivizi sau la acte omeneşti, acestea erau principalele teme cenzurate. De remarcat că această condamnare viza mai curînd o mişcare doctrinală decît un individ, acelaşi magistru neputînd să fi susţinut deopotrivă că sufletul se distruge o dată cu corpul şi că sufletul separat de corp nu poate suferi de focul corporal. Cu ocazia acestei condamnări şi-a scris Albert cel Mare. consultat asupra acestor articole de ^Egidius din Lessen, De quindecim proble-matibus. Acest act doctrinal nu a împiedicat propagarea mişcării, pentru simplul motiv că cei care predau aceste propoziţii asigurau că nu le predau decît ca filozofi, dar că, în calitate de creştini, le declară, şi ei, false. La 18 ianuarie 1277, papa Ioan XXI, acelaşi Petrus din Spania căruia i-am văzut preferinţa pentru doctrina augustiniană a iluminării, a publicat o bulă de avertisment la adresa magistrilor în arte ai Universităţii din Paris, iar episcopul Iitienne Tempier a promulgat, la 7 martie al aceluiaşi an, un decret de condamnare a 219 teze, nu fără a preveni mai întîi că nu se mai accepta acea scuză atît de uşoară care consta în a susţine că aceeaşi propoziţie poate fi considerată simultan falsă din punctul de vedere al credinţei şi adevărată din punctul de vedere al raţiunii. Ceea ce înseamnă condamnarea tezei, care de arunci înainte a fost întotdeauna considerată averroistă, a „dublului adevăr**. Cele 219 propoziţii condamnate nu erau toate averroiste. Unele, de ordin esenţialmente moral, vizau tratatul despre iubirea curtenească (Liber de Amo-re) de Andre le Chapelain, cîteva atingeau filozofia Sfîntului Toma, alte cîte-va semănau tare cu tezele susţinute de dialecticienii secolului al Xll-lea, mul- te îl atingeau pe Avicenna tot atît cît şi pe Averroes; pe scurt, se pare că această condamnare a înglobat averroismul într-un fel de naturalism polimorf, care revendica drepturile naturii păgîne împotriva naturii creştine, ale filozofiei împotriva teologiei, ale raţiunii împotriva credinţei. Aşezînd filozofia mai presus de credinţele religioase, acest naturalism se putea prevala de filozofia lui Averroes, care putea, la rîndul lui, să se prevaleze de Aristotel (Metafizica XI, 8, 1074 b), dar unele dintre tezele condamnate, a căror origine nu o cunoaştem, arată pînă unde se putea ajunge atunci, poate în scrieri, cu siguranţă în dezbateri: că religia creştină împiedică instruirea (quod lex christiana im-pedit addiscere); că în religia creştină, ca şi în celelalte, există legende şi erori (quodfabulae et falsa sunt in lege christiana, sicut in aliis); că nu ştii nimic în plus dacă ştii teologie (quod nihil plus scitur propter scire theolo-giam); că ceea ce spun teologii se sprijină pe legende (quod sermones theo- 228 că intelectul tuturor oamenilor este unul singur şi acelaşi numeric (Ib. lat.). 229 că voinţa omului vrea şi alege din necesitate (Ib. lat.). 230 că lumea e eternă, că niciodată nu a existat un prim om (Ib. lat.). \ DE LA PERIPATETISM LA AVERROISM 517 logi fundaţi sunt infabulis). Ai crede că-1 auzi nu pe Fontenelle, întotdeauna atît de prudent în afirmaţiile sale, ci chiar pe Voltaire cînd e sigur de impunitate. Luate în forma lor abstractă, aceste teze violente echivalează cu a susţine că adevărata înţelepciune e cea a filozofilor, nu a teologilor (quod sapientes mundi sunt philosophi tantum231) şi că nu există deci stadiu superior exercitării filozofiei (quod non est excellentior status quam vacare philosophiae). Astfel conceput, înţeleptul găseşte în ştiinţele raţionale^tot binele omenesc, căci din această cunoaştere decurg virtuţile morale naturale descrise de Aristotel, iar aceste virtuţi îi fac omului fericirea accesibilă, pe care o obţine în viaţa aceasta, după care nu mai există nici una (quod felicitas habetur in ista vita, non in alia). Cu aceşti filozofi, prindea din nou viaţă şi-şi revendica drepturile toată morala naturalistă. Se renunţa la ideca virtuţilor supranaturale înnăscute (quo non sunt possibiles aliae virtutes, nisi acquisitae vel inna-tae232), a acelei umilinţe creştine care constă în a-ţi ascunde meritele, cu a abstinenţei şi cumpătării şi se revenea la acele virtuţi pe care Aristotel le rezervă unei elite şi care nu-s făcute pentru săraci: quod pauper bonisfortu-nae non potest bene agere in moralibus233. Fără îndoială că aceşti magistri greşeau că erau atît de fideli Eticii Nicomahice, dar o înţelegeau foarte bine. Printre tezele psihologice şi metafizice, vedem cum reapar în mod firesc cele deja condamnate în 1270: eternitatea lumii, unitatea intelectului agent în specia umană, caracterul muritor al sufletului, respingerea liberului arbitru şi refuzul de a extinde providenţa divină dincolo de specii, pînă la indivizi; dar acest nou act doctrinal mergea înapoi, pînă la rădăcina însăşi a tuturor acestor erori: identificarea aristotelică, acceptată de Avicenna şi Averroes, a realităţii cu inteligibilitatea şi cu necesitatea, şi asta nu doar în lucruri, ci mai întîi şi mai cu seamă în Dumnezeu. Dacă lumea este eternă, e fiindcă Dumnezeu nu poate să n-o producă, iar, dacă lumea este aşa cum este, e fiindcă Dumnezeu nu poate s-o producă altfel decît este. Din primul principiu, care este unul, nu se poate naşte decît un prim efect care să-i fie asemănător (quod effectus immediatus a primo debet esse unus tantum et simillimus primo234); Dumnezeu nu poate deci să producă nemijlocit şi liber o pluralitate de efecte (quod ab uno primo agente non potest esse multitudo effectuum235), dar multiplicitatea lucrurilor presupune o multiplicitate a cauzelor intermediare a căror existenţă este condiţia necesară pentru existenţa lor. Să notăm cu atenţie această ultimă propoziţie, de o importanţă capitală pentru înţelegerea istoriei ulterioare a filozofiei şi teologiei medievale: Primul Principiu nu poate cauza în lumea noastră efecte diferite decît mijlocind alte cauze, pentru că nimic din ceea ce transmută nu poate efectua transmutări de mai multe feluri fără a fi 231 că înţelepţii lumii sînt numai filozofii (Ib. lat.). |" prin care nu sînt posibile alte virtuţi decit dobîndite sau înnăscute (Ib. lat.). 234 °! Cel lipsit de bunurile ave™ nu poate să acţioneze bine în morală (Ib. lat.).că efectul nemijlocit [produs] de primul [principiu] trebuie să fie doar unul singur Şi foarte asemănător celui dinţii (Ib. lat.). că de la primul agent unic nu poate să existe o multitudine de efecte (Ib. lat.). 518 FILOZOFIA ÎN SECOLUL AL XIII-LEA el însuşi transmutat (quod primum principium non potest esse causa diver-sorum factorum hic inferius, nisi mediantibus causis eo quod nullum trans-mutans diversimode transmutat, nisi transmutatum). Susţinerea acestui principiu înseamnă negarea radicală a libertăţii şi a atotputerniciei Dumnezeului creştin. între Iehova, care nu numai că a putut să creeze lumea dintr-o dată, cu multiplicitatea fiinţelor pe care le cuprinde, dar mai poate încă să intervină liber în ea în orice clipă, fie pentru a crea direct sufletele omeneşti, fie pentru a acţiona prin miracole şi fără intervenţia unor cauze secunde, şi Dumnezeul greco-arab, ale cărui efecte purced unul cîte unul, unele din altele şi potrivit unei ordini necesare, incompatibilitatea era absolută. Lucru de care-şi dăduseră seama, înainte de această dată, Guilelmus din Auvergne, Bonaventura şi alţii; începînd cu 1277, l-au ştiut toţi teologii, pe unii chiar parcă i-a obsedat, iar alţii au simţit o asemenea oroare faţă de necesitarismul greco-arab, încît au considerat că nu pot merge prea departe, cu condiţia doar s-o facă în sens contrar. Această reacţie teologică nu avea nimic nou. Era cea din De divina omnipotentia a lui Petrus Damiani, cea a lui Tertulian şi Taţian, cea dintot-deauna, dar care de aici înainte se va exercita asupra întregului sistem al lumii propus de curînd de Averroes şi Avicenna, aruncînd astfel bănuiala asupra oricărei teologii creştine care, fie şi pentru a-1 reforma, părea să se inspire din el. Nu deţinem încă suficiente amănunte despre mişcarea averroistă a acestei perioade. Originea şi data exactă a Comentariilor care s-au găsit nu sînt întotdeauna cunoscute, iar interpretarea lor este, dimpotrivă, întotdeuna delicată. Li se cerea acestor profesori să predea filozofia lui Aristotel, cum să te aştepţi să poată regăsi în ea Biblia? E ca şi cum i-ai atribui unui profesor de istorie a filozofiei opiniile tuturor filozofilor ale căror doctrine trebuie, pe rînd, să le expună. Din fericire, sîntem mai bine informaţi despre opera a doi magistri, Siger din Brabant şi Boethius din Dacia, care au fost personal acuzaţi de Etienne Tempier în 1277. (jSiger din Brabant (12357-1281/84) îşi întemeia toată învăţătura pe dubla autoritate a lui Aristotel şi a comentatorului său arab Averroes. în opinia sa, spusele lor se confundă cu ştiinţaV'iar a-i asculta înseamnă a înţelege limbajul raţiunii înseşi. Sau, dat fiind că nu poţi să nu vezi că învăţătura lui Ati»totel contrazice adesea revelaţia, va trebui să se spună mai curînd că doctrina lui se confundă cu filozofia. Dacă există, pe de altă parte, o ştiinţă absolută, care e cea a revelaţiei, se va admite modest că există două concluzii într-un anumit număr de probleme; una, care este cea a revelaţiei şi care este adevărată; cealaltă, care nu este decît cea a simplei filozofii şi a raţiunii naturale. Cînd va avea loc un asemenea conflict, vom spune pur şi simplu: iată concluziile la care mă conduce cu necesitate raţiunea mea, ca filozof, dar, cum Dumnezeu nu poate să mintă, ader la adevărul pe care ni 1-a relevat şi mă ataşez de el prin credinţă. Cum trebuie să interpretăm o asemenea atitudine? Să remarcăm întîi în ce constă extrema ei prudenţă, cel puţin în ce priveşte forma. Averroes nu ezitase să adopte o poziţie mult mai deschisă. Gîndea şi spunea că adevărul \ DE LA PERIPATETISM LA AVERROISM 519 propriu-zis este cel la care ajung filozofia şi raţiunea. Fără îndoială că religia revelată posedă, şi ea, gradul ei de adevăr; dar este un grad net inferior şi subordonat. De fiecare dată cînd există conflict între filozofie şi textul revelaţiei, textul este cel pe care trebuie să-1 interpretăm şi căruia se cuvine să-i desprindem, numai prin raţiunea naturală, sensul adevărat. Siger din Brabant nu ne sfătuieşte nicidecum aşa ceva; se mulţumeşte să ne arate concluziile filozofiei şi să afirme, dimpotrivă, în mod expres superioritatea adevărului revelat. în caz de conflict, hotărîtoare nu mai este raţiunea, ci credinţa. Dar Siger împinge prudenţa şi mai departe. Dacă există în Evul Mediu o doctrină a dublului adevăr, nu i-am putea-o atribui legitim mai mult lui decît lui Averroes. într-adevăr, Siger din Brabant nu întrebuinţează niciodată cuvîntul „adevăr" pentru a caracteriza rezultatele speculaţiei filozofice. în doctrina sa, adevăr înseamnă mereu şi exclusiv revelaţie. Acesta e şi motivul pentru care foloseşte un ciudat ocol, atunci cînd denumeşte obiectul pe care-1 stabileşte pentru cercetarea sa. Dacă numim adevăr doar adevărul revelat şi dacă filozofia nu trebuie să ţină seama de el, înseamnă deci că obiectul filozofiei nu este căutarea adevărului. Şi, într-adevăr, Siger din Brabant nu-i stabileşte niciodată un asemenea scop. A filozofa, ne spune el, „înseamnă pur şi simplu a căuta ce au gîndit filozofii şi mai ales Aristotel, chiar dacă, din întîmplare, gîndirea Filozofului nu ar fi conformă cu adevărul, iar revelaţia ne-ar fi transmis despre suflet concluzii pe care raţiunea naturală n-ar putea să le demon- streze*4. A filozofa, va spune el în alt loc, înseamnă a căuta mai degrabă ce au spus filozofii decît adevărul: quaerendo intentionem philosophorum in hoc magis quam veritatem, cum phihsophice procedamus. într-adevăr, pentru Siger nu există deci decît un singur adevăr, şi acesta e adevărul credinţei. Acestea sînt afirmaţiile exprese ale lui Siger din Brabant. A lua act de ele în mod fidel nu ne împiedică să ne întrebăm ce trebuie să credem despre ele. Poate că vom da dovadă de oarecare înţelepciune şi vom proceda, la rîndul nostru, filozofic dacă ne vom declara incapabili să hotărîm asupra acestui lucru per rationes naturales236. Faptul incontestabil este că raţiunea îl conducea pe Siger din Brabant la anumite concluzii, iar credinţa îl conducea la concluzii contrare; în opinia lui, raţiunea demonstrează deci contrariul a ceea ce ne învaţă credinţa. O asemenea constatare e gravă, dar, la urma urmei, dacă identificăm raţiunea cu Aristotel, ea nu face decît să constate ceea ce este. Pe de altă parte, este cert şi faptul că Siger nu afirmă adevărul acestor contradictorii, ci optează ferm pentru unul din ele, iar opţiunea sa hotărăşte întotdeauna în favoarea credinţei. Fără îndoială că prea multe raţiuni de simplă prudenţă ar fi de ajuns ca să-i explice atitudinea; cleric şi profesor la Universitatea din Paris, într-un mediu şi o epocă saturate de credinţă religioasă. Siger nu putea nicicum să se gîndească să aşeze raţiunea mai presus de revelaţie. Sau cel puţin, chiar dacă o credea, nu-i putea trece prin minte s-o 236 prin judecăţi naturale (Ib. lat.). 520 FILOZOFIA ÎN SECOLUL ÂL XIII-LEÂ spună. Dar această ipoteză are neajunsul de a fi valabilă oricare ar fi fost adevărata stare de spirit a lui Siger din Brabant. Că le-ar fi rostit din convingere sau din prudenţă, cuvintele sale probabil că ar fi fost aceleaşi. Or, ştim că starea de spirit normală a mediului şi epocii sale era credinţa creştină; mai ştim, prin cîte alte exemple, că unii creştini au putut, chiar şi în zilele noastre, să-şi păstreze sincer credinţa şi în acelaşi timp să accepte doctrine greu compatibile cu ea; dacă în secolul al XX-lea anumite spirite, aflate într-o asemenea contradicţie cu ele însele, au trebuit să lupte ani în şir şi să învingă rezistenţe lăuntrice enorme pînă să-şi mărturisească lor înşile că nu mai cred, de ce să stabilim astăzi că Siger din Brabant îşi masca gîndirea atunci cînd spunea că gîndeşte ca un filozof şi crede ca un creştin? Acesta e, dimpotrivă, un fenomen natural şi care se produce sistematic atunci cînd o filozofie nouă reuşeşte să pună stăpînire pe un spirit deja ocupat de o credinţă; singura condiţie necesară pentru a-1 face cu putinţă este ca gîndirea în care se produce întîlnirea să găsească un ocol care să permită coabitarea. Ocolul prin care rezolvă problema Siger este că certitudinea raţiunii naturale e inferioară celei pe care ne-o dă credinţa, iar alţi gînditori, aflaţi atunci în aceeaşi situaţie, adoptau aceeaşi poziţie. „Dorind să trăim cum se cuvine în studiul şi contemplarea adevărului, pe cît e cu putinţă în această viaţă, scrie un contemporan al lui Siger, ne propune să tratăm despre lucrurile naturale, morale şi divine, potrivit gîndirii şi metodei lui Aristotel, dar fără să încălcăm drepturile dreptei credinţe, care ne-a fost vădită prin strălucirea revelaţiei divine şi cu care filozofii, ca filozofi, nu au fost luminaţi; căci ei, luînd în considerare ordinea comună şi obişnuită a naturii, şi nu miracolele divine, au explicat lucrurile înseşi prin lumina raţiunii, fără a contraveni prin aceasta adevărului teologic, a cărui cunoaştere ţine de o lumină mai înaltă. într-adevăr, con-chizînd că anume lucru este necesar sau imposibil potrivit cauzelor inferioare, care sînt accesibile raţiunii, filozoful nu contravine credinţei, care afirmă că lucrurile pot fi altfel datorită cauzei supreme, a cărei virtute şi cauzalitate nu pot fi înţelese de nici o creatură. Astfel încît sfinţii profeţi înşişi, pătrunşi de adevăratul spirit al profeţiei, dar ţinînd seama de ordinea cauzelor inferioare, au prezis anumite evenimente, care nu s-au produs, deoarece cauza primă a hotărit altfel." în stadiul actual al cunoştinţelor noastre, textele nu ne permit deci să stabilim nimic. Principalelele erori imputabile lui Siger din Brabant şi care sînt şi trăsăturile cele mai caracteristice ale doctrinei sale se află mai ales în lucrările sale De aeternitate mundi, De intellectu, De anima intellectiva şi Liber de felicitate, dintre care pe unele le avem în întregime, iar pe altele sub formă de citate sau rezumate (P. Mandonnet, B. Nardi). Aceste erori sînt semnalate foarte exact de condamnarea din 1277 împotriva averroismului în general. Trebuie totuşi ca înaintea lor s-o plasăm pe cea de care tocmai ne-am ocupat şi care priveşte raporturile filozofiei cu religia. Oricarea ar fi putut fi iluziile personale ale lui Siger pe această temă, este cert că poziţia pe care o adoptase era inacceptabilă pentru Biserică; admiterea ei echivala cu negarea radicalăDE LA PERIPATETISM LA AVERROISM 521 a întregii opere înfăptuite de filozofia scolastică. De aceea condamnă Sfintul Toma d'Aquino în mod energic această atitudine, nu numai în scrierea pe care a consacrat-o respingerii directe a averroismului, ci şi într-o predică rostită în faţa Universităţii din Paris: „Există oameni care lucrează în domeniul filozofiei şi spun lucruri care nu sînt adevărate după credinţă; şi, cînd li se spune că acestea contrazic credinţa, răspund că sînt spusele Filozofului, dar că ei înşişi nu le susţin şi nu fac, dimpotrivă, decît să repete cuvintele Filozofului." De fapt, continuă Sfîntul Toma, averroistul gîndeşte că în credinţă sînt cuprinse asemenea afirmaţii, încît raţiunea să poată demonstra cu necesitate contrariul. Or, cum ceea ce se demonstrează cu necesitate nu poate fi decît cu necesitate adevărat, contrariul său fiind fals şi imposibil, rezultă că, după părerea lui, credinţa are ca obiect falsul şi imposibilul, ceea ce Dumnezeu nu poate face, iar urechile credincioşilor nu pot îndura. Prin brutalitatea logicii, Sfintul Toma scoate la iveală ceea ce se ascundea la adăpostul psihologiei. Socotindu-se apărat îndeajuns de această primă distincţie, a cărei importanţă este absolut generală, Siger introduce un anumit număr de teorii autentic aristotelice, desigur, dar cu adevărat surprinzătoare din partea unui om al Bisericii. Dumnezeu nu ar fi cauza eficientă a lucrurilor, ci numai cauza lor finală. Nu i s-ar putea atribui nici preştiinţa viitoarelor contingente, căci Aristotel a demonstrat că a cunoaşte viitoarele contingente echivalează cu a le face necesare. Lumea e veşnică, iar speciile pămînteşti, precum cea umană, sînt şi ele veşnice; acestea sînt concluzii care se impun cu necesitate accept tării de către raţiune. Dar iată şi mai mult. Nu r.'imai că lumea şi speciile sînt veşnice atît în trecut, cît şi în viitor, dar fenomenele şi evenimentele se vor reproduce la nesfîrşit. Cu mult înainte de Vico şi Nietzsche, însă după Aver-roes şi împreună cu alţi gînditori din vremea sa, Siger susţine deci teoria veşnicei întoarceri. într-adevăr, de vreme ce toate evenimentele lumii acesteia sînt cu necesitate determinate de revoluţiile corpurilor cereşti şi aceste revoluţii trebuie să parcurgă din nou, la infinit, aceleaşi faze, rezultă că ele vor readuce veşnic aceleaşi efecte: „Cum primul motor este mereu în act şi cum înainte de a fi în act nu este în potenţialitate, rezultă că el pune în mişcare şi acţionează mereu... Or, din faptul că pune în mişcare şi acţionează mereu, rezultă că nici o specie nu ajunge la fiinţă fără să fi ajuns deja anterior, astfel încît aceleaşi specii care au existat revin potrivit unui ciclu, la fel ca şi aceleaşi opinii, aceleaşi legi şi aceleaşi religii, în aşa manieră încît ciclul lucrurilor inferioare rezultă din cel al lucrurilor superioare, deşi amintirea unora dintre ele s-a pierdut din cauza depărtării în timp. O spunem după părerea Filozofului, dar fără a afirma că este adevărat." Cu toate că această teorie nu se aplică decît speciilor, care sînt singurele necesare, individul fiind accidental şi contingent, ne putem lesne închipui ce sentiment trebuie să încerce un profesor de teologie aflînd că, potrivit raţiuni, creştinismul mai apăruse deja şi va reapărea de o infinitate de ori. Dar cea mai celebră dintre teoriile averroiste preluate de Siger este cea a unităţii intelectului agent. în această chestiune însă, istoricii nu sînt de acord 522 FILOZOFIA ÎN SECOLUL AL XUl-LEA nici asupra sensului exact, nici asupra evoluţiei gîndirii sale. Unii (M. Grab-mann) îi atribuie scrieri despre care s-a ajuns la concluzia (F. van Steenber-ghen) că, după multe ezitări, Siger a trebuit în cele din urmă să renunţe la unitatea intelectului agent şi să se alăture unei poziţii apropiate de cea a Sfîn- tului Toma, care atribuie fiecărui individ propriul său intelect agent. Alţii, pe bună dreptate se pare, au contestat că Siger ar fi renunţat vreodată la aver-roism sau, cel puţin, că vreun text cert autentic ne-ar îndreptăţi să-i atribuim o asemenea evoluţie. Şi mai recent, descoperirea unor fragmente din De in- tellectu, scris de Siger ca răspuns Sfîntului Toma, şi din Liber de felicitate 1-a condus pe autorul acestei descoperiri (B. Nardi) la concluzia că pentru Siger din Brabant intelectul agent ar fi Dumnezeu şi că beatitudinea accesibilă omului pe pămînt ar consta în unirea cu intelectul agent. Pare deci din ce în ce mai puţin probabil ca Siger să fi renunţat vreodată la averroism şi, în orice caz, nimeni nu se îndoieşte că a susţinut efectiv, o perioadă destul de lungă din viaţa sa, unele din propoziţiile condamnate în 1277. Potrivit teologiei cenzurate atunci, sufletul raţional nu ar fi unit cu corpul omului prin chiar fiinţa sa, ci numai prin operaţia* sa. Sufletul raţional şi corpul sînt una in opere, quia in unum opus conveniunt2^7, şi tocmai fiindcă intelectul agent operează în interiorul corpului poate fi actul înţelegerii atribuit nu doar intelectului, ci omului în întregime. Nu este mai puţin adevărat că, reducînd astfel contactul dintre intelect şi corp la cel dintre agentul care operează şi locul operaţiei sale, Siger făcea posibilă afirmarea unui intelect agent unic şi comun întregii specii umane. înţelegem de îndată, iar filozoful nostru înţelege bine şi el, ce consecinţe pot să rezulte dintr-o asemenea doctrină, în ce priveşte nemurirea personală a sufletelor, însă distincţia dintre credinţă şi raţiune va veni să reaşeze lucrurile; trebuie deci să afirmăm, potrivit regulilor filozofiei — cu toate că această concluzie este contrară Adevărului care nu poate minţi — că nu există un suflet raţional pentru fiecare corp omenesc. Condamnarea din 1277 era îndreptată împotriva lui Siger din Brabant şi cel puţin tot atît de mult împotriva unui alt profesor parizian de la Facultatea de arte, Boethius din Dacia, pe care o listă a propoziţiilor condamnate îl prezintă chiar drept principalul lor autor: principalis assertor istorum articulo-rum2^. Autor al unui Comentariu la Topicele şi la Meteorologicele, al unor Disertaţii la cele două Analitice ale lui Aristotel şi al unei importante lucrări de gramatică speculativă (Tractatus de modis significandi), el este şi autorul a două opuscule recent publicate (M. Grabmann), De summo bono şi De som-niis, din care primul, mai ales, aruncă oarecare lumină asupra averroismului său. Boethius din Dacia descrie în această lucrare binele absolut, care pentru el este totuna cu filozofia; de unde titlul complet: De summo bono sive de vita philosophi. De altfel, sîntem preveniţi chiar de la început, printr-o for- DE LA PERIPATETISM LA AVERROISM 523 * în teologie, acţiune a lui Dumnezeu sau a harului asupra voinţei (n.t). 237 în acţiune, pentru că se unesc într-o singură lucrare (,1b. lat.). 238 principalul autor al acestor teze (Ib. lat.). mulă succintă, că nu e vorba de Binele Absolut în sine, care ar fi Dumnezeu, ci de binele absolut accesibil omului şi care poate fi descoperit de raţiune: Quid autem sit hoc summum bonum, quod est homini possibile, per rationem investigamus2*9. Acest bine absolut nu se poate afla decît în exercitarea celei mai bune facultăţi a omului, care este intelectul. Facultate cu adevărat divină, dacă există în om ceva divin; „într-adevăr, aşa cum în tot universul fiinţelor ceea ce este cel mai bun este divin, tot aşa ceea ce e mai bun în om îl numim divin." Prin intelect, trebuie să înţelegem aici mai ales intelectul speculativ, prin care cunoaştem adevărul. Căci cunoaşterea adevărului este izvor de desfătare. Primul Intelect (Gîndirea pură) are drept obiect propria sa esenţă divină şi de aceea este viaţa sa o viaţă de supremă desfătare. Cît despre om, acesta îşi găseşte fericirea deopotrivă în înfăptuirea binelui potrivit prescrierilor intelectului său practic şi în cunoaşterea adevărului prin intelectul speculativ. Omul cu adevărat înţelept nu săvîrşeşte deci nici o faptă care să nu-1 facă fericit şi tot mai capabil să devină fericit. Toate acţiunile umane care nu sînt îndreptate către acest bine absolut al omului, fie ele şi indiferente faţă de el, reprezintă un păcat; dacă i se opun, sînt cu atît mai mult. Să compătimim deci mulţimea de laşi care aleargă după plăcerile simţurilor şi bunurile pe care ţi le aduce norocul şi să-i cinstim pe cei care se îndeletnicesc cu studiul înţelepciunii. Să-i cinstim şi pentru că trăiesc potrivit ordinii fireşti Quos etiam voco honorandos, quia vivunt secundum ordinem naturalem240. Aşa sunt filozofii (Et işti sunt philosophi, qui ponunt vitam suam in studio sapientiae241), toată acţiunea lor fiind contemplarea adevărului. Urcînd înapoi prin intelect din cauză în cauză, filozoful ajunge treptat la prima dintre toate, care nu are altă cauză decît pe sine, dar este veşnică, imuabilă, cu totul desăvîrşită şi de care depinde totul: „Acest Prim Principiu stă în lume ca tatăl de familie în casa sa, conducătorul în armata sa şi binele obştesc în Cetate. Şi aşa cum armata este una prin unitatea conducătorului ei, iar binele armatei stă în conducătorul ei prin sine, iar în ceilalţi numai potrivit rangului lor în raport cu el, tot aşa unitatea acestei lumi ţine de unitatea acestui Prim Principiu, iar binele acestei lumi stă prin sine în acest Prim Principiu, iar în celelalte fiinţe din lumea asta nu stă decît potrivit participării lor la acest Prim Principiu şi rangului lor în raport cu el, astfel încît să nu existe, în nici o fiinţă din această lume, nici un bine care să nu ţină de acest Prim Principiu. Văzînd aşa, filozoful începe să admire acest Prim Principiu Şi să-1 iubească, căci iubim izvorul de unde ne vine binele şi iubim la modul suprem pe cel de unde ne vine binele suprem. Astfel, ştiind că toate formele de bine îi vin de la acest Prim Principiu şi că nu-i sînt păstrate decît în măsura 139 Cercetăm cu ajutorul raţiunii ce este acest bine suprem care e posibil pentru om {Ib. lat.). 240 Vorbesc despre cei care merită să fie cinstiţi pentru că trăiesc conform ordinii fireşti 241 Şi aceştia sînt filozofii care-şi petrec viaţa studiind înţelepciunea (Ib. lat.). 524 FILOZOFIA ttJ SECOLUL AL Xm-LEÂ în care le păstrează acest Prim Principiu, filozoful începe să simtă o mare iubire faţă de acest Prim Principiu, şi potrivit dreptei raţiuni a naturii, şi potrivit dreptei raţiuni a intelectului. Or, fiecare îşi găseşte bucuria în ceea ce iubeşte şi bucuria cea mai mare în ceea ce iubeşte cel mai mult şi, cum filo- zoful iubeşte la modul suprem acest Prim Principiu, aşa cum am spus, rezultă de aici că filozoful îşi găseşte suprema desfătare în acest Prim Principiu şi în contemplarea bunătăţii lui şi că această desfătare este singura care e dreaptă. Iată care este viaţa filozofului; şi cine nu duce o asemenea viaţă nu duce o viaţă dreaptă. Or, eu numesc filozof tot omul care trăieşte potrivit dreptei ordini a naturii şi care a atins scopul cel mai bun şi ultim al vieţii omeneşti. Cît despre Primul Principiu despre care s-a vorbit, acesta e Dumnezeu, slăvit, sublimul, în veci binecuvîntat. Amin." înlănţuirea de idei a acestei mici capodopere este simplă. E vorba de definirea din perspectiva filozofului a binelui absolut accesibil omului, care se află în contemplarea filozofică a adevărului de către raţiune. Toţi interpreţii săi sînt de acord în această privinţă şi toţi socotesc opera foarte limpede, dar în două sensuri diametral opuse. Unii se miră că i se găsesc puncte dificile, într-atît este de evidentă gîndirea întru totul păgînă a autorului ei: „Este raţionalismul cel mai pur, mai limpede şi mai hotărît pe care-1 putem întîlni... Raţionalismul Renaşterii, cu gîndirea şi limbajul său diluate, nu a produs, după cît pot judeca, nimic comparabil" (P. Mandonnet); pentru alţii, dimpotrivă, nu găsim în acest tratat nimic care să fie contrar credinţei (D. Salman). Ambele teze pot fi susţinute, şi aceasta e întreaga problemă a averrois-mului. Boethius din Dacia nu contrazice credinţa, am zice mai degrabă că o ignoră, dacă, în două rînduri, nu i-ar rezerva în mod expres drepturile: „Ceea ce este mai desăvîrşit în beatitudinea pe care, prin raţiune, o ştim posibilă în această viaţă omenească este de asemenea mai apropiat de beatitudinea pe care, prin credinţă, o aşteptăm în viaţa viitoare." Să adăugăm că, mai departe, precizează că acest principiu despre care vorbeşte est ens primum secundum philosophos, et secundum sanctos Deus benedictus242. Acest opuscul păstrează deci posibilitatea unei vieţi viitoare; autorul lui nu neagă nici nemurirea sufletului şi, în ciuda a ceea ce a spus, poate, în opera încă necunoscută nouă, Boethius nu spune o vorbă despre unitatea intelectului agent. Cu siguranţă că nu era locul potrivit ca să vorbească despre aşa ceva. Problema este deci de a şti dacă un creştin putea susţine, vorbind ca filozof şi numai în numele raţiunii (per rationem), că binele absolut accesibil omului (summum sibi) în această viaţă este facerea de bine şi cunoaşterea adevărului: quod cognitio veri et operatio boni et delectatio in utroque sit beatitudo humana243. Dacă facem abstracţie de orice credinţă religioasă, cum e cazul aici, nu vedem 242 este entitatea primă conform filozofilor, şi Dumnezeu cel binecuvîntat conform sfinţilor (Ib. lat.). 243 în cunoaşterea adevărului şi în practicarea binelui şi în plăcerea ambelor consta fericirea oamenilor (Ib. lat.). DE LA PERIPATETISM LA AVERROISM 525 răspuns mai bun pe care să-1 fi putut da un filozof la această întrebare. Dar adevărata dificultate nu este aici. Ci mai degrabă în tonul cu care vorbeşte despre lucruri acest tratat. Voluptatea raţiunii pe care o slăveşte nu stă numai în ideile, ci şi în stilul lui, din care răzbate acea bucurie tihnită pe care Spinoza avea s-o moştenească, la rindul lui, de la Averroes şi care nu este, poate, decît freamătul intelectului în vederea propriei sale lumini. Nu numai că Boethius face abstracţie de credinţa creştină, dar nici nu-1 simţim nefericit departe de ea. Cine sîntem noi însă, ca să cercetăm rărunchii şi inimile? De summo bono nu a fost poate decît o „Grădină pe Orontes", în care Boethius, asemenea altor creştini din veacul al XM-lea, a zăbovit imprudent. Bibliografie DANIEL DIN MORLEY — K. SUDHOFF, Daniels von Morley Liber de naturis inferiorum et superiorum, în Archiv fur Geschichte der Naturwissenschaften und der Technik, voi. VIII (1917), pp. 1-40. — Ch. H. HASKINS, Studies in the History ofMediaeval Science, Cambridge (Statele Unite), 1924. — M. MOLLER, Die Stellung des David von Morley in der Wissenschaft des Mittelalters, în Philosophisches Jahrbuch, voi. XLI (1928), pp. 301-337. — E.J. HOLMYARD şi D.G. MANDEVOXE, Avicennae de cogelatione et conglutinatione lapidum being a Section of the Kităb-al-Schifă. The Latin and Arabic Texts edited with an English Translation of the Latter and with Criticai Notes, Paris, 1927. ALFREDUS DIN SARESHEL — CI. BAEUMKER, Die Stellung des Alfred von Săreshel (Alfredus Anglicus) und seiner Schrift De motu cordis in der Wissenschaft des begin-nenden XIII. Jahrhunderts, în Sitzungsberichte der Bayerischen Akademie der Wis-senschaften, Munchen, 1913; de acelaşi autor, Des Alfred von Săreshel (Alfredus Anglicus) Schrift De motu cordis, zum ersten Male vollstănding herausgegeben und mit kristischen und erklărenden Anmerkungen versehen, Munster i. Westf., 1923. — A. PELZER, Une source inconnue de Roger Bacon. Alfred de Săreshel commentateur des Me'teorologiques d'Aristote, în Archivum Franciscanum Historicum, voi. XII (1919), pp. 44-67). — G. LACOMBE, Alfredus Anglicus in Metheora, în Aus der Geisteswelt des Mittelalters, Munster i. Westf., 1935, pp. 463-471. COMENTATORI ENGLEZI — M. GRABMANN, Die Aristotekskommentatoren Adam von Bocfeld und Adam von Bouchermefort. Die Anfănge der Erklărung des „neuen Aristoteles" in England, în Mittelalterliches Geistesleben, voi. II, pp. 138-182. LOGICA PARIZIANĂ — M. GRABMANN, Mittelalterliche lateinische Aristotelesuber-seţzungen und Aristoteleskommentare in Handschriften spanischer Bibliotheken, în Sitzungsberichte der Bayerischen Akademie der Wissenschaften (Philos.-philolog. und histor. Klasse), Munchen, 1928, pp. 51-63; Bearbeitungen und Auslegungen der aristotelischen Logik aus der Zeit von Peter Abaelard bis Petrus Hispanus, în Abhandlungen der Preussischen Akademie der Wissenschaften (Phil.-hist. Klasse), 1927, 5; Kommentare zur Aristotelischen Logik aus dem 12. und 13. Jahrhundert im Ms. lat. fol. 624 der Preussischen Staatsbibliothek in Berlin. Ein Beitrag zur Abaelardforschung, aceeaşi culegere, 1938, 18; Eine fur Examinazwecke abgefasste Quăstionensammlung der Pariser Artistenfakultăt aus der ersten Hălfte des 13. Jahrhunderts în Mittelalterliches Geistesleben, voi. n, pp. 183-199; Methoden und 3Z0 FILOZOFIA IN SECOLUL AL XIII-LEA Hilfsmittel des Aristotelesstudium im Mittelalter, în Sitzungsberichte der Bayerischen Akademie der Wissenschaften (Philos. histor. Abt.), 1939, 5. IOANNES PAGUS — Fr. PELSTER, LiteraturgeschichtUches zur Pariser Theologischen Schule aus den Jahren 1230 bis 1256, în Scholastik, voi. V (1930), p. 68. — M.-D. CHENU, Maîtres et bacheliers de l'Universite de Paris vers 1240, în £tudes d'histoire Utteraire et doctrinale du Xllf siecle (Ire serie), J. Vrin, Paris, 1932, pp. 14-30. — E. FRANCESCHINI, Giovanni Pago: Le sue „Rationes superpredicamenta Aristotelis" e la lom posizione nel movimento aristotelico del secolo XIII, în Sophia, Palermo, 1934. PETRUS DIN SPANIA şi SUMME DE LOGICĂ — M. GRABMANN, Handschriftliche Forschungen und Funde iu den philosophischen Schriften des Petrus Hispanus, des spăteren Papstes Johannes XXI (f 1277), în Sitzungsberichte der Bayerischen Akademie der Wissenschaften (Phil.-hist. Abteilung), 1936,9. — Mittelalterliche lateinische Aristotelesubersetzungen und Aristoteteskommentare in Handschriften spanischer Bibliotheken, în Sitzungsberichte der Bayerischen Akademie der Wissenschaften (Phil.-hist. Klasse), Munchen, 1928, pp. 98-113. COMENTATORI AI LUI ARISTOTEL — M. GRABMANN, Mitteilungen aus Miinchener Handschriften u'ber bisher unbekannte Philosophen der Artistenfakultăt, în Mittelal-terliches Geistesleben, voi. II pp. 225-238. MIŞCAREA AVERROISTĂ — Ch. H. HASKINS, Studies in the History of Mediaeval Science, Cambridge (Statele Unite), 1924. — M. GRABMANN, Kaiser Friedrich II. und sein Verhăltnis zur aristotelischen und arabischen Philosophie, în Mittelalterliches Geistesleben, voi. II, pp. 103-137; Der lateinische Averroismus des 13. Jahrhunderts und seine Stellung zur christlichen Weltanschauung. Mitteilungen aus ungedruckten Ethikkommentaren, în Sitzungsberichte der Bayerischen Akademie der Wissenschaften (Philos.-hist. Abteilung), 1931, 2. — A. CALLEBAUT, Jean Pecham, O.F.M. et l'au-gustinisme, în Archivum Franciscanum Historicum, voi. XVIII (1925), pp. 441-472. — Jules D'ALBI, Saint Bonaventure et Ies luttes doctrinales de 1267-1277, Paris, 1923. — R. DE VAUX, La premiere entree d'Averroes chez Ies Latins, în Revue des sciences philosophiques et theologiques, voi. XXII (1933), pp. 193-245. SIGER DIN BRABANT — P. MANDONNET, Siger de Brabant et l'averroîsme latin au Xllf siecle, ed. a C-a, 2 voi, Louvain, 1908 şi 1911. — CI. BAEUMKER, Die Impos-sibilita des Siger von Brabant, Miinster i. Westf., 1908. — F. VAN STEENBERGHEN, Siger de Brabant d'apres ses auvres inedites. I. Les ceuvres inedites, Louvain, 1931; de acelaşi autor: Les ceuvres et la doctrine de Siger de Brabant, Bruxelles, Palais des Academies, 1938. — împotriva autenticităţii unora din operele recent atribuite lui Siger: Bruno NARDI, // preteso tomismo di Sigieri di Brabante, în Giomale Critico di Filosofia Italiana, voi. XVII (1936), pp. 26-35 şi voi. XVIII (1937), pp. 160-164. — Cf. Et. GILSON, Dante et la Philosophie, J. Vrin, Paris, 1939, pp. 316-325: Sur le thomisme de Siger. BOETHIUS DIN DACIA — M. GRABMANN, Neuaufgefundene Werke des Siger von Brabant und Boetius von Dacien, în Sitzungsberichte der Bayerischen Akademie der Wissenschaften (Philos.-hist. Klasse), Munchen, 1924; de acelaşi autor: Die Opuscula de Summo Bono sive De vita philosophi und De somniis des Boetius von Dacien, în Archives d'histoire doctrinale et Utteraire du moyen âge, voi. VI (1932), pp. 287-317, şi în Mittelalterliches Geistesleben, voi. II, pp. 200-224. — P. MANDONNET, Note comple'mentaire sur Boece de Dacie, în Revue des sciences philosophiques et theologiques, voi. XXII (1933), pp. 246-250. r ÎNŢELEPCIUNE ŞI SOCIETATE 527 VH. — ÎNŢELEPCIUNE ŞI SOCIETATE Cunoaştem deja două stări ale societăţii creştine: Cetatea lui Dumnezeu, în care e concepută ca un corp social mistic, care este în lume fără a fi a lumii, şi Creştinătatea gregoriană, în care ordinea temporală se deosebeşte net de cea spirituală, fiind însă complet integrată în Biserică. în secolul al Xm-lea, vîrstă de aur a teologiei scolastice, s-au încercat succesiv sau simultan aproape toate soluţiile ce se puteau concepe pentru această problemă, fără ca vreuna să fi reuşit pînă la urmă să se impună. Aceasta, fiindcă problema, aşa cum am arătat deja, era solidară cu cea a înţelepciunii creştine, ale cărei soluţii au fost tot multiple. Aceleaşi ezitări s-au produs în ambele privinţe. întîlnim mai întîi în secolul al XTJI-lea o concepţie strict unitară a înţelepciunii creştine, al cărei exemplu desăvîrşit este cea a lui Roger Bacon. înţelepciunea este ansamblul ştiinţelor ierarhizate, fiecare dintre ele primindu-şi principiile de la o ştiinţă nemijlocit superioară, şi toate împreună primindu-şi principiile prime de la Revelaţie, în care sînt cuprinse ca în germene. Dumnezeu şi-a revelat înţelepciunea mai întîi Profeţilor; ea este deci cuprinsă în întregime în Scriptură. Aşa cum spune Bacon în Opus Tertium: „Nu există decît o singură înţelepciune desăvîrşită, dată de un singur Dumnezeu unui singur neam omenesc, în vederea unui singur scop, care este viaţa veşnică. Ea este cuprinsă în întregime în Sfintele Scripturi, unde mai trebuie totuşi lămurită prin Dreptul Canonic şi prin Filozofie. Căci tot ceea ce este potrivnic înţelepciunii lui Dumnezeu sau străin de ea este greşit şi searbăd şi nu poate fi de folos neamului omenesc." (Op. Terţ. XXIII. Cf. Op. maius II, 1). Formularea este atît de desăvîrşită, încît trebuie s-o cităm în original: Una sola est sapientia perfecta, ab uno Deo data uni generi humano propter unumfinem, scilicet vitam aeternam, quae in sacris litteris tota continetur, per ius tamen canonicum et philosophiam explicanda. Nam quicquidest contrarium sapientiae Dei, vel alienum, est erroneum et inane, nec potest humano generi vaiere. Această unitate absolută a înţelepciunii în Revelaţie se traduce social în cea a republicii credincioşilor, uniţi sub autoritatea Papei, păstrător al comorii Revelaţiei. Cel care deţine Scriptura deţine, într- adevăr, întreaga înţelepciune: «Toată înţelepciunea este inclusă în Sfînta Scriptură, pentru a fi lămurită de Drept şi de filozofie", insistă Bacon; „şi, aşa cum pumnul strîns adună tot ceea ce răsfiră mîna deschisă, tot aşa întreaga înţelepciune folositoare omului este cuprinsă în Sfintele Scripturi" (Op. terţ. XXIV). Dacă Papa posedă acest tezaur al înţelepciunii, care a fost încredinţat lumii „de un singur Dumnezeu unei singure lumi pentru un singur scop", înseamnă că are în mîinile sale cu ce să conducă lumea întreagă: habetis Ecclesiam Dei in potestate vestra, et mundum totum habetis dirigere244. într- adevăr, conducătorul suprem al Bi- aveţi Biserica lui Dumnezeu în puterea voastră şi veţi conduce întreaga lume (Ib. lat.). 11LUZ.UHA IM StiUJLUL AL AJll-LbA sericii este cu atît mai mult şi cel al acestei respublica fidelium245 care este răspîndită în lumea întreagă şi are drept liant înţelepciunea. Privită sub aspect social, sapientia246 exercită două funcţii principale, practic inseparabile, dar pe care Bacon le-a disociat clar la începutul lucrării sale Compendium studii theologiae. Mai întîi, ea rînduieşte, îndeamnă şi conduce Biserica înspre toate bunurile spirituale, astfel încît credincioşii să primească într-o bună zi răsplata fericirii viitoare. în plus, ea guvernează toată respublica fidelium241', net deosebită aici de Biserica în sens strict, satisfăcîndu-i nevoile temporale (ut dis-ponatur respublica fidelium cum temporalibus), adică mai întîi veghind la igiena indivizilor şi a cetăţilor pentru a le păstra sănătatea, a le prelungi viaţa, a-i îmbogăţi, a-i educa moral, a le asigura o existenţă paşnică şi dreaptă şi a apăra aceste bunuri împotriva oricărei ameninţări. Opera de convertire a necredincioşilor şi de distrugere a duşmanilor ireductibili ai credinţei va avea drept scop extinderea acestei republici a credincioşilor pînă la hotarele lumii şi, cum nu există alt Drept demn de acest nume decît Dreptul Canonic, sau ecleziastic, una din cele două ramuri principale ale înţelepciunii cuprinse în Scriptură, Roger Bacon prevede o societate unică, în care toate statele se vor integra sub conducerea Papei, aşa cum toate ştiinţele se integrează în înţelepciune sub regula Scripturii: „Grecii se vor întoarce la ascultare faţă de Biserica Romană, tătarii se vor converti, în cea mai mare parte, la credinţă, sarazinii vor fi nimiciţi şi vor exista o singură stînă şi un singur păstor" (Op. terţ. XXIV), în zadar am căuta, în Evul Mediu, o expresie mai cuprinzătoare şi o viziune mai limpede a funcţiei sociale a înţelepciunii creştine. Este destul de curios că acest mare teoretician al Creştinătăţii nu a denumit-o din cîte ştim niciodată astfel; respublica fidelium24* este termenul pe care obişnuieşte să-1 folosească Roger Bacon pentru a o denumi, dar, sub această denumire, ea este cea care-i obsedează gîndirea. Nu putem decît să regretăm că nici Albert cel Mare, nici Bonaventura, nici Toma d'Aquino nu au tratat această problemă, din propriile lor puncte de vedere, cu o amploare comparabilă. Operele lor nu conţin, în această privinţă, decît elementele unor sinteze pe care ei înşişi nu le-au încercat. Bonaventura îşi revendică în mai multe rînduri obîrşia în doctrina de-acum tradiţională a celor „două platoşe", aşa cum fusese ea interpretată de Sfîntul Bernard. Toma d'Aquino a lăsat indicaţii mai personale şi mai precise, care permit, cel puţin, schiţarea liniilor directoare ale unei soluţii inspirate din principiile sale. Aşa cum era de aşteptat, acest mare intelectualist nu a omis să recunoască funcţia socială a cunoaşterii. în această chestiune, nu a ezitat niciodată: cu cît există mai mulţi profesori într-o societate, cu atît mai bine pentru ea; şi, cu toate că nu conchide, o dată cu Platon, că Cetatea ar trebui guvernată de filozofi, susţine explicit că autori- 245 republica credincioşilor (Ib. lat.). 246 v. nota 32 de la p. 369. 247 v. nota 245 de mai sus. 248 v. nota anterioară. ÎNŢELEPCIUNE ŞI SOCIETATE 529 tatea aparţine de drept inteligenţei: Nam Mi qui intellectu praeeminent, na-turaliter dominantur; Mi vero qui sunt intellectu deficientes, corpore vero robusti, a natura videntur instituti ad serviendum249. în corpul social, dezordinea apare atunci cînd acesta, în loc să fie guvernat de inteligenţă, ascultă de forţa corporală sau de cupiditate. Nu ne vom mira deci că, în De regimine principum, Toma d'Aquino a făcut din teologi sfetnicii principelui, dar ceea ce spune nu depăşeşte deloc cele spuse deja de Ioan din Salisbury. Este adevărat că opera e neterminată. Totuşi, partea în care ar fi fost firesc să se discute problema este complet redactată, iar Sfîntul Toma pur şi simplu reia aici temele cele mai importante ale teologiei biblice din secolul al Xll-lea, lămu-rindu-le cu ajutorul unor teze pe care le ia din Aristotel. Conducătorul oricărei societăţi este cel care are sarcina s-o ducă spre ţelul ei; conducătorul ei suprem este deci cel care are sarcina s-o ducă spre ţelul ei suprem. De vreme ce temporalul există în vederea spiritualului, vom avea două ordini sociale, una dintre ele înscrisă în cealaltă şi subordonată, cam aşa cum filozofia se înscrie în înţelepciunea creştină şi i se subordonează, prinţul avînd autoritate asupra temporalului, pe care-1 conduce la ţelurile sale temporale, dar subor-donîndu-se papei, care-i conduce pe prinţ şi poporul lui la ţelul lor spiritual ultim: „Prin urmare, dacă, aşa cum s-a spus, cel care are în sarcină ţelul ultim trebuie să fie prepus (praeesse) celor care au în sarcină mijloacele rînduite pentru acest ţel şi să-i conducă prin ordinele sale (et eos dirigere suo impe-rio), rezultă limpede de aici că, aşa cum trebuie să se supună comenzii şi guvernării (dominio et regimini) exercitate de funcţia sacerdotală, prinţul trebuie deopotrivă să fie prepus tuturor funcţiilor omeneşti şi să le organizeze comanuînd şi guvernînd" (De regim. prim. I, 15). Cum se va exercita această autoritate religioasă? Principii vor cere sfatul preoţilor, învăţînd de la ei despre legea divină (Maleahi 2,7); vor citi Deuteronomul şi vor cugeta la el neîncetat (Deuter. 17, 18). Ne-ar plăcea să ştim exact cum anume îşi reprezenta Sfîntul Toma, concret, raportul dintre aceste două puteri, dar nu dispunem în această privinţă decît de un text de la începutul activităţii sale (In II Sent. 44, exp. text., ad 4m) şi a cărui însemnătate nu se lasă măsurată exact: „Puterea spirituală şi puterea seculară provin, şi una, şi cealaltă, din puterea divină. Puterea seculară se supune deci puterii spirituale în măsura în care aşa a supus-o Dumnezeu, adică în ce priveşte mîntuirea sufletului; de aceea, în asemenea treburi, se cuvine mai degrabă să ascultăm de puterea spirituală decît de cea seculară. în treburile care privesc însă binele cetăţii (bonum civile), se cuvine mai degrabă să ascultăm de puterea seculară decît de cea spirituală, potrivit spusei Sfîntului Matei (22, 21): Daţi Cezarului ce-i al Cezarului, în afara cazului în care puterea seculară se află unită cu cea spirituală, ca la papă, care stă în vîrful ambelor puteri (sicut in papa, qui utriusque 249 căci cei ce se disting prin intelect domină în mod firesc, iar cei care sînt slabi ca intelect, dar puternici la corp par să fie destinaţi de la natură să slujească [pe alţii] (Ib. lat.). 3.JU IM StSCULUL AL AUI-LEA potestatis apicem tenet), adică al celei seculare şi al celei spirituale, aşa cum a notării Cel ce este preot şi rege: preot în veci potrivit ordinii lui Melchise-dec, rege al regilor şi domn al domnilor, căruia puterea nu i se va lua, iar domnia nu i se va nimici în vecii vecilor. Amin." însemnătatea acestui text va varia mult în funcţie de limitarea unirii celor două puteri ale papei la domeniul statelor pontificale sau de extinderea ei la tot pămîntul. Interpretarea strictă pare greu de împăcat cu afirmaţia ca papa este atît în vîrful puterii seculare, cît şi în al celei spirituale. Dacă locul său este acelaşi în ambele cazuri, nu poate fi vorba, în fiecare dintre ele, decît de un singur vîrf. Dimpotrivă, interpretarea cea mai largă este singura care se întîlneşte cu o altă teză, susţinută de Sfîntul Toma în De regimine principum (I, 14), potrivit căreia toţi regii poporului creştin trebuie să asculte de Suveranul Pontif „ca de însuşi Domnul nostru Isus Cristos". Rămînem deci pe planul teocraţiei pontificale, care nu constă, de altfel, în suprimarea puterii temporale a principilor, ci în subordonarea ei faţă de regalitatea vicarului pe pămînt al lui Cristos-împărat. Aceasta e şi teza susţinută de cel care a continuat De regimine principum, Bartolomeu din Lucea. încheind opera neterminată a Sfîntului Toma, Barto-lomeu a scris o lucrare cu adevărat personală, pentru care trebuie să-i revină şi onoarea, şi răspunderea. Dacă există undeva în Evul Mediu o „metafizică a statului", aici o găsim în primul rînd. Orice autoritate politică (dominium) vine de la Dumnezeu sicut a primo dominante750. Bartolomeu o dovedeşte mai întîi prin noţiunea de fiinţă, căci orice fiinţă se reduce la Fiinţa primă ca la principiul său; or, autoritatea se întemeiază pe fiinţă; deci orice autoritate depinde de Prima Autoritate: Sicut ergo omne ens ab ente primo dependet, quod est prima causa, ita et omne dominium creaturae a Deo sicut a primo dominante et primo ente251. Aceeaşi concluzie se dovedeşte şi prin cauzalitate. Potrivit lui Liber de Causis, orice cauză primă influenţează mai mult decît orice cauză secundă asupra efectului acestei cauze. Principiul acesta se verifică pentru mişcările corporale, dar şi mai mult pentru mişcările spirituale, care sînt iluminările divine. Aplicînd acestei probleme principiile lui Dionisie, Bartolomeu conchide că, în coborîrea lor ierarhică, iluminările divine trebuie să atingă mai întîi gîndirea principilor, cel puţin dacă aceştia guvernează cum se cuvine. O dovedeşte exemplul regelui David, iar cel al regilor păgîni, ca Nabucodonosor şi Baltazar, o confirmă a contrario. Aceeaşi teză se stabileşte şi pornind de la noţiunea de finalitate, căci finalitatea pune în mişcare cu atît mai multă eficacitate, cu cît este mai înalt; or, finalitatea regelui şi a supuşilor săi este fericirea veşnică, ce constă în a-1 vedea pe Dumnezeu; Dumnezeu este deci într- adevăr cauza finală a autorităţii principelui asupra supuşilor săi. 250 ca de la primul stăpinitor (Ib. lat.). 25' După cum orice entitate depinde de prima entitate care este prima cauză, tot astfel şi orice autoritate a unei creaturi [depinde] de Dumnezeu ca de primul stăpînitor şi de prima entitate (Ib. lat.). ÎNŢELEPCIUNE ŞI SOCIETATE 531 Doctrina lui Bartolomeu este, aşadar, esenţialmente o aplicare la problema puterii politice a teologiei dionisiene a iluminării. Regele este bun cînd veghează asupra poporului său ca un bun păstor asupra turmei, dar nu o face decît pentru că atunci eum divina lux irradiat ad bene agendum252. Rămîne de făcut distincţia dintre puteri, pentru a le ierarhiza. Prima şi cea mai înaltă dintre toate este deopotrivă sacerdotală şi regală. Este cea a papei, care a primit-o de la Cristos în persoana lui Petru, şi se găseşte astfel constituit deasupra tuturor credincioşilor: merito summus Pontifex, Romanus epi- scopus, dici potest rex et sacerdos253. Această putere se extinde la toată Biserica, deopotrivă triumfătoare şi militantă, căci papa deţine cheile împărăţiei cerurilor. Natura acestei puteri este esenţialmente spirituală, dar prin spiritual papa atinge temporalul, aşa cum s-a văzut atunci cînd Innocentiu HI 1-a destituit pe Otto IV sau cînd Honoriu 1-a destituit pe Frederic III din pricina greşelilor comise de aceşti conducători, ratione peceati. Sub papi se află principii şi regii, care nu exercită decît puterea regală. împăratul însuşi se înscrie în acest ordin şi, asemenea tuturor celorlalţi principi, nu domneşte decît în virtutea consacrării sacerdotale pe care o primeşte. Este, de altfel, ceea ce dovedeşte Vechiul Testament: „Istoriile povestesc că, de la începutul lumii, aceste trei lucruri s-au însoţit reciproc în ordine: cultul divin, înţelepciunea scolastică (sapientia scholastica) şi puterea seculară. Vedem, într-adevăr, că regele Solomon le-a primit pe toate trei în această ordine şi le-a păstrat prin meritele sale. Fiindcă a coborît la Hebron, loc de rugăciune, ca să i se plece lui Dumnezeu, a fost ridicat la regalitate şi a obţinut înţelepciunea. Această înţelepciune regală nu i-a venit deci decît în virtutea ungerii sale ca rege. Istoria imperiilor arată că exemplul lui Solomon s-a verificat mai tîrziu în mod constant, principii buni guvernînd potrivit regulii Deuteronomului, fapt pentru care au fost răsplătiţi, în timp ce principii răi au fost pedepsiţi. Cristos-împărat îi guvernează deci pe toţi principii în vederea propriilor sale ţeluri atunci cînd îi supune Suveranului Pontif, a cărui putere este supremă pentru că este însărcinat să procure bonum totius Christianitatis254. Sîntem departe de exactitatea lui Roger Bacon şi mai avansaţi pe calea iluminărilor dionisiene decît ar fi avut grijă să ne conducă Sfîntul Toma, dar, şi de data aceasta, transmiterea sarcedotală a înţelepciunii divine către principe este cea care întemeiază autoritatea sacerdoţiului asupra imperiului. La urma urmei, Scriptura impunea practic această teză. Per me reges regunt...255 Cine vorbeşte astfel, dacă nu însăşi înţelepciunea? Şi cine deţine pe pămînt comoara înţelepciunii, dacă nu Suveranul Pontif? Atîta vreme cît s-a recunoscut unitatea înţelepciunii creştine, teocraţia pontificală a putut să se justifice prin raţiuni invincibile, puterea temporală subordonîndu-se celei spirituale în aceeaşi măsură şi în acelaşi sens în care înţelepciunea oamenilor se subordona înţelepciunii lui Dumnezeu. 252 lumina divină îl învăluie pentru a face bine (Ib. lat.). 253 pe bună dreptate, Suveranul Pontif, episcopul Romei, poate fi numit rege şi preot (Ib. lat.). 254 binele întregii creştinătăţi (Ib. lat.). 255 Prin mine stăpînesc regii... (Ib. lat.). OiZ. HLlttUHA UN 5ELULUL AL AU1-LBA în ultimii ani ai secolului al XHI-lea şi începutul veacului al XTV-lea, apare un mare număr de scrieri consacrate problemei relaţiilor dintre puterea sacerdotală şi state. Este cu atît mai greu să le clasificăm pe grupe clar conturate cu cît contingenţa politică pare adesea să lucreze pentru a înclina în direcţii uneori neaşteptate gîndirea autorilor lor. De pildă, Ioannes din Paris (Jean Quidort, f 1306), autor al unui De potestate regia et papali, care trece drept o lucrare inspirată din principii tomiste, a ajuns la concluzia că, în caz de erezie sau de scandal, Conciliul are dreptul să-1 destituie pe papă, fiindcă „voinţa poporului", exprimată atunci prin conciliu sau prin cardinali, este mai puternică decît a papei. Jean Quidort trebuie să fi înţeles într-o manieră cu totul personală principiile Sfîntului Toma sau să fi folosit o logică foarte indulgentă faţă de galicanismul său politic ca să fi tras asemenea concluzii, într- adevăr, raportul dintre Biserică şi state nu ţine de speculaţia pură. Conflictul care, în Franţa, i-a opus pe Filip cel Frumos şi Bonifaciu VIII făcea din el o problemă de actualitate. Majoritatea acestor scrieri folosesc resursele combinate ale Scripturii, teologiei, Dreptului Canonic, filozofiei şi istoriei, anumite texte şi chiar unele argumente reapărihd în toate cu o monotonie uneori obositoare, cu atît mai mult cu cît fiecare dintre ele era interpretat de adversarii de atunci în sensuri diametral opuse. Unele din aceste opere merită totuşi să reţină atenţia filozofului, tocmai pentru că arătau cum supremaţia doctrinală a papei îşi întemeiază supremaţia pe puterile temporale. Această chestiune nu ocupă totdeauna locul central pe care-1 ocupă în opera lui Bacon sau chiar în cea a lui Bartolomeu din Lucea, dar rare sînt scrierile, dintre cele mai importante cel puţin, care să n-o fi dezvoltat într-o măsură mai mare sau mai mică. O întîlnim, de pildă, în De regimine christiano de Iacob din Viterbo, redactat pe la 1301-1302, deci cam în perioada Bulei Unam sanctam (2 noiembrie 1302). în acest tratat, regilor li se prescrie studierea înţelepciunii creştine, iar prelaţii, care sînt doctorii acestei înţelepciuni, joacă un rol ilu- minator asemănător cu cel al îngerilor. Nu au ei funcţia de a instrui? Iar papa însuşi nu este el doctorul Bisericii universale? Spiritualul judecă deci temporalul, aşa cum Scriptura judecă ştiinţele. Argumentul este, de-acum, cunoscut şi clasat. îl mai regăsim în De ecclesiastica potestate (1302) al lui /Egidius din Roma, căruia se ştie că Dante i-a criticat incidental tratatul De regimine prin-cipum în Convivio IV, 24. De ecclesiastica potestate este un arsenal aproape complet al tuturor armelor pe care le putea folosi un teolog în apărarea tezei autorităţii temporale a papilor asupra statelor: Omnia temporalia sub dominio et potestate Ecclesiae etpotissime summi pontificis collocantur256 (II, 4). întregul temporal există pentru spiritual; cine domină spiritualul, domină deci şi temporalul. Sufletele domină corpurile; cine domină sufletele, domină deci şi corpurile. Unii, şi vom vedea că Dante se numără printre ei, pretind că cele 256 Toate cele temporale sînt aşezate sub autoritatea politică şi puterea Bisericii şi mai ales a suveranului pontif (Ib. lat.). ÎNŢELEPCIUNE ŞI SOCIETATE 533 două puteri depind nemijlocit de Dumnezeu, dar nu este adevărat. Dacă sufletele ar fi de-o parte, iar corpurile de cealaltă, s-ar putea lăsa regilor corpurile, iar papei, sufletele; dar corpurile şi sufletele sînt unite, iar corpurile sînt supuse sufletelor; papa are deci autoritate nu asupra sufletelor separate, ci asupra oamenilor. Dacă ne vom aminti de Tratatele din York, nu ne va scăpa ambivalenţa acestui ultim argument: a pune temporalul ca atare în Biserică înseamnă a îndemna atît principele, cît şi papa să-şi revendice drepturi asupra Bisericii. jEgidius le revendică pe cele ale papei, iar Dante va cere despărţirea Bisericii de Imperiu tocmai pentru limpezirea situaţiei. Acesta nu este, de altfel, decît unul din argumentele sale. Piesa de rezistenţă din De ecclesiastica potestate, cam greoi, dar nelipsit de forţă, este o demonstrare a supremaţiei papei în patru ordine de putere şi autoritate. în ordinea cauzelor naturale, cea mai înaltă e cea mai universală; or, puterea spirituală este mai universală decît cea a oricărui stat, fiind „catolică"*. în ordinea artelor şi a meşteşugurilor, cauza cea mai înaltă este arta cea mai arhitectonică; or, puterea spirituală dispune de toate puterile temporale în vederea ţelului cel mai înalt al neamului omenesc. în ordinea ştiinţelor, sau în-ţelepciunilor, toate cunoştinţele omeneşti slujesc metafizica, care se înalţă la a-1 gîndi pe Dumnezeu; or, teologia îl are pe Dumnezeu nemijlocit ca obiect: „De aici provine faptul că teologia este stăpîna ştiinţelor şi foloseşte în slujba sa toate ştiinţele. Metafizica însăşi îi este slujnică şi ajutor, pentru că teologia atinge ceea ce e cel mai bun, mai mult decît metafizica şi decît orice altă ştiinţă. într-adevăr, metafizica sau orice altă ştiinţă inventată de om, dacă îl ia în consideraţie pe Dumnezeu, nu o face decît atît cît se poate sub conducerea raţiunii, în timp ce pentru teologie Dumnezeu poate fi cunoscut cu ajutorul revelaţiei divine" (II, 6. Cf. II, 13 şi HI, 5). în fine, în ordinea puterii politice, principii vor fi deci supuşi papilor din toate aceste motive laolaltă. Astfel, puterea temporală trebuie să fie supusă puterii spirituale, aşa cum sînt supuse metafizica şi celelalte ştiinţe teologiei. Pentru învingerea acestui argument, singura metodă eficace era să sustragi filozofia de sub obedienţa faţă de teologie. Este exact ceea ce făcuseră cu puţin înainte averroiştii latini în ordinea speculaţiei pure, şi de aceea a ajuns separatismul lor teoretic să aibă consecinţe practice. Refuzînd să integreze filozofia în doctrina sacra751, discipolii latini ai lui Averroes ajungeau să juxtapună o filozofie fără teologie unei teologii fără filozofie, însă, din momentul în care ordinea temporală putea să se prevaleze de originea într-o filozofie independentă de teologie, putea să se prevaleze şi de un conducător independent de cel al Bisericii. Papii îşi datorau dominium-ul256 practic asupra temporalului acelui dominium259 doc-tnnal al teologiei asupra filozofiei. Ruperea unităţii ierarhice a înţelepciunii creştine însemna deci, într-adevăr, ruperea unităţii ierarhice a Creştinătăţii.* totală {Ib. gr). 251 v. nota 32 de la p. 240. 258 autoritate politică {Ib. lat.). 259 v. nota anterioară. 534 FILOZOFIA ÎN SECOLUL AL XÎII-LEA ÎNŢELEPCIUNE ŞI SOCIETATE 535 Faptul că averroiştii înşişi au fost primii care au înţeles-o poate fi considerat verosimil, dar nu e cert. Se ştie, din mărturia lui Petrus Dubois în al său De recuperatione Terrae sanctae (pe la 1306), că Siger din Brabant a comentat la Paris Politica lui Aristotel; şi poate că a dedus această concluzie în comentariul său, dar acest comentariu nu a fost scris, sau, dacă a fost, nu s-a mai găsit. Este posibil, aşadar, ca adversari ai teocraţiei pontificale să fi fost primii care au întemeiat separarea Bisericii de stat pe separarea averroistă a teologiei de filozofie. Dante nu pare să fi susţinut vreuna din tezele pro- priu-zis filozofice ale averroismului; în stadiul actual al cunoştinţelor noastre, el este totuşi primul care i-a folosit dualismul în acest scop. în remarcabilul său tratat despre Monarhie, cu care puţine opere medievale de filozofie politică se pot compara, atît pentru claritatea tezei susţinute, cît şi pentru puterea demonstraţiilor, este o experienţă mentală cît se poate de hotărîtoare în această privinţă. întru totul de acord cu Bartolomeu din Lucea asupra necesităţii unui conducător unic a cărui autoritate să vină de la Dumnezeu, Dante ajunge totuşi la concluzii foarte diferite, pentru că distinge două scopuri umane ultime, fiecare din acestea fiind, adică, ultim în ordinea proprie. Această dualitate a finalităţii se explică prin dualitatea inerentă naturii umane: „Aşa cum între toate fiinţele doar omul ţine de incoruptibil şi de coruptibil, tot aşa doar lui, între toate fiinţele, i se conferă două scopuri ultime, pe unul avîndu-1 scop ca fiinţă coruptibilă, iar pe celălalt, dimpotrivă, ca fiinţă incoruptibilă." Fiind coruptibil, omul tinde, ca spre scopul ultim, la fericirea accesibilă prin viaţa activă în cadrul politic al cetăţii; fiind incoruptibil, adică nemuritor, el tinde, ca spre scopul ultim, la beatitudinea contemplativă a vieţii eterne. Pentru a atinge aceste două scopuri esenţialmente distincte, omul dispune de două mij- loace esenţialmente distincte: „La aceste două beatitudini, ca la concluzii diferite, trebuie să ne ducem cu mijloace diferite. La prima ne ducem prin învăţătura filozofiei, dacă le urmăm potrivindu-ne faptele după virtuţile morale şi intelectuale; cît despre a doua, ne ducem la ea prin învăţăturile spirituale care transcend raţiunea umană, dacă le urmăm potrivindu-ne faptele după virtuţile teologale, şi anume credinţa, speranţa şi mila." Astfel, pe de-o parte, fericirea în această viaţă, aşa cum o putem obţine prin mijlocirea raţiunii naturale, care ni s-a dezvăluit cu totul în opera filozofilor (quae per philosophos tota nobis apparuit); de cealaltă parte, fericirea vieţii viitoare, aşa cum se poate ea dobîndi urmîrid preceptele lui Isus Cristos. în sfîrşit, pentru a fi condus la aceste două scopuri distincte prin aceste două modalităţi distincte, omul are nevoie de doi profesori distincţi, şi anume: „Suveranul Pontif, ca să ducă neamul omenesc la viaţa eternă cu ajutorul revelaţiei, şi împăratul, ca să conducă neamul omenesc la fericirea temporală potrivit preceptelor filozofiei". Prin urmare, aşa cum aceste două scopuri şi aceste două modalităţi sînt ultime, fiecare în ordinea ei, aceste două puteri sînt ultime şi supreme, fiecare în ordinea ei. Deasupra uneia şi a celeilalte nu există decît Dumnezeu, singurul care-1 alege pe împărat, îl confirmă şi poate să-1 judece. E adevărat că Papa este părintele spiritual al tuturor credincioşilor, inclusiv împăratul. Acesta îi datorează deci Papei respectul pe care-1 datorează un fiu tatălui său, dar împăratul îşi primeşte autoritatea direct de la Dumnezeu, nu de la Papă. Monarhia lui Dante vestea deci un univers guvernat în temporal de un împăiat unic, iar în spiritual de un Papă unic, altfel spus împăcarea, sub autoritatea supremă a lui Dumnezeu, a acestor două universalisme juxtapuse. Teoria lui Dante, asemenea tuturor celor care s-au înfruntat în această problemă, putea fi răsturnată. Căci el stabilea două teze distincte: că lumea trebuie să fie supusă politic unui singur împărat, şi că acest împărat este independent politic de papă. Prima teză putea fi păstrată, iar termenii celei de-a doua puteau fi răsturnaţi. De ce să nu existe un unic împărat, supus papei? Este teza pe care o sugera implicit Engelbertus, ales abate de Admont în 1297, în De ortu etfine Romani imperii. Pentru el, ca şi pentru Dante, „toate regatele şi toţi regii trebuie să fie supuşi unei singure împărăţii şi unui singur împărat creştin"; numai că baza acestui imperiu universal este „unitatea corpului Bisericii şi a întregii republici creştine". Cele două felicitatei60 ale omului nu pot deci să rămînă doar juxtapuse, şi-şi regăsesc subordonarea ierarhică, iar aceasta în interesul Imperiului sau mai curind ca o condiţie a înseşi posibilităţii sale. Cum nu se poate face un imperiu unic cu păgîni, evrei şi creştini, nu poate exista imperiu universal fără o Creştinătate universală. De altfel, Engelbertus din Admont se rezumă la această poziţie, fără să deducă din ea, cel puţin în acest tratat, subordonarea împăratului faţă de papă, dar integrarea propusă de el a imperiului în Creştinătate nu lasă decît posibilitatea a două concluzii: fie împăratul universal este conducătorul suprem al Creştinătăţii, fie conducătorul spiritual al Creştinătăţii domină imperiul, şi cum Engelbertus nu vrea un imperiu unic decît pentru „împăcarea regatelor, pacificarea lumii, apărarea şi extinderea'Creştinătăţii", propria sa alegere nu lasă cîtuşi de puţin loc îndoielii. De altfel, trebuie să notăm că, aşa cum s-a observat de multă vreme, tratatul lui Engelbertus este plane philosophicus261; obiectul său precis este stabilirea necesităţii unui imperiu unic şi identic cu Creştinătatea universală; la aceasta se limitează deci sarcina autorului său, după care vor veni însă alţii, care vor reintegra monarhul universal în aceeaşi Biserică de care Dante voise să-1 elibereze. Bibliografie HAUCK, Der Cedanke der păpstlichen Weltherrschaft bis aufBonifaz VIII, Leipzig, 1905. — E. BERNHEIM, Mittelakerliche Zeitanschauungen in ihrem Einfluss aufPolitik und Geschichtsschreibung, Tubingen, 1908. — Rud. WALZ, DOS Verhăltnis von Glaube und Wissen bei Roger Bacon, Freiburg (Elveţia), 1928, cap. IU, pp. 109-129; cf. R. CARTON, La synthese doctrinale de Roger Bacon, J. Vrin, Paris, 1924, cap. III. — O. 260 fericiri (Ib. lat..). 261 net filozofic (Ib. lat.). D36 FILOZOFIA IN SECOLUL AL AUl-LtA SCHILUNG, Die Sozial- und Staatslehre des hi. Thomas von Aquin, ed. a Ii-a, Munchen, 1930. — jEgidius ROMANUS, De ecclesiastica potestate, ed. Rich. Stolz, Weimar, 1929. — M. GRABMANN, Studieri uber den Einfluss der aristotelischen Phi- losophie auf mittelalterlichen Theorien uber dos Verhăltnis von Kirche und Staat, Munchen, 1934. — Et. GILSON, Dante et la philosophie, J.Vrin, Paris, 1939. — En-gelberti ADMONTIS, De ortu etfine Romani Imperii liber, Basel, 1553. — Guido VER-NANI, De potestate summi pontificis et de reprobatione Monarchiae compositae a Dante Alighiero fiorentino, Bologna, 1746, şi Rama, Bemporad, 1906. — Jean LECLERCQ, Jean de Paris et l'ecclesiologie du Xllf siecle, J. Vrin, Paris, 1942. VIE. — BILANŢUL SECOLULUI AL XIH-LEA Este greu să privim una cîte una marile doctrine ale secolului al XllI-lea şi să vedem în acelaşi timp linia pe care-o trasează ele în istorie. Pomii ne împiedică să vedem pădurea. De altfel, trebuie să recunoaştem că orice vedere de ansamblu asupra acestei epoci este provizorie, în timp ce admirabila trudă a atîtor erudiţi scoate neîncetat la iveală texte necunoscute şi doctrine nou descoperite. Putem totuşi să încercăm o interpretare de ansamblu, amintin-du-ne că e vorba aici de istoria filozofiei şi că, deşi filozofii sînt singurii care dau seamă de existenţa filozofilor, cunoaşterea filozofică însăşi ascultă de legi proprii, care domină opera filozofilor şi-i conferă inteligibilitate. Secolul al XllI-lea a avut privilegiul să moştenească, direct sau nu, ce avea mai bun gîndirea filozofică greacă şi meritul exploatării profunde a acestei moşteniri. E vîrsta de aur a metafizicii propriu-zise. Ca să înţelegem ce se întîmplă aici, trebuie să ne întoarcem la Platon, a cărui gîndire domină toată această istorie şi să consimţim la cîteva simplificări istorice, fără de care orice vedere de ansamblu ar fi cu neputinţă. Platon însuşi era moştenitorul unei experienţe filozofice deja bogate. De la interpretarea lui Ed. Zeller şi V. Brochard, a ajuns clasică prezentarea lui Platon în luptă cu dilema pe care i-o puneau Parmenide şi eleaţii, pe de-o parte, şi Heraclit şi discipolii lui, pe de altă parte. întrebarea fundamentală la care trebuia să se răspundă era ce este a fi; or, experienţa nu ne permite să percepem decît schimbarea, fapt care va domina speculaţia filozofică de-a lungul multor secole. în esenţă, datele problemei fiinţei se reduc la o antinomie între faptele experienţei şi legile gîndirii. Ceea ce cunoaşterea sensibilă ne permite să percepem ca fiind nu se potriveşte nicicum cu ceea ce înţelege gîndirea noastră prin fiinţă, ba chiar o contrazice pas cu pas. Ridicîndu-ne cu încă o treaptă în abstracţia istorică, am putea spune, fără exagerare, că acest conflict din cadrul cunoaşterii umane între sensibilitate şi înţelegere este foca- rul central al vieţii filozofice. Dincoace de el, rămînem în ştiinţă; dincolo de el, intrăm în religie. Reducînd problema la latura ei sensibilă, Heraclit identificase fiinţa cu fluxul schimbător al devenirii; de fapt, nimic nu rămîne ceea ce părea să fie, nu te scalzi de două ori în acelaşi rîu, sau, mai degrabă, nu există rîu care să rămînă acelaşi, şi de aceea nu te poţi scălda în el de două BILANŢUL SECOLULUI AL Xm-LEA 537 ori. Parmenide, dimpotrivă, redusese problema la latura ei inteligibilă: fiinţa este, este ceea ce este şi nu poate să devină, fără să înceteze să fie, alta decît ceea ce este. Lumea devenirii şi a schimbării despre care vorbeşte Heraclit nu-i deci decît iluzie. în faţa acestei dileme, Platon s-a străduit să găsească în lumea devenirii şi a schimbării indiciile unei ordini inteligibile dotate cu fiinţă în sensul propriu al termenului. Ca să reuşească, a început prin aplicarea la ordinea sensibilă a metodei dialectice a lui Socrate, folosind-o însă nu pentru a defini simple concepte, ci pentru a extrage din lumea devenirii esenţe inteligibile, cărora le-a dat numele de Idei. Luată în sine, fiecare dintre aceste esenţe este în mod identic ceea ce este: Omul în sine, de pildă, este întreaga esenţă a omului, şi nimic altceva; sustrasă astfel din curgerea devenirii, esenţa inteli- gibilă, sau Ideea, poate fi postulată ca „fiinţa adevărată", altfel spus ca fiind cu adevărat fiinţă. Aşa- zisele „fiinţe sensibile", supuse schimbării, nu sînt decît imagini fugare ale fiinţei adevărate; singura realitate din ele este asemănarea lor cu fiinţa Ideii de care ţin; indivizi tranzitorii, ei nu sînt cu adevărat. în esenţă, această soluţie îi dădea cîştig de cauză lui Parmenide, conti-nuînd însă să-i facă prea multe concesii lui Heraclit ca să nu conţină mari dificultăţi. Destinată satisfacerii exigenţelor gîndirii inteligibile, fusese nevoită să reducă fiinţa la ceea ce pare să fie condiţia fundamentală a inteligibi- lităţii, adică identitatea. Dar, dacă analiza dialectică se transfera din lumea devenirii asupra Ideilor înseşi, se vedea cum reapare de îndată dificultatea inerentă heraclitismului, de data aceasta, e adevărat, nu sub forma schimbării, ci sub cea a diversităţii. Dacă fiinţa este, şi este ceea ce este, cum să fie mai multe? Or, există mai multe Idei, şi mai există şi faptul, şi mai incomod, că fiecare Idee este în sine mai multe. A admite Omul în sine înseamnă a admite „Animalul raţional" în sine; vom spune deci că există o Idee de Animal şi una de Raţional? Dar atunci Omul în sine va fi simultan acelaşi şi altul. Mai mult, a-1 postula pe om ca identic cu sine însemna a-1 admite ca diferit de toate celelalte. îl vom admite deci o dată ca acelaşi şi de o infinitate de ori ca altul. Problema rămîne, evident, nerezolvată. Ca s-o rezolvăm, trebuie deci să recurgem din nou la intelect şi să-1 urmăm pînă la satisfacerea propriilor sale exigenţe. A ajunge la Idei înseamnă a ajunge la ordinea a ceea ce este cu adevărat, adică la ordinea realităţii demne de acest nume, ousia262. Or, constatăm că, în acest plan al fiinţei ca fiinţă, identitatea nu este încă perfectă. înseamnă deci că există, dincolo de planul fiinţei, unul şi mai adînc, sediu al unui principiu ulterior, şi de data aceasta cu adevărat ultim, căruia toate fiinţele îi datorează ce au ele ca fiinţă, pentru că îi datorează ce au ele ca identitate. De aceea asistăm, încă din Republica, la o operaţie dialectică ce are ca obiect esenţele sau Ideile înseşi, adică fiinţele adevărate, pentru a se întoarce la un principiu unic din care ele să derive. Oricare ar fi acest principiu, sîntem siguri dinainte că se află „dincolo de 262 v. nota 4 de la p. 246. 538 FILOZOFIA IN SECOLUL AL Xffl-LEA esenţă", şi prin urmare dincolo de fiinţă. Potrivit Republicii, acest principiu metaontologic este Binele. îl numim astfel pentru că îl postulăm ca izvor din care provine toată fiinţa. Există deci o generozitate supremă şi primă din care se trage tot ce este; dar acesta nu este Binele decît în raport cu restul, iar, dacă vrem să-1 numim aşa cum este în sine, ce nume îi vom da? Să fii înseamnă să fii acelaşi sau să fii în mod identic ceea ce eşti. Există deci în fiecare fiinţă un principiu al fiinţei sale care este unitatea. A postula, „dincolo de esenţă (ousia)", adică dincolo de realitatea şi fiinţa adevărată, un principiu care o explică echivalează cu a postula Unul. Punctul final al dialecticii pla-toniene se atinge astfel în momentul în care gîndirea aşază dincolo de fiinţă un principiu care nu este decît actualizarea cea mai profundă a propriilor sale exigenţe. Dacă pentru gîndire există o ecuaţie între identitate şi realitate, singura cauză potrivită a realităţii este ceea ce o face identică sieşi, adică unitatea. Platon nu şi-a făcut niciodată iluzia că aduce o soluţie la problema fiinţei care să pună capăt tuturor întrebărilor: Sofistul şi Parmenide demonstrează îndeajuns contrariul, dar el transmite urmaşilor un ansamblu de principii care nu au încetat niciodată să-şi exercite influenţa. Mai întîi, o noţiune clară a fiinţei, a cărei prezenţă o recunoaştem adesea din simplul fapt că problemele puse referitor la ea sînt formulate în termeni de „fiinţă adevărată" (Augustin va spune vere esse), adică nu în termenii existenţei empirice în act, ci ai unei realităţi care oferă gîndirii caracteristicile fiinţei demne de aceste nume. Platon numea acest miez al realităţii ousia; latinii îl numesc essentia şi vor crea termenul essentialitas263 pentru a denumi privilegiul ontologic a ceea ce se poate spune cu îndreptăţire că este cu adevărat fiinţă. Acolo unde platonismul acţionează după exigenţele sale cele mai profunde, apare o a doua trăsătură: planul fiinţei adevărate se subordonează celui, şi mai adînc, a ceea ce este principiul fiinţei şi pe care-1 numim Unul, dacă-1 privim în sine, sau Binele, dacă-1 gîndim ca sursă a fiinţei şi a inteligenţei. Ca să ajungem astfel la sursa primă a fiinţei, se impune o anumită metodă, dialectică, demers ascendent al intelectului care urcă de la multiplicitatea indivizilor la simplitatea imuabilă a esenţelor, sau Ideilor, şi care, depăşindu-le în cele din urmă printr-un efort suprem, se ridică pînă la Unul. Metoda dialectică astfel concepută este deci un al treilea indiciu al influenţei platoniene, care introduce un al patrulea, într-adevăr, gîndirea care urcă de la schimbare la imuabil e datoare să depă-şească planul Ideilor, sau esenţelor, care este cel al fiinţei. Or, ne este deja foarte greu să ajungem la el, imaginile sensibile de la care pornim refuzînd să se şteargă atît de complet pe cît ar trebui ca să putem vedea Ideea în puritatea ei inteligibilă; iar, atunci cînd trebuie să depăşim nivelul Ideii, care este cel al esenţei şi al fiinţei, trecem dincolo de limitele fiinţei şi, deopotrivă, de cele ale inteligibilităţii. Plasînd condiţia supremă a inteligibilităţii dincolo de fiinţă, sau esenţă, dialectica platoniană situează principiul oricărei inteligi-bilităţi dincolo de inteligibilitate. Ea se încheie deci firesc cu un fel de contact 263 esenţialmente (Ib. lat.). BILANŢUL SECOLULUI AL Xm-LEA 539 instantaneu cu Binele, sau Unul, la lumina căruia gîndirea noastră nu poate să se uite şi pe care este incapabilă să-1 formuleze. Ne-o arată faptul că avem definiţii ale Vieţii, Sufletului, Animalului, Omului şi a altor o sută de esenţe, dar nici una a Binelui sau a Unului. Dialectica astfel concepută conduce intelectul la invizibil şi inefabil, prin aceasta plantonismul oferindu-se misticilor speculative ca un instrument gata să le slujească scopurile. Această soluţie a problemei puse de Heraclit şi Parmenide e valabilă în domeniul strict al ontologiei, adică al ştiinţei fiinţei ca fiinţă şi răspunde la această întrebare pur speculativă: ce trebuie să fie fiinţa ca să satisfacă exhaustiv exigenţele intelectului? Dar nu rezolvă deloc cealaltă problemă, pro-priu-zis metafizică: care este, dincolo de naturi, cauza acestor naturi? Platon n-a cerut niciodată dialecticii, din raţiuni care ţin de specificul ei, să rezolve vreo problemă existenţială. Pentru aceasta, el recurge mai degrabă la mit, aşa cum se poate vedea în Timaios, unde problema fiinţei se pune, prin urmare, sub această formă diferită: cum s-a produs acel eveniment care a fost generarea multiplului de către Unul? Deşi ontologia nu e de ajuns pentru a o rezolva, exigenţele ei rămîn prezente în gîndirea mitologului care povesteşte cum a putut lumea fiinţei să producă lumea devenirii. De data asta, trebuie explicată o naştere; problemă care "nu mai ţine de ontologia principiilor, ci de o metafizică a cauzelor. Căci tot ce se naşte are o cauză. Platon imaginează deci Demiurgul ca făuritor al lumii care trebuie produsă. Acestui artizan nu-i revine să explice existenţa însăşi a fiinţelor, ci ordinea şi frumuseţea Cosmosului. Nici Ideile, şi nici materia nu sînt născute, ele nu au deci nevoie de o cauză, născut este „totul" pe care-1 formează lucrurile, căci e sensibil şi în devenire; el are deci o cauză, Demiurgul, care a făurit lumea, cu privirea fixată pe Idei, şi care, acţionînd astfel ca o providenţă, a alcătuit-o ca un corp, în care se află un suflet, în care se află un Intelect. „Totul" astfel alcătuit nu cuprinde în sine decît fiinţele nemuritoare şi divine, inclusiv sufletele, care sînt fiinţe divine; cît despre fiinţele muritoare, plante, animale şi oameni, acestea sînt opera fiinţelor divine. Dacă le-ar fi creat chiar el, Demiurgul le-ar fi făcut nemuritoare; deci fiinţele divine sînt, într-adevăr, cele pe care le-a însărcinat cu făurirea lor. Principiul din care se inspiră aici Platon, potrivit căruia contingentul nu poate proveni din necesar decît printr-un intermediar, va fi amplu dezvoltat de alţii mai tîrziu. Doctrina lui Aristotel e legată de cea a lui Platon prin verigi profunde, însă de la o filozofie la alta s-a produs o deplasare radicală a problemelor. Fiinţa de care vorbeşte Aristotel este substanţa existentă în act, pe care o numeşte substanţă primă şi la care ajunge empiric în corpuri prin senzaţie. Aristotel are, ca şi Platon, o ontologie şi, cum trata aici aceeaşi problemă ca şi Platon, a păstrat în mod firesc o parte din răspunsul lui. Substanţele individuale sînt singurele fiinţe reale, dar, în aceşti indivizi, ceea ce merită în primul rind titlul de fiinţă, sau de realitate (ousia), este forma specifică, de-terminatoare de esenţă. Indivizii au prea puţină importanţă, dacă subzistă specia, cu propria ei necesitate şi cu permanenta ei identitate. Deşi introduse în FILOZOFIA IN SECOLUL AL Xffl-LEA indivizi, esenţele îşi păstrează totuşi privilegiile Ideii platoniene. La întrebarea: ce este real într-o fiinţă? trebuie să răspundem: esenţa (ousia), adică acel ceva prin care acea substanţă este ceea ce este. Egalităţile esse = essentia = forma = quo est264 vor domina nenumărate doctrine ale Evului Mediu, de la Boethius la Albert cel Mare şi după. Pe de altă parte, punînd probleinafiinţei referitor la substanţă, Aristotel ajunge în mod firesc să-şi dubleze ontologia cu o metafizică a cauzelor. Dat fiind că merită numele de substanţe, indiferent, de altfel, în ce grad, fiinţele în devenire sînt, şi nu le-am putea explica pe de-a-ntregul fiinţa fără să stabilim cauza în virtutea căreia sînt. Problema punîndu-se acum chiar în planul filozofiei, pentru rezolvarea ei nu mai era de ajuns, de data aceasta, să se recurgă la mit. De aceea, ştiinţa aristotelică a fiinţei ca fiinţă include, în afară de o ontologie a substanţei, şi o genetică a substanţelor. De unde şi numele ei de metafizică. După ştiinţa fiinţelor fizice, adică a naturilor, sau formelor legate de materii, urmează cea a fiinţelor transfizice, sau transnaturale, care sînt cauzele fiinţelor fizice perceptibile pentru simţuri. Nelegate de materii, aceste fiinţe sînt deci esenţe pure, prin urmare fiinţe pur şi simplu. Fiecare dintre ele este o ousia265, fără nici o restricţie. Nemateriale şi deci inteligibile, asemenea fiinţe sînt zei, şi toate se ierarhizează sub un prim inteligibil subzistent în mod absolut, act pur al unei Gîndiri care se gîndeşte pe sine şi a cărei perfecţiune dorită de celelalte este cauza finală a actelor pe care le reprezintă acestea. Spre deosebire de platonism, aristotelismul este deci, într-adevăr, o cosmogonie metafizică, însă, în loc să explice, ca mitul din Timaios, cum a ajuns Totul la fiinţă, metafizica lui Aristotel elimină orice problemă a originii şi explică prin ce cauză şi prin ce înlănţuire de cauze este lumea veşnic ceea ce este. Cum cauzalitatea pe care o întrebuinţează este cea a unei Gîndiri pure, veşnic prezenta generare a lumii ascultă de legile necesităţii inteligibile şi, cum ceea ce trebuie explicat este fiinţa ca substanţă, aristotelismul consideră că a explicat îndeajuns cauza fiinţelor atunci cînd a stabilit-o pe cea a substanţialităţii lor. Combinarea şi contopirea acestor două soluţii la problema fiinţei au fost opera neoplatonismului, în special a lui Plotin, a cărui influenţă asupra lui Augustin a fost, aşa cum s-a văzut, hotărîtoare, şi a lui Proclos, care a influenţat direct sfîrşitul de secol al XlII-lea cu tratatul său Elementatio theo-logica, şi, începînd din veacul al Xll-lea, prin intermediul lucrării Liber de Causis. Fuziunea nu era dificilă, căci o mare parte din mitul lui Timaios îşi făcuse deja loc în metafizica lui Aristotel; rezultatul ei principal a fost reaşezarea în prim-plan a Binelui şi al lui Unu platonian, dar atribuindu-i acum rolul de cauză a fiinţei substanţiale pe care Aristotel îl atribuise Gîndirii pure. întrebarea devenea atunci cum poate multiplul să purceadă din Unul, de vreme ce din Unul nu poate ieşi decît Unul. Pentru a se răspunde la această întrebare, se făcea apel la diferenţa fundamentală de statut ontologic dintre 264 fiinţa • esenţa = forma 265 v. nota 4 de la p. 246. prin ce există (Ib. lat.). BILANŢUL SECOLULUI AL XHI-LEA 541 Unul şi ceea ce purcede din el. Cum Unul nu purcede din nimic, numai el e necesar; dimpotrivă, ceea ce purcede din el nu este de la sine decît posibil şi nu e necesar decît prin el. Astfel, Unul care purcede din Unul nu mai este Unul; este dublu, şi tocmai această dualitate iniţială e cea care, mulu'plicîn-du-se de-a lungul treptelor următoare, se dezvoltă într-o multiplicitate tot mai amplă, pînă în punctul în care s-ar pierde în nefiinţă dacă, atingîndu-şi limita, nu s-ar opri ca să-şi înceapă întoarcerea la sursă. Aşadar, avem de-a face atunci cu o generare a fiinţei pornind de la Unul. Aceste mari poziţii metafizice nu au acţionai: asupra secolului al XlII-lea decît prin strădania de mai multe ori seculară a gînditorilor creştini, care le-au interpretat şi asimilat. în această privinţă, se disting nemijlocit două atitudini creştine principale. Prima este cea a Sfintului Augustin. Ce a preluat de la Plotin este foarte important, fapt care nu face însă decît să sublinieze şi mai bine importanţa celor nepreluate. Oricît de straniu ar părea, Augustin nu a preluat de la Plotin metafizica lui Unu. Dacă am căuta motivul, l-am găsi fără îndoială în simplul fapt că, o dată ajuns creştin (şi ştim că s-a convertit la creştinism la puţin timp după ce 1-a descoperit pe Plotin), Augustin nu putea uita că Dumnezeul creştin este Fiinţa (Ieşirea 3, 13-14); nu putea deci să se gîndească la o generare a fiinţei pornind de la Unul; cel mult putea să indentifice Unul cu fiinţa, ceea ce e cu totul altceva. A nu-1 urma în această chestiune pe Plotin însemna despărţirea de Platon însuşi. Primul principiu al Sfîntului Augustin nu stă „dincolo de esenţă", ci am spune mai degrabă că este esenţa însăşi, şi singura. Ca să-1 descrie, Augustin trebuia deci să-1 conceapă aşa cum concepuse Platon nu Binele şi Unul, ci realitatea fiinţei pro-priu-zise, care este Ideea. De aceea, Dumnezeul lui Augustin este înainte de toate essentia266, a cărei imutabilitate se opune lumii devenirii. O scurtă frază din De Trinitate (VII, 5, 10) operează această sinteză sub ochii noştri: „Poate că trebuie să spunem că numai Dumnezeu este essentia. Căci numai el este cu adevărat, pentru că e imuabil, şi tocmai asta a rostit pentru sluga sa Moise, atunci cînd a spus Eu sînt Cel ce sînt." Acesta e nucleul a ceea ce am putea numi, cel puţin din punctul de vedere al istoriei filozofiei medievale, augustinism şi care constituie, poate, elementul cel mai stabil al gîndirii secolului al XlII- lea. Am subliniat că acest augustinism se poate combina cu alte platonisme, pîhă la a se lăsa chiar dominat de ele; chiar şi în cazul în care este cel mai autentic, augustinismul pur al Sfîntului Augustin nu mai e nicăieri de găsit; i se adaugă cîte ceva din teoriile lui Gebirol, uneori Gundissalinus, adesea Richard din Saint-Victor şi Sfîntul Anselm. Acestea fiind spuse, rămîne totuşi ceva: un Dumnezeu cu adevărat creştin, care este Fiinţa, care se numeşte essentia261 tocmai pentru că essentia vine de la esse, pentru care a fi înseamnă a fi imuabil, care nu este Binele şi Unul decît pentru că este fiinţa însăşi, în sfîrşit, un Dumnezeu, care este pen- 266 267 v. nota 209 de la p. 505. v. nota anterioară. 542 FILOZOFIA ÎN SECOLUL AL Xm-LEA tru noi cauză a fiinţei, a binelui şi a cunoaşterii numai pentru că este el însuşi toate acestea, indivizibil şi simultan. Dumnezeul Sfîntului Augustin nu este prima din cele trei ipostaze plotiniene ierarhizate, ci Dumnezeul unul şi întreit al sinodului de la Niceea, iar unitatea persoanelor divine se afirmă aici la nivelul fiinţei sau esenţei, în şi prin fiinţă sau esenţă. Faptul poate cel mai surprinzător şi din care reiese cel mai bine cvasiinfailibilitatea simţului creştin al lui Augustin este că acesta, rezistînd exigenţelor plotiniene, nici măcar nu i-a subordonat lui Dumnezeu Ideile divine. în secolul al XTV- lea, Duns Scot-tus se va strădui, în Opus Oxoniense, să-1 scuze. Cînd găsim în secolul al XlII-lea o doctrină atît de legată de unitatea unui Dumnezeu-esenţă, o putem conecta fără teama de a greşi la tradiţia Sfîntului Augustin. Doctrinele de acest gen sînt lesne de recunoscut. Toate acestea nu sînt cosmogonii filozofice; nu găsim în ele sfere care să emane ierarhic dintr-un principiu: povestirea Facerii le stă la îndemînă ca să-1 înlocuiască pe Timaios, un In Hexae-meron le este de ajuns. Metoda lor predilectă nu este nici măcar o dialectică platoniană a inteligibilului, foarte preocupată să-şi croiască drum printre lucruri către unitatea care depăşeşte fiinţa, ci mai degrabă o dialectică creştină, esenţialmente psihologică şi morală, prin care sufletul caută să se întărească în fiinţă pentru a se izbăvi de angoasa devenirii. A-l regăsi pe Dumnezeu pe dinăuntru, descifrîndu-i esenţa în imaginile sale şi la lumina cu care acest dator intelligentiae269 însuşi ne luminează, iată principala întrebuinţare pe care o dă raţiunii augustinianul autentic. Oricare ar fi titlul purtat de o operă şi orice teze de împrumut ar încerca, de altfel, să asimileze, ne aflăm în prezenţa unui augustinism autentic atunci cînd tema centrală pe care o dezvoltă nu este un De fluxu entis et processione mundi, ci un De Trinitate. Sfîntul Bonaventura, Matei din Aquasparta şi ceilalţi mari franciscani din secolul al XlII-lea vor reprezenta perfect această tradiţie augustiniană, aceeaşi pentru care John Peckham a intrat vitejeşte în arenă împotriva filozofiei novella, quasi tota contraria269 celei augustiniene şi care fusese introdusă cu aproximativ douăzeci de ani în urmă, în chiar inima problemelor teologice, de către Toma d'Aquino. Augustin a favorizat deci în Evul Mediu platonismul Ideilor şi ontologia esenţei (ousia), şi nu pe cel al lui „dincolo de esenţă" şi dialectica Unului. Plotin avea să influenţeze secolul al XlII-lea pe alte căi. Cea a lui Dionisie Areopagitul este prima şi cea mai evidentă, dar poate că nu şi principala, căci trecea prin Scottus Eriugena. în simplitatea sufletului său, Eriugena jucase atît de cinstit, încît toată lumea putea să vadă pericolul şi să-1 înţeleagă. Autoritatea pseudoconvertitului Sfîntului Pavel era prea înaltă pentru a fi neglijată; un motiv în plus ca să fie ocolită, fapt căruia îi datorăm, de la Hugo din Saint- Victor la Sfîntul Toma d'Aquino însuşi, atîtea comentarii la Dionisie, al căror obiect principal, chiar dacă nemărturisit şi poate că nici chiar con- 268 dătător (creator) de inteligenţă (Ib. lat.). 269 nouă, parcă în întregime opusă (Ib. lat.). BILANŢUL SECOLULUI AL XIO-LEA 543 ştient, era să-i extragă veninul. A doua cale, mai puţin evidentă, dar care avea să-i ducă mai departe pe cei care o apucaseră pe ea, porneşte de la Boethius, trece prin Chartres unde se lărgeşte cu Gilbertus Porretanus, continuă cu Al-bert cel Mare, se întîlneşte cu cea urmată de Proclos şi se prelungeşte astfel cu Dietrich din Freiberg pînă la Eckhart şi la cei ce i-au urmat. Să porneşti de la Boethius înseamnă să te legi prin el de şcoala neoplatoniciană din Alexandria (P. Courcelle) şi, cu toate că nu rezultă nicicum din aceasta ieşirea din creştinism, cu siguranţă că însemna introducerea unei puternice doze plotiniene. Mai mulţi comentatori creştini ai lucrării Consolatio philosophiae i-au reproşat platonismul, dar caracterul net creştin al Opusculelor teologice se pare că i-a făcut să închidă ochii la neoplatonismul foarte subtil şi virulent care le însufleţea. De aici porneşte tradiţia medievală de unitate care, pe planul ontologiei pure şi fără nici o speculaţie cosmogonică, face din unul forma şi, prin urmare, cauza fiinţei; tot ceea ce este este pentru că este unul. Urmînd fidel consecinţele acestui principiu, se ajunge la conceperea sufletului ca forma însăşi, cînd e luat drept cauză, sau consecinţa formei, cînd e luat ca efect. Rezultatul este o ontologie cu două planuri suprapuse. Primul corespunde elementelor de platonism păstrate de ontologia lui Aristotel: fiinţa (esse) se defineşte aici prin formă (forma), pentru că, aşa cum spune Albert cel Mare, forma este causa totius esse270. Regăsim astfel echivalenţa porretană dintre esse211, formă şi quo est212. Al doilea plan se află dincolo de primul şi coincide cu neoplatonismul lui Proclos, în care Unul nu mai este postulat ca fiind doar convertibil cu fiinţa, ci ca sediu şi cauză a ei: Sedes ipsius esse in uno est213, va spune Eckhart, in uno semper sedet esse27*. Toată linia doctrinală care coboară de la Albert cel Mare prin Dietrich din Freiberg şi Eckhart depinde de această ontologie neoplatoniciană a Unului. Atunci cînd această ontologie se asociază cu cosmogonia neoplatoniciană, de la care mulţi au fost îndepărtaţi de exemplul lui Eriugena şi pe care alţii au acceptat-o datorită lui Alfarabi, Avicenna şi Proclos, asistăm la dezvoltarea liberă a temei de fluxu entis275, interpretată de arabi în termenii relaţiei posibil-necesar, dar pe care gînditorii creştini au reinterpretat-o în termenii libertăţii divine şi ai creaţiei. Influenţa filozofiei lui Aristotel aşa cum o interpretase Averroes domină într-o mare măsură a doua jumătate a secolului, mai ales la Paris. Iluziile de perspectivă sînt, şi aici, uşoare. Siger din Brabant şi Boethius din Dacia au fost la vremea lor personaje mult mai însemnate decît se crede îndeobşte. Cu ei, Aristotelul lui Alexandru din Afrodisias bate pe toată linia. Asistăm atunci la spectacolul, necunoscut pînă atunci Evului Mediu, al unor creştini ce rup 270 cauza întregii fiinţe (Ib. lat.). 271 v. nota 65 de la p. 199. 272 v. nota 12 de la p. 387. 273 Lăcaşul fiinţei înseşi se află în unul (Ib. lat.). 274 fiinţa îşi are lăcaşul totdeauna în unul (Ib. lat.). 275 v. nota 24 de la p.>394. 544 FILOZOFIA ÎN SECOLUL AL XOI-LEA deliberat legăturile care uniseră filozofia şi teologia, începînd cu secolul al Il-lea, şi se declară exclusiv adepţii primeia pentru tot ce ţine doar de raţiune. Nu era vorba aici de un simplu accident, căci divorţul filozofiei de teologie avea să se consume, în secolul al XlV-lea, prin interdicţia pentru profesorii Facultăţii de arte de a preda vreo materie referitoare la teologie. Recomandînd cosmologia lui Aristotel, averroiştii îi restaurau integral ontologia. Fiinţa este substanţa, adică fie actul pur al formei separate, fie compusul din materie şi formă a cărui fiinţă are drept cauză actul formei. Substanţialismul aristotelic domină aşadar aceste doctrine care vor mai avea adepţi chiar şi în secolul al XlV-lea. în sînul acestor mişcări atît de diverse, care se întretaie neîncetat şi par să se confunde în anumite privinţe, apare doctrina Sfîntului Toma d'Aquino. De la distanţa la care sîntem, ea pare a fi rezultanta lor normală şi s-a vorbit despre ea chiar ca despre rezumatul lor. Acum vreo douăzeci de ani, s-a putut scrie despre Sfîntul Toma, crezîndu-se că i se aduce un elogiu, că, dacă operele sale s-ar fi pierdut, am putea să-i reconstituim integral filozofia doar cu elemente din cele ale contemporanilor. E adevărat că am regăsi adesea aceleaşi formule, dar nu şi acelaşi sens. Căci doctrina Sfintului Toma nu este o filozofie a Unului, care reprezintă în opinia lui indiviziunea fiinţei şi care depinde aşadar de ea atît pentru a fi, cît şi pentru a fi cunoscut. Şi, cu toate că este, asemenea altora din secolul al XHI-lea, o doctrină a fiinţei care a ştiut să-şi integreze tot substanţialismul lui Aristotel, 1-a depăşit legînd indi- solubil fiinţa reală de actul de a exista. Fiinţa substanţei este aici fie cea a unei forme pure, fie cea a unui compus a cărui formă este actul lui; şi nu există formă a formei, care este actul ultim în ordinea substanţialităţii; dar există în tomism un act al formei înseşi, şi anume calitatea de a exista. Sfîntul Toma reia deci într-un sens cu totul nou formula clasică, folosită de Magistrul Albert şi de mulţi alţii: essentia est id cuius actus est esse216. De data aceasta, actul esenţei nu mai este forma, quo est211, a acelui quod est21% care e esenţa, ci existenţa. Fiinţa nu mai e doar „ceea ce" este, indiferent că e înţeleasă în sensul lui Platon sau al lui Aristotel, ci este ceea ce „este"; pe scurt, ca să reluăm o formulă obişnuită a Sfîntului Toma, ens219 înseamnă esse habens2*0, începînd de la Dumnezeu, act pur de existare, a cărui operaţie proprie în afară este crearea actelor de existare, care se lămuresc, fiecare la rindul lui, în operaţiile proprii (pperatio sequitur ESSE2*1), pentru a-şi realiza cît mai deplin cu putinţă virtualităţile, prin tehnicile umane, ştiinţe, morală şi religie. Mulţi dintre contemporanii Sfîntului Toma au simţit că doctrina sa era nouă, dar 276 esenţa este lucrul al cărui act este existenţa (Ib. lat.) 277 v. nota 12 de la p. 387. 278 v. nota 13 de la p. 387. 279 entitatea (Ib. lat.). 280 care are fiinţă (Ib. lat.). 281 operaţia urmează FIINŢA (Ib. lat.). BILANŢUL SECOLULUI AL XDI-LEA 545 nu toţi au înţeles şi prin ce anume. Unii, ca John Peckham, şi-au dat seama că introducea în teologie o altă tehnică decît cea a Sfintului Augustin şi s-au revoltat; alţii, ca ^Egidius din Roma, au încărcat-o imediat cu acele elemente de platonism pe care le puteau reaşeza în ea; alţii au confundat-o cu aristo- telismul lui Averroes, şi pînă şi printre cei care o aprobau, disensiunile asupra sensului acestei doctrine erau atît de mari, încît nu se poate ca măcar o parte dintre ei să nu se fi înşelat asupra semnificaţiei ei. Să ne reprezentăm un secol al XlII-lea tomist este, aşadar, o ciudată iluzie de perspectivă, căci oamenii din acea vreme cu siguranţă că nu l-au văzut sub acest aspect, dar poate că totuşi nu este o eroare că, de la distanţa la care sîntem, să ni-1 reprezentăm ca Secolul Sfîntului Toma. Filozofii vor fi de acord, fără îndoială, dar şi filozofii au motive serioase s-o gîndească. Dacă nu există doctrină importantă în secolul al XlII-lea care să nu fi fost fecundă şi care să nu rămînă şi astăzi, fiecare în ordinea şi la rangul ei, un rodnic subiect de meditaţie, nu există nici una ale cărei principii, prin profunzimea deosebită la care ating realul şi prin caracterul cu adevărat ultim al planurilor în care pun problemele, să prezinte acelaşi aspect de perpetuă tinereţe şi aceeaşi putere de înnoire. Permanenta noutate a tomismului este cea a existenţei concrete la care aderă: Scribantur haec in generatione altera2*2: acest solitar nu a scris pentru veacul în care a trăit, dar avea timpul de partea lui. 282 Acestea sînt scrise într-o (pentru o) altă epocă (Ib. lat.).